
Pròleg 



En aquest treball es pretén comparar biografia i filmografia de Guy Debord i 
Robert Bresson. La hipòtesi central de la recerca és que els films de Debord i Bresson 
sorgeixen d'un afany singular per unificar l'activitat quotidiana i cinematogràfica. En 
base això, el lector pot preguntar-se en primer lloc ^per què s'han triat aquests dos 
directors i no uns altres dos? ^Per què el tàndem Debord-Bresson és important en un 
moment històric determinat, apart de la proposta d'aquest treball i com a tàndem, no 
com a la suma de dos directors culturalment transcendents? Si se'ls reuneix ha de ser 
perquè la seva conjunció posa de relleu una fenomenologia que val la pena investigar, 
no a l'inrevés. ^perquè Debord-Bresson, els dos junts? D'altra banda, també és 
d'esperar que el present treball aclareixi a què es fa referència quan es parla d'unificar 
activitat quotidiana i cinematogràfica, i sobretot què implica el concepte central 
d'unificació, ^Per què el concepte d'unitat té especial importància a l'època examinada, 
més enllà que, des de la vessant metafísica, sigui un concepte destacable? «^Hi ha un 
fenomen social i estèticament important que posi de relleu la problemàtica que es vol 
exposar? Si és així, caldrà descriure'l i justificar-lo. O, dit en altres paraules, ^a l'època 
estudiada aquest fenomen era especialment rellevant? ^Per què? Cal demostrar per tant 
que quan hom parla d'unitat no es tracta una qiiestió ancestral de caire metafísic, i 
seguidament, si el fenomen és detectable, justificar per què el tàndem Debord-Bresson 
està especialment relacionat amb aquesta importància, per què el concepte d'unitat està 
especialment vinculat a les aportacions d'aquests dos directors. 

A nivell epistemològic, parlar d'unificar un subjecte que produeix coneixement 
amb un objecte que és el coneixement produït, comporta un treball d'autoreflexió i 
autocrítica al voltant dels mètodes, fonaments i valor del coneixement, a la recerca de la 
coherència i obertura necessàries per vèncer la disjunció entre objecte i subjecte, tal i 
com suggereixen les nocions de scienza nuova i pensament complex (Morin, 1990) 1 . En 
termes de teoria cinematogràfica, parlar des d'una perspectiva científica d'aquesta 
unificació implica necessàriament posar en contacte el subjecte que fa ciència amb la 
seva activitat quotidiana, sense separar aquest del subjecte que fa films i de la seva 
activitat quotidiana, i del subjecte que veu films i la seva activitat quotidiana (Maturana, 
1998) 2 . Històricament, dins el terreny de la cinematografia, aquest afany per unificar 
subjecte i objecte es consolida amb l'aparició a meitats del segle XX del film-assaig i 



els seus predecessors radiofònics, quan s'estableix definitivament un diàleg positiu entre 
documental, ficció i avantguarda (Català, 2005) . Diacríticament, l'aparició del film- 
assaig comporta la proliferació de treballs cinematogràfics que progressivament aposten 
per aspectes com la utilització de la fragmentació per posar en crisi la representació o la 
persecució d'una determinada relació entre forma i fons, quelcom que posa cada cop 
més de relleu les implicacions comunicatives i epsitemològiques que comporta 
l'activitat cinematogràfica (Català, 2000) 4 . En la teoria cinematogràfica, aquesta 
disjunció entre subjecte i objecte va de fet estretament lligada a aquests dos aspectes, la 
supremacia del contingut sobre la forma producte del predomini de la representació i la 
interpretació en la història i teoria del cine i més en general de l'art (Sontag, 1964) 5 , 
com també a la recerca de la correspondència íntegra i total entre objecte i representació 
d'aquest en l'espai i el temps com a conseqiiència d'entendre l'activitat cinematogràfica 
com un fenomen idealista guiat exclusivament per l'acompliment del mite d'un cine total 
completament independent del subjecte (Bazin, 1945) 6 . A partir d'aquestes premisses, 
la unificació de l'activitat quotidiana i cinematogràfica pot ser definida com el destí 
final d'un llarg camí per acabar amb la separació entre subjecte i representació. 

Tant Debord com Bresson cerquen la manera d'acabar amb aquesta separació 
entre subjecte i representació en la vida quotidiana com en la pràctica cinematogràfica 7 . 
Guy Debord parteix de l'herència directa de les avantguardes artístiques i 
cinematogràfiques de principis del segle XX, en especial dels treballs dels dadaistes i 
surrealistes, principal influència pels lletristes i posteriorment pels situacionistes 
(Monsijon et Saint Chamas, 2006) 8 . A partir del seu segon treball podem trobar un 
compromís més ferm amb el film-assaig, amb una mirada crítica sobre el flux del 
quotidià que qiiestiona a fons l'autenticitat de qualsevol experiència viscuda de manera 
força similar a com ho fa À propos de Nice (Jean Vigo, 1930) 9 . La seva crítica a la 
cultura de la imatge, com també a la noció tradicional d'autor, l'apropen en cert sentit als 
film-assaigs de Chris Marker 10 , però sobretot als films de situacionistes com René 
Viénet 11 . Estèticament hom pot remarcar la proximitat respecte obres com Jag âr 
nyfïhen, gul (Soy curiosa - amarillo, Vilgot Sjòman, 1967) i Jag ár nyfïhen, blâ (Soy 
curiosa - azul, Vilgot Sjòman, 1968), en quant a temàtica es poden esmentar films com 
Grands soirs & petits matins (William Klein, 1978) o bé Saló (Pier Paolo Pasolini, 
1975)... D'altra banda pel que fa a Robert Bresson, el nexe més consolidat fins al 
moment ha estat sens dubte amb Yasujiro Ozu, la filmografia d'Ozu i Bresson dona peu 

per una banda a l'anomenat 'estil espiritual' (Sontag, 1964) , dins el qual també 
s'encabeixen alguns films de Jean Renoir, i per l'altra a l'anomenat 'estil transcendental', 

en certs aspectes vinculat a la trajectòria fílmica de Carl Dreyer (Schrader, 1972:136) . 
La influència de Bresson sobre la filmografia d'altres autors és manifesta en casos com 
els d'Andreï Tarkovski (Rood et de Boer, 1983) o Abbas Kiarostami (Kiarostami, 
2004), també en molts altres cineastes més propers al seu context històric, social i 
cultural com Eric Rohmer, François Truffaut, Louis Malle, Marguerite Duras, Jean-Luc 
Godard (Zunzunegui, 200L245-268) 14 ... De fet tant els films de Debord com els de 
Bresson demostren una gran connexió amb l'entorn històric, social i cultural del qual 
sorgeixen, marcat per l'emergència de la Nouvelle Vague, però també per les 
aportacions d'autors singulars com Jean Cocteau (Bresson, 1970) 15 o Jean-Luc Godard 
(Bresson, 1966) 16 . Les possibles comparacions entre aquests i tants altres cineastes són 
incomptables, tanmateix val a recordar que l'objectiu d'aquest treball no és partir de la 
comparació dels dos autors triats per arribar a una determinada fenomenologia, sinó 
justificar com aquests dos autors són l'epicentre mateix d'aquesta fenomenologia. 



Tant Debord com Bresson parlen de la representació separada del subjecte com 
un ens sobrehumà que exerceix el seu poder sobre el món, en relació al qual els humans 
es situen en el món i valoren la seva existència, al temps que li rendeixen culte i se'n 
serveixen per orientar les seves interpretacions. En ambdós casos la via per acabar amb 
aquesta escissió passa per la possessió directa sobre tots els moments de l'activitat per 
part del subjecte. Tanmateix cal posar en relació els films d'un i altre amb el context 
històric, social i cultural concret del qual formen part, i veure a partir d'aquí com els 
seus treballs cinematogràfics son motivats en darrera instància per una necessitat 
singular de reconeixement del subjecte, la seva activitat, desig, temps, experiències, 
vivències, singularitat, unicitat... En aquest sentit els films de Debord i Bresson, situats 
als límits entre vida i cinematografia, documental i ficció, fons i forma, fruit d'una 
inusual coherència en el sí d'una filmografia, com d'una reflexió profunda susceptible 
de ser reconstruïda a través de nombrosos escrits, no només responen a les 
problemàtiques concretes d'una era sinó també a un projecte molt particular per trencar 
amb l'art i el cine d'aquesta era 17 . Bresson com Debord coincideixen en veure l'art en 
un procés de decadència, proper a la seva fi. Al mateix temps es neguen rotundament a 
fer cine, i no consideren que aquest sigui veritablement un art. Els seus films són 
aportacions tancades a la resta de la creació cinematogràfica que cerquen una autonomia 



absoluta respecte qualsevol pel-lícula de cine. En el cinematògraf de Bresson aquesta 
autonomia creativa passa per rebutjar la intromissió de qualsevol de les arts existents i 
en especial del teatre, amb la finalitat de cercar l'essència del llenguatge cinematogràfic 
en els intercanvis entre imatges i sons. En Debord l'autonomia parteix d'una renúncia 
als procediments habitual de plasmació de l'autoria en un procés de creació de l'obra 
genuí, per donar pas a un art détournat, plagiat, degenerat, banal, col-lectiu. En ambdós 
casos el procés creatiu consisteix en prendre elements de la realitat tal qual existeixen 
per buidar-los de sentit i contraposar-los amb quelcom diferent, sovint el seu contrari. 
La creació sorgeix sempre de posar en relació elements agafats directament de la 
realitat, d'establir nous vincles a partir de transmutar o invertir allò existent tal i com 
existeix, però mai de reproduir-ho. L'objectiu final és sempre la transformació d'aquests 
elements ja existents en quelcom completament nou, a partir de les tensions i paradoxes 
entre uns i altres, de tal manera que en resulti una dialèctica, xoc, o fricció. Això situa 
els films d'aquests dos autors a un nivell més abstracte de la majoria del cine, un 
llenguatge que per norma general no aconsegueix escapar de la seva condició narrativa i 
figurativa. 

La separació entre subjecte i representació, ve donada pel distanciament entre 
subjecte en tant que ésser dotat d'autoconsciència que alhora coneix de l'existència 
d'objectes i subjectes, amb capacitat de desitjar i actuar autònomament, i representació 
completament independent de qualsevol activitat o diàleg, que suplanta activitat, desig i 
temps del subjecte per mitjà d'un procés d'objectivació. La separació no és per tant una 
cosa en sí sinó una relació entre el subjecte i una representació d'aquest subjecte com de 
tot allò que l'envolta, aquesta representació íntegra i total de tots els aspectes de la vida 
i el món es basa en la imitació i isomorfisme per representar un objecte dotat d'unitat i 
coherència. Aquest moviment de separació permet a la representació separada del 
subjecte moure el subjecte, fer-li fer coses, convertir un ésser autònom en un autòmata, 
alienar-lo del seu temps i espai, i fer dels seus objectes de desig representacions, alhora 
que les representacions en sí mateixes esdevenen objectes de desig. A escala 
macroestructural la vida social del subjecte col-lectiu com la vida quotidiana del 
subjecte individual esdevenen presa del monopoli estàtic de la representació, de les 
representacions supremes lligades a una cosmovisió que no concep la vida del subjecte 
més que com un objecte predefinit, inmutable, creat sense la seva participació. En clau 
cinematogràfica aquesta relació de separació troba la seva transposició en totes i 

cadascuna de les escissions entre subjecte i representació que es donen en tot el procés 
de creació del film, i molt especialment en la relació entre un objecte representació que 
és el film acabat i un subjecte receptor que el llegeix amb major o menor atenció. 

L'anàlisi proposat s'estructura a partir de tres grans pilars que es corresponen 
amb els tres grans passos de L'estil transcendental en el cine de Paul Shcrader (1972): 
presentació del quotidià, disparitat, i unitat de totes les coses o estasi 18 . Aquests tres 
passos pretenen ésser com les potes d'un trípode sobre el qual es sustenta tot el treball 
de recerca, un trípode que recolza cadascuna de les seves tres potes simultàniament 
sobre l'activitat quotidiana i cinematogràfica, i que busca construir una imatge mental a 
partir d'un element fonamental en la pràctica cinematogràfica de cadascun dels dos 
autors triats. Cada apartat compta amb la seva pròpia introducció, i es desenvolupa en 
una sèrie de punts que pretenen sempre situar-se a mig camí de l'activitat quotidiana i 
cinematogràfica. En el primer apartat es duu a terme una aproximació general a aquests 
tres passos, que es posen en relació amb les aportacions d'un i altre autor, en el segon 
apartat s'investiga el subjecte en la seva vida quotidiana i la seva separació envers la 
representació, en el tercer apartat s'investiguen les representacions hegemòniques en 
unes circumstàncies històriques i socials concretes, al quart apartat s'investiguen 
exemples concrets de pràctiques quotidianes orientades a la unificació de la vida i 
l'entorn al films, i al darrer apartat s'ofereixen una sèrie d'exemples concrets de 
pràctiques cinematogràfiques orientades a acabar amb la separació de subjecte i 
representació, val a dir que aquest darrer apartat és només un esbós que ha de donar pas 
a una fase ulterior de la recerca. 

El primer apartat, "De l'estil transcendental a l'estil radical", serveix per 
preparar el terreny cara al desenvolupament a fons de la investigació, primer es tracta el 
problema de la manca d'unitat de l'activitat quotidiana i cinematogràfica, a continuació 
s'analitza com hi ha forces externes que dominen la vida quotidiana i impedeixen 
assolir aquesta unitat, tot seguit s'ofereixen alguns indicis per avançar vers la unitat de 
totes les coses. Aquest darrer punt, es correspon amb el quart apartat de l'anàlisi, on es 
tracta la unificació de la vida quotidiana i l'entorn al film, que hauria de donar pas a nou 
bloc en una fase posterior de la recerca, que pel moment queda esbossada en el cinquè 
apartat, on s'ofereixen algunes claus de com utilitzar els treballs cinematogràfics en tant 
que contribucions a aquesta unificació. D'aquesta manera, el primer apartat es presenta 



com una introducció a una recerca que pretén lligar el problema de la manca d'unitat en 
la vida quotidiana i cine, les principals representacions que generen la bretxa entre 
subjecte i representació, i les possibilitats d'unificació de l'activitat quotidiana, 
ineludiblement vinculades a la possibilitat d'unificació de l'activitat cinematogràfica. 

En el segon apartat es parla de "La vida quotidiana com a punt de partida" en els 
films de Guy Debord i Robert Bresson, aquest apartat té dos subapartats, el primer 
centrat en la presentació de vida quotidiana en els films dels autors triats i el segon en 
com aquests dos autors veuen la relació entre cine i vida quotidiana, cadascun d'aquests 
dos subapartats es desenvolupa alhora en tres punts. Aquest apartat planteja com a 
hipòtesis subsidiàries que la vida quotidiana es troba sotmesa a la manca d'unitat, i que 
el cine contribueix a aquest trencament de la unitat. El fet de treballar amb la noció de 
vida quotidiana com a categoria d'anàlisi possibilita aquí l'experimentació i validació 
empírica de la hipòtesi central pel mètode de reducció a la unitat, també permet no 
perdre de vista en cap moment el vincle ineludible entre vida quotidiana, vida social i 
cine. L'anàlisi del primer apartat dóna peu a més a observar la distància entre allò què la 
vida quotidiana és i allò què en circumstàncies diferents podria arribar a ser, i igualment 
a estudiar els efectes de la comunicació cinematogràfica en la vida quotidiana, en tant 
que interrupció o en tant que contribució a la unificació. 

El tercer apartat tracta de "Disparitat i necessitat de canvi", en aquest apartat 
s'enumeren una sèrie de forces externes que de manera subtil dominen la vida 
quotidiana dels individus, aquesta enumeració no busca ser exhaustiva sinó destacar els 
elements que més pes adquireixen en les aportacions de Debord i Bresson. Aquest 
apartat també es presenta en dos subapartats amb tres punts cadascun, el primer agrupa 
tipologies més centrades en l'àmbit de la vida quotidiana i el segon tipologies més 
properes a l'àmbit cinematogràfic, tanmateix aquesta distinció no pretén en cap cas ser 
categòrica sinó més aviat tot el contrari. El primer grup comprèn com a tipus ideals 
diner, mercaderia i ideologia, el segon grup comprèn com a tipus ideals intercanvi, 
imatge i espectacle. Les hipòtesis subsidiàries d'aquest apartat són primerament que 
aquestes sis categories de representacions mouen la gent en la seva activitat quotidiana i 
social, suplantant activitat, desig i temps del subjecte per altres objectivats, d'això es 
desprèn com a segona hipòtesi subsidiària que qualsevol acte de comunicació o diàleg 
cinematogràfic es veu sotmès a aquestes normes de principi a fi. Val a dir que aquestes 

sis categories aglutinen grans forces que estableixen la disparitat entre subjecte i 
representació, malgrat tot en darrera instància totes elles poden ésser reagrupades en una 
sola categoria dins la qual hom pot encabir qualsevol força que fomenti la bretxa entre 
vida i entorn, film i vida, subjecte i representació. 

El quart apartat parla de "La lluita per la unificació de la vida i l'entorn al film", 
en base a la hipòtesi central que les aportacions de Debord i Bresson busquen en tot 
moment assenyalar vies avançar cap a la unitat de totes les coses. En aquest apartat 
s'ofereixen algunes de les claus de la teoria revolucionària de Debord i del cinematògraf 
de Bresson en tant que mètodes d'investigació encaminats a contribuir a la unificació de 
vida i entorn, com també dels propis films. Com en els apartats anteriors, hi ha aquí 
alguns punts centrats en la vida quotidiana i altres en el cine, tot i que les fronteres són 
cada cop menys clares. Les hipòtesis subsidiàries d'aquest apartat són que l'activitat 
quotidiana i l'activitat cinematogràfica poden efectivament constituir contribucions a la 
recerca d'unitat en la vida i l'entorn, i que per tant és necessari investigar casos concrets 
de pràctiques quotidianes i cinematogràfiques que han estat orientades a fomentar 
aquesta unificació de la vida i l'entorn. Nogensmenys també és important valorar 
empíricament les dificultats o fins i tot la impossibilitat de transformar d'arrel el dia a 
dia de l'individu i les seves circumstàncies que han afrontat aquestes aportacions, ans la 
unificació de la vida i l'entorn no depenen només de la validesa intrínseca d'una 
proposta cinematogràfica revolucioniària, sinó també de la seva posada en pràctica per 
part del subjecte. La capacitat per traçar relacions no espectaculars passa en tot moment 
pel reconeixement de tot subjecte implicat en la relació comunicativa cinematogràfica, i 
per tant va sempre lligada a la pròpia capacitat del subjecte d'emprendre per sí mateix la 
recerca d'un desconegut en el sentit metafísic i alhora de treballar en la transformació 
col-lectiva de les condicions materials del seu entorn. 

El darrer apartat, "Imatges i sons que apunten vers la unificació", és com s'ha dit 
un esboç que hauria de veure la seva continuació en una fase posterior de la recerca. 
Novament hom troba aquí les dificultats de transformar d'arrel l'activitat 
cinematogràfica sense la participació del subjecte, ans algú que només es concep a sí 
mateix com a espectador de la seva vida quotidina difícilment deixarà de ser-ho davant 
un treball cinematogràfic, de la mateixa manera que algú que només es veu a sí mateix 
com a possible espectador davant un treball cinematogràfic rarament assumirà cap rol 

diferent d'aquest en la seva vida quotidiana. Tanmateix, si bé és cert que resulta 
complicat concebre una transformació a fons de les relacions cinematogràfiques sense 
una transformació a fons de les relacions quotidianes i socials, la hipòtesi subsidiària 
d'aquesta part és que hi ha determinades pràctiques cinematogràfiques que promouen el 
reconeixement dels subjectes imprescindibles per a qualsevol activitat cinematogràfica, 
mentre n'hi ha d'altres que no fan sinó incrementar l'omnipresent separació entre 
subjecte i representació. En aquest sentit el darrer apartat és una primera aportació a la 
caracterització d'una fenomenologia sorgida d'un paradigma que queda precisament 
emmarcat al llarg de tota la recerca, l'aprofundiment en aquesta caracterització o estil 
(Sontag, 1965) constituiria com s'ha dit la continuació lògica d'aquesta recerca, un cop 
ja assentades les bases sobre les quals es fonamenta l'aparició d'aquesta nova 
fenomenologia. 

Al llarg de l'anàlisi, la persepectiva sobre un i altre autor va variant 
sensiblement, això es deu a la voluntat de treure les aportacions de Debord i Bresson 
dels àmbits tancats en els quals majoritàriament resten recloses, la pràctica quotidiana i 
la pràctica cinematogràfica respectivament. Pel que fa a Debord, primer es parla en 
termes generals del conflicte entre vida i espectacle, després s'introdueixen alguns 
conceptes fonamentals en el seu anàlisi de La societat de l'espectacle (1967), i 
finalment s'entra en la pràctica quotidiana i cinematogràfica que es desprèn de 
l'anterior. En el cas de Bresson, l'anàlisi atribueix inicialment força pes a la perspectiva 
de Paul Schrader (1972), no obstant a mesura que s'avança en el treball cada cop prenen 
més relevància altres perspectives sobre l'autor, entre les quals destaquen les de 
Philippe Arnaud (1986) i Santos Zunzunegui (2001). Si bé és cert que l'aproximació als 
treballs cinematogràfics de Debord es centra sobretot en les idees manejades en la banda 
sonora, o en les reflexions posades en pràctica i escrites sobre paper, s'intenta a tota 
hora no deixar mai de banda la forma escrita que adopten unes i altres, tant en paraules i 
gestos com en imatges i sons. Pel que fa a Bresson, malgrat a primera vista hom pugui 
creure que s'aprofundeix més en aspectes formals, cal tenir en compte que per a aquest 
director la forma s'adequa perfectament a allò què es vol dir, i que de fet la forma és 
allò què es vol dir, de manera que es procura en tot moment considerar les formes com 
idees i tractar-les com a tals. D'aquesta manera, l'anàlisi s'atansa progressivament a 
l'objectiu final de de tancar la separació establerta entre subjecte i representació, salvant 
les distàncies entre vida quotidiana i cinematografia per a un i altre autor, per forjar un 

nexe entre aquests dos àmbits que acabi amb la unificació indissoluble entre activitat 
quotidiana i cinematogràfica, essència de la fenomenologia que aquesta recerca pretén 
tractar. 

Finalment, a l'apartat annexos es pretén en primer lloc presentar els dos autors a 
comparar i la seva filmografia, al temps que busca delimitar les fonts utilitzades en 
l'anàlisi. A continuació aquest bloc apunta a fer emergir algunes qiiestions 
consubstancials a ambdós autors que es mantindran com a rerefons significatiu en el 
desenvolupament de tota la recerca, com ara la inseparabilitat entre biografia i 
filmografia, l'estreta vinculació amb la renovació en l'art i la cinematografia posterior a 
la II Guerra Mundial, la inusual coherència i vigència de les aportacions 
cinematogràfiques com a tret distintiu, etc. Totes aquestes qiiestions de segon ordre són 
significatives per a l'anàlisi, tot i no haver estat considerades com a variables en el 
model d'anàlisi val la pena tenir-les presents al llarg de tota la investigació. Encara en 
els annexos, a partir de les consideracions de fons i forma al voltant dels films de 
Debord i Bresson suscitades al llarg de la investigació, s'intenta situar els treballs 
cinematogràfics dels dos autors tractats en relació a la crisi en l'art i el cine pròpia del 
context històric i cultural del qual formen part. Cadascun d'aquests dos autors parla a la 
seva manera de la decadència de l'art alhora que es neguen categòricament a fer cine, al 
mateix temps que proposen una perspectiva singular per entendre la creació 
cinematogràfica, un enfocament que en ambdós casos trenca per complet amb qualsevol 
de les aportacions cinematogràfiques aparegudes fins al moment. En vista d'això cal 
veure si aquesta ruptura es veu traduïda a l'àmbit estètic o formal, o bé si queda 
circumscrita a una voluntat de ruptura de fons amb un mode de vida i una visió del món 
hegemòniques encara en l'actualitat. Aquesta intenció, que es serveix del paraigiies 
desplegat amb l'anàlisi, hauria de ser resolta en una fase posterior de la recerca, ja que 
en els annexos només es busca suggerir la singularitat dels films dels dos autors triats 
respecte tota la resta de creacions cinematogràfiques. Tanmateix, degut a la pròpia 
impossibilitat de separar fons i forma, a la qual un i altre autor fan referència 
repetidament, caldrà traçar un recorregut del fons a la forma en el qual les propostes per 
a la segona part siguin una continuació coherent amb una primera part de l'anàlisi, que 
parteix més de consideracions de fons, sense pretendre en cap moment separar aquestes 
de la forma és clar. 

Metodologia 

En aquest treball s'intenten oferir les claus per aproximar-se a una 
fenomenologia que adopta una postura molt concreta en relació a la teoria i història de 
la representació audiovisual cinematogràfica. Aquesta fenomenologia, sorgida d'un 
afany singular per unificar l'activitat quotidiana i cinematogràfica, busca contrarestar la 
separació entre subjecte i representació imperant tant en l'activitat quotidiana com 
cinematogràfica, i té com a aportacions centrals els films de Guy Debord i Robert 
Bresson. Dins els pressupòsits de la pròpia fenomenologia tractada, hom percep la 
preponderància d'una vessant pràctica, que malgrat els vincles ineludibles amb unes 
reflexions teòriques de gran profunditat, no aspira sinó a la realització pràctica d'aquesta 
unificació d'activitat quotidiana i cinematogràfica. En base a la importància de l'acció, la 
caracterització de la fenomenologia estudiada no té més remei que concentrar la seva 
mirada en la pràctica cinematogràfica dels dos autors estudiats, en tant que 
contribucions a la unificació de l'activitat quotidiana i cinematogràfica, deixant de 
banda qualsevol altra reflexió teòrica que desdibuixi la condició essencialment pràctica 
de la perspectiva que aquí s'ha volgut fonamentar. La creació de situacions i el 
cinematògraf, no són sinó mitjans d'investigació orientats a la unificació pràctica de 
l'activitat quotidiana i cinematogràfica. 

Les reflexions sobre la fenomenologia analitzada s'han construït sobre les tres 
potes d'un trípode, un element consubstancial a la pràctica cinematogràfica dels dos 
autors estudiats. Cadascuna de les tres potes d'aquest trípode s'aguanta simultàniament i 
indistinta sobre els terreny del quotidià i el cinematogràfic, cadascuna aixeca un pilar 
entorn el qual poden aglutinar-se totes les qiiestions relatives a la posada en pràctica de 
la unificació. La primera pota parteix del problema del reconeixement del subjecte, els 
vincles entre aquest i totes les seves vivències, moments i activitats, la singularitat del 
seu desig i temps com a factors per mesurar el grau de cohesió, i la distància entre el 
possible i efectiu en el dia a dia com a aval del nivell de coherència interna del subjecte. 
La segona pota parteix del problema de la separació de l'objecte, associat a un problema 
de no reconeixement de l'objecte que duu a considerar aquest objecte com un ens 
autònom, independent, amb vida pròpia, creat i dirigit amb independència del subjecte. 
La tercera pota, fonamental pel sosteniment de tota l'estructura, parteix del problema de 
la unificació, és conseqiiència directa dels problemes del reconeixement del subjecte i 

del reconeixement de l'objecte, i és la que obre la via a la posada en pràctica de les 
reflexions motivades per una i altra qiiestió, pas fonamental sense el qual la 
fenomenologia descrita quedaria coixa. 

El caràcter marcadament pràctic de la fenomenologia estudiada, comporta a més 
necessàriament la intervenció, implicació, participació, acció de tot subjecte posat en 
relació per la comunicació cinematogràfica. Això implica en especial el receptor del 
film, qui ha de realitzar un esforç per vèncer la propensió a relacionar-se amb tot allò 
que l'envolta com si fos un espectacle, i ésser capaç així de meravellar-se, endevinar, 
descobrir per sí mateix, deixar-se sorprendre, i restar obert a l'imprevist. És clar que 
resulta difícil que això succeeixi quan aquest espectador està acostumat a esperar que se 
li doni tot fet, que se li mostri i expliciti tot, que se li ofereixin explicacions per a tots i 
cadascun dels misteris plantejats, pel qual resulta imprescindible que en el propi procés 
de creació del film hi hagi una certa intenció de provocar, de fomentar un estat receptiu. 
Heus ací l'essència del pensament i tal vegada també del dispositiu cinematogràfic, 
establir un diàleg íntim, una comunicació multidireccional, al voltant de qiiestions com 
l'individu, el seu entorn, les tensions entre un i altre, i els propis mitjans utilitzats en la 
reflexió. 

L'observació de la vida quotidiana a partir de la seva negativitat, latències o 
suspensions, permet percebre la distància entre el possible i el real, i valorar fins a quin 
punt aquesta vida està mancada de cohesió o unitat, en quina mesura es constitueix en 
un cúmul d'aspectes o experiències separades. Un cop hom pren consciència de la 
separació entre individu i entorn, apareix la disparitat, una esquerda actual o potencial 
que amenaça la rutina del dia a dia amb una necessitat d'alliberament a qualsevol preu. 
Quan aquesta disparitat es tradueix a la pràctica en una voluntat inflexible de confrontar 
allò que uneix totes les coses, s'obre la porta a la confrontació de la mà invisible que tot 
ho dirigeix, el desconegut, l'estasi. Aquest desconegut no ha de buscar-se en un més 
enllà, la recerca del desconegut és sempre una recerca de la materialització del 
desconegut, allò capaç d'unir totes les coses, per tant els mitjans d'investigació emprats 
han d'apuntar sempre al món material. El punt de partida d'aquesta recerca és en sí 
mateix un desconegut, pel qual s'ha de descartar tot prejudici o prenoció en favor d'una 
metodologia que no doni per descomptat cap pressupòsit entorn el punt inicial i final de 
la recerca. La finalitat de la recerca és confrontar un desconegut, i això exclou 

forçosament la possibilitat de delegar el procés de donar forma a aquest desconegut, 
malgrat sí sigui possible atendre a alguns indicis o pistes, sempre i quan es reconegui la 
pròpia necessitat d'emprendre la recerca per accedir a aquest desconegut. Un cop traçat 
el camí una i altra vegada, hom podrà veure per sí mateix les dificultats d'arribar a la 
unificació completa, o fins i tot la paradoxa que suposa el fet que cada vegada que hom 
creu haver fet un pas decisiu per aproximar-se a aquest desconegut, allò que té davant 
no és sinó una inversió completa de la unificació que inicialment cercava. 

La vida quotidiana es veu sotmesa a un setge permanent per part d'una sèrie de 
forces externes que mouen l'individu en el dia a dia, que impedeixen a aquest viure i 
existir de forma plena i directa, atribuint a totes les seves experiències un aire oníric i 
evanescent, separant tots els aspectes de la seva vida en representacions contemplades, i 
impedint enfilar-los amb el vincle comú d'una activitat conscient capaç de conduir a una 
veritable unificació de la vida. En aquestes circumstàncies l'individu per sí sol és 
incapaç de reprendre el control sobre els seus actes, la negació del desig per part d'un 
entorn sempre hostil i l'inexorable pas del temps que l'aboca irremeiablement a la 
caducitat humana no fan sinó contribuir a sumir-lo en el desgast, la impotència i la 
desesperació. L'anhel d'una vida única, pròpia, lliure, irreemplaçable, en unes 
circumstàncies adaptades a l'ésser humà, esdevé llavors no més que una autojustificació 
que contrasta per complet amb la precarietat d'una vida que no requereix ser viscuda, en 
què hom no és protagonista de res, on l'individu no té oportunitat per sentir-se necessari. 
En una vida com aquesta encaixa perfectament el cine, un enginy sofisticat i poderós 
per captar la vida i substituir-la per una sèrie d'experiències aparentment viscudes com a 
moments d'una vida pretesament dotada de cohesió i coherència. La vida representada 
en pantalla acompleix així la funció de reemplaçar l'activitat, desig i temps de 
l'espectador per altres que li són aliens, sobre els quals no pot més que abocar la seva 
mirada en una contemplació passiva, sense donar vida a res. El cine representa la vida 
com dotada d'unitat, cohesió, coherència, singularitat, llibertat, autonomia, plenitud... 
quan de fet aquest individu aïllat, isolat enfront l'espectacle cinematogràfic com el de la 
seva pròpia vida, és en el fons incapaç d'actuar, participar, o decidir sobre res del que 
l'ateny. 

La vida quotidiana és per tant el punt de partida per a prendre consciència dels 
problemes de l'individu, no obstant la unificació de la vida resulta inviable si no 

s'aconsegueix a la vegada restablir la unitat entre individu i entorn. La transformació de 
la vida quotidiana resulta insuficient si no va acompanyada d'una adaptació de les 
circumstàncies, la unificació de la vida és inviable sense una alteració de la vida social, 
la vida no pot arribar a dir-se unificada sense haver assolit la unitat entre l'ésser humà i 
el medi social que li és inherent. La vida quotidiana es troba sotmesa a forces externes 
que mouen la gent en el dia a dia, aquestes forces invisibles i misterioses són producte 
d'unes relacions socials objectivades aparentment inalterables i independents dels 
subjectes, aquesta separació és possible gràcies a una mistificació de l'experiència i la 
cosmovisió provocada per representacions, cal per tant que tots i cadascun dels 
subjectes que prenen part en aquestes relacions esdevinguin conscients de l'origen 
d'aquestes forces i de la possibilitat de modificar-les. El diner, instrument de canvi 
abstracte i al mateix temps concret, equivalent universal que serveix per fixar valor i 
regular intercanvis, és en primera instància allò que mou la gent en la vida social, on tot 
té un preu, on tot pot ésser comprat i venut. El diner permet fer de tot desig o necessitat 
humana una mercaderia apta per al consum, un objecte o cosa intercanviable, una 
abstracció tant material com immaterial que per via del treball i del consum ofereix la 
possibilitat de posseir o negociar qualsevol anhel o activitat, ja que quan el producte 
posat en circulació són unitats de treball és el propi treballador qui esdevé mercaderia. 
En un pla encara més immaterial hom pot trobar la ideologia, mercaderia suprema, 
objectivació de les relacions socials provinent d'una figuració ideal sobre com ha de 
funcionar la vida i el món, per la qual l'humà esdevé el subproducte d'un procés 
d'ideologització específicament dissenyat per defensar uns valors hegemònics, acord 
amb els interessos dels grups dominants, treball i consum pel cas. Per remarcar el 
caràcter relacional d'aquestes forces que mouen l'individu en el dia a dia, que no són 
sinó l'objectivació d'unes relacions socials estructurades, hi ha la noció d'intercanvi, 
relació social central en el procés d'objectivació, a mesura que les transaccions 
adquireixen un paper cada cop més rellevant en la vida social, s'incrementa la separació 
entre individus que tendeixen a moure's exclusivament per propi interès, i les 
interaccions entre humans es veuen reduïdes a l'intercanvi. Conforme l'intercanvi, que 
havia començat com una interacció amb un fort component material i concret, adquireix 
un caire cada cop més immaterial i abstracte, fins al punt d'esdevenir una forma 
d'interacció eminentment il-lusòria i contemplativa, la imatge guanya protagonisme 
sobre la mercaderia i els intercanvis, fins al punt de monopolitzar una mirada hipnòtica 
sobre la representació que assumeix una funció cada cop més central en l'economia i la 

societat, allà on la conversió de les relacions humanes en objecte i posteriorment en 
imatge s'entenen com una prolongació de la producció i el consum, a la direcció i 
contemplació, al manar i obeir, en tots els àmbits de la vida i la societat. Finalment quan 
l'espectacle, com a objectivació definitiva de les relacions socials i la cosmovisió per tal 
de fer d'aquestes ens inamovibles, s'apodera de tots els aspectes de la vida i el món per 
tal de posseïr-los en estat coagulat, en un flux ininterromput dominat per una 
comunicació unidireccional on l'espectador ja ni tan sols és necessari, on qualsevol 
subjecte tant individual com col-lectiu no té cap possibilitat de canviar ni decidir res, 
degut al fet que tot vincle entre persones i coses ha quedat esvaït per donar pas a 
imatges objecte independents de qualsevol activitat o diàleg, no queda altra opció que 
renunciar a realitzar qualsevol aportació individual o col-lectiva a la transformació de la 
vida i l'entorn. L'ésser humà assumeix llavors el paper d'una marioneta inhert que 
després d'una lleu espurna és consumida en l'aigua i la nit. 

La unificació de la vida i l'entorn, lligada a una transformació de subjecte i 
objecte, no només poden constituir els motius principals d'un film que pretengui oferir 
alguns indicis de com cercar aquesta unificació, sinó que poden convertir el propi ens 
cinematogràfic en un poderós mitjà d'investigació a l'hora de posar en pràctica aquesta 
unificació. En aquesta línia el film proposa primerament la necessitat d'unificació a 
partir de la recerca d'un desconegut, d'una mà invisible que tot ho dirigeix que no es 
coneix directament enlloc però de la qual es té constància, la porta cap a un ordre 
superior en el qual hom pugui atànyer la unitat de totes les coses. A partir d'aquí es 
busca assenyalar vies per fer efectiva aquesta unificació, per donar pas a la 
materialització d'aquest desconegut, i fer de la unificació quelcom més que un fenòmen 
de caire idealista, metafísic, utòpic. Aquest procés de recerca i materialització del 
desconegut ha quedar forçosament fora de l'espectacle, que és actualment la fórmula 
universal per unificar el separat. La impossibilitat de sortir de l'espectacle pot 
comportar a nivell individual una gran desesperació per no poder trobar el desconegut 
recercat, i a nivell col-lectiu impotència per materialitzar aquest desconegut fora els 
dominis d'un espectacle omnipresent i en inexorable expansió. 

La transformació de la vida i l'entorn depenen en bona mesura de la 
transformació del cine, i viceversa. La separació entre subjecte i representació té com es 
pot veure al llarg d'aquest treball molts punts en comú en un i altre domini. Per 

transformar el medi cinematogràfïc, cal canviar tant els treballs cinematogràfics com les 
reflexions al voltant d'aquests, tant pel que fa a continguts com a metodologies. En 
aquesta línia, el darrer apartat d'aquest treball pretén apuntar algunes qiiestions 
relacionades amb la pràctica cinematogràfica a tenir molt en compte a l'hora d'afrontar 
qualsevol aproximació a una fenomenologia que busca la unificació de l'activitat 
quotidiana i cinematogràfica. Tal aproximació ha de recórrer conseqiientment a una 
metodologia que no reprodueixi la separació entre subjecte i representació, sinó que 
busqui possibilitats més enllà d'aquesta. Cal repensar la importància de la simplicitat, la 
no emfatització, parar més atenció al so i menys a la imatge, deixar de sobrevalorar la 
figuració i la representació, fixar-se més en la forma i menys en el fons... Aquestes 
qiiestions, i altres relacionades amb la unificació de la vida i l'entorn al film, queden 
com s'ha dit repetidament pendents de profundització en una etapa posterior d'aquesta 
recerca. Tanmateix davant la impossibilitat de separar forma i fons en l'estudi de la 
fenomenologia tractada, sí convé assenyalar algunes qiiestions metodològiques 
fonamentals per a l'anàlisi ja des d'un principi, si més no per tal que el lector no 
s'endugui sorpreses, davant alguns aspectes certament atípics d'aquesta recerca. En 
aquest treball es para més atenció a la pràctica cinematogràfica en sí que a les reflexions 
al voltant d'aquesta, tot i que sovint resulta difícil separa una i altra. Igual que els films 
tractats, el treball parteix d'un anàlisi complex amb una gran abundància de factors i 
interrelacions que progressivament conflueixen en unes poques idees essencials, que 
són el nucli veritablement important tant dels films com del treball. A l'hora d'estudiar 
els films, no es busca concentrar-se en els moments àlgids que al llarg del film denotin 
un major grau de significació, sinó efectuar un anàlisi transversal dels treballs en el seu 
conjunt on els significats quedin dissolts en tots i cadascun dels plans i seqiiències. La 
proposta d'aproximació a la fenomenologia busca conferir major importància a la banda 
sonora que a les imatges, i per tant deixa de banda qualsevol anàlisi a fons de la imatge 
en termes iconogràfics, simbòlics, semiòtics o hermenèutics. De la mateixa manera no 
es concedeix major atenció al poder figuratiu o representatiu dels sons i en especial les 
imatges, sinó més aviat el contrari, raó per la qual són obviades algunes qiiestions 
relatives a la relacions entre referent i còpia, significant i significat, realitat i 
representació, realisme i ficció, que sovint tenen força pes en la discussió 
cinematogràfica. Finalment, contràriament a l'habitual, es busca aquí posar més èmfasi 
en l'anàlisi de formes que de continguts, tot i que aquesta primera part la investigació 
conté gran quantitat de consideracions entorn als continguts dels films, i malgrat la 

impossibilitat de separar fons i forma, la intenció global de la recerca és deixar cada cop 
més de banda els aspectes de fons per tendir en una fase posterior de la recerca a un 
anàlisi que tracti sobretot de les formes. Després d'aquests aclariments de caire 
introductori i metodològic, es pot donar pas ara sí a l'anàlisi proposat. 

PART I: ANALISI 

Hipòtesis inicials 

L'aparició del cinema com a mecanisme per reproduir la realitat amb 
independència de la participació d'actors o espectadors comporta una realització prou 
significativa d'allò que Debord anomena moviment autònom del no vivent o espectacle, 
una relació (in)comunicativa de passivitat, no participació, no intervenció, no 
posicionament, no implicació davant allò que proposa un film o més en general una 
obra d'art qualsevol. El cinematògraf de Bresson intenta per tots els mitjans trencar amb 
aquesta passivitat de l'espectador cinematogràfic mitjançant diferents procediments: la 
fragmentació, 1'eHipsi i la metonímia -que insten el receptor a imaginar parts d'un tot 
del qual només se li ofereixen algunes parts-, la prevalença de l'oïda -sempre que sigui 
possible, pel fet de ser més imaginativa que la vista i no donar-ho tot fet-, la voluntat de 
no mostrar res -enlloc de mostrar-ho tot, forçar a mirar i escoltar amb atenció-, la 
importància del muntatge -interseccions entre talls on es dóna allò invisible que tant 
cerca el cinematògraf-, abstracció -per tal que hom pugui aplicar la pròpia experiència 
al relat-, etc. Bresson sosté que "CINE, ràdio, televisió, revistes, son una escola 
d'inatenció: es mira sense veure, s'escolta sense comprendre" (Bresson, 1975:84). Val a 
dir però que la participació que proposa el cinematògraf és alhora emocional i 
intel-lectual, "producció de l'emoció aconseguida mitjançant una resistència a l'emoció" 
(Bresson, 1975:96) que tal i com assenyala Susan Sontag (1964) en el seu cèlebre article 
sobre Bresson no apunta directament als sentiments sinó a través del filtre de la 
intel-ligència, no es tracta per tant de buscar provocar determinats efectes o afectes 
sobre un espectador amb la consciència adormida, és a dir de manipular-lo, sinó de 
cercar un diàleg amb aquest, establir-hi una comunicació no unidireccional que doni peu 
a la dialèctica materialista que tant interessa Debord. Aquesta dialèctica es troba en 
bona mesura en l'ús del llenguatge, és a dir en l'estil i les formes, un llenguatge 
cinematogràfic que Bresson descriu com escriptura mitjançant imatges i sons, i que per 
a Debord passa ineludiblement per l'ús de la contradicció i la crítica com a recursos 
formals per posar de manifest les tensions entre veritat i mentida, o entre visions 
contraposades i irreconciliables del món. En ambdós casos per tant es percep una 
intenció clara de fer que l'espectador s'autodissolgui com a tal per esdevenir 
interlocutor actiu. 

La primera obra cinematogràfica de Guy Debord, Hurlements enfaveur de Sade 
(1952), és un film de 75 minuts que en quant a imatge alterna seqiiències de pantalla 
completament en blanc amb d'altres de pantalla completament en negre, i en quant a 
banda sonora combina cites, observacions sobre la vida dels lletristes, afirmacions 
teòriques i silencis, al final de l'obra hi ha 24 minuts de silenci i obscuritat totals, un 
cop d'efecte que cerca trencar radicalment amb la passivitat de l'espectador. Aquest 
film pot emmarcar-se dins el lletrisme, un moviment revolucionari fundat el 1945 per 
Isidore Isou sorgit, entre altres, de la preocupació davant la idea que l'art, que en 
principi hauria de ser un llenguatge de la comunicació, ha dut a constatar la 
impossibilitat de comunicar-se (Jappe, 1993:63-79). Els lletristes es proclamen hereus 
de moviments d'avantguarda com el dadaisme i el surrealisme, darrers passos de la fase 
activa de descomposició i autodestrucció del llenguatge, no obstant sostenen que si bé 
l'alliberament de l'art va passar en algun moment per la seva destrucció arribats a cert 
punt continuar amb aquesta destrucció deixa de tenir sentit, la veritable avantguarda 
esdevé llavors la desaparició de l'art, la seva dissolució en tots els aspectes de la vida, la 
no separació entre vida i art, entre artista i espectador. No obstant això, Debord i alguns 
dels seus companys lletristes de seguida s'adonen que aquesta tendència a la no 
participació de l'espectador no es circumscriu únicament a la seva relació amb l'art, ans 
afecta tots i cadascun dels aspectes de les nostres vides, per això l'any 1952 funden la 
Internacional Lletrista, un grup que segueix en la línia d'oposar-se a qualsevol forma 
convencional de cultura, també en el seu estadi més modern, com també a nocions com 
obra, autor, originalitat, expressió, etc. L'any 1957 en un pas més enllà es funda la 
Internacional Situacionista: allà on els lletristes proposaven la no separació entre vida i 
art, els situacionistes suggereixen la necessitat de canviar la societat de dalt a baix per 
tal de fer veritablement realitzable l'art i la cultura, és a dir de no actuar des d'aquests 
àmbits separats. Mica en mica es gesta en el grup allò que possiblement més caracteritza 
i destaca de la crítica a l'art i la cultura plantejada per aquest 'corrent', el fet que no es 
restringeix als estrictes límits del seu 'submón especialitzat' sinó que intenta erigir-se 
com a crítica contundent, radical i absoluta a la societat en el seu conjunt. La necessitat 
de canvi en l'art i la cultura passa per tant per la necessitat de canvi en el conjunt de la 
societat i viceversa: "No podem desafiar mai cap forma d'organització social sense 
desafiar totes les formes de llenguatge d'aquella organització" (Debord, 1959). Influïts 
per la Crítica de la vida quotidiana d'Henri Lefebvre, marxista heterodox, autor i 

partícip del moviment surrealista a principis dels anys vint, els situacionistes proposen 
com a camp de batalla la vida quotidiana i com a principal arma la creació conscient de 
situacions, és a dir que la gent decideixi per sí mateixa tots i cadascun dels aspectes de 
la seva vida que en principi li venen donats exteriorment, en base a la idea que som com 
titelles i que les nostres experiències no són realment viscudes sinó més aviat 
dissenyades externament com una successió de situacions i falses alternatives que altres 
han creat per nosaltres, Bresson intenta reflectir aquesta marxa de la quotidianitat a 
partir de la idea d'automatisme. Si Debord i els situacionistes aposten per la creació 
conscient de situacions, Bresson intenta dur aquesta idea abstracta la pràctica 
cinematogràfica en base a "Treure les coses de costum, descloroformitzar-les" (Bresson, 
1975:101), o bé prendre en consideració que "L'hositilitat de l'art és també l'hostilitat 
vers el nou, vers l'imprevist" (Bresson, 1975:101), Susan Sontag (1964) parla aquí d'un 
procés d'estranyament que permet prendre consciència de les formes alhora que accedir 
directament als continguts. A partir d'això, prenen especial rellevància tant en les 
teories situacionistes com en el cinematògraf de Bresson les idees d'engany, simulacre, 
falsificació, recreació, mentida, fingiment, etc. 

Al film Pickpocket (Bresson, 1959), un jove mira d'aprendre a ser carterista 
alhora que busca un sentit profund per a tal activitat, en un moment del film Michel 
manté una interessant discussió amb un inspector de policia en un cafè, quan aquest li 
planteja que a alguns lladres se'ls hauria de deixar actuar lliurement perquè 
acompleixen una determinada funció social, l'inspector contesta que "això seria el món 
a l'inrevés", Michel respon llavors "el món ja està a l'inrevés, potser així l'adreçaríem". 
Aquesta frase recorda extraordinàriament el novè aforisme de La societat de 
Vespectacle (Debord, 1967:9) , "En un món realment invertit, el verdader és un 
moment del fals" . El cinematògraf de Bresson procura mantenir-se sempre fidel a una 
voluntat ferma de no falsejar res equiparable a la que té Debord de no contribuir en res a 
l'espectacle... Per a Bresson "a falta del verdader, el públic s'apega al fals. (...)" 
(Bresson, 1975:96), alhora que "el verdader és inimitable, el fals intransformable" 
(Bresson, 1975:65). A banda d'això, "En la mescla del verdader i el fals, el verdader 
ressalta el fals, el fals impedeix creure en el verdader. Quan un actor simula la por a un 
naufragi, sobre el pont d'un vaixell verdader agitat per una tempesta verdadera, no 
creiem ni en l'actor, ni en el vaixell ni en la tempesta" (Bresson, 1975:27). Cal veure 
però que igual que Debord, Bresson estableix una gran diferència entre el verdader i el 

real: "Ser escrupolós. Rebutjar tot el que, del real, no es torna verdader. (L'horrible 
realitat del fals)" (Bresson, 1975:103). Bresson entén l'art i més concretament el 
cinematògraf com a via per capturar la part visible del real, una petita porció emergent 
de la realitat que en el seu estat natural efectivament es correspon amb el verdader, per 
això treballa exclusivament a partir del real i "Retoca el real amb el real" (Bresson, 
1975:45, 69). Tanmateix Bresson dista força del (neo)realisme i d'aquells qui Bazin 
(1958-1962) anomena "directors que creuen en la realitat" ja que la veritat que busca 
mai es troba en captures de realitat que aïlladament han d'acomplir com a requisit 
indispensable ésser no significants, sinó en el muntatge, intercanvi, fricció, dialèctica... 
que puguin produir unes amb altres. Al mateix temps aquest afany de no falsejament 
passa per fer servir els mitjans propis del cinematògraf, entès com a escriptura amb 
imatges i sons, enlloc de valer-se dels mecanismes d'arts aliens al cinematògraf com 
són el teatre, tant present en el cinema, la literatura o la música. El cinematògraf defuig 
tot el que resulti "pintoresc", no recorre a la identificació amb els personatges, no empra 
la interpretació i el símbol, escapa de l'art figuratiu, i rebutja definitivament caure en la 
representació: (...) Cinematògraf, art, amb imatges, de no representar res" (Bresson, 
1975:90). Es tracta a grans trets de "Vèncer els falsos poders de la fotografia" (Bresson, 
1975:91), i també del magnetòfon i la càmera cinematogràfica en tant que passos 
encaminats a "embalsamar la realitat" (Bazin, 1945), per donar lloc a "PeHícules de 
cinematògraf: emocionals, no representatives" (Bresson, 1975:78). Un dels camins que 
propicia defugir la representació és com s'ha dit anteriorment la fragmentació: "és 
imprescindible si no es vol caure en la representació" (Bresson, 1975:73). El seu afany 
per no falsejar res i l'ús de la fragmentació són de fet un pas més en l'afany per fer 
participar l'interlocutor, sense enganyar-lo en res, o més ben dit compartint amb aquest 
només el verdader. En el cinematògraf no és permissible simular, recrear, fingir, 
reemplaçar... és preferible prescindir de llàgrimes, de vestuari, de decorats, i finalment 
d'actors. Un dels trets més distintius del cinematògraf és no comptar amb actors, ni 
professionals ni no professionals, sinó amb models, cossos moguts per forces 
misterioses com les que mouen els espectadors de la societat de l'espectacle en la seva 
vida quotidiana, i que a més es pot adscriure també a aquesta voluntat de no falsejar ni 
reemplaçar res: "Nou de cada deu moviments nostres obeeixen al costum i 
l'automatisme. És antinatural subordinar-los a la voluntat i el pensament" (Bresson, 
1975:29). 

Un altre aspecte força abordat per Debord en la seva crítica a la societat de 
l'espectacle queda recollit en la noció d'abundància, que en la crítica al cinema de 
Bresson rep noms com excés, sobrecàrrega, inflament, distracció... Segons Bresson "és 
amb allò net i precís que forçaràs l'atenció dels desatents de l'ull i l'oïda" (Bresson, 
1975:78), de manera que "Quantitat, enormitat, falsedat dels mitjans cedeixen els seu 
lloc a la simplicitat i la precisió. Tot reconduït a la mesura de el que et resulta sufìcient" 
(Bresson, 1975:77). Segons André Bazin (1951) a Diari d'un cura rural Bresson 
tendeix a simplificar enlloc d'afegir, a suprimir personatges, vestits, diàlegs, llocs... tot 
és allà per la seva indiferència, per la seva qualitat d'estranger, per a efectuar una poda 
al voltant d'allò essencial, per cercar l'essència del relat. En el cinematògraf el camí 
vers la simplicitat passa per treure en comptes d'afegir, restar enlloc de sumar, entendre 
que menys és més, i que "Allò que rebutjo com massa simple és l'important i en el que 
és precís aprofundir. Estúpida desconfiança en les coses senzilles" (Bresson, 1975:91). 
Aquest aferrament a la simplicitat i la precisió és alhora proper a la tendència a no 
afegir res fals i a preservar la unitat de l'obra: "Tot fuig i es dispersa. Reconduir tot 
contínuament a la unitat" (Bresson, 1975:52). El cinematògraf concedeix gran 
importància a la unitat del film, això passa per enregistrar i muntar tots els plans a un 
mateix nivell, sense emfatitzar paraules ni idees, planxant tota imatge i so a la recerca 
d'una formulació completament lineal al temps que lacònica, concisa, compacta, com la 
dels films-assaig de Debord. Paradoxalment tal formulació busca superar la 
incomunicació mitjançant un hermetisme i una recerca de l'interior que venci qualsevol 
exteriorització vers l'aparença per donar cabuda a la profunditat, per afavorir l'ésser 
enlloc del semblar, per permetre el viure enlloc del recrear. Allà on el cine ho mostra 
tot, el cinematògraf no mostra res, quan el cine posa èmfasi en allò que es mostra el 
cinematògraf ho fa en allò que s'amaga. El cinematògraf suposa així la posada en 
pràctica de la negació del cinema, del no cinema, de la necessària destrucció del cinema 
proposada per Debord. ^Hom pot afirmar per tant que les aspiracions revolucionàries de 
Debord són també presents en Bresson, tant en el terreny cinematogràfic com en el de la 
vida quotidiana? 

DE L'ESTIL TRANSCENDENTAL A L'ESTIL RADICAL 



Introducció 

L'observació en profunditat de la vida quotidiana permet constatar la distància 
entre el possible i el real, això duu a pensar que la vida de les persones no està dotada 
d'unitat, sinó que es presenta com un cúmul d'experiències i circumstàncies separades 
que escapen al control de l'ésser humà. Amb la disparitat la separació entre l'individu i 
l'entorn augmenta fins suposar una esquerda potencial o actual que amenaça la rutina 
del dia a dia, quelcom que desencadena una necessitat d'alliberament a qualsevol preu. 
La voluntat inflexible de confrontar allò que pot unificar totes les coses pot conduir en 
aquest procés a l'estasi, un estadi en què hom pot copsar la unitat de totes les coses, 
entrar en contacte amb la mà invisible que tot ho dirigeix. 



L'observació de la vida quotidiana com a pretext 

Tant Debord com Bresson parteixen en els seus treballs de l'observació de la 
vida quotidiana. Per a Debord i els situacionistes tota teoria revolucionària, per ser 
validada, ha de ser posada a prova en la vida quotidiana, únic laboratori on la ciència 
per crear situacions pot validar o refutar les seves teories i pràctiques (Debord, 1952). 
Bresson pren sempre en els seus films la seva pròpia vida quotidiana i experiència com 
a punt de partida, alhora que busca no distanciar-se massa de la vida quotidiana i 
experiència d'aquells a qui es dirigeix (Bresson, 1975:42) 21 . 

Guy Debord i els situacionistes estan molt interessats en la crítica de la vida 
quotidiana (Jappe, 1993:88-96) 22 . Els situacionistes parteixen de la idea que l'art i la 
política han de ser superats, és a dir realitzats quotidianament, quelcom que ja trobem 
en avantguardes artístiques anteriors. Pels surrealisme la vida quotidiana és el terreny on 
posar a prova el grau d'alliberament i progrés d'una societat, és per tant un element clau 
a l'hora d'elaborar una crítica als països socialistes. Posteriorment els lletristes 
s'interessen per la transformació de la vida quotidiana dels individus mitjançant la 
construcció de situacions poètiques que han de servir per restablir la unitat entre vida i 

art. Més enllà de l'activitat artística i cultural, dins el lletrisme les qiiestions 
relacionades amb la transformació de la vida quotidiana i l'urbanisme guanyen 
protagonisme en Debord i el seu entorn, quelcom que ajuda a comprendre la fundació 
de la Internacional Lletrista, la seva ràpida escissió del lletrisme, i uns anys més tard 
l'aparició de la Internacional Situacionista. L'interès creixent en l'aprofundiment teòric 
en l'estudi de la vida quotidiana i la seva possible inversió condueix puntualment els 
situacionsites a col-laborar amb institucions del món universitari, més concretament 
dins la sociologia, a través de la figura d'Henri Lefebvre, amb qui posteriorment 
mantindran intenses disputes. Lefebvre, qui busca en la tradició sociològica d'autors 
com Husserl, Simmel o Lukács, elements per renovar la crítica marxista a partir de la 
seva transposició al camp de la vida quotidiana, rep amb entusiasme les perspectives de 
transformació de la vida quotidiana dels situacionistes. El punt àlgid d'aquesta estreta 
coHaboració el trobem l'any 1961, quan apareix el segon volum de la Crítica de la vida 
quotidiana d'Henri Lefebvre, i el número sis de la revista Internationale Situationniste 
(1958-1972) publica Perspectives de modifications conscientes dans la vie quotidienne. 
Aquest escrit de Debord (1961), transcripció d'una conferència pronunciada via 
magnetòfon al Centre d'Estudis Sociològics del 'Centre National de Recherche 
Scientifique' que en alguns moments manté un paral-lelisme ben bé mimètic amb el 
segon volum de la Crítica a la vida quotidiana de Lefebvre, es centra en qiiestions com 
l'ús de la vida quotidiana, el sentit del temps viscut, la manca de temps lliure i d'usos 
possibles per a aquest, la necessitat de donar un ús conscient i creatiu a la vida, i la 
contestació total del capitalisme com un procés d'inventar i proposar un ús diferent de 
la vida quotidiana que comporti noves pràctiques quotidianes i noves formes de 
relacions humanes. 

Robert Bresson és un observador meticulós de la vida quotidiana, tot i que en 
diverses ocasions afirma no voler criticar, ni explicar, ni jutjar res, sinó únicament 
mostrar, en concret mostrar com el món actual el fa sentir (Samuels, 1970) 23 . Per 
constatar aquest interès per l'observació del quotidià podem remetre'ns a l'estudi de 
Paul Schrader sobre L'estil transcendental en el cine (1972), els tres grans passos 
mitjançant els quals opera aquesta forma són presentació del quotidià, disparitat i estasi. 
La presentació de la vida quotidiana és per tant el primer pas de l'estil transcendental, 
una observació meticulosa dels llocs comuns, avorrits i banals de la vida del dia a dia. 
Aquest primer pas de l'estil transcendental es sustenta sobre la idea de tedi, avorriment 

extrem o estat d'ànim de qui suporta alguna cosa o algú que no li interessa, molèstia 
causada per la continuïtat o repetició d'una cosa que no atrau. Tal aproximació a la vida 

quotidiana ha estat sovint considerada documental o quasidocumental , ja que presenta 
un afany extraordinari per documentar la superfície del real que duu al tractament de tot 
fet com una realitat sense significat ni connotació. No obstant aquest procés 
d'aproximació serveix només per obtenir un material en brut orientat a preparar un 
terreny sense expressió ni drama, per generar una primera impressió d'una vida sense 
sentit, on aparentment no passa res, on tot és gris i monòton, presa de l'avorriment 
extrem causat per la rutina i la repetició. Aquest material en brut és llavors sotmès a un 
procés d'estilització o refinament, que passa per eliminar, restar, minimitzar, despullar 
de significat tota acció, amb l'objectiu de depassar la veritat documental, en favor d'una 
visió de la vida quotidiana com a quelcom potencialment més ric, a partir de les seves 
suspensions, latències o negativitat, l'interès no recau tant en allò que la realitat 
quotidiana és com en allò que en determinades circumstàncies podria arribar a ser 
(Arnaud, 1986:8-14). A partir d'aquesta intenció la presentació de la vida quotidiana de 
Bresson tendeix a la compressió del real, que esdevé així quelcom diferent de la realitat 
en brut captada mecànicament per la càmera, permetent fer d'allò que en el dia a dia 
passa com a banal i oblidat quelcom nou i desconegut, de cada petit detall aparentment 
insignificant de la vida quotidiana, la materialització de quelcom superior, un ens 
transcendent o mà invisible que tot ho dirigeix (Arnaud, 1986:16-30). 

Tant en Debord com en Bresson l'observació de la vida quotidiana serveix com 
a pretext per evidenciar la distància entre el possible i el real, en termes de Lefebvre, o 
per definir la vida quotidiana en base a la idea de negativitat o dels potencials inassolits, 
en paraules d'Arnaud. L'interès no es situa tant en mostrar què és la vida quotidiana, 
com en mostrar què més podria ser la vida quotidiana. A partir d'aquí, l'observació 
meticulosa de la vida quotidiana no va encaminada a obtenir els elements necessaris per 
donar lloc a una representació fidel de la vida quotidiana, la vida quotidiana és entesa 
com a mitjà no com a finalitat. El dia a dia és en certa manera el camp de batalla on 
col-lisionen les forces potencials i actuals que determinen el devenir possible i efectiu 
dels individus 25 . Són precisament aquests xocs de forces ocultes, intercanvis invisibles o 
relacions profundes entre elements que es donen en la vida quotidiana allò que més 
atrau a ambdós autors. 

Disparitat i necessitat d'alliberament 

Tant Debord com Bresson s'interessen per les forces que dominen a l'home 
modern (Samuels, 1970), per la manca de control que aquest té sobre la pròpia vida, per 
com les nostres vides són una cadena interminable de successos que no han estat creats 
per nosaltres (Debord, 1959) . En ambdós casos l'alienació no es presenta com una 
evidència, sinó com un flux espiritual altament misteriós que no se sap ben bé com 
acaba per corrompre-ho tot, fent de la vida quotidiana una pantomima que dista molt 
d'allò que podria arribar ser. No obstant en circumstàncies molt concretes l'existència 
d'aquestes forces misterioses que dominen la vida quotidiana de les persones pot 
evidenciar-se prou clarament, precisament quan aquestes intenten reprendre el control 
de tot allò que els passa mitjançant una subjectivitat radical o una voluntat sobrehumana 
que originin una necessitat inaplaçable d'alliberament per poder optar a una vida 
diferent. 

Guy Debord defensa en els seus films la necessitat d'alliberament en la vida 
quotidiana. Aquesta necessitat sorgeix de la idea que la vida quotidiana no és producte 
d'una activitat unificada i conscient, "Els éssers humans no són plenament conscients de 
les seves veritables vides. Palpant en la foscor, aclaparats per les conseqiiències dels 
seus actes, en tot moment grups i individuals es troben cara a cara amb resultats que no 
pretenien" (Debord, 1959). La vida quotidiana està dominada per un flux ininterromput 
caracteritzat per "L'aparició d'esdeveniments que nosaltres no hem creat, 
d'esdeveniments que de fet han creat altres en contra nostre" (Debord, 1959). Tenint en 
compte que "Les arts del futur no poden ser sinó interrupció de situacions" (Debord, 
1952), els lletristes sostenen que "Cal crear una ciència de les situacions, que 
incorporarà elements de psicologia, estadística, urbanisme i ètica. Tals elements han 
d'apuntar a un objectiu completament nou: la creació conscient de situacions" (Debord, 
1952). Els situacionistes neixen de la necessitat d'aquesta ciència que té com a objectiu 
creació conscient de situacions, entenent que "(...) quan arribem a l'etapa de construir 
situacions -la finalitat última de la nostra activitat- tothom serà lliure de detournar 
situacions senceres a través de canviar deliberadament aquesta o aquella altra condició 
determinat" (Debord et Wolman, 1956) 27 . Més enllà dels límits de l'esfera artística i 
cultural, els situacionistes volen optar a un mode de vida alliberat aquí i ara, "L'era 

havia assolit un nivell de coneixements i tecnologies tal que resultava possible, i cada 
cop més necessari, una construcció directa de tots els aspectes d'un mode de vida 
alliberat mentalment i materialment. (...) La única empresa interessant és l'alliberament 
de la vida quotidiana, no només des d'una perspectiva històrica, sinó per nosaltres, ja 
mateix" (Debord, 1959). Per tant si "la qiiestió no és constatar que la gent viu més o 
menys pobrament, sinó que sempre viu d'una manera que se li escapa" (Debord, 
1961) , llavors "La única aventura, varem dir, és contestar la totalitat, el centre de la 
qual és el mode de vida, on nosaltres podem posar a prova la nostra força però mai 
emprar-la" (Debord, 1961). 

Robert Bresson expressa la necessitat d'alliberament de la vida quotidiana 
mitjançant la disparitat (Scrader, 1972). La presentació del quotidià per via d'un procés 
d'estranyament s'encarrega de propiciar la predisposició a encarar quelcom desconegut, 
inefable. La duplicació d'elements, el progressiu distanciament entre el personatge i el 
seu entorn, evidencien de forma creixent que hi ha quelcom més enllà del món 
predictible, ordenat, fred i racional de la vida quotidiana. És així com dins el fred 
context de la vida quotidiana progressivament guanya importància la disparitat, una 
desunió actual o potencial entre el protagonista i el seu entorn, una esquerda creixent 
que amenaça la superfície de la vida quotidiana fins la seva culminació amb l'acció 
decisiva. La disparitat és sempre de caire exterior i ve provocada pel xoc entre el 
protagonista i el seu entorn, aquest xoc dóna lloc sense cap motiu aparent a una passió 
transcendental aclaparadora, a un desig vehement d'alliberament, una força 
sobrehumana d'un aire estrany, fruit del conflicte entre cos i ànima, entre matèria i 
esperit, entre interior i exterior, originats per una percepció del transcendent que 
predisposa el protagonista a rebre la gràcia. A causa d'aquests disparitat l'humà és 
incapaç de viure de forma harmoniosa en un medi que li resulta hostil, un incident 
incitador fa sospitar que sota la superfície del quotidià hi ha una densitat humana que 
agonitza, el personatge es veu gradualment allunyat de la seva seguretat vers el quotidià 
degut a una passió d'origen desconegut, de caire malaltís i sobrenatural, que esdevé una 
càrrega cada cop més feixuga de portar. La creixent necessitat d'alliberament condueix 
el personatge central a l'alienació respecte el seu entorn, la seva desesperació augmenta 
a mesura que perd el control sobre tot allò que li succeeix, finalment amb l'acció 
decisiva es produeix un succés que trenca per complet amb les regles del quotidià. 

Tant Debord com Bresson observen com la vida quotidiana de les persones està 
dominada per forces ocultes que resulten difícils d'identificar. Per tal de fer visibles 
aquestes forces exteriors cal cercar com es materialitzen en el dia a dia de l'experiència 
quotidiana, això no és gens fàcil ja que requereix un procés de destil-lació mitjançant el 
qual es sostregui tot el desordre iHusori, les mentides i falsificacions en les quals 
s'assenta la vida quotidiana, per quedar-se només amb els elements purs, l'essència. 
Finalment però aquesta depuració pot conduir a constatar que hi ha determinades 
situacions on es pot evidenciar clarament l'existència d'aquesta mà invisible que 
governa la vida de la gent sense que se n'adonin, quan les forces immaterials que tot ho 
regeixen adquireixen momentàniament un caràcter plenament material i concret, a causa 
d'una força irresistible que empeny l'individu a alliberar-se costi el què costi. 



La unitat de totes les coses 

En observar la vida quotidiana Debord i Bresson perceben una gran distància 
entre allò que aquesta és i allò que podria arribar a ser, això els duu a prendre 
consciència de la disparitat entre la vida quotidiana i el seu entorn, i tot seguit a 
plantejar obertament una necessitat d'alliberament de la vida quotidiana per accedir a un 
estadi superior, aquell que pot restablir la unitat de totes les coses. És així com aquesta 
necessitat d'alliberament duta a l'extrem pot conduir en circumstàncies molt puntuals a 
una experiència d'estasi, a través de la qual la vida quotidiana entri en contacte amb les 
forces ocultes que dominen el dia a dia de les persones. Aquests impulsos 
d'alliberament i experiències d'estasi estableixen el drama subjectiu al voltant del qual 
s'origina tot moviment als films de Debord i Bresson. 

Guy Debord i els situacionistes utilitzen la creació de situacions com un mitjà 
per retrobar la unitat de totes les coses. La importància atribuïda a les nocions d'unitat i 
separació queda reflectida en el títol d'alguns films com ara Sobre el pas d'algunes 
persones per una unitat de temps relativament curta o Crítica de la separació, com 
també el títol d'alguns capítols de La societat de l'espectacle (Debord, 1967) com ara 
La separació consumada o Unitat i divisió en l'aparença . L'alliberament de la vida 
quotidiana ha d'apuntar en darrera instància a restablir la unitat de la vida, per això 
s'utilitza el situacionisme com a ciència per crear lliurement situacions, l'ésser humà ha 

de ser capaç de controlar tots els aspectes de la seva vida, de viure d'una manera que no 
se li escapi. La superació de l'art, la cultura, la filosofia, la política, i tota la resta 
d'activitats especialitzades que es duen a terme dins les respectives esferes parceHades, 
en favor de la seva dissolució en tots els aspectes de la vida quotidiana, estan orientades 
en darrer terme a unificar tots els aspectes de la vida. Però per poder restablir la unitat 
de la vida cal que cada individu sigui capaç de dominar tots els aspectes de la seva 
existència, de transformar coHectivament el seu entorn. Per retrobar la unitat de totes 
les coses cal dotar el subjecte d'unitat i al mateix temps dotar d'unitat l'entorn al qual 
aquest està vinculat. L'ésser humà en tant que ésser social desenvolupa la seva vida 
quotidiana en un medi social, per tal que aquesta vida pugui assolir la unitat desitjada 
cal que l'individu mantingui la unitat amb l'entorn i amb la resta d'individus, però 
aquesta unitat de totes les coses ha de donar-se forçosament sota una organització de la 
societat al marge de l'existent, on la imatge de falsa unitat parteix de la separació 
fonamental que implica tot espectacle. La lluita per una activitat unificada i la creació 
lliure de situacions tenen per tant un component social i coHectiu que no pot passar 
desapercebut. 

Robert Bresson utilitza el quotidià com un mitjà per preparar la confrontació 
amb l'expressió del transcendent (Schrader, 1972:107-112). La presentació de la vida 
quotidiana es veu progressivament enrarida per la disparitat, finalment amb l'acció 
decisiva les regles del quotidià s'enfonsen i es produeix un succés increïble dins 
l'estructura de contenció de la vida quotidiana, es duu a terme una crida oberta a les 
emocions dissenyada per tal que el receptor del film afronti el dilema del personatge 
central, i només si el receptor accepta la participació emocional proposada es produeix 
una transformació que no resol la disparitat sinó que l'accepta. Amb aquesta 
transformació es passa a l'estasi, que sintetitza una visió material i transcendental del 
món que intenta suggerir la unitat de totes les coses. L'acció decisiva es presenta llavors 
com un event miraculós que dóna pas a l'estasi, que suposa el contacte definitiu amb les 
corrents extraordinàries, els moviments interiors i profunds, allò que dóna forma a tot, 
la mà invisible que tot ho dirigeix. L'estasi sintetitza una visió de la vida material i 
transcendental alhora, és la materialització de l'inefable, del desconegut, del buit... 
resulta difícil però adscriure aquest desconegut a una visió estrictament transcendental o 
religiosa de la vida, tal 1 com sovint es fa (Zunzunegui, 2001:43-86) . L'estasi, 
provinent del grec éhstasis, acte de situar-se o col-locar-se fora, a banda d'expressar un 

estat alterat de la consciència en un sentit místic, pot ser entès com un gest de situar-se 
fora de la vida quotidiana, del món donat per descomptat, per alliberar-se de les rutines 
del dia a dia on tot passa desapercebut, i obtenir així una visió general del conjunt i les 
seves relacions (Berger, 1963:164). En els films de Bresson aquest estasi és provocat 
per la culminació de la disparitat exterior, pel xoc entre el protagonista i el seu entorn, 
un medi hostil que sempre li impedeix accedir de forma directa a allò què uneix totes les 
coses (Schrader, 1972:94-107). 

Debord i Bresson dissenyen els seus treballs fílmics com aportacions a la recerca 
de la unitat a totes les coses. En aquesta recerca és necessari alliberar-se de la vida 
quotidiana, del món donat per descomptat i del sentit comú, per tal de provocar una 
confrontació amb el medi sempre hostil de la qual pugui sorgir quelcom capaç de 
suggerir la unitat de totes les coses. Això suposa invariablement un conflicte entre 
individu i entorn social gràcies al qual aquest sigui capaç d'escapar del seu dia a dia i 
accedir a un desconegut que resolgui les tensions de les quals neix el seu propi 
conflicte. 

LA VIDA QUOTIDIANA COM A PUNT DE PARTIDA 



Introducció 

En el context de separació de subjecte i representació mereix especial atenció la 
lluita per dotar d'unitat la vida quotidiana, la lluita per viure i existir de forma unitària 
busca unir tots els aspectes de la vida quotidiana, però no en tant que separats a la 
manera somiada o evanescent pròpia de l'espectacle, sinó a través d'un vincle comú 
conformat per l'activitat conscient i la creació de situacions. El cine com a espectacle és 
una negació de la vida que uneix tots els aspectes de la vida en tant que separats, a partir 
de trencar la unitat de la vida en fragments viscuts i després conferir a aquests fragments 
una unitat que només pot ser contemplada. El projecte d'unificació de la vida quotidiana 
s'enfronta també a la negació del desig per l'entorn i l'inexorable pas del temps, la 
separació entre individu i entorn impossibiliten la transformació de l'entorn per adaptar- 
lo a l'individu, la manca d'unitat de la vida fa inviable crear unes circumstàncies 
humanes per a uns éssers humans inexorablement avocats a la pèrdua d'ocasions que no 
tornaran i al desgast. El cine, nascut en un context històric i social precís com a 
amortidor del drama afectiu de la vida, es consagra a presentar aventures viscudes per 
altres, alienant el subjecte del seu propi desig i temps. L'anhel d'una vida única, 
irreemplaçable, que de fet ve donat per la pròpia caducitat humana, és ofegat per la 
precarietat d'una vida que al cap i a la fi no necessita ser protagonitzada pel propi 
individu, que és viscuda per altres, com una successió d'espectacles que alhora 
representen aquesta vida com un espectacle cara a tercers. El cine com a substitut de la 
vida recrea aquesta vida com un conjunt d'experiències i vivències dotades de 
coherència, cohesió, unitat, però fora de la pantalla la vida roman essencialment 
insatisfactòria, incoherent, separada, espectacular... l'abundància d'activitat i diàleg en 
el cine contradiuen de ple la precarietat d'una vida sense comunicació ni participació 
possible, un contrast que es fa patent en el cine espectacle en el moment de la projecció. 

Les derrotes del desig i l'inexorable pas del temps 

Debord i Bresson conceben la vida com una llarga cadena de potencials frustrats 
que degut a un entorn sempre hostil al desig i a l'inexorable pas del temps condueix 
unívocament vers la insatisfacció i la mort. 

Guy Debord aborda extensament la seva visió de la vida a In girum imus nocte 
et consumimur igni (1978), un film que segons el propi autor gira entorn la 'vida real', 
no l'espectacle (Debord, 1989). D'una banda hi ha el conflicte permanent entre el desig 
i realitat hostil, provocat per un desig irrenunciable de l'absolut, un desig que sorgeix de 
la insatisfacció amb la seva vida quotidiana i l'anhel de viure una vida pròpia, i que el 
duu a un estat de conflicte permanent amb l'ordre social. Aquest desig de confrontar 
l'ordre del món és expressat pel títol del propi film, una frase en llatí que forma un 
palíndrom referida segons el propi autor al 'desig en aquesta nit del món' (Debord, 
1977). Debord consagra la seva vida a dirigir atacs contra l'ordre del món, com si es 
tractés d'una batalla entre dos grans blocs, fent d'aquest conflicte el seu propi mode de 
vida: "De bon principi m'he consagrat a enderrocar aquesta societat, i he actuat acord" 
(Debord, 1978). Al mateix temps, viu amb estasi les temptatives revolucionàries de les 
quals participa: "És un moment bell aquell en què es posa en marxa un assalt contra 
l'ordre del món" (Debord, 1978). Ens trobem en conseqiiència davant una visió de la 
vida eminentment marcada pel conflicte amb la societat: "El nostre propòsit no ha estat 
altre que provocar una divisió pública i pràctica entre aquells qui encara volen més 
d'allò existent i aquells qui han decidit rebutjar-lo" (Debord, 1978). Però al conflicte 
entre desig i ordre social, cal afegir la sensació de pas del temps, l'aproximació 
inexorable de la mort o la nada, ja que per a Debord (1957) "El principal drama afectiu 
de la vida, després del conflicte perpetu entre el desig i la realitat hostil al desig, sembla 
ser la sensació del pas del temps" 31 . Aquesta sensació de pas del temps és sens dubte 
patent a In girum imus nocte et consumimur igni (Debord, 1978), un film que tant pel 
que fa a comentari com a imatges gira entorn el tema de l'aigua, que és el temps, i en 
segon lloc del foc, que és l'esplendor de l'instant, com també la joventut, l'amor, la 
revolució, la batalla, el viatge de pas... finalment el foc de la vida és inexorablement 
endut i apagat pel flux del temps (Debord, 1977). Debord va viure sempre molt 
intensament la sensació de pas del temps, al llarg de la seva vida des del lletrisme fins el 
darrer instant de vida mostra especial sensibilitat per aquesta qiiestió, lligada a una 

passió vital i preocupació pel qualitatiu que el porten a una actitud de no reservar-se, no 
defugir l'envelliment, viure el moment amb fervor, pensant que mai sobra temps, 
preocupant-se per com la vida se li escapa, restant sempre en contacte amb la caducitat 
humana, atenent l'inhexorable pas del temps (Jappe, 1993:118-129). El pas del temps, 
els salts qualitatius, les decisions irreversibles, les ocasions que no tornaran, la unitat i 
irreversibilitat dels actes humans, són un altre dels temes fonamentals en els seus films, 
i una faceta més en la lluita contra el valor de canvi, la il-lusió de que tot equival a tot i 
de que tot és possible. Sovint hom considera que la sensació de pas del temps i 
d'incapacitat de satisfer el desig per l'absolut accentuen en Debord el drama afectiu de 
la vida amb la reacció posterior als fets de maig del 68 i la dissolució de la Internacional 
Situacionista, conformant una visió cada cop més pessimista de la vida. 

Bresson expressa la seva visió de la vida per mitjà dels personatges dels seus 
films. En general hom tendeix a distingir aquí una visió de la vida força pessimista, tot i 
que ell prefereix emprar el terme lucidesa o bé autodefinir-se com pessimista alegre 
(Zunzunegui, 2001:238). En primer lloc hi ha una ànsia per l'absolut que provoca la 
disparitat entre l'entorn i els personatges, i que irremeiablement resulta sempre en 
insatisfacció. Els personatges de Bresson són portadors d'un desig irrenunciable a 
l'absolut, un desig propi, que no respon a unes pautes adquirides per transmissió de 
l'entorn, que no és educable, i que resulta incomprensible pels altres, circumstància que 
els duu a l'isolament (Arnaud, 1986:92-99). Aquests personatges són per norma general 
joves intransigents i solitaris, però per sobre de tot estranys, en tant que els seus orígens 
ens són desconeguts, no sabem pràcticament res d'ells ni del seu passat, sovint no són ni 
anomenats, i es presenten desarrelats respecte la seva família i entorn: la seva definició 
ve bàsicament donada per allò que anhelen fervorosament. Aquest desig vehement 
comporta una decisió irrevocable que els duu a moure's de manera inflexible per 
aconseguir tot allò que volen, obeint un desig que exigeix ésser reconegut absolutament, 
sense tenir en compte cap altra demanda, motiu pel qual aquests personatges són 
qualificats d'intractables . La importància del desig en la lluita contra l'alienació i per 
una activitat unificada és cabdal, tal i com posen de relleu les paraules de Charles a Le 
diable probablement (Bresson, 1977) quan davant el Dr. Mime afirma "No estic 
deprimit. Només vull el dret a ser jo mateix. Que no m'obliguin a deixar de voler més, a 
reemplaçar els veritables desitjos per uns falsos, basats en estadístiques, exàmens, 
fórmules, ciència russo-americana, classificacions ultra-estúpides. No vull ser un esclau 

o un especialista" 33 . En tots els casos però el desig dels personatges ha de resultar 
invariablement en una insatisfacció producte de la confluència inevitable entre desig i 
destí (Arnaud, 1986:65). L'entorn hostil al desig forja aquí la seva aliança amb el pas 
del temps, encarregat de posposar i doblegar el desig, d'aplaçar tota gratificació per tal 
d'afeblir qualsevol anhel enfront un entorn que resta sempre impassible. El pas del 
temps no fa sinó jugar a favor del irremeiable per uns éssers qui innocentment creuen 
moure's per pròpia inèrcia quan no fan sinó triar allò que els ha estat predestinat, 
evidentment no es pot obviar que darrera aquest retrobament entre desig i destí preval 
una visió jansenista de la vida, basada en la fusió crucial entre lliure albir i 
predestinació, atzar i determinisme, casualitat i causalitat, voluntat i gràcia (Schrader, 
1972:114-122)... Però en tot cas aquesta fusió entre desig i destí com a constant serveix 
per accentuar la visió de la vida com una lluita ininterrompuda entre vida i mort, que 
degut a l'inexorable aproximació vers la nada veu en el pas del temps un camí que 
acaba ineludiblement amb la confrontació del desconegut. Aquest camí vers el 
desconegut, marcat per les innumerables derrotes quotidianes d'un desig sotmès a 
l'entorn i al pas inexorable del temps, condueix de forma unívoca vers la reafirmació de 
la predestinació, l'irremeiable, final d'un trajecte que esdevé progressivament sinistre a 
mesura que avança la filmografia de Bresson. 



La lluita per viure i existir 

Tant Debord com Bresson concedeixen en els seus films una gran importància a 
la lluita per viure i existir, aquesta lluita vinculada directament a la recerca del 
desconegut és de fet una constant tant en la seva filmografia com en la seva vida 
quotidiana. 

Guy Debord pren com a tema principal de tots els seus films la confrontació 
permanent entre vida i espectacle, és a dir entre vida i no vida (Debord, 1989). Debord i 
els situacionistes consideren que la vida quotidiana és dominada per forces sinistres que 
impedeixen a l'ésser humà viure i existir plenament. Aquestes forces converteixen la 
vida quotidiana de les persones en un espectacle, una negació de la vida o mort en vida. 
L'experiència quotidiana de l'espectador es dóna sota un estadi permanent de 
semisomni, son rutinària, adormiment, anestèsia... això fa que l'espectador 

constantment es trobi amb esdeveniments que no han estat conscientment creats per ell, 
que altres han creat per a ell, dins una successió ininterrompuda de moments perduts i 
interrupcions que provoquen la sensació que la vida passa sense adonar-se'n, sense que 
es pugui fer res, sense que hom sigui protagonista de res, degut a què "Allò que va ser 
directament viscut reapareix congelat en la distància, enterrat en els gustos i il-lusions 
d'una era i endut per aquesta" (Debord, 1959). La substitució de vivències per somnis 
produeix en l'espectador una separació respecte la seva pròpia vida que ocasiona un 
sentiment de pèrdua, desaparició, esfumament, evanescència, virtualitat, etereitat de tot 
allò que l'envolta, quan "Després de tot el temps buit, tots els moments perduts, allà 
romanen aquestes interminablement travessades postals de paisatges; aquesta distància 
organitzada entre tots i cadascun" (Debord, 1961). L'espectador necessita romandre en 
aquest somni i no despertar-ne en cap moment, donat que "Mentre la necessitat sigui 
socialment somiada, el somni romandrà una necessitat social. L'espectacle és el malson 
d'una societat moderna encadenada i expressa en darrer terme no res més que el seu 
desig de dormir. L'espectacle és el guardià d'aquest somni" (Debord, 1973). Com un 
opiaci encarregat de reconduir a una base terrestre els núvols religiosos on els homes 
havien situat els seus propis poders deslligats d'ells mateixos, l'espectacle "(...) és la 
reconstrucció material de la il-lusió religiosa" (Debord, 1967:20) 34 . Igual que una 
adormidora, l'espectacle acompleix la funció de calmar el dolor, de compensar el 
sentiment torturant d'ésser al marge de l'existència amb una necessitat inusual 
d'imitació i representació (Debord, 1967:219) 35 . Malgrat tot amb l'espectacle els 
somnis assoleixen una condició plenament real i material, donat que "Quan el món real 
és transformat en meres imatges, meres imatges es converteixen en éssers reals - 
quimeres dinàmiques que proporcionen les motivacions directes per un comportament 
hipnòtic" (Debord, 1973). Tenint en compte que l'espectacle s'encarrega 
permanentment de confondre el somni amb la realitat, "Hom no pot oposar 
abstractament l'espectacle i l'activitat social efectiva; aquest desdoblament és ell mateix 
desdoblat. L'espectacle que inverteix el real és efectivament produït. Al mateix temps la 
realitat viscuda és materialment envaïda per la contemplació de l'espectacle, i reprèn en 
ella mateixa l'ordre espectacular en donar-li una adhesió positiva. La realitat objectiva 
és present d'ambdós costats. Cada noció així fixada no té com a fons més que el seu pas 
a l'oposat: la realitat sorgeix dins l'espectacle, i l'espectacle és real. Aquesta alienació 
recíproca és l'essència i el puntal de la societat existent" (Debord, 1967:8) 36 . Això, 
evidentment, té molt a veure amb la relació entre vida i cine. 

Bresson confereix a través dels personatges dels seus films una gran importància 
al conflicte permanent entre vida i mort, entre existència i no existència. Els personatges 
de Bresson són éssers aparentment perduts, isolats i buits en un món d'una brutalitat 
interessada on experimenten un gran patiment, del qual cerquen alliberar-se, en la major 
part dels casos mitjançant la mort, són ànimes que arrosseguen una tragèdia esbossada 
amb gran subtilesa, evitant una exposició fulminant, simplista, fàcil, superficial, 
emotiva, que cerqui fer aflorar ràpidament els sentiments, per això mai se'ls tracta amb 
condescendència, ni s'intenta provocar llàstima en l'espectador, sinó que es descriu a 
mode de crònica immaculadament detallada les derrotes quotidianes de la vida d'una 
persona que fruit d'una llarga trajectòria acumula tal angoixa, agonia i suplici que 
sembla no tenir escapatòria, ni alliberament, ni alleujament possible (Bailey, 2004). 
Aquests personatges es troben sempre immersos en una fervorosa lluita entre un 
principi de vida i un principi de destrucció, una lluita que és inherent a la vida humana 
segons la descriu Freud en contraposar els instints de Eros i Thànatos, i que és de gran 
importància en tots els films de Bresson, molt especialment en els dos darrers sobre la 
civilització i els seus descontentaments (Reader, 2000: 132) 37 . En relació a aquest 
conflicte permanent entre la vida i la mort, cal citar la frase del suïcida Charles de Le 
Diable Probablement (Bresson, 1977) quan tot just després d'exclamar que no vol 
morir diu "Odio la vida. Però també odio la mort. Em sembla espantosa . En aquesta 
mateixa línia parla en certa ocasió Bresson quan afirma "Penso constantment en la mort. 
No es pot pensar en la vida sense pensar en la mort" (Bresson, 1965). La divinació 
entesa com a recerca de coneixements sobre el futur i el desconegut concedeix especial 
atenció a la mort, fent de la desaparició dels cossos el més gran misteri i la principal 
confrontació amb el desconegut, aquesta confrontació és vista per Bresson com un acte 
de prestidigitador, i com a tal és mostrada en els seus films: "La mort és un 
escamotejament. A Mouchette no vaig mostrar a Mouchette caient a l'aigua, només vaig 
escoltar el so de quelcom caient a l'aigua. La mort és com un efecte de prestidigitador 
que fa desaparèixer alguna cosa: hi ha quelcom absurd en una cosa que existeix i de 
sobte ja no hi és. (...). Amb la mort "d'ella" [Une femme douce], el mateix: desapareix 
simplement. A Jeanne d'Arc era el mateix també: ja no queda res" (Zunzunegui, 
2001:237) . La mort expressa la resolució de les tensions constants entre matèria i 
esperit, la possibilitat que en qualsevol moment l'ànima pugui abandonar la seva forma 
material per despendre's definitivament d'aquesta presó que és el cos. Aquesta visió de 

la vida i la mort explica la recurrència del suïcidi, un acte indesxifrable pel qual algú 
decideix deixar d'existir, per pròpia voluntat i alhora empès per un entorn que no para 
de demostrar un menyspreu absolut per aquest miracle que comporta viure i existir, tal i 
com diu Bresson en una entrevista concedida poc després d'acabar Le diable 
probablement (1977) "Allò que m'ha empès a fer aquest film és el malbaratament que 
hom ha fet de tot. És aquesta civilització de masses on aviat l'individu ja no existirà. 
Aquesta agitació boja. Aquesta immensa empresa de demolició on morirem per on hem 
cregut viure. És també l'estupefaent indiferència de la gent, excepte de certs joves 
actuals, més lúcids" (Reader, 2000: 133) 40 . Conforme s'aproxima al final de la seva 
filmografia Bresson expressa cada cop més nítidament com la lluita per viure i existir es 
veu asfixiada pel devenir d'una civilització de masses que en el seu afany de progressar 
sotmet cada cop més la vida a forces sinistres que impedeixen a l'individu dur una vida 
i existència plenes, tot contribuint a un principi de mort o destrucció allà on es pretén 
actuar en favor de millorar les condicions de vida i estima pels humans. 



L'anhel d'una vida única 

Tant Debord com Bresson veuen amb preocupació com les forces exteriors que 
dominen la vida impedeixen a l'individu viure la seva pròpia vida quotidiana, ser-ne 
protagonistes, alhora que no deixen de reemplaçar les seves experiències per altres no 
viscudes, contribuint així a trencar per complet amb la unitat de la vida per mitjà de la 
representació. 

Guy Debord busca unificar la seva vida a través de convertir-se en el 
protagonista de la seva vida quotidiana com també dels seus films. La mostra més clara 
d'això la podem trobar a In girum imus nocte et consumimur igni (Debord, 1978), una 
obra singular pel fet d'arrencar amb un bloc de vint-i-quatre minuts que contenen 
bàsicament atacs al públic i als films al qual aquest està acostumat, sobretot pel 
menyspreu per la vida que uns i altres demostren, els comentaris van acompanyats 
d'imatges estàtiques de publicitat i algunes seqiiències de films antics, i a la part final 
també d'alguns tràvelings de ciutats desertes fets des d'una barca. Després d'aquest 
llarg bloc que respon a la intenció de no fer cap concessió davant els espectadors i 
l'espectacle, Debord afirma "Per la meva banda, si he triomfat en ser tant deplorable en 

el cinema, és perquè he estat molt més criminal arreu més. (...)• Per tant, enlloc d'afegir 
un film més als milers de films trivials, prefereixo explicar perquè no hauria de fer res 
per l'estil. Reemplaçaré les aventures frívoles típicament contades pel cinema per 
l'examen d'una qiiestió important: jo mateix" (Debord, 1978). A partir de llavors el film 
passa a centrar-se en aspectes de la vida del propi Debord, el seu cinema, la seva visió 
de París, o les aventures amb lletristes i situacionistes. El fet que l'autor del film dediqui 
bona part d'aquest a parlar de sí mateix pot associar-se a un afany de grandiloqiiència 
heretat en gran mesura de l'època lletrista i sobretot d'Isidore Isou, ja a Hurlements en 
faveur de Sade (Debord, 1952) es donen com a dates clau en uns 'apunts per la història 
del film' l'any del naixement de Debord i l'any que fa la seva primera pel-lícula, com 
també el de les dues pel-lícules lletristes que la precedeixen. Aquest afany de 
grandiloqiiència explícit en molts dels seus textos i films persisteix fins els darrers anys 
de vida, tal i com suggereix el fet que a finals dels vuitanta tituli el primer volum de la 
seva autobiografia Panégyrique. En el cas de Debord però més que d'afany de 
grandiloqiiència o d'egocentrisme cal parlar d'una gran habilitat per transformar la 
pròpia vida en un mite, en una llegenda, en una aventura històrica singular en la qual 
juga a dirigir un exèrcit de la subversió vers la coHisió en el camp de batalla, en acabar 
la confrontació no queda clar si el bàndol derrotat el constitueix el proletariat, els 
situacionistes, o ell sol (Jappe, 1993: 1 18-129) 41 . En tot cas el seu menyspreu pel món i 
el seu desig de ser l'únic individu lliure en una societat d'esclaus el porten a voler viure 
sigui com sigui d'una manera diferent, irreemplaçable, única, desenvolupant un talent 
singular en allò que s'ha anomenat una cultura del gest, cuidant al màxim detall la 
imatge que ofereix al món, fent de la seva pròpia vida la seva major obra d'art i el seu 
film més important, com també un reclam exemplar perquè cadascú faci els seus propis 
films i esdevingui protagonista de la seva pròpia vida quotidiana (Jappe, 1993: 1 18-129). 

Robert Bresson intenta amb els seus films remarcar el caràcter insubstituïble de 
cada vida. Quan concep els seus films Bresson parteix de la idea que tot s'assembla en 
una vida i que totes les vides s'assemblen, malgrat els atzars són una mica diferents per 
a cada cas (Bresson, 1966). Al mateix temps però sempre s'esforça per donar vida a 
personatges singulars i irreemplaçables. La singularitat d'aquests personatges neix de la 
confrontació amb l'irremeiable, de la negativa a deixar córrer el seu desig per l'absolut. 
Malgrat un entorn que constantment els insta a abandonar els seus projectes o anhels 
aquests personatges mai cedeixen, i ignorant les peticions d'aquells qui els envolten es 



41 



mostren sempre inflexibles davant la possibilitat de renunciar a allò que els mou: el cura 
rural al seu ofici, el condemnat a mort a escapar-se, Michel a robar, Jeanne a la 
divinitat, l'ase Balthazar a la innocència, Mouchette al menyspreu per tothom, la 
'femme douce' a l'amor en parella, el somiador a l'enamorament, Lancelot a l'honor, 
Charles a la recerca d'una vida diferent, Yvon a la conquesta del diner com a mitjà per 
accedir a una nova vida... Gràcies a la seva singularitat aquests personatges poden 
enfrontar-se a la dominació de la vida per part de forces exteriors. Aquest afany de no 
viure com la resta és pronunciat per Une femme douce (Bresson, 1969) quan en una 
sortida al camp aquesta diu al seu marit "Nosaltres també formem una parella, tots sota 
el mateix model" , també en el desig de Charles "de ser excepcional en un món 
excepcional" 43 , i en la dona de cabells grisos de L'Argent (Bresson, 1983) qui viu 
entregada als demés sense esperar res a canvi, desafiant tot intercanvi o equivalència 
amb una singularitat que no té preu, amb una vida única més enllà de qualsevol 
contrapartida, una vida completament insubstituïble, irreemplaçable... "En relació a la 
maledicció que institueix el diner en el seu valor d'equivalent universal, ella és 
literalment de més: si tot equival a tot, si tot és convertible en bitllet, cadascun dels 
valors singulars propers a les coses s'esvaeixen en la circulació sense fi del diner: és ella 
qui substitueix el domini universal del seu patró amb els valors singulars de cadascuna 
de les coses intercanviades: salaris, compres, objectes, persones són sotmeses a la 
possibilitat d'una equivalència de la qual la figura a penes anònima d'un bitllet 
significa primerament la derrota. El verdader preu d'una singularitat, d'allò que és únic 
etimològicament, és que desafia tot intercanvi, tota equivalència. El seu valor no té 
preu, puix que en acordar-ne un, és negar-lo, i que la seva inserció en el flux del diner 
suposa una transacció que la arruïna, un substitut que l'aboleix" (Arnaud, 1986: 146) 44 . 
La renúncia a la singularitat, al desig i a la vida propis, queden consumats quan aquests 
són sotmesos a les lleis de la representació i l'intercanvi, a la fixació d'un valor que 
sempre acaba éssent un valor de canvi, per tal de contraposar-les amb un possible 
equivalent. 



El cine com a representació del subjecte 

Debord i Bresson es neguen en els seus films a fer una còpia de la vida, en 
ambdós subjau la idea que el cine en el seu intent de copiar la vida no fa sinó contribuir 

a la negació de la vida, els fragments de situacions viscudes projectats a la pantalla 
sense especial conformitat ni vincles no són sinó imatges mortes, estímuls per a unes 
vides mancades d'unitat. 

Guy Debord entén el cine com un espectacle més, una negació de la vida que la 
suplanta de forma aparent a través del moviment autònom del no vivent. Amb 
l'espectacle la vida preserva la seva aparença, ja que "Considerat en els seus propis 
termes, l'espectacle és un afirmació de les aparences i una identificació de tota la vida 
social humana amb les aparences. Però una crítica que arribi a entendre el caràcter 
essencial de l'espectacle el revela com una negació visible de la vida -una negació que 
ha pres una forma visible" (Debord, 1973). L'espectacle serveix per dotar d'una imatge 
de falsa unitat la vida allà on "Les imatges que s'han desprès de cada aspecte de la vida 
es fusionen en un curs comú, on la unitat d'aquesta vida no pot ésser restablerta. La 
realitat considerada parcialment es desplega en la seva pròpia unitat general en tant que 
pseudo-món apart, objecte de la mera contemplació. L'especialització de les imatges 
del món es retroba, acomplerta, en el món de la imatge autonomitzada, on el mentider 
es menteix a sí mateix. L'espectacle en general, com a inversió concreta de la vida, és el 
moviment autònom del no-vivent" (Debord, 1973). Aquesta concepció de l'espectacle 
com a negatiu de la vida, com a duplicat la realitat creat i recreat sense intervenció a 
partir de la vida però sense vida, apropa extremadament l'espectacle al cine, raó per la 
qual la crítica al cine i la crítica a l'espectacle han d'anar sempre estretament lligades. El 
cine ha demostrat des dels seus inicis un marcat interès per copiar o simular la vida, el 
camí per obtenir aquesta còpia ha estat en termes generals prendre una sèrie d'éssers 
vius, enregistrar amb una càmera algunes de les seves vivències, i presentar això a altres 
éssers vivents com si fos quelcom viu. El duplicat només s'avalua per una 
correspondència en abstracte entre original i rèplica, al marge de tot ús, essent l'objectiu 
primordial la preservació de l'aparença o exterior, escomesa mitjançant un procés 
mecànic de petrificació, fossilització, coagulació, taxidèrmia, etc. Si el succedani 
acompleix uns certs requisits, les vivències projectades sobre una pantalla blanca 
passaran a ser plenament compartides pel públic per via de la identificació. Si la 
projecció aconsegueix representar satisfactòriament, la vida fixada en la pel-lícula 
tornarà una i altra vegada a fer-se present. Caldria preguntar-se però on queda en tot 
això la vida, què hi ha de verdader en aquestes vivències en pantalla, si algú ha viscut 
realment aquests moments, si aquests moments viscuts han estat verdaderament captats 

pel cineasta -no hi ha dubte que la càmera objectivament ha enregistrat quelcom-, i si 
les pròpies experiències dels espectadors a la sala de projeccions són veritablement 
viscudes. Els procediments convencionals d'imitació utilitzats pel cine, on una sèrie 
d'actors simulen un conjunt de situacions que gràcies a tota mena d'artificis relatius a la 
posada en escena i a una planificació estratègica per part del director han de donar peu a 
que algú altre s'identifiqui amb allò que succeeix a un altre que de fet representa un 
tercer que no és ell, condueixen unívocament vers una substitució de la vida. Aquesta 
substitució, assentada sobre la base que imatges i sons capturats de la vida en ser 
posteriorment projectats en una sala de cine haurien de conduir algú a reviure aquells 
mateixos instants, és plenament assumible quan qui veu i escolta totes aquestes 
vivències no viu verdaderament la seva pròpia vida, no té vivències pròpies, no viu 
directament res, no té cap experiència plena de res, no dirigeix el seu propi procés vital. 
El mateix es podria dir de qui apareix en pantalla per representar algú, i de qui 
enregistra i munta el film per representar persones i coses, si des del primer a l'últim 
son espectadors atrapats per l'espectacle. En no partir d'una existència verdadera i 
unificada sinó d'un cúmul d'experiències aïllades i disperses que només es retroben en 
forma espectacular, en no poder decidir plenament sobre tots i cadascun dels aspectes 
de la pròpia vida perquè aquesta ha perdut tota cohesió, en consentir el reemplaçament 
d'una vida mancada d'unitat per una representació d'aquesta forjada amb la falsa unitat 
de l'espectacle, el cine no faria més que substituir el no viscut pel no viscut. Per trencar 
amb aquesta cadena de situacions no viscudes, creades per altres sense participació, cal 
sortir de l'espectacle en què actors, autors i públic viuen atrapats. És necessari que tots 
prenguin un paper actiu en la comunicació, com en les seves vides, per tal d'establir un 
veritable diàleg en què totes les parts puguin desenvolupar plenament i conscientment la 
seva creativitat. Segons Debord això passa per eradicar del cine els actors, professionals 
o no rendits al teatre, uns autors preocupats per una expressió satisfactòria de la seva 
subjectivitat, i un públic consagrat al rol d'espectador dins com fora la sala de cine. 

Robert Bresson sosté que el cine en el seu afany per copiar i reemplaçar la vida 
dóna lloc a imatges mortes. Quan es parla de l'art cinematogràfic com una rèplica inerta 
de la vida orientada a simular-la cal remetre's a les paraules de Bresson quan diu "Una 
altra cosa de la qual em vaig adonar és que pràcticament tots els nostres gestos, totes les 
nostres maneres de parlar, són mecàniques. (...). El teatre consisteix en gestos i paraules 
ben controlades. El cinema ha de ser quelcom diferent -no controlat. Ha de ser 

l'equivalent de la vida, com qualsevol art, però certament no copiada o simulada. Han 
d'haver-hi uns pocs elements de la vida, de la realitat, capturats separadament, poc a 
poc amb l'extraordinària màquina que és la càmera. Llavors quan els poses junts d'una 
certa manera, en surt una vida sobtada -vida cinemàtica, que no és en absolut semblant 
a la vida del dia a dia. Com tampoc s'assembla a la vida del teatre. La vida del teatre és 
com la vida només perquè els actors són vius. Al cinema, quan fotografies algú, el 
mates en el film. Són imatges mortes. Projectar un film és projectar gent morta. Però hi 
ha una certa manera de fer-ho per tal que les imatges es transformin mitjançant el 
contacte entre sí. Llavors hi entra la vida, com flors que reviuen en aigua" (Bresson, 
1973). Aquestes paraules parteixen de dos aforismes de les Notes del cinematògraf 
(Bresson, 1975:70, 22), un referit al "Muntatge. Pas d'imatges mortes a imatges vives. 
Tot torna a florir de nou.", i un altre que parla "De dues morts i tres naixements. (J). La 
meva pel-lícula neix per primera vegada al meu cap, mor al paper; la ressusciten les 
persones vives i els objectes reals que utilitzo, que són immolats en el cel-luloide però 
que, disposats en un cert ordre i projectats sobre una pantalla, es reanimen com flors en 
aigua"; en una nota al peu de pàgina Bresson afegeix "Cinematografiar a algú no és 
dotar-lo de vida. És gràcies a que estan vius que els actors donen vida a una obra de 
teatre". El caràcter necròfil de la pràctica cinematogràfica queda perfectament recollit 
en aquesta visió de la peHícula projectada com a reanimació de flors en aigua, després 
que ha mort en passar de la ment al paper i novament de la realitat al ceHuloide, 
s'observa a més una necessària distinció respecte el teatre com a espectacle "en viu", i 
el teatre fotografiat o cine: "El teatre fotografiat o CINE requereix que un realitzador o 
director faci actuar uns actors i fotografiï aquests actors actuant, i que a continuació 
alineï les imatges. Teatre bastard al qual li falta l'essencial del teatre: presencia material 
d'actors vius, acció directa del públic sobre els actors" (Bresson, 1975:18). És així com 
"El cinema (...) copia la vida amb els actors i fotografia aquesta part de la vida" 
(Bresson, 1966) 45 , no obstant com més s'apropa l'actor en la pantalla amb la seva 
expressivitat, com més s'esforça per semblar viu, més evident resulta que en la còpia no 
hi ha vida (Bresson, 1975:53, 31) 46 . El CINE o teatre fotografiat obvia que "La vida no 
ha de ser expressada per la còpia fotogràfica de la vida, sinó per les lleis secretes en el sí 
de les quals es sent moure's els teus models" (Bresson, 1975:61). La vida cinemàtica no 
s'aconsegueix a través de la còpia fotogràfica de fragments de la vida quotidiana, filmar 
algú viu és matar-lo en el ceHuloide, la vida capturada en el film dóna lloc a imatges 
mortes. En el cinematògraf la vida no ha de ser expressada per mitjà d'una còpia o un 



45 



simulacre de la vida, sinó capturant separadament uns pocs elements d'aquesta vida, en 
el seu estat més natural i real possible, i combinant-los de certa manera en el muntatge 
per tal que es transformin pel contacte entre sí. Mostrar coses sense conformitat ni 
vincles és mostrar coses mortes (Bresson, 1975:74), "Crear no és deformar o inventar 
persones i coses. És establir entre persones que ja existeixen, i tal i com existeixen, 
relacions noves", tot depèn en definitiva de "ELS VINCLES QUE ELS SERS I LES 
COSES ESPEREN PER COBRAR VIDA" (Bresson, 1975:24, 63) 47 . 



El cine com a substitut de la vida 

Debord i Bresson veuen el cine com un enginy adient per evadir l'espectador del 
seu propi desig i temps, per reproduir la separació entre subjecte i representació. El cine 
atenua el propi desig a través de vincular-lo als personatges o al relat, i sumeix 
l'espectador en una comunicació d'unidireccionalitat i passivitat on el temps s'esfuma 
sense diàleg o activitat possible. D'aquesta manera, el cine serveix perquè l'espectador 
projecti en altres el drama afectiu de la vida, provocat pel conflicte permanent entre el 
desig i un entorn sempre hostil a aquest desig, així com per l'inexorable pas del temps. 

Debord veu el cine com un espectacle, una inversió de la vida que busca 
reemplaçar-la a través d'un simulacre o còpia. Amb el cine les vivències de l'espectador 
son substituïdes per aventures viscudes per altres, el cine és un espectacle més en la 
vida per mitjà del qual "Com nens perduts vivim les nostres aventures inacabades" 
(Debord, 1952, 1978) 48 . Aquestes aventures son protagonitzades per estrelles que "(...) 
no són creades pel seu talent o manca de talent, ni tant sols per la indústria 
cinematogràfica o publicitària. Són creades per la necessitat que nosaltres tenim d'elles. 
Una necessitat patètica, sorgida d'una vida trista i anònima que voldria engrandir-se fins 
les dimensions de la vida cinematogràfica. La vida imaginària de la pantalla és el 
producte d'aquesta necessitat real. L'estrella és la projecció d'aquesta necessitat. Els 
anuncis durant les interrupcions són el reflex més verdader d'una interrupció de la vida" 
(Debord, 1959). Per mitjà d'aquestes estrelles les vides dels espectadors són un cop més 
reemplaçades o colonitzades per espectacles, de manera que "Cap aventura és 
directament creada per nosaltres. Les aventures que ens són presentades formen part de 
la massa de llegendes transmeses pel cinema o per altres vies; part de la simulació 

global espectacular de la història" (Debord, 1961). Com a protagonistes d'aquestes 
aventures simulades, "Les estrelles -representacions espectaculars d'éssers humans- 
projecten aquesta banalitat general en imatges de rols permesos. Com a especialistes de 
la vida aparent, les estrelles serveixen com a objectes superficials amb el quals la gent 
es pot identificar per tal de compensar per les especialitzacions productives 
fragmentades que de fet viuen. La funció d'aquestes celebritats és representar diferents 
estils de vida o punts de vista sociopolítics de manera completa i totalment lliure. 
Encarnen els resultats inaccessibles del treball social a través de dramatitzar els 
subproductes d'aquest treball que són màgicament projectats per sobre seu com els seus 
últims objectius: poder i vacances -la presa de decisions i consum que són al principi i 
al final d'un procés que mai és qiiestionat. (...). Però les activitats d'aquestes estrelles no 
són realment lliures, i no ofereixen eleccions reals" (Debord, 1973). Malgrat la distància 
insalvable entre la vida capturada al cel-luloide i la vida fora d'aquesta, "Els 
manipuladors publicitaris, amb la insolència habitual d'aquells qui saben que la gent 
tendeix a justificar qualsevol ofensa no venjada, tranquiHament diuen que 'La gent que 
estima la vida va al cinema'. Però aquesta vida i aquest cinema són igualment 
insignificants, raó per la qual difícilment importa si una és substituïda per l'altre" 
(Debord, 1978). Per això "Aquest públic, al qui agrada pretendre que és coneixedor de 
tot mentre de fet no fa sinó justificar tot allò que ha estat forçat a patir, passivament 
accepta la constantment creixent repugnància del menjar que menja, l'aire que respira i 
les vivendes que habita -aquest públic es queixa del canvi quan afecta el cinema al que 
s'ha acostumat. I de fet aquest és l'únic dels seus hàbits que sembla haver estat 
respectat. Durant molt de temps possiblement jo he estat la única persona a ofendre en 
aquest domini. Tota la resta de cineastes, fins i tot aquells qui estan prou al dia per fer 
ressonar alguns dels temes ja posats de moda per la premsa, segueixen presumint la 
innocència d'aquest públic, segueixen usant les mateixes convencions 
cinematogràfiques antiquades per mostrar-li la mateixa mena d'aventures distants 
representades per estrelles qui han viscut enlloc seu -els afers més íntims de les quals 
poden devorar amb els ulls a través del forat de pany mediàtic. (J). El cinema del que 
parlo és una imitació fora de polleguera d'una vida fora de polleguera, una producció 
hàbilment dissenyada per comunicar no res. No serveix a cap propòsit excepte el de fer 
passar una hora d'avorriment amb un reflex d'aquest mateix avorriment. Aquesta 
imitació covard és la innocentada del present i el fals testimoni del futur." (Debord, 
1978). El cine sorgeix de la necessitat del públic de reemplaçar una vida trista i 

monòtona per aventures distants viscudes per altres, aquesta passió per la contemplació 
de visions fragmentades d'aventures no directament viscudes no fa sinó afegir més 
interrupcions i simulacres a l'experiència quotidiana, contribuint així al trencar la unitat 
i coherència de la vida per mitjà d'aquesta negació visible de la vida que és l'espectacle. 

Bresson és contrari a utilitzar el cine per fer que les persones deixin de ser qui 
són pel fet de voler accedir o projectar una imatge determinada. El cine és utilitzat 
habitualment com a mecanisme per convertir els éssers en pantalla en quelcom diferent 
d'allò què són mitjançant l'actuació i les tècniques teatrals. Bresson expressa sovint les 
dificultats que suposa no fer servir actors, tal i com fa el cine comercial, en certa ocasió 
afirma que li agradaria treballar més però que no té feina perquè es complica la vida 
treballant sense actors, "perquè ignora que existeix un aspecte comercial en el cinema, 
que es basa en les vedettes" (Bresson, 1966), en un altre cas diu "Molt sovint no puc 
trobar diners perquè no utilitzo actors" (Bresson, 1973). No obstant considera els 
models portadors d'un mode de ser interior únic, inimitable, singular, irreemplaçable 
(Bresson, 1975:49, 67), i que el cinematògraf només pot emprendre la seva recerca del 
desconegut a partir d'allò que cadascun dels seus models són en la seva vida quotidiana 
(Bresson, 1966), per això afirma no voler saber "Res d'actors. (Res de direcció 
d'actors). Res de personatges. (Res d'estudi de personatges). Res de posada en escena. 
Sinó la utilització de models, agafats de la vida. SER (models) en comptes de 
SEMBLAR (actors)" (Bresson, 1975:16). El repte és per tant aconseguir que les 
persones que apareixen en el film no intentin convertir-se en algú diferent de qui són, un 
repte que esdevé especialment gran quan es tracta d'encarnar una figura històrica 
sobradament coneguda com és el cas de Joana d'Arc: "(...) Quan vaig fer El procés de 
Joana d'Arc vaig demanar a la noia que havia triat que no pensés ni per un moment que 
era o podia ser Joana d'Arc, enlloc d'això vaig demanar-li simplement que romangués 
ella mateixa. Això és tot. I que anés d'aquí allà sense pensar absolutament en res. En 
l'altre cinema li haurien dit, 'Creus que podries ser Joana d'Arc? Coneixes la història. 
Podries imaginar-te que et van a cremar a la foguera?'". Totes les persones que 
apareixen en els films de Bresson se'ns presenten com allò que realment són en la seva 
vida quotidiana, fins i tot quan els relats es situen segles enrere com en el cas de Le 
Procés de Jeanne d'Arc (1962) o Lancelot du Lac (1974) la voluntat de l'autor és dur el 
relat al present, fer actuals els subjectes 49 . Malgrat molts d'aquests films són 
adaptacions d'obres literàries que transcorren en llocs o moments remots, tant les 

persones com la resta d'elements que apareixen en pantalla han de romandre sempre 
fidels a allò que són, a la seva naturalesa. D'aquesta manera, en retallar la llibertat dels 
models per parlar i actuar exteriorment, en situar-los en una trama on la successió 
mecànica dels esdeveniments no els ofereix elecció possible, i en dur aquesta trama al 
temps present viscut en el transcurs de la projecció, Bresson intenta apropar la seva vida 
quotidiana, la del seus protagonistes i la d'aquells qui veuen els seus films, tot 
respectant i donant cabuda a la singularitat de cadascuna d'aquestes vides, forçant un 
diàleg entre totes les parts que en cap cas pretén reemplaçar les vivències singulars 
d'una vida per les de cap altra. 



La unificació cinematogràfica de la vida 

Debord i Bresson sostenen que el cine fomenta la contemplació passiva de 
moments viscuts per altres, una contemplació mancada de qualsevol activitat o diàleg 
que la unifiquin, basada en la successiva separació de subjectes i representacions. 
Aquesta separació no serveix sinó per reforçar la necessitat d'alienació que l'origina, 
que s'incrementa cada vegada que arribats a la fi del film hom sent que la il-lusió 
projectada en pantalla s'esfuma, amb la conseqiient decepció pel fet de no haver viscut 
realment res d'allò contemplat i de no poder romandre per més temps en el món de la 
contemplació. 

Guy Debord entén que el cine en tant que espectacle acompleix la funció de 
presentar estils de vida coherents als quals els espectadors finalment mai podran 
accedir, degut a la distància que els manté sempre separats de tot espectacle. En tant que 
mecanisme per representar eleccions i formes de vida unitaris a les quals els espectadors 
en cap cas podran optar realment, "L'espectacle és el discurs ininterromput que l'ordre 
vigent té sobre sí mateix, el seu monòleg elogiós, un autoretrat del poder en l'època de 
la seva gestió totalitària de les condicions d'existència" (Debord, 1967:24) 50 . El cinema 
s'encarrega de difonre pautes de vida dominants com també alternatives a aquestes, 
sigui com sigui aquestes pautes mai podran ser del tot assolides pels espectadors: "Les 
notícies oficials són arreu. La societat retransmet per a sí mateixa la seva pròpia imatge 
de la seva pròpia història, una història reduïda a un espectacle superficial i estàtic dels 
seus governants, les persones que encarnen la aparent inevitabilitat d'allò que passa. El 

món dels governants és el món de l'espectacle. El cinema hi encaixa bé. 
Independentment del tema tractat, el cinema presenta herois i conductes exemplars 
modelats per la mateixa vella pauta que els governants. (J). Aquest equilibri dominant 
torna a ser qiiestionat cada cop que gent desconeguda intenta viure de manera diferent. 
Però és sempre lluny. En sabem pels diaris i noticiaris. Romanem fora, relacionant-nos- 
hi com si fos simplement un espectacle més. En som separats per la nostra pròpia no 
intervenció. I acabem més aviat decebuts amb nosaltres mateixos. En quin moment 
l'elecció va ser posposada? Quan varem perdre la nostra oportunitat? No hem trobat les 
armes que necessitàvem. Hem deixat que les coses desapareguessin. (J). He deixat que 
el temps s'esfumés. He perdut allò que hauria d'haver defensat" (Debord, 1961). A 
partir d'aquí, Guy Debord assenyala en relació a l'activitat cinematogràfica 
revolucionària que "La revolució no és 'mostrar' la vida a la gent, sinó dur-los a la vida . 
Una organització revolucionària ha de recordar sempre que la seva finalitat no és 
aconseguir partidaris per escoltar discursos convincents per part de líders experts, sinó 
fer-los parlar per sí mateixos, per tal d'assolir, o com a mínim avançar vers, un grau 
igual de participació. L'espectacle cinemàtic és una de les formes de 
pseudocomunicació (desenvolupada, enlloc d'altres possibilitats, per la actual 
tecnologia de classe) en el quals aquesta finalitat és radicalment inassolible. Encara 
més, per exemple, que en una forma cultural com la lliçó de tipus universitària amb 
preguntes al final, en la qual el diàleg i participació de l'audiència, malgrat subjecte a 
condicions més aviat desfavorables, no són absolutament exclosos" (Debord, 1961) . 
El cine en tant que espectacle acompleix la funció de simular diàleg i participació allà 
on aquests son manifestament absents: "L'espectacle cinematogràfic té les seves 
normes, els seus fiables mètodes per produir productes satisfactoris. Però la realitat que 
ha de ser presa com a punt de partida és la insatisfacció. La funció del cinema, tant 
dramàtic com documental, és presentar una coherència falsa i isolada com a substitut 
per una comunicació i activitat que són absents. (...)" (Debord, 1961). El cine com 
qualsevol altre espectacle obeeix al desig de reemplaçar una vida gris i monòtona per 
una vida diferent, aquest somni ve determinat pel desig i la necessitat de dormir, i per 
tant no s'assoleix per mitjà de l'activitat conscient i real de tota una vida, sinó per la 
contemplació passiva de fragments de vides diferents. 

Bresson es nega a simular qualsevol comunicació, diàleg, participació, activitat, 
coherència o unitat que de fet no es donin en la vida quotidiana, per això en els seus 



50 



films recorre a l'estranyament. En els seus films Bresson recorre a un procés 
d'estranyament pel qual el receptor no pot llegir peHícula com està acostumat a fer-ho, 
no es potencia el seu desig de substituir els personatges ni es dóna peu a participar en 
l'acció de forma vicària, tampoc s'intenta fer veure la realitat des d'un punt de vista 
determinat ni es requereixen judicis emocionals o intel-lectuals d'allò que passa, 
s'anul-la el desig de ser distret i es bloqueja qualsevol sortida emocional o intel-lectual 
per part del receptor, qui progressivament pren consciència de la forma (Schrader, 
1972:81) . D'aquesta manera l'autor es limita a informar enlloc d'intentar despertar 
condescendència o llàstima vers els personatges, potenciant que la tragèdia sorgeixi 
d'allò què són, no per la manera de veure'ls, la finalitat és ser subtil, suggerir sense 
mostrar, no explicar-ho tot com al teatre, evitar tot el que sigui pintoresc, no buscar 
l'impacte emocional per via de l'exteriorització, per tal de presentar els moments de 
patiment i tragèdia com a moments de bellesa i veritat humana, i esperar que l'audiència 
aporti la seva capacitat de sentir, en comprovar que darrera la suavitat en les formes i hi 
ha una gran duresa de fons, una espiral descendent que només pot acabar en tragèdia, 
inexorablement, inevitablement, sense llum ni esperança, que sorgeix de la visió tràgica 
de la vida i del món del propi autor del cinematògraf, alhora que pretén trencar amb el 
domini de l'espectacle sobre tota experiència viscuda. Per fer això es prenen elements 
directament de la realitat, sense alterar-ne la naturalesa, i s'estableixen combinacions i 
juxtaposicions inesperades entre aquests per instar el públic a que els posi en relació, els 
doni vida, els ompli de sentiments, aportant la seva capacitat d'emocionar-se, no 
identificant-se amb els personatges i els moments viscuts per aquests, sinó atrevint-se a 
viure per sí mateix els moments de la projecció, establint un veritable diàleg amb la 
peHícula, decidint en quina mesura vol implicar-se, sense deixar esfumar el temps 
viscut en què perdura la projecció del film. Si bé és cert que molts dels films de Bresson 
són adaptacions, els originals són sempre filtrats per l'experiència quotidiana, resultant 
paradoxalment en quelcom d'una extremada fidelitat i alhora divergència respecte 
l'original, al mateix temps també es busca que el receptor apliqui la seva pròpia 
experiència quotidiana al visionat de la peHícula, per establir nexes entre imatges i 
sons. No es tracta tant de que l'espectador apliqui el film a la seva visió de la vida i el 
món, o de que intenti escapar d'aquesta vida i aquest món per mitjà de reemplaçar-los 
pels dels protagonistes del film, sinó d'escapar de tota separació entre subjecte i 
representació per tal que en aplicar la seva pròpia vida quotidiana el film pugui ser 
desxifrat, en un moviment que no va de la pantalla a l'espectador que espera sinó del 

receptor que participa i s'implica en establir relacions en allò que mira i escolta. En 
aquest sentit Bresson no busca afirmar la seva autoritat com a director del film, sinó 
convidar al receptor a que faci un treball de recerca del desconegut a través d'establir 
per sí mateix les relacions, sense tal esforç el film no podrà ser mai 'ni vist ni conegut' 
(Weyergans, 1994). 

DISPARITAT I NECESSITAT DE CANVI 



Introducció 

El diner és en primera instància allò que mou l'individu en la vida social, el 
diner és l'instrument de canvi per a tota transacció, l'equivalent universal, el mètode 
fiable per fixar el valor, regular els intercanvis i establir les equivalències entre totes les 
coses. Amb la circulació del diner penetrant arreu qualsevol desig o necessitat humana 
esdevé òptima per ser convertida en una cosa o objecte, una mercaderia a la qual 
atribuir un preu o valor, de tot se'n pot fer un negoci, tot és susceptible de ser comprat o 
venut, de ser intercanviat per una altra cosa, de ser aconseguit a canvi d'un equivalent. 
A mesura que l'economia acapara la vida social, les relacions humanes tendeixen a 
veure's reduïdes a les transaccions de diners i mercaderies, i es reforça el marc dins el 
qual es donen aquestes relacions, la ideologia. La supeditació de tota vida social a 
l'economia incrementa l'aïllament i la separació dels individus, que finalment només es 
mouen per interès, els intercanvis són inicialment de caire concret i material, però 
progressivament adquireixen una condició més immaterial i general, en un procés en 
què els anhels de l'individu esdevenen més abstractes, iHusoris, contemplatius, 
mistificats, sobretot per via de l'experiència visual. La mercaderia és llavors 
successivament substituïda per la imatge, de qualsevol aspecte de la vida se'n pot fer un 
objecte i posteriorment una imatge, amb l'increment exponencial del flux d'imatges- 
objecte l'activitat productiva no s'orienta tant a vendre i comprar, com a manar i obeir, 
establint una distància cada cop més insalvable entre governants i governats, entre 
aquells qui dirigeixen i aquells qui contemplen, aquesta distància es veu reproduïda amb 
la comunicació cinematogràfica. L'espectacle és la substitució de tota la vida per un 
moviment autònom del no vivent en el qual l'espectador ja no és ni necessari, tots els 
aspectes de la seva vida passen a poder ser viscuts sense cap activitat ni diàleg, no cal 
esforçar-se per aportar cap experiència pròpia ni per transformar l'entorn, tots els 
vincles estan ja resolts, tant la vida com l'entorn es troben completament acabats i 
separats en una pseudo-unitat apart que només pot ser contemplada. 

El diner 

La vida quotidiana és subtilment dominada per forces externes que empenyen 
l'individu a la recerca de diner com a mitjà d'intercanvi per satisfer en darrera instància 
el seu desig d'una vida diferent, aquest és però un somni irrealitzable ja que depèn de 
forces externes que sempre escapen a l'individu, en tant que reprodueixen la seva 
separació respecte tot allò que l'envolta. El diner es presenta com un lubricant necessari 
per engreixar les relacions socials, la fórmula perquè tota interacció social funcioni 
àgilment, un substitut de l'amor, o fins i tot un mecanisme per reprendre el control sobre 
les pròpies vides, unes vides que suposadament podrien engrandir-se i arribar a assolir 
tot allò que l'individu necessités i desitgés només pel fet de disposar o gastar tant com 
calgui, a través d'ingressar i consumir fins a l'infinit. No obstant precisament pel fet de 
voler optar a aquesta vida sense limitacions a través de l'ús potencial del diner com a 
equivalent universal, els humans estan condemnats a restar sempre separats d'allò que 
anhelen. El diner com a instrument de canvi expressa així el seu triomf sobre la vida, 
allà on les relacions humanes només adquireixen sentit en tant que intercanvi motivat 
per la recerca de benefici, el diner com a estendard del valor de canvi destrueix tot ús 
potencial de la vida, tant la del propi individu com la de tot allò que l'envolta o 
s'interposa entre ell i el diner. 

Guy Debord concedeix al diner una importància primordial en la seva visió de 
l'espectacle. La crítica a l'espectacle deu bona part de la seva fonamentació teòrica a la 
crítica al capital de Marx, en la qual els processos d'acumulació de capital són vistos 
com el motor de les relacions socials. L'observació de la vida quotidiana i l'alienació 
condueixen a considerar tant els aspectes materials com immaterials de la realitat, en el 
camp material allò que millor defineix les relacions socials és el diner. El diner és 
l'instrument de canvi universal i abstracte que serveix per fixar el valor de qualsevol 
cosa i intercanviar-la pel seu equivalent. A banda de les transaccions d'objectes o 
mercaderies, el diner possibilita la conversió del temps viscut en treball, en mercaderia, 
en salari, i novament en mercaderia, destinada a omplir el temps viscut. La pròpia vida 
quotidiana, esmicolada en fragments de temps viscut, és així sotmesa a les lleis de 
l'economia i el mercat, per tal que l'individu que perd el control del seu temps pugui a 
canvi satisfer les seves necessitats i desitjos, que presumptament quedaran plenament 
acomplerts amb l'ús del diner. La noció d'espectacle emana directament d'aquesta 

supeditació de la vida als processos d'acumulació de capital, a una necessitat de 
guanyar i gastar diners que arribats a cert punt ocasiona un salt abismal del quantitatiu 
al qualitatiu, en tant que "L'espectacle és capital fins a tal grau acumulat que esdevé 
imatge" (Debord, 1967:34) 53 . D'aquesta manera, "Tota la vida de les societats en què 
regnen les condicions modernes de producció s'anuncia com una immensa acumulació 
d'espectacles. Tot allò que era directament viscut s'ha allunyant dins una representació" 
(Debord, 1967: l) 54 . Aquesta frase que dóna inici tant al llibre com al film La societat de 
l 'espectacle (1967, 1973) de Debord és un détournement de la primera frase de Marx a 
El Capital: "La riquesa de les societats on domina el sistema de producció capitalista 
apareix com una acumulació immensa de mercaderies". Si per a Marx "El capital no és 
una cosa, sinó una relació social entre persones mediada per coses", per a Debord 
"L'espectacle no és un conjunt d'imatges, sinó una relació entre persones, mediada per 
imatges" (Bredlow, 2003: 133) 55 . Resumidament, "L'espectacle és l'altra cara del diner: 
l'equivalent general abstracte de totes les mercaderies. Però si el diner ha dominat la 
societat en tant que representació de l'equivalència central, és a dir del caràcter 
intercanviable de béns múltiples dels quals l'ús restava incomparable, l'espectacle és els 
seu complement modern desenvolupat on la totalitat del món mercantil apareix en bloc, 
com una equivalència general d'allò que la societat pot ésser i fer. L'espectacle és el 
diner que hom contempla únicament, car en ell ja hi ha la totalitat de l'ús que ha estat 
intercanviat per la totalitat de la representació abstracta. L'espectacle no és pas solament 
el servidor del pseudo-ús, és en sí mateix el pseudo-ús de la vida" (Debord, 1967:49) 56 . 

Robert Bresson concedeix gran importància a la dominació del món pel diner, 
tal i com suggereix el fet que el seu darrer film es tituli precisament L'Argent (1983) . 
La visió d'un món on impera la recerca de diner i benefici apareix clarament formulada 
pel comerciant de gra de Au hasard Balthazar (Bresson, 1966) quan aquest diu a Marie 
"Jo sóc lliure, obligat a res, excepte a allò que em pot ser útil i del què jo en puc treure 
profit, i preferiblement gran profit abans que petit profit; la vida no és més que una fira, 
un mercat on la paraula mateixa no és necessària, el bitllet és suficient. Pagar la gent, és 
despendre's de tots els deures i obligacions envers ells. Bé que seria millor no pagar-los 
i fer-los treballar per res. No tothom veu les coses del mateix angle. S'aprèn ràpid que 
hom s'ho pot permetre tot i tenir al mateix temps l'estima i consideració de la gent. És 
un qiiestió d'aplom" . Aquest mateix comerciant de gra s'havia dirigit a Marie mentre 
aquesta ballava amb un altre noi durant la festa de comiat d'Arnold en un bar, el noi li 

havia dit "Si la vols, paga", en una evocació més de com el diner pot arribar a dominar 
la vida 59 . La visió d'una vida consagrada per complet a l'acumulació de diner és també 
present en el marit de Une femme douce (Bresson, 1969), ex-treballador de banca i 
propietari d'una casa d'usura on es dedica a fixar el valor d'objectes a empenyorar a 
canvi de diners, aquest veu en l'acumulació de diner la condició principal per a la 
felicitat de la parella: "Ens caldran quatre o cinc anys per amassar un capital. Ja ho se, 
tu menysprees el diner" 60 . En un to similar parla Charles a Le diable probablement 
(Bresson, 1977) quan diu de la seva mare "Com més ric és mon pare, més se l'estima 
ella" 61 , també quan parla al seu amic Michel de "El diner tot poderós! El diner la única 
salvació!" 62 . L'apogeu d'aquesta visió de la vida i les relacions humanes supeditades 
completament a l'acumulació de diner el trobaríem a L'Argent (Bresson, 1983), on poc 
després de despertar d'un intent de suïcidi amb somnífers Yvon escolta unes paraules 
prou significatives al voltant del diner, paraules en veu del company de cel-la que 
sorgeixen un gran efecte en Yvon a la vista dels esdeveniments ulteriors del film: "Des 
que t'ha estat donada la consciència del teu ésser i de l'absurda organització del món, de 
la impossibilitat on es troba d'ésser altrament, què és el que se't diu? Se't diu: obeeix. 
Sobretot no et fiquis pas en allò que no t'incumbeix, no és assumpte teu. Espera, aviat 
tot el món serà feliç. Però jo no vull pas esperar la felicitat universal, que serà, creu-me 
Yvon, terriblement fastigosa. Jo vull ser feliç de seguida, a la meva manera, altrament. 
Oh diner, Déu visible, què no ens faràs fer" 63 . Zunzunegui parla aquí d'una línia recta 
que parteix del comerciant de grans de Au hasard Balthazar (Bresson, 1966), passa pel 
marit de Une femme douce (1969), i culmina amb L'Argent (1983), amb "(...) aquesta 
vertiginosa circulació de mitjans de pagament (falsos o no, no és aquest el problema; en 
cert sentit tots són igualment falsos o igualment verdaders) que enllaça uns personatges 
amb altres en la implacable lògica de la contaminació monetària" (Zunzunegui, 
2001 :216) 64 . 



La mercaderia 

Quotidianament la gent parla de com canviaria la seva vida si fossin rics, si els 
toqués la loteria, si heretessin una gran fortuna... En el context de la societat de 
l'espectacle diner i mercaderies són la materialització del desig d'optar a una vida 
diferent, de manera que allò que en darrer terme la gent busca no és tant el diner o les 

mercaderies en sí com una idea abstracta i indefinida de tot allò que aquests els 
permetria fer, tenir, ser, aparentar... El culte al diner i la mercaderia no venen donats 
tant per allò que ja han fet de les nostres vides com per una imatge de tot allò que es 
creu que podrien arribar a fer, com si es tractés de genis empresonats dins una ampolla 
que en ésser alliberats poguessin concedir tots els desitjos, alliberar tots els potencials. 
En aquest sentit, el motor de la vida quotidiana en la societat de consum no queda 
expressat tant per una victòria consumada mitjançant l'acumulació de capital o 
mercaderies, com per un intercanvi de caràcter abstracte i idealista a través d'aquests 
pel qual hom podria optar a una transformació sobtada i definitiva de la vida per assolir 
un estadi superior de felicitat, comoditat, poder, plaer... 

Guy Debord demostra en el seu anàlisi de l'espectacle un gran interès per la 
noció de mercaderia. El desenvolupament de l'espectacle va lligat a l'expansió de 
l'economia mercantil en el món, de tal manera que "L'espectacle és el moment en què 
la mercaderia ha arribat a Yocupació total de la vida social" (Debord, 1967:42) 65 . 
Qualsevol estudi sobre l'espectacle ha d'atorgar una importància cabdal a la crítica al 
fetitxisme de la mercaderia, considerant que "En la pràctica bàsica de l'espectacle 
d'incorporar a sí mateix tots els aspectes fluids de l'activitat humana per tal de posseir- 
los en una forma congelada, i d'invertir els valors vius en valors purament abstractes, 
reconeixem el nostre vell enemic la mercaderia, que sembla a primera vista tant trivial i 
òbvia, i que és actualment tant complexa i repleta de subtileses metafísiques. (J). El 
fetitxisme de la mercaderia -la dominació de la societat per mitjà de 'coses tant 
tangibles com intangibles'- assoleix la seva plenitud última en l'espectacle, on el món 
real és reemplaçat per una selecció d'imatges que són projectades sobre aquest, i que al 
mateix temps triomfen en fer-se veure com l'epítom de la realitat (J). El món alhora 
present i absent que l'espectacle aixeca per veure és el món de la mercaderia dominant 
tota experiència viva. El món de la mercaderia és així mostrat com el que és, perquè el 
seu desenvolupament és idèntic a l'estranyament de la gent entre sí i respecte tot allò 
que produeixen" (Debord, 1973), (Debord, 1967:35-36) 6 . Debord fa un anàlisi en 
profunditat de la noció de mercaderia en base a les aportacions de Marx al segon capítol 
de La societat de l'espectacle (1967), titulat La mercaderia com a espectacle, en 
aquesta secció es parla bàsicament de les relacions entre mercaderies i humans en la 
producció i el consum, del contrast entre el menyspreu pels treballadors i les lloances 
pels consumidors, del respecte pel treball com a mercaderia, de la importància del 

treball per conferir el seu caràcter sagrat a la mercaderia, de la posada en crisi del treball 
pels processos d'automatització i del seu paradoxal augment gràcies a la proliferació de 
feines en el sector terciari i serveis, de la progressiva substitució de producció i consum 
reals pels d'iHusions, del domini del valor de canvi sobre el valor d'ús que inicialment 
l'originava, de la necessitat de justificar el valor d'ús a través de l'espectacle, de la 
creació de pseudo-necessitats desvinculades d'un ús conscient, d'una activitat 
productiva que no respon a una demanda de canvis qualitatius ni necessitats concretes 
sinó només a la creació de valor, d'una economia autonomitzada que té com a mitjà i 
finalitat la producció d'alienació, de la supeditació de tota necessitat a la 
pseudonecessitat bàsica de reproducció del sistema, de l'abundància econòmica com a 
resultat de treball social aparent, de com a mesura que la vida humana és sotmesa a la 
necessitat de produir unitats de treball abstracte la mercaderia adquireix vida pròpia, 
dels processos de reificació i objectivació, de la conversió de tot anhel i tota activitat 
humana en espectacle... La ocupació total de la vida social per part de la mercaderia ve 
donada en definitvia per la conversió de tot desig i necessitat humans en una mercaderia 
de consum, com també per la conversió de tot treball o activitat humans en una 
mercaderia per a la producció. 

Robert Bresson demostra en els seus films especial preocupació per com la 
propagació de la mercaderia influeix sobre la vida i les relacions humanes. La 
importància dels objectes sobre la vida és explícit a Un Condamné à mort s'est échappé 
(Bresson, 1956) un film on la vida depèn de la tergiversació de l'ús i el valor d'objectes 
quotidians 67 . A PicJcpocJcet (Bresson, 1959) tot el drama gira entorn l'atracció fatídica 
vers els objectes del cleptòman Michel 68 . Al llarg de Le Procès de Jeanne d'Arc 
(Bresson, 1962) destaca la importància dels objectes en el xoc entre Jeanne i els 
jutges 69 . De Au hasard Balthazar (Bresson, 1966) es pot ressaltar objectes que 
vehiculen les assimètriques relacions entre Gerard i la resta de personatges, les terres 
treballades pel pare de Marie, i el treball generalment de transportar mercaderies de 
l'ase Balthazar 70 . Amb Mouchette (Bresson, 1967) apareix de nou el tema del 



contraban, també cal esmentar les feines dutes a terme per la protagonista, la fitxa dels 

autos de xoc, i els regals de la part final del film . El tràfic d'objectes és evidentment 
un motiu central en la relació entre Une femme douce (Bresson, 1969) i el seu marit 

79 

usurer . A Lancelot du Lac (Bresson, 1974) el drama sorgeix del malefici provocat per 
l'atracció vers el Grial, tanmateix la recerca no és l'objecte diví sinó Déu mateix, un 

Déu esdevingut mercaderia . En el cas de Le diable probablement (Bresson, 1977) 
s'expressa clarament com el progrés de l'economia mercantil condueix a la destrucció 
del món i la conversió de la vida en mercaderia, d'una banda la devastació ecològica, de 
l'altra el sensesentit de la vida 74 . Al darrer film l'objecte causant de l'atracció fatal és el 
diner, tot i que també cal remarcar la importància de tots els treballs i mercaderies 
vinculats a la botiga de fotografia 75 . En tots aquests films Bresson busca sempre 
efectuar un rasurament vers l'atracció d'un objectes causa (Arnaud, 1986:59-62) 7 . Es 
percep a més l'emergència de processos de reificació pels quals certs objectes semblen 
adquirir vida pròpia al temps que la vida tendeix a ser cosificada a través del treball. 
També es detecta una insistència inusual en fórmules clandestines de circulació de 
mercaderies, en relacions tabú vehiculades per objectes, i sobretot una atracció 
irresistible dels personatges vers determinats objectes causa, una força sobrehumana 
resultant de la fusió de desig i consciència que empeny els personatges a actuar al marge 
de l'entorn i les conseqiiències per forjar un devenir o destí lligat d'alguna manera al 
trànsit de mercaderies. 



La ideologia 

Les dominació del diner i la mercaderia sobre les relacions humanes és 
assentada per unes normes clarament definides, uns ideals. Aquestes normes 
inamovibles, afavoreixen una sèrie de grups dominants i al mateix temps que són 
aplicades amb un grau acceptat d'arbitrareïtat i atzar, pel qual constitueixen una 
plasmació d'allò que hom denomina ideologia. La ideologia serveix per fixar els límits 
dins els quals es donen la circulació de diners i mercaderies, els intercanvis, a més 
permet fixar esquemes de pensament hermètics que es fonamenten en solucions 
prestablertes o conegudes d'avantmà, sistemes d'idees tancats dissenyats per atribuir i 
assegurar poder a un grup determinat, ja sigui de caire artístic, polític, religiós, o de 
qualsevol altra mena. Amb la ideologia la possessió de mercaderies i diners esdevenen 
en sí ideals, i qualsevol ideologia pot ésser transformada en mercaderia o diner. 

Guy Debord sosté que qualsevol teoria revolucionària ha de criticar la crítica que 
planteja, i esdevenir així l'oposat de qualsevol ideologia. A La societat de l'espectacle 
(Debord, 1967) s'ataca ferotgement qualsevol ideologia revolucionària, entre les quals 

anarquisme, socialisme, nacionalsocialisme, i sobretot el capitalisme. Dins l'espectacle 
s'estableix originalment una distinció entre espectacular difús i espectacular concentrat, 
segons el lloc i moment concret es considera que l'espectacle s'imposa per la 
multiplicitat de mercaderies o per la centralitat de la ideologia, aquesta diferenciació 
acaba però amb la noció d'espectacular integrat, quan el retrobament històric entre 
burocràcies totalitàries i democràcies burgeses provoca la completa fusió dels poders 
estatals i econòmics (Debord, 1967:7-1 1) 77 . Es pot trobar un anàlisi en profunditat de la 
ideologia als capítols quart i novè del llibre La societat de l'espectacle (Debord, 1967), 
titulats El proletariat com a subjecte i representació i La ideologia materialitzada 
respectivament , aquests capítols comprenen una llarga recopilació d'arguments en 
favor de l'autoemancipació conscient, de l'equiparació dels fins particulars i els fins 
generals, de la necessitat de noves idees i pràctiques nascudes amb el propi procés de 
descobriment, i en contra de la repetició de veritats definitives independents del seu 
context, de qualsevol monopoli de la veritat i autoritat ideològica, de tot procés de 
propaganda o ideologització. Aquest rebuig absolut a tota fórmula ideològica per 
accedir al desconegut queda igualment palès en el moment de definir la pràctica 
cinematogràfica per excel-lència dels films situacionistes, "El détournament és el 
contrari de la cita, de l'autoritat teòrica sempre falsificada pel sol fet d'haver-se 
convertit en cita; fragment arrencat del seu context, del seu moviment i finalment de la 
seva època com a referència global i de l'opció precisa que ella era a l'interior d'aquesta 
referència, exactament reconeguda o errònia. El détournament és el llenguatge fluïd de 
l'anti-ideologia. Apareix en la comunicació que sap que no pot pretendre que detenta 
cap garantia en sí mateixa i de mode definitiu. És, en el major grau, el llenguatge que 
cap referència antiga i supracrítica pot confirmar. És per contra la seva pròpia 
coherència, en sí mateixa i amb fets practicables, la que pot confirmar l'antic nucli de 
veritat que transmet. El détournament no ha fundat la seva casa sobre res exterior a la 

seva pròpia veritat com a crítica present" (Debord, 1967:208) . El rebuig absolut a tota 
ideologia, basat en la idea que qualsevol ideologia proletària no fa sinó reforçar la 
ideologia suprema de l'espectacle, queda reflectit en les darreres paraules del film La 
societat de l'espectacle (Debord, 1973): "A mesura que la imposició de l'alienació a 
tots els nivells sempre intensificant-se en el capitalisme fa creixentment difícil pels 
treballadors de reconèixer i anomenar el seu propi empobriment, els posa en la posició 
d'haver de rebutjar tal empobriment en la seva totalitat o no fer-ho en absolut, 
l'organització revolucionària ha hagut d'aprendre que no pot seguir combatent 

l'alienació per mitjà de formes de lluita alienades. (J). El desenvolupament de la 
societat de classes fins al punt de l'organització espectacular de la no vida condueix per 
tant el projecte revolucionari a convertir-se visiblement en allò que sempre ha estat en 
essència. (J). La teoria revolucionària és ara l'enemic de tota ideologia revolucionaria, i 
ella ho sap". 

Robert Bresson duu sempre els protagonistes dels seus films a un xoc frontal 
amb les idees i relacions socials predefinides que regeixen en una comunitat, la seva 
ideologia. Aquesta actitud subversiva de conflicte amb la comunitat i les normes socials 
que la regulen és en la majoria dels casos expressada a través d'un duel amb la justícia, 
institució que en un principi s'hauria d'encarregar de regular i posar ordre en les 
relacions socials però que més aviat fa tot el contrari, fixant relacions que esdevenen la 
base material de l'arbitrarietat i injustícies acumulades. A Les Anges dupéché (Bresson, 
1943) Thérèse és empresonada a causa de les mentides d'un home de qui posteriorment 
es venja i Anne-Marie és castigada injustament per les superiors de la seva ordre 
religiosa. A Journal d'un curé de campagne (Bresson, 1951) el protagonista és 
martiritzat fins l'agonia i la mort de manera similar a com creu ho va ser Jesucrist. A Un 
Condamné a mort s'est échappé (Bresson, 1956) Fontaine és directament condemnat a 
ser afusellat sense ni tan sols un judici, en aquest cas la sentència carregada d'ideologia 
queda desafiada pel propi títol del film. El conflicte amb la justícia com a emanació 
d'unes normes de convivència racionals i plausibles queda plasmat en les paraules de 
Michel a Jeanne al film Pickpocket (Bresson, 1959): "Jutjat com, sota un codi, quin 
codi? Es absurd" , també en les paraules de Jeanne d'Arc al seu jutge Cauchon: "Aneu 
amb compte. Vos qui us dieu el meu jutge, assumiu una gran càrrega" 81 . Precisament el 
duel amb la justícia i les normes socials és el motiu central a Le Procès de Jeanne d'Arc 
(Bresson, 1962), tal i com suggereix el text del tràiler promocional del film: "El més 
gran procés de la història és a punt d'obrir-se... no només hi ha el procés de Joana en 
Joc... sinó tots els processos perduts d'avantmà al tribunal de la història. "El Procés de 
Joana d'Arc". Una impugnació als jutges, a la justícia, i al concepte mateix de 
Procés" . El funcionament arbitrari i atzarós de l'aparell judicial és patent a Au hasard 
Balthazar (Bresson, 1966), Arnold és a punt de ser inculpat d'un assassinat no comès, 
els crims de Gérard no són mai castigats, i per damunt de tot el pare de Marie, qui 
ingènuament confia en "un procés que dirà qui s'equivoca i qui té raó" , veu com la 
justícia innecessàriament li pren l'honor, les terres treballades i indirectament la vida . 

A Mouchette (Bresson, 1967) la protagonista és jutjada des d'una incomprensió 
absoluta per la mestra i les companyes d'escola, pels seus familiars, i per tota la gent del 
poble. A Une femme douce (Bresson, 1969) la jove és jutjada pel seu celós marit abans 
fins i tot d'haver estat amb qualsevol altre. La qiiestió de l'honor reapareix amb força a 
Lancelot du Lac (Bresson, 1974), l'adulteri de Ginebra i Lancelot en tant que relació 
tabú desencadena una sèrie de conflictes d'honor entre els cavallers que 
progressivament s'estenen per l'enveja de Mordred i la incompetència d'Artur fins 
desembocar en una matança. La impossibilitat de jutjar en determinades circumstàncies 
apareix manifestament a Le diable probablement (Bresson, 1977) en el rebuig nihilista 
de Charles a qualsevol discurs, i en les seves paraules al psicoanalista Dr. Mime "Però 
si em foto una bala al cap, no puc imaginar que seré jutjat per no haver comprès allò que 
cap persona no pot comprendre" . A L'Argent (Bresson, 1983) les institucions judicials 
actuen més que en cap altre film com a contribució a l'atzar i arbitrarietat imperants, 
primerament sobre un Yvon condemnat injustament i més tard empresonat per la seva 
innocència, posteriorment sobre un Lucien disposat a rebutjar explícitament les normes 
morals sobre les quals s'assenten els fonaments de la societat i la llei: "Donades les 
circumstàncies especials en que jo he diguem-ne robat, i en nom de les noves idees..." 
[el jutge: "Respongueu únicament a les qiiestions que us són posades"] "... que no hi ha 
veritablement normes, que tot és permès, jo podia esperar beneficar d'un no lloc, o sinó, 
si era condemnat escapar-me i recomençar" 8 . Tots els personatges de Bresson 
s'enfronten a normes inflexibles, fixades d'avantmà amb independència de les 
circumstàncies, que condueixen a judicis que contradiuen qualsevol idea de justícia, i 
sobretot que ignoren per complet el patiment humà. 



L'intercanvi 

Les relacions socials en el món contemporani són regides per l'intercanvi. Per 
facilitar aquests intercanvis establint principis d'equivalències sorgeixen el diner i la 
mercaderia, que es mouen sobre el substrat d'una ideologia que estableix els límits dins 
els quals s'han donar aquests intercanvis. Ara bé, no tot es pot aconseguir mitjançant 
diner i mercaderia. Si fos cert que tot es pot convertir en diner o mercaderia, l'individu 
podria aconseguir tot allò que volgués mitjançant la recerca de diner, que posteriorment 
seria transformat en allò anhelat per mitjà d'un simple intercanvi. No obstant hi ha coses 

generalment immaterials que no sempre es poden aconseguir per aquesta via, 
habitualment es parla aquí de la felicitat i l'amor, no es pot deixar d'esmentar la 
recuperació del control de tots els aspectes d'una vida que sempre s'escapa. Per optar a 
tot allò que no es pot convertir en diner o mercaderia sorgeix l'espectacle, una fórmula 
per posar les persones en relació amb allò que desitgen o necessiten on la mistificació 
de l'experiència permet optar a una imatge d'allò anhelat, però només per contemplar-la 
des de la distància. 

Guy Debord i els situacionistes concedeixen una gran importància a la noció 
d'intercanvi (Jappe, 1993:168-179) . Aquest interès queda reflectit per la ràpida i 
profunda assimilació del concepte Potlach, pràctica india ancestral que consisteix en un 
intercanvi de dons ofrenats de valor cada cop més gran per tal d'afirmar el propi 
prestigi, i que trenca per complet amb qualsevol principi d'equivalència a través d'un 
principi de despilfarrament dels propis recursos (Jappe, 1993:168-169). L'afany per 
subvertir les nocions d'intercanvi i el principi d'equivalència creix a mesura que el grup 
es polititza i atansa a la teoria del valor de Marx. En una transposició d'aquestes teories 
a la vida quotidiana d'una persona qualsevol, un treballador, es pot observar com en el 
dia a dia aquest individu mitjançant la seva força de treball genera una sèrie d'unitats de 
treball que en funció del seu valor d'us són objectivades en una abstracció quantificable 
que permet atorgar a aquestes un valor de canvi, un salari, que posteriorment podrà 
transformar-se novament en valor d'ús, diguem-ne béns de consum, mitjançant la 
interacció amb altres individus en la vida social. La vida social és per tant una esfera 
separada en què el valor dels productes és falsament presentat com a valor d'ús, quan és 
realment el valor de canvi generat per uns individus sense que aquests n'arribin a ser 
plenament conscients allò què regula tota transacció. A mesura que creix la 
individualització i aïllament de les persones, que finalment només es troben per a 
l'intercanvi, i que les relacions socials són objectivades, en el procés de convertir tot 
desig o necessitat humana en una mercaderia a la qual es pugui atribuir un valor, 
l'activitat social queda cada cop més supeditada a l'economia i les seves lleis, i la vida 
humana al valor, la creació de valor, l'obtenció de benefici, els processos d'acumulació 
de capital, el diner. Tanmateix, en el moviment complex de la societat de l'espectacle, 
la necessitat imperiosa de crear i consumir valor de canvi esdevé cada cop més abstracte 
i s'estén a una necessitat anormal de crear i consumir imatges o representacions, 
mecanisme pel qual hom confereix valor a la pròpia vida i experiències. D'aquesta 

manera podem dir que no és tant l'intercanvi de diners i mercaderies com el seu 
complement modern l'espectacle allò que en darrer terme regeix les relacions entre 
persones, no tot desig i necessitat humana és susceptible de convertir-se en mercaderia, 
però sí pot convertir-se en espectacle. És així com l'individu enlloc de recórrer al diner 
com a instrument de conversió per aconseguir materialment allò que necessita o 
ambiciona, satisfà els seus impulsos a través de fer-ne un espectacle, una representació 
independent de qualsevol activitat o diàleg que l'espectador pel sol fet de presenciar 
sense viure-la directament pot incorporar 'plenament' a la seva experiència. 
L'espectacle és la fórmula per a la circulació constant d'imatges i representacions, amb 
l'espectacle l'intercanvi ja no es dóna a través de l'equivalència central del diner sinó de 
l'equivalència general de la contemplació espectacular. L'espectacle s'erigeix llavors 
com el complement adient de capital i mercaderia, a través del qual tot allò desitjat pot 
ésser transformat en imatges que s'integren a la vida de l'individu pel sol fet de ser 
contemplades. És així com l'economia pot aspirar a assolir els àmbits més íntims de la 
vida de l'individu, quan les relacions d'aquest individu amb la resta d'individus i el 
món que l'envolta esdevenen mediades per imatges produïdes per altres, amb capacitat 
de reemplaçar qualsevol activitat o diàleg, per mitjà de l'abstaracció i mistificació de 
l'experiència, sobretot la visual. 

Robert Bresson efectua en els seus films una depuració per quedar-se només 
amb allò que passa entre éssers, els intercanvis. En els films de Bresson el més 
important no és la descripció dels elements sinó les relacions entre aquests, un entramat 
invisible de relacions a través del qual uns personatges són posats en relació uns amb els 
altres (Arnaud, 1986:59-62). No interessa excessivament el lloc i la contextualització 
d'aquests elements, no es para especial atenció a les presentacions i les transicions, es 
prefereix introduir els elements com a estranys o dessincronitzadament per tal de no 
naturalitzar-los i atorgar-los un valor més enllà del la ficció, també es busca fer més 
bruscs els canvis i no dir-ho tot d'avançat, de tal manera que s'utilitzen les 'supressions' 
per concentrar l'atenció en l'entramat de relacions que malgrat no poder mai ser 
directament mostrat adquireix una existència cada cop més palpable al llarg del film 
(Arnaud, 1986:56) 88 . Aquest conjunt de relacions respon a la noció d'intercanvi, terme 
que pren sentit econòmic amb la circulació de bitllets falsos de L'Argent (Bresson, 
1983), o més en general amb l'atracció d'objectes causa, però que és molt present al 
llarg de tota la filmografia de Bresson, en la majoria de casos sense adquirir una forma 

material, donat que en els films de Bresson s'entén que els intercanvis es situen per 
sobre de tot en les mirades. Aquests intercanvis concertats per mirades es donen 
primerament entre els models, amb mirades indesxifrables com les que es produeixen 
entre l'ase i els animals engabiats del circ a Au hasard Balthazar (Bresson, 1966), 
mirades obliqiies que no coincideixen entre sí ni amb el pla com les que es donen entre 
Joana i els seus jutges a Le Procès de Jeanne d'Arc (Bresson, 1962), el caràcter 
d'aquestes mirades busca suggerir uns intercanvis profunds i invisibles, sovint atzarosos 
i arbitraris, pels quals els destins dels personatges queden lligats o deslligats (Arnaud, 
1986:62-63, 85-87). Però més enllà de la diègesi, en vista a la projecció també es 
concedeix una gran pes als intercanvis de mirades que es produeixen entre les persones 
del film i els seus receptors, en aquest sentit els intercanvis es donen sota una obliqiiitat 
i uns eixos inhabituals que donen lloc a una utilització inèdita de l'Absent, personatge 
en l'imaginari del receptor que ocuparia el lloc de la càmera, tot el camp fílmic i 
l'articulació dels plans s'articulen al voltant d'aquest Absent, que periòdicament 
ressorgeix en algun dels personatges mitjançant la 'sutura', i que serveix per accentuar 
allò què circula entre els personatges, allò què està entre les persones, contribuint així a 
establir una relació comunicativa singular entre individus en pantalla i individus fora de 
la pantalla que esdevenen part activa de l'entramat (Arnaud, 1986: 102-1 15) 89 . Encara 
sota la idea de rasurar per quedar-se només amb allò que succeeix entre éssers, una sèrie 
d'intercanvis invisibles vehiculats per la mirada, durant el rodatge Bresson para especial 
atenció a les mirades i relacions que s'estableixen entre ell i les persones que apareixen 
als seus films, entenent aquesta dialèctica com a base de la creació del film (Bresson, 
1975:16, 24) 90 . Ja en la pròpia mirada del receptor s'atribueix una importància cabdal 
als intercanvis entre plans en el transcurs del film, puig que a diferència del cine el 
cinematògraf no concedeix cap valor als plans aïlladament, contràriament el seu valor 
ha de residir en el seu potencial d'intercanvi amb altres aguaits en el temps, per tal 
d'establir un diàleg on el receptor pugui prendre part activa en la relació comunicativa, 
posant uns elements en relació amb els altres, no en va es parla aquí del valor 
d'intercanvi d'imatges i sons (Bresson, 1975:46) 91 . Les mirades vers l'objecte causa, les 
mirades entre models, les mirades dins i fora de camp, les mirades durant el rodatge, les 
mirades des de o envers la pantalla, les mirades del receptor en el temps... donen lloc a 
uns intercanvis vehiculats bàsicament per la visió que pretenen posar de relleu els 
vincles que s'estableixen entre uns éssers i altres, tant dins com fora del film, fent dels 



65 



intercanvis quelcom no directament aprehensible però sí fonamental pel cinematògraf 
(Arnaud, 1986:74-89) 92 . 



La imatge 

L'objectivació del món a través del fetitxisme de la mercaderia i posteriorment 
de l'espectacle fan d'aquest un objecte directament i enterament aprehensible i 
figurable. El cine suposadament permet oferir una imatge del món sencer, una 
representació fidel, íntegra i total de la realitat. Donat que l'exposició ja compta amb 
tots els elements necessaris per oferir una visió sencera d'aquest món directament 
aprehensible, la participació de l'espectador no és necessària per res. El món erigit en 
una representació completament independent de qualsevol activitat o diàleg, apareix 
així com una imatge-objecte que només pot ser contemplada, en un acte de comunicació 
unidireccional on l'espectador no té cap oportunitat de dialogar o participar aportant de 
la seva vida quotidiana i experiència, en perdre aquestes el seu caràcter únic i 
irreemplaçable. Amb l'espectacle cinematogràfic el món i la vida són substituïts per 
imatges estàtiques que pretenen oferir una representació completa d'aquest món i 
aquesta vida. Gràcies a la impressió de realitat aquesta col-lecció d'imatges triomfen en 
fer-se veure com el real mateix, allò que passa entre les coses, mostrat de forma íntegra 
i exacta. Però l'espectacle no pot oferir més que una imatge de falsa unitat concebuda 
per ser contemplada, que malgrat tot assoleix la seva funció de suplantar la vida i el 
món, quan aquests es troben en sí mateixos substituïts per la imatge de falsa unitat entre 
subjecte i representació. 

Guy Debord sosté que en les societats contemporànies els processos 
d'acumulació de capital i mercaderies troben la seva extensió en l'acumulació 
d'imatges, representacions i espectacles. Debord entén que l'interès de la teoria 
revolucionària per l'espectacle rau en la descripció del conjunt i el seu moviment, 
l'èmfasi no recau sobre algun aspecte estàtic de la superfície del fenomen, sinó en el seu 
funcionament en tant que forma de comunicació unidireccional per donar ordres que 
principalment opera a través de la visió per forjar un entramat de relacions entre els 
individus i amb la resta del món contemplat mediades per imatges i representacions 
construïdes i escollides per altres (Debord, 1988:2) . En base a això la reproducció de 

vincles espectaculars de caire jeràrquic i piramidal no fa sinó reforçar la separació de 
l'individu amb la resta de persones i el món que l'envolta, en tant que "L'alienació de 
l'espectador en benefici de l'objecte contemplat (que és el resultat de la seva pròpia 
activitat inconscient) s'expressa així: com més contempla, menys viu; com més accepta 
reconèixer-se en les imatges dominants de la necessitat, menys comprèn la seva pròpia 
existència i el seu propi desig. L'exterioritat de l'espectacle en relació a l'home actiu es 
posa de manifest en el fet què els seus propis gestos ja no són seus, sinó d'un altre qui 
se'ls representa. És per això que l'espectador no es sent a casa seva enlloc, car 
l'espectacle és per tot arreu" (Debord, 1967:30) 94 . Amb la completa supremacia de 
l'espectacle la contemplació d'imatges representacions d'una vida independent de 
qualsevol diàleg o activitat humana reemplaça i suplanta la vida produïda pels humans a 
partir d'una activitat i un diàleg a primera vista inexistents, "Allà on el món real es 
converteix en simples imatges, les simples imatges esdevenen éssers reals, i les 
motivacions efectives d'un comportament hipnòtic. L'espectacle, com a tendència a fer 
veure per diferents mediacions especialitzades el món que no és ja directament 
aprehensible, troba normalment en la vista el sentit humà privilegiat que fou en altres 
èpoques el tacte; el sentit més abstracte, i el més mistificable, correspon a l'abstracció 
generalitzada de la societat actual. Però l'espectacle no és pas identificable amb una 
simple mirada, ni tan sols combinada amb l'oïda. És allò que escapa a l'activitat dels 
homes, a la reconsideració i a la correcció de la seva obra. És el contrari del diàleg. Allà 
on hi ha representació independent, l'espectacle es reconstitueix" (Debord, 1967: 18) 95 . 
El cine es fonamenta en aquesta idea de reemplaçar tota experiència viscuda per una 
col-lecció d'imatges que creen un món present i alhora absent on les imatges 
projectades sobre aquest triomfen en fer-se veure com l'epítom de la realitat, en termes 
cinematogràfics "(...) Allò que fa tant fàcil entendre la majoria de documentals és la 
limitació arbitrària de la qiiestió tractada. Es confinen a sí mateixos a mostrar funcions 
socials fragmentades i els seus productes isolats. Per contra, imagineu la completa 
complexitat d'un moment que no és resolt en un treball, un moment el desenvolupament 
del qual conté fets i valors interrelacionats i el significat del qual ja no és aparent. 
Aquesta totalitat confusa podria ser la qiiestió tractada en tal documental" (Debord, 
1959). 

Robert Bresson està en contra de la tendència del cine a reduir el món i la vida a 
una imatge o representació. El cinematògraf no pretén abordar una totalitat sinó 

aprehendre un caràcter o atmosfera, no apunta al nucli sinó la perifèria dels fenòmens, 
no busca mai l'epicentre dels successos sinó les seves ressonàncies, no vol donar-ho tot 
fet, prefereix suggerir abans que mostrar, per això recorre sovint a fórmules com la 
fragmentació, la sinècdoque, 1'eHipsi i l'índex (Arnaud, 1986:74-89). Allà on la 
majoria de directors de cinema recorren a l'expressionisme teatral, el cinematògraf es 
serveix del impressionisme, mentre uns busquen fer-nos creure en allò que veiem, altres 
volen que creiem en allò que no veiem, si uns són artistes de la presència, els altres ho 
són de la negativitat, quan els uns són bàsicament icònics, els altres són essencialment 
indicatius, allà on els primers es queden en la representació realista amb relleu, els 
segons busquen la seva superació mitjançant elements relacionals aplanats que apunten 
més enllà d'allò que hom mira i escolta (Zunzunegui, 2001:144). En el cinematògraf la 
realitat en brut captada per la càmera és sotmesa a un procés de compressió del real per 
tal de fer sorgir de la realitat banal i oblidada del dia a dia un univers on tot sembla nou 
i desconegut, on cada petit detall aparentment insignificant de la vida quotidiana esdevé 
la materialització de quelcom superior, d'una mà invisible o un ens transcendent que tot 
ho dirigeix (Arnaud, 1986:16-31). El real apareix llavors com quelcom més enllà de la 
realitat directament assimilable i immediatament figurable, com allò invisible que passa 
entre les coses, com un seguit de vincles entre elements que passen desapercebuts en 
l'experiència del dia a dia, però que gràcies a un acte de reordenació poden emergir per 
tal d'ajudar a inferir com es teixeix aquesta gran teranyina on uns elements es posen en 
relació amb d'altres. Però donat que la aprehensió d'aquest real que passa inadvertida 
en el dia a dia no es pot donar de forma directa, cal un procés de recerca, de 
reconstitució, de reconstrucció, que apunti vers una totalitat sempre inassolible, més 
enllà de la suma d'elements i relacions forçosament finita amb la qual es treballa. La 
consciència de tenir una visió fatalment parcial sobre tot ha de recordar llavors que 
permanentment hi ha elements i relacions que queden fora del conjunt estudiat, que 
aquest mai podrà ser completament recreat, no podrà ser mostrat sencer, ni reemplaçat 
per una representació incompleta, ni reduït a una falsa imatge de totalitat i unitat. El 
cine es basa en la impressió de realitat, però no sempre assoleix la captura del real, tot i 
que ho pretengui. En base a aquesta impressió de realitat, que ve donada pel propi 
funcionament de la càmera cinematogràfica, un enginy 'miraculós' dissenyat per 
capturar i reproduir la realitat exterior, el cine pretén substituir els fragments del món 
captats per la càmera pel propi món i fer d'aquest quelcom immediatament o 
directament figurable, de la mateixa manera que la realitat és mecànicament assimilada 

o captada per la càmera. La visió parcial del món que el cineasta obté i alhora comunica 
és llavors dominada per la voluntat ingènua o naïf de veure-ho tot i de mostrar-ho tot, 
per via d'una exposició completa i emfatitzada dels fets on aparentment no manca cap 
informació important, on tots els esdeveniments són clarament escenificats, on les 
motivacions i conductes dels personatges responen a traços psicològics o de personalitat 
clarament definits, on les paraules i accions d'aquests personatges són plenament 
interpretables, on destaquen amb nitidesa aquells elements considerats significatius, a 
partir dels quals establir els vincles convenients per crear la falsa imatge d'unitat. El 
cine es serveix de la impressió de realitat per desxifrar i reconstituir un real on 
constantment passen coses, de forma exterior, extrovertida, cap enfora, 
significativament... d'aquesta manera s'intenta oferir una imatge unitària i completa 
d'aquest tot, una visió íntegra i coherent del món, una representació total del real, on de 
fet no són necessaris cap diàleg ni participació del receptor, ja que tots els vincles es 
troben ja fets, en una reproducció de la mateixa totalitat mutilada que confereix falsa 
unitat a totes les coses i estableix vincles a partir del separat 96 . 



L'espectacle 

Tant Debord com Bresson emprenen la seva activitat cinematogràfica com una 
recerca d'un desconegut capaç de conferir unitat a totes les coses. Aquest desconegut es 
materialitza en primer lloc en el diner, allò que mou la gent en la vida social és en 
primera instància el diner. No obstant donat que el diner de per sí no pot satisfer 
necessitats i desitjos cal recórrer a la conversió del diner en mercaderia, a l'intercanvi 
d'objectes. L'objectivació dels intercanvis i relacions tendeixen progressivament a fer 
de la satisfacció de desitjos i necessitats concretes quelcom cada cop més abstracte i 
immaterial, per influència de la ideologia. La transmutació de l'ús conscient de la 
mercaderia confereix cada cop més pes a la imatge d'allò que aquesta pressumptament 
ha de permetre tenir, fer, ser o aparentar. Finalment aquesta imatge o representació 
acaba per suplantar tota experiència viscuda per un espectacle, sent aquesta 
contemplació desvinculada de qualsevol ús conscient la finalitat última de tota activitat 
social. 

Debord veu l'espectacle com una mercaderia que alhora serveix de 
pseudojustificació per a la reproducció del sistema. El llibre i el film La societat de 
l'espectacle (Debord 1992, 1973) busquen demostrar com l'espectacle és "el domini 
autocràtic de l'economia mercantil que ha assolit un status de sobirania irresponsable i 
el conjunt de les noves tècniques de govern que acompanyen aquest domini" (Debord, 
1988:2). La noció d'espectacle té per tant una base econòmica i material clara, és de fet 
a l'epicentre de la producció econòmica mundial, ja que contribueix a la diferenciació 
de mercaderies, a la justificació del progrés, i al desenvolupament d'un sector econòmic 
punter dins el qual hi ha inclosa la indústria cinematogràfica: "En tant que adorn 
indispensable dels objectes produïts actualment, en tant que exposició general de la 
racionalitat del sistema, i en tant que sector econòmic avançat que directament dóna 
forma a una multitud creixent d'imatges-objecte, l'espectacle és la principal producció 

Q7 

de la societat actual" (Debord, 1967:15) . No obstant a més de tenir gran importància 
per a l'activitat econòmica, amb l'espectacle entra en joc la producció de cosmovisió: 
"Entès en la seva totalitat, l'espectacle és alhora el resultat i la finalitat del mode de 
producció dominant. No és una mera decoració afegida al món real. És el cor mateix de 
la irrealitat d'aquesta societat real. En totes les seves manifestacions particulars - 
notícies, propaganda, anuncis, entreteniment- l'espectacle representa el mode de vida 
dominant. És l'afirmació omnipresent de les eleccions que ja han estat fetes en l'esfera 
de la producció i en el consum implícit per aquesta producció" (Debord, 1973). El 
desenvolupament de l'espectacle, entès com a fase superior del desenvolupament de 
l'economia de la mercaderia, a banda de contribuir a la producció de béns i serveis, 
reforça l'objectivació del món i les relacions de producció: "L'espectacle sotmet els 
humans vius en la mesura en què l'economia els ha sotmès totalment. No és més que 
l'economia desenvolupant-se per ella mateixa. És el reflex fidel de la producció de 
coses, i l'objectivació infidel dels productors" (Debord, 1967: 16) 98 . L'espectacle 
s'encarrega d'atorgar una aparença democràtica i dinàmica a un sistema econòmic i 
unes relacions socials essencialment estàtics i jeràrquics: "Sota una aparença de 
modernitat, l'espectacle és l'especialització social més vella, la del poder, la 
representació diplomàtica d'una societat jeràrquica davant sí mateixa allà on qualsevol 
altra paraula és prohibida (Debord, 1967:23)". D'aquesta manera, la producció 
d'espectacles fa possible la materialització de la cosmovisió del poder: "L'espectacle no 
pot ésser entès com l'abús d'un món de la visió, el producte de les tècniques de difusió 

massiva d'imatges. És per sobre de tot una Weltanschauung esdevinguda efectiva, 
materialment traduïda. És una visió del món que s'ha objectivat"(Debord, 1967:5) 100 . 



Els personatges de Bresson són testimonis impotents d'un irremeiable, 
l'espectacle (Arnaud, 1986:8-14) 101 . Aquest irremeiable ve donat per una acumulació de 
causes múltiples i parcials, una processó de desastres motivats per fets fortuïts que són 
aprofitats pel mal per circular lliurement i expansivament. El producte d'aquestes 
articulacions successives dóna lloc a una sèrie d'efectes devastadors dels quals mai es 
pot donar a conèixer la causa última, donat que aquesta causa de causes només és 
aprehensible com a suma de causes parcials, únicament identificables localment. 
Aquesta intricació d'esdeveniments interrelacionats, de petits incidents de 
conseqiiències desproporcionades gràcies als quals el mal es propaga i expandeix, són 
producte de l'irremeiable: tot passa perquè havia de passar, per la confluència inevitable 
entre desig i destí, perquè hi ha un tot sempre a punt d'esborrar qualsevol impressió de 
què canviarà quelcom, i al mateix temps uns personatges disposats a confirmar-ho amb 
la seva constància i obstinació. A nivell argumental això es tradueix en un ús recurrent 
de la fragmentació i els trops, entre els quals destaca el histerion proteron, figura en què 
l'efecte precedeix la causa que a vegades ni tan sols és present, com també 
l'encadenació de successos per desmentir les paraules o intencions dels personatges, 
reservant un lloc específic a l'imprevist i la sorpresa, a l'incert (Arnaud, 1986: 12, 68) . 
A nivell formal aquesta idea d'inexorabilitat també és traduïda en l'únic punt de vista 
possible de la càmera, l'enquadrament impassible, el tall regular, l'encadenament dels 
plans, el muntatge rítmic, el tractament mecànic dels sons, la retòrica de la llum i el 
color, l'automatisme dels models (Arnaud, 1986:74-89)... Tanmateix tots aquests 
recursos formals són alhora aspectes de fons, no només construeixen un estil sinó també 
una cosmovisió i una base material per aquesta, un món dominat per l'irremeiable on 
qualsevol llei o norma de caràcter social o moral no fa sinó afegir més arbitrarietat a 
aquest irremeiable. Aquesta dimensió material del irremeiable és desafiada fins les 
darreres conseqiiències per uns personatges que s'oposen fermament a l'ordre del món, 
a acceptar normes ja fixades i decisions ja tancades sense prendre en consideració el seu 
parer. En el films de Bresson els personatges lluiten en va contra l'irremeiable, aquesta 
lluita és per damunt de tot una lluita contra la indiferència, contra l'acceptació 
d'eleccions ja fetes, contra la base material sobre la qual es jutja o es fixen normes en el 
desordre absolut del irremeiable, i contra les relacions inamovibles que aquestes 

sustenten . No obstant els fracassos reiterats d'aquests personatges en la seva lluita 
contra les forces superiors que pretenen dominar-los, i la incertesa que acompanya 
sempre aquest devenir inexorable, duen a pensar que en darrera instància el sentit últim 
d'aquest irremeiable és precisament produir humans disposats a acceptar resignadament 
tot allò que els passa i més en general la despossessió de la seva vida, la inacció, la 
passivitat, la contemplació, la submissió, l'esclavitud, l'espectacle... I aquesta és tal 
vegada la funció del cine, i alhora la raó de ser del cinematògraf, entès no només com 
una manera d'entendre els films com a art enlloc de com a mercaderia, sinó com un 
rebuig categòric a les connotacions ideològiques del cine i a la cosmovisió que sustenta. 

LA UNIFICACIO DE LA VIDA I L'ENTORN AL FILM 



Introducció 

La recerca d'allò que uneix totes les coses, el desconegut, només pot dur-se a 
terme en el món material, així que en certa manera allò que es busca són 
materialitzacions del desconegut, els resultats han de ser exposats en forma 
cinematogràfìca. El punt de partida per a la recerca del desconegut és en sí mateix un 
desconegut, no es sap ben bé què és busca però sí que cal buscar sense condicionaments 
ni valors, igual que una ciència lliure d'ideologies i dogmes la recerca del desconegut ha 
de fer el seu propi camí caminant, validant o refutant cada hipòtesi per mitjà de 
l'experimentació. El destí final de la recerca és donar forma cinematogràfica al 
desconegut, un procés de formalització cinematogràfica que ha d'excloure forçosament 
tota separació entre subjecte i representació, car cal que cadascú faci la seva pròpia 
recerca i descobreixi per sí mateix el desconegut, éssent el film només la compilació 
d'alguns indicis de per on començar a buscar. La recerca del desconegut és un trajecte 
frustrant i comporta resultats insatisfactoris, els nombrosos obstacles per alliberar-se del 
dia a dia, del món donat per descomptat i del sentit comú, dificulten extremadament la 
confrontació amb el desconegut. La vida quotidiana, sotmesa al setge permanent d'un 
entorn que no ofereix treva ni escapatòria possible, uneix totes les coses només en tant 
que separades, i constitueix per tant una inversió d'allò que hauria de ser la unitat. Les 
materialitzacions d'allò que uneix totes les coses, el desconegut, no fan més que 
reproduir la falsa coherència que determina el seu propi aïllament i isolació. 

La Uuita per unificar la vida com a recerca del desconegut 

Tant Debord com Bresson orienten els seus films a la materialització d'una 
essència capaç d'evocar la unitat de totes les coses, per a Bresson aquest ideal podria 
encaminar-se per la recerca de Déu i per a Debord en la creació de situacions, en tot cas 
ambdós autors apunten vers quelcom desconegut per a l'ésser humà, quelcom que no 
existeix enlloc, una utopia. El punt de partida d'aquesta recerca és la separació entre 
subjecte i representació, a partir d'aquí qualsevol apropament entre aquests dos pols 
suposa un pas vers la materialització del desconegut. 

Guy Debord i els situacionistes entenen la creació de situacions com un camí en 
la Uuita vers la unitat de totes les coses, un desconegut. La fórmula per a materialitzar la 
transformació revolucionària de la vida quotidiana i les relacions socials no pot ser 
coneguda d'avantmà, donat que forçosament ha de néixer d'un procés de recerca del 
desconegut, un procés col-lectiu de creació de situacions. Tanmateix, està clar que per 
tal que l'individu sigui veritablement capaç de controlar lliurement i conscientment la 
seva pròpia activitat inherentment social és imprescindible restablir la unitat entre 
l'individu i el món, i això comporta transformar l'entorn i alhora l'individu. Tenint en 
compte aquesta qiiestió, l'alliberament de la vida quotidiana i la creació conscient de 
situacions han d'apuntar en tot moment a la dominació coHectiva de l'entorn, i la lluita 
per la unitat de la vida ha de ser a la vegada una lluita per la unitat del món, ans els 
conflictes entre individu i entorn requereixen una solució col-lectiva, no poden ser 
solucionats individualment. La lluita per una vida i activitat unificades han d'orientar-se 
conscientment a tota hora a modificar el curs de la història, alliberar-se de les 
condicions històriques, reapropiar-se de la història, salvar la distància respecte allò 
històricament possible... ja que "Fins que l'entorn sigui dominat coHectivament, no hi 
haurà veritables individus - només espectres caçant els objectes que altres els presenten 
anàrquicament. En situacions aleatòries coneixem gent separada movent-se 
aleatòriament. Les seves emocions divergents es neutralitzen entre sí i reforcen el seu 
sòlid entorn d'avorriment. Mentre siguem incapaços de fer la nostra pròpia història, de 
crear lliurement situacions, la nostra lluita vers la unitat donarà lloc a altres separacions. 
La lluita per una activitat unificada condueix a la formació de noves especialitzacions" 
(Debord, 1961). A partir d'aquí la teoria crítica dels situacionistes "busca entendre, 
descriure, i precipitar un moviment que es desenvolupa davant els nostres propis ulls" 



74 



(Debord, 1975), un moviment on la transformació revolucionària de la vida quotidiana 
ha de passar ineludiblement per la transformació revolucionària de les relacions socials i 
viceversa, on la unificació de la vida només pot assolir-se pel rencontre amb la unitat de 
totes les coses. No es pot separar per tant la crítica total al mode de vida, dels atacs a 
l'ordre establert, l'afany de "posar en pràctica un qiiestionament sistemàtic de tots els 
treballs i diversions d'una societat, una crítica total a la seva noció de felicitat" (Debord, 
1959), de les temptatives de dissolució del sistema de producció capitalista per part de 
visions polítiques revolucionàries (Debord, 1975). 

Bresson entén els seus films com una recerca del desconegut que uneix totes les 
coses. Això dut al terreny de la cinematografia implica posar els mitjans del 
cinematògraf al servei d'aquesta recerca del desconegut, entenent que "El cine és un 
mitjà de descobrir coses. S'ha de donar la impressió de que el film avança vers el 
desconegut (...). Ha d'haver-hi un avenç constant vers el desconegut (...). El cine és un 
mitjà d'investigació" (Zunzunegui, 2001 :232) 104 . En aquesta recerca del desconegut 
però és precís descobrir abans que trobar, donat que "el desconegut es descobreix però 
no es troba", no es tracta per tant de voler accedir a quelcom que a priori ja es coneix 
sinó d'afrontar primer un misteri i només a partir d'aquest posar-se a buscar, cal per tant 
romandre a l'espera de que el desconegut sorgeixi gràcies a la mecànica del 
cinematògraf que tot ho enregistra, i només a partir de llavors emprendre la recerca 
(Bresson, 1966). Després de molts anys d'insistència, la crítica majoritàriament ha 
acabat per reduir tots els aspectes d'aquesta recerca del desconegut a termes 
d'espiritualitat, transcendència, o religiositat. Una de les obres que més ha marcat la 
visió sobre els films de Bresson és precisament L'estil transcendental en el cine de Paul 
Schrader, on s'estableixen fructíferes analogies entre els films de Bresson i 
determinades tendències estètiques i filosòfiques vinculades a l'art i la religió, com son 
la teologia jansenista, el retrat bizantí o l'estètica escolàstica (Schrader, 1972:114-132). 
Aquesta lectura oficial i l'encasellament que comporta es deu en bona part al fet que la 
religió és un tema recurrent tant als films de Bresson, sobretot els primers, com en les 
seves entrevistes, no obstant a propòsit d'això en determinada ocasió Bresson afirma 
"Quan la vida és allò què és -ordinaria, senzilla- sense pronunciar la paraula "Déu", 
més sento la presència de Déu en ella. No se com explicar això. No vull filmar quelcom 
en què Déu sigui massa transparent. Els meus primers films eren una mica ingenus, 
massa simples. És molt difícil fer un film, per això els faig amb gran simplicitat. Quan 

més lluny vaig en el meu treball, quan més dificultats trobo en el mateix, més curós sóc 
tractant de fer quelcom sense massa ideologia. Perquè si això ha d'estar al 
començament, no hauria d'estar al final. Vull que les persones que vegin les meves 
pel-lícules sentin la presència de Déu en la vida ordinària, com Unefemme douce davant 
la mort. Penso en els cinc minuts que precedeixen el seu suïcidi. Hi ha quelcom 
ideològic allà. La mort està allà i el misteri està allà, com a Mouchette, si mirem la 
forma en què es suicida, pots sentir que hi ha quelcom, quelcom que, per descomptat, no 
vull mostrar o del qual no vull parlar. Però hi ha allà la presència de quelcom que jo 
anomeno Déu, però que no vull mostrar massa. Prefereixo fer que la gent ho senti" 
(Zunzunegui, 2001:232-233) 105 . 



La Uuita per unificar l'entorn, materialització del desconegut 

Tant Debord com Bresson entenen els seus films com aportacions a una recerca 
d'un desconegut capaç de suggerir la unitat de totes les coses, Bresson intenta dur a 
terme aquesta recerca a través del cinematògraf i Debord a través de la teoria 
revolucionària, en ambdós casos no es sap ben bé què es busca, malgrat es té clar que 
els films han de posar-se al servei d'una lluita per la unitat. Malgrat les nombroses 
connotacions metafísiques, aquesta lluita té un component materialista de base que la 
duu a desenvolupar-se en el pla físic, ambdós autors creuen que és en el món material 
allà on hom ha de descobrir la unitat de les coses, de manera que en cert sentit allò que 
es busca és una materialització de la unitat entre subjecte i representació. 

Guy Debord i els situacionistes creuen que la teoria i pràctica han d'anar sempre 
unides en una recerca del desconegut en el terreny material tant a nivell individual com 
col-lectiu. Per tal que el subjecte entri en contacte amb allò que hi ha més enllà de la 
realitat del dia a dia cal posar en pràctica la creació conscient de situacions, de manera 
que cada individu en intentar crear directament les seves pròpies aventures enlloc de 
viure aventures creades per altres que li són presentades contribueixi a la transformació 
coHectiva de l'entorn. La lluita per viure experiències pròpies en comptes de 
contemplar situacions creades o viscudes per altres s'entén llavors com una aportació a 
la construcció d'un nou ordre, una construcció en la qual la participació de tots i 
cadascun dels individus és indispensable. Ara bé, ningú serà capaç de viure les seves 

pròpies aventures i crear lliurement situacions fins que l'entorn sigui coHectivament 
dominat, les relacions socials transformades a fons, i es doni en definitiva la 
materialització d'aquest nou ordre desconegut, que implica necessàriament la ruptura 
amb l'espectacle. La Internacional Situacionista diu clarament des dels seus inicis que 
tots els seus actes només poden ser esbossos dels futurs actes situacionistes (Jappe, 
1993: 121) 10 . Entretant no s'aboleixi l'economia de la mercaderia hom es troba en un 
període de transició presituacionista en el qual resulta impossible optar als nous mitjans 
d'acció superiors d'una vida i activitat unificades (Debord, 1959) . Les temptatives 
d'alliberament de la vida quotidiana i unificació de la vida són només assajos o 
experiments, ja que "Res és mai provat excepte pel moviment real que dissol les 
condicions existents -és a dir, les relacions de producció existents i les formes de falsa 
consciència que s'han desenvolupat en base a aquestes relacions" (Debord, 1978). La 
lluita per unificar la vida és en definitiva una lluita per materialitzar unes condicions 
d'existència diferents, en què el subjecte deixi de ser espectador, mercaderia que 
contempla altres mercaderies, diners, ideologies, intercanvis, imatges o espectacles, que 
desfilen per davant seu quotidianament sense arribar a mai a formar part de la pròpia 
vida, sense estar veritablement unides a aquesta. Prova d'això són les paraules amb les 
quals acaba el segon capítol del llibre La societat de l'espectacle (Debord, 1967:53), 
"La consciència del desig i el desig de la consciència són idènticament aquest projecte 
que, sota la seva forma negativa, vol l'abolició de les classes, és a dir la possessió 
directa dels treballadors sobre tots els moments de la seva activitat. El seu contrari és la 
societat de l'espectacle, on la mercaderia es contempla ella mateixa en un món què ella 
hacreat" 108 . 

Bresson duu a terme la seva recerca del desconegut a l'àmbit material, la seva 
intenció no és provocar una transformació col-lectiva de l'entorn però sí expressar la 
necessitat de materialització d'un canvi en el devenir de la humanitat. Quan a principis 
dels anys setanta Schrader publica el seu llibre sobre L'Estil transcendental en el cine 
afirma a partir d'un estudi de Marvin Zeman que amb els seus darrers films Bresson 
s'ha situat en una postura radical del cristianisme, sobretot pel tractament del suïcidi, 
del qual n'ofereix una visió positiva (Schrader, 1972: 116) 109 . Si bé és cert que Bresson 
acostuma a ser considerat un cineasta religiós, tal i com ell mateix ha afirmat sovint Déu 
no es fa present pel sol fet d'anomenar-lo, per això la seva manera de cercar el 
desconegut és a través de la seva pràctica quotidiana, el cinematògraf, sota la premissa 

del laborare est orare. Segons Schrader aquesta recerca del desconegut de Bresson 
només pot dur-se a terme a través d'aquesta forma universal que és l'estil 
transcendental, tanmateix en l'estil transcendental els continguts són només pretextos 
per a la forma, que finalment és l'important, ja que les intencions de l'autor són reduir 
la influència de la seva personalitat i cultura per operar a través de les formes (Schrader, 
1972:112). Al voltant d'aquesta qiiestió Bresson afirmava: "(...) Tothom cerca 
missatges i continguts, mentre allò important son les formes d'un art i el misteri que 
aquestes amaguen. La crítica francesa diu admirar els meus films, però no m'agrada el 
mode en què ho fan. Tendeixen a les interpretacions transcendents i fins i tot religioses. 
Les interpretacions son sempre insuficients i sobretot inútils" (Bresson, 1979) 110 . En 
una aproximació crítica i en profunditat a la qiïestió, basada en la descripció de les 
formes i la relació entre sí, Zunzunegui proposa relegar el qualificatiu d'experiència 
transcendental a l'àmbit estètic i desfer-se de la 'ganga religiosa' sovint atribuïda als 
films de Bresson, tot afirmant que si bé és cert que els seus films procuren fer visible 
l'invisible i abordar un misteri, "el debat sobre l'espiritualisme dels films de Bresson ha 
de ser replantejat sobre bases diferents a les habituals i Bresson abans que un cineasta 
de l'espiritual apareix, essencialment, com un artista profundament materialista que (...) 
exorcitza l'atzar que apareix davant la nostra experiència quotidiana com fundada en un 
desordre tant negatiu com estèril" (2001:83). En la seva monografia Zunzunegui trenca 
amb la línia resseguida per la gran majoria de treballs sobre Bresson, en oferir una visió 
materialista sobre Bresson, el seu posicionament no és únic, ja que coincideix força amb 
l'expressat per Walsh a French Filmmaher Robert Bresson (1901-1999). Sovint es 
remarca el caràcter religiós dels films de Bresson: lliure albir, gràcia, unitat mística 
entre allò espiritual i allò material, comunió amb forces sobrenaturals... tanmateix 
aquests elements també poden ser represos des d'una òptica profundament materialista: 
llibertat, necessitat, interconnexió material entre totes les coses, intuïció en els treballs 
de l'home i la natura... si bé és cert que Bresson certament refusava la necessitat d'acció 
política per part dels oprimits, la revolució social com a objectiu, i la possibilitat de 
perfeccionar l'ésser humà i la societat, en favor d'una visió més marcada per la salvació i 
l'alliberament en el sentit tradicional cristià, també ho és que odiava la crueltat, 
l'oportunisme i el compromís amb el mal, un món dominat pel diner i l'ambició, i que 
era prou clarivident respecte la ruïna moral de la societat moderna i l'impacte que això 
tindria en el jovent, hi ha per tant en l'obra de Bresson una ferocitat que té poc a veure 
amb la docilitat cristiana, la fe és transposada amb la intransigència, cada ésser humà 

posseeix un impuls irresistible vers la llibertat, un desig d'escapar de la presó en què 
cadascú de nosaltres es troba, d'acabar amb l'estat de les coses existent (Walsh, 2000). 



La formulació cinematogràfica de la unificació 

Tant Debord com Bresson entenen la comunicació cinematogràfica com una 
temptativa de donar forma a allò que no existeix enlloc, de materialitzar la unitat de 
totes les coses en la vida quotidiana com en l'entorn, en ambdós casos a més hi ha la 
ferma intenció de no fer un espectacle d'aquest procés de materialització del 
desconegut. La finalitat de la recerca del desconegut és acabar amb la separació entre 
subjecte i representació, això òbviament no es pot fer creant noves separacions entre un 
i altre pol. 

Guy Debord i els situacionistes defensen que l'alliberament de la vida 
quotidiana ha de passar irremeiablement per la materialització d'un desconegut que 
exclogui per complet l'espectacle. L'espectacle és una relació entre elements que 
s'expandeix i intensifica de forma continua i inexorable penetrant en tot per 
progressivament destruir-ho, a la vista d'això els situacionistes ràpidament afirmen "No 
volem treballar en l'espectacle de la fi del món, sinó en la fi del món de l'espectacle" 
(IS, 1953-1972:#3). La colonització espectacular en tant que perversió dels vincles entre 
totes les coses que constantment es reprodueix, fora de la qual no hi ha res, és una 
tendència degenerativa que es realimenta cada cop que algú contribueix a crear nous 
vincles espectaculars, un procés omnipresent i alhora difícil de demostrar, tal i com 
s'indica als moments finals del segon film de Debord "Per a descriure veritablement 
aquesta era seria sens dubte necessari mostrar moltes altres coses. Però quin seria 
l'objectiu? (J). L'objectiu és entendre allò que ha estat fet i tot el que resta per fer, per 
tal de no afegir més ruïnes al vell món dels espectacles i records" (Debord, 1959). Una 
declaració d'intencions similar, motivada per la voluntat de no establir amb els films 
noves relacions entre elements dins l'espectacle, i alhora per la dificultat de fer entendre 
què és allò que s'intenta superar, la podem trobar al final del tercer film de Debord: 
"Aquest és un film que s'interromp a sí mateix i no arriba a un final. (J). Totes les 
conclusions resten per ser dibuixades; tot ha de ser recalculat. (J). El problema continua 

sent plantejat en termes contínuament més complicats. Hem de recórrer a altres 
mesures. (J). Igual que no hi havia raó profunda per tal de començar aquest informe 
missatge, tampoc no n'hi ha per concloure'l. (J). Amb prou feines he començat a fer- 
vos entendre que jo no intento jugar al joc" (Debord, 1961). També el quart film de 
Debord parla d'aquest afany de restar fora de l'espectacle, aquesta 'campana' que tot ho 
engloba: "Prefereixo romandre en l'obscuritat amb aquestes masses, que consentir 
arengar-los sota els focus artificials manipulats pels seus hipnotitzadors" (Debord, 
1975). L'espectacle en tant que moviment propens a parasitar totes les relacions o 
vincles entre coses i persones tendeix a absorbir-ho tot per convertir-ho en espectacle, 
com si es tractés d'una termita, plaga, paràsit o gangrena, corromp la vida provocant-ne 
la inversió. Tenint en compte que l'espectacle és allò que dóna forma a tot el que 
existeix, i que res no existeix sinó és sota una forma espectacular, el procés de posar fi 
de l'espectacle hauria de quedar fora d'aquest espectacle que tot ho engoleix, i suposar 
així la materialització d'un desconegut que en cap cas pot reproduir allò que existeix 
arreu. En aquesta línia els films de Debord són un intent d'establir comunicacions 
cinematogràfiques diferents de tot, no unidireccionals, on no tingui cabuda l'espectacle, 
i on es materialitzi la unitat entre totes les parts posades en relació pel film. 

Bresson té clar que la seva recerca del desconegut en cap cas pot dur-se a terme 
utilitzant els mitjans d'un espectacle, tal i com pretén el cine. Per a Bresson la recerca 
del desconegut no pot dur-se a terme des del moment en què intervenen els mitjans d'un 
espectacle en viu com és el teatre, això condueix unívocament al cine, no més que teatre 
filmat. Bresson veu el cinematògraf com un miracle, però rebutja els films que en valer- 
se d'actors i voler utilitzar els mitjans del teatre renuncien a tot miracle, a tot avenç vers 
el desconegut (Bresson, 1966). El cine busca expressar-se a través de "GESTOS I 
PARAULES. (J). Els gestos i les paraules no poden constituir la substància d'una 
pel-lícula de la mateixa manera que constitueixen la substància d'una obra de teatre. 
Però la substància d'una pel-lícula pot ser aquella cosa o aquelles coses que provoquen 
els gestos i les paraules i que es donen d'una manera obscura en els teus models. La 
teva càmera les veu i les enregistra. Així s'escapa de la reproducció fotogràfica d'actors 
actuant, i el cinematògraf, escriptura nova, esdevé al mateix temps mètode de 
descobriment". (nota a peu de pàgina: "Això es dóna perquè una mecànica fa sorgir el 
desconegut, i no perquè haguem trobat allò desconegut d'avantmà"). Segons Schrader la 

recerca del desconegut ha d'implicar un procés espiritual en moviment capaç de situar 
l'espectador en un trajecte de l'abundant al precari, quelcom que en cap cas pot 
acomplir el film religiós espectacular o inspirador, com tampoc pel film de l'estasi 
prolongat (Schrader, 1972:191-198). Cal recordar que per a Bresson el sobrenatural no 
és més que el real precís (Bresson, 1965). El cinematògraf recorre als models i 
l'automatisme com a únics camins per a descobrir la substància, nucli, ànima o esperit 
de les persones, a priori inaccessible i inefable, només aproximable mitjançant una 
expressió involuntària o no controlada per l'ego que exclogui qualsevol idea 
d'espectacle (Reader, 2000:128-129) m , l'objectiu és provocar l'espectador perquè 
endevini, perquè senti aquesta presència d'algú o alguna cosa, unes corrents 
extraordinàries que fan que hi hagi una mà que ho dirigeix tot, que tal i com indica el 
segon títol del seu quart film Le vent souffle où il veut, el vent bufa on vol (Zunzunegui, 

2001:236) . El cinematògraf utilitza uns mitjans sobrenaturals per formular les seves 
profecies, prediccions, auguris, clarividències, lucideses.... En aquest sentit Bresson 
afronta el seu treball com un acte de divinació, una recerca dels designis de Déu, de 
coneixements sobre el desconegut o el futur, que només pot valer-se de les evidències 
fragmentàries que hom troba en la vida quotidiana, d'aquí la darrera frase de les seves 
Notes sobre el cinematògraf parli de "DIVINACIÓ, com no associar aquesta paraula a 
les dues màquines sublims de les quals em serveixo per treballar? Càmera i magnetòfon, 
porteu-me lluny de la intel-ligència que tot ho complica" (Bresson, 1975: 104). 



El subjecte de la Uuita per la unitat 

Tant Debord com Bresson emprenen la seva filmografia com un camí vers el 
desconegut al final del qual hi ha l'esperança de retrobar la unitat de totes les coses, 
aquesta esperança que implica un projecte d'alliberament per a l'ésser humà tendeix 
però a complicar-se per donar pas gradualment a un món sense treva ni escapatòria on la 
vida es troba sotmesa a un setge permanent, on el subjecte no pot escapar mai del tot de 
les representacions que l'envolten i emanen del seu sí, on una i altra vegada es constata 
la impossibilitat de vèncer la distància entre subjecte i representació. 

Debord duu a terme el seu camí vers la materialització de la unitat a través de la 
seva implicació directa en diferents moviments o projectes revolucionaris. 

Cronològicament la millor ocasió per a la materialització d'aquest projecte que pretén 
assolir un ordre social desconegut que ha d'implicar la dissolució de les condicions 
existents de separació i la creació conscient de situacions arriba sens dubte amb la 
temptativa revolucionària de maig de 1968. Arran del Maig Francès i la reacció 
posterior, la Internacional Situacionista publica un número especial de la seva revista on 
analitza a fons els esdeveniments, dels quals afirma haver predit correctament el 
contingut de la crisi però no la data (IS, 1953-1972:#12), i progressivament emprèn la 
marxa cap a la seva autodissolució, que es produirà l'any 1972. A partir de llavors el 
Maig Francès esdevé un dels motius més recurrents dels escrits i els films de Debord, 
com en el seu darrer film per exemple, on una llarga seqiiència cinematogràfica de "La 
càrrega de la brigada lleugera vol 'representar', de manera molt tosca i elogiosa, un 
decenni de l'acció de la I.S." (Debord, 1989). Al final d'aquest film de 1978, Debord es 
pregunta si vista la manca de succés en les seus intents d'enderrocar la societat hauria 
d'emprendre la via mística i 'retirar-se a les muntanyes', per afirmar tot seguit que veu 
molt clarament que per a ell no hi ha repòs possible, com tampoc èxit ni fracàs per a 
Guy Debord i les seves desmesurades pretensions, a continuació parafrasejant Marx diu 
no desesperar del seu temps perquè la pròpia situació desesperada d'aquest l'omple 
d'esperança, finalment ve a dir que en el seu sacrifici heroic l'hora de posar seny no 
arribarà mai, de manera que la seva intenció és no rendir-se i lluitar fins l'últim al-lè 
emprenent nous assalts i aventures contra l'ordre del món 113 . L'any 1988, deu anys 
després de presentar el seu darrer film, Debord rememora de nou els esdeveniments en 
els seus Comentaris sobre la societat de l'espectacle: "(...) Les revoltes de 1968, que en 
diversos països es prolongaren al llarg dels anys segiients, enlloc van enderrocar 
l'organització existent de la societat, de la qual l'espectacle brota com espontàneament; 
de manera que aquest ha continuat reforçant-se a dojo, és a dir, expandint-se pels 
extrems cap a tots costats, al mateix temps que augmentava de densitat en el centre. Fins 
i tot ha après alguns nous procediments defensius, cosa que els sol succeir als poders 
atacats (...)" (Debord, 1988:2). Malgrat Debord comença aquest llibre amb una cita de 
L'art de la guerra de Sun Tse on es fa una crida a no desesperar per molt crítiques que 
siguin la situació i les circumstàncies, el cert és que el maig del 68 és sovint considerat 
com una amarga derrota que duu a la dissolució al moviment situacionista, després de la 
qual suposadament Debord tendiria a l'aïllament al temps que els seus films i escrits 
esdevindrien cada cop més pessimistes, el seu alcoholisme crònic li comportaria greus 
problemes de salut, i finalment es suïcidaria disparant-se un tret el 30 de novembre de 

1994 114 . D'acord amb aquesta possible lectura, amb els anys el 'Maig del 68' suposaria 
la constatació definitiva de la impossibilitat de dur a terme aquest projecte d'emprendre 
una transformació radical de l'ordre social, la frustració d'espectatives respecte el 
moviment d'alliberament dels situacionistes, la pèrdua d'esperances d'acabar amb 
l'espectacle, i en definitiva la desiHusió respecte la materialització de la unitat. 

Bresson expressa la fe del subjecte en la materialització de la unitat a través d'un 
projecte d'escapatòria o alliberament concret. En la primera meitat de la seva 
filmografia Bresson vincula aquest projecte concret per vèncer la separació entre 
matèria i esperit a l'espiritualitat del subjecte. Respecte els personatges o models de 
l'estil espiritual, val a destacar en primer lloc l'eliminació dels actors i l'expressivitat de 
l'actuació, tant pel fet de no fer servir professionals com pel fet de forçar els models a 
limitar-se a informar i exposar enlloc de pretendre ser o identificar-se, d'això es desprèn 
que respecte als models no interessa què fan sinó què són, per la qual cosa se'ls demana 
dir el text amb la menor expressivitat possible, alhora que se'n presenta un rostre 
inexpressiu enfront l'expressivitat d'altre parts com les mans o els peus (Sontag, 
1964) 115 . L'espiritualitat dels personatges és encarnada per models de bellesa apagada, 
difusa, neutral, inexpressiva, en una renúncia a allò bell que busca mitjançant la 
senzillesa que cada rostre comú esdevingui bell, que cada personatge opac es torni 
transparent, aquests éssers arrosseguen una mena de drama interior clarament 
diferenciat de la psicologia, expressable únicament per motivacions ocultes 
imperceptibles en la superficialitat, d'aquí la seva opacitat, espiritualitat, misteri, 
neutralitat, transparència... amb un comportament quasi sempre imprevisible, mai 
demostren les intencions repetidament o exteriorment, per deixar així un buit perquè 
entri la gràcia, allò que permet el veritable retrobament amb els éssers. Els personatges 
de l'estil espiritual es troben sempre en lluita contra sí mateixos per un projecte, treball, 
tasca, missió... aquest projecte desdibuixa la seva personalitat, el seu jo, els límits on 
cadascú viu tancat, per forçar una dialèctica entre projecte i gravetat que gràcies a una 
determinació insospitada esdevé en un conflicte que fa volar el relat i els propis 
protagonistes. Al voltant dels models el tema comú és el significat del confinament i la 
llibertat vestit d'un imaginari de vocació religiosa i alhora criminal que condueix a una 
'cel-la' on es pretén donar forma a l'empresonament i les seves conseqiiències, el 
conflicte interior i la lluita contra un mateix, fent sorgir films exemplars que 
constitueixen tota una declaració sobre el cine i sobre la vida en el mode més seriós del 

ser humà. El significat de la reclusió i la llibertat d'aquests personatges pot ser entès en 
l'anomenat 'cicle de presó' mitjançant la metàfora del cos com una cel-la on es transpira 
la enorme i constant pressió del món exterior sobre el cos viu, una pressió de la qual els 
personatges atrapats acaben per alliberar-se: el condemnat a mort es fuga literalment de 
la presó amb el seu company Jost, Michel s'allibera d'una vida abocada al crim gràcies 
a l'amor de Jeanne, i Jeanne es veu alliberada en ser cremada a la foguera, després 
d'adonar-se que de cap manera sortiria exculpada del seu procés 116 . Amb els films del 
cicle de presó el projecte d'allibermanet i l'espiritualitat dels personatges tendeixen a 
esvair-se gradualment, la culminació d'aquest canvi la trobem amb Au hasard Balthazar 
(Bresson, 1966), on desesperació i salvació oscil-len i coexisteixen, si bé l'ase passa 
d'amo en amo sotmès amb major o menor crueltat per tota la seva vida, la seva mort en 
certa manera compensa el sadisme i la bogeria dels homes (Reader, 2000:87). A partir 
de llavors, amb l'única excepció del final irònic però 'optimista' de Quatre nuits d'un 
rêveur (Bresson, 1972), els personatges assetjats pel seu entorn, desprovistos de 
qualsevol projecte, atrapats i acorralats sense possibilitat d'escapatòria, es veuran 
abocats a sortides desesperades que passen per matar-se a sí mateixos com en el cas de 
Mouchette (1967), Une femme douce (1969) i Le diable probablement (1977), o bé per 
matar tots aquells qui els envolten com en el cas de Lancelot du Lac (1974) o L'Argent 
(1983). 



La representació com a materialització de la inversió del desconegut 

Debord i Bresson emprenen la seva filmografia com un camí vers la unitat de 
totes les coses, un desconegut, a propòsit d'aquesta recerca en ambdós casos podem 
situar cronològicament un punt d'inflexió a finals dels anys seixanta, a partir de llavors 
la desesperació creix exponencialment i la materialització d'aquest desconegut esdevé 
progressivament tot el contrari d'allò que suposadament havia de conferir unitat a totes 
les coses. La inversió en la materialització de la unitat ve donada principalment per la 
impossibilitat de resisitir davant les representacions en l'entorn. 

Debord tendeix al llarg de la seva filmografia a perdre tota esperança respecte 
les possibilitats de materialització de la unitat. Aquesta desesperació creixent envers el 
projecte de transformació de la vida quotidiana i les relacions socials en favor d'una 

activitat plenament conscient queda ja queda palesa en els moments inicials de Critique 
de la séparation (1961), un film que comença amb algunes idees que cerquen 
problematitzar la pròpia comunicació cinematogràfica proposada en el moment de la 
projecció: "No sabem què dir. Seqiiències de paraules son repetides; els gestos són 
reconeguts. Fora nostre. Per descomptat alguns mètodes són dominats, alguns resultats 
verificats. Sovint és divertit. Però tantes coses que volíem no han estat aconseguides, o 
només parcialment i no com varem imaginar. Quina comunicació hem desitjat, o 
experimentat, o només simulat? Quin projecte de debò s'ha perdut?". Per trobar una 
fórmula que expressi més netament el desengany respecte les possibilitats d'alterar la 
vida quotidiana i l'ordre social existents, i la omnipotència de l'espectacle per tornar a 
separar allò que costa tants esforços d'unir, hom pot acudir al darrer film de Debord, 
una reflexió cinematogràfica que inclou una referència al seu propi títol: "Però res 
expressava aquest present sense descans i sense èxit millor que aquella antiga frase que 
retorna íntegrament sobre sí mateixa, essent construïda lletra per lletra com un laberint 
inescapable, unint així perfectament la forma i contingut de la perdició: In girum imus 
nocte et consumimur igni. Donem voltes en la nit, consumits pel foc" (Debord, 1978). 
Amb aquest original palíndrom Debord expressa sentir-se atrapat, acorralat, assetjat, 
sense escapatòria possible, davant un espectacle que no para de propagar-se i reforçar-se 
arreu, absorbint tots els aspectes de la vida en un pseudomón abstracte on la unitat de la 
vida i la unitat del món ja no poden sinó ser contemplades des de la separació. Els 
intents revolucionaris de retrobar la unitat de totes les coses són recuperats i revertits 
una i altra vegada, "L'espectacle es presenta a sí mateix com una realitat vasta i 
inaccessible que no pot ser mai qiiestionada. El seu únic missatge és 'Allò que apareix 
és bo; allò bo apareix'. L'acceptació passiva que requereix és ja efectivament imposada 
pel seu monopoli de les aparences, la seva manera d'aparèixer sense permetre cap 
rèplica" (Debord, 1973). Allò separat és unit dins l'espectacle, en la mesura que 
"L'origen de l'espectacle és la pèrdua de la unitat del món, i l'expansió gegantesca de 
l'espectacle modern expressa la totalitat d'aquesta pèrdua: l'abstracció de tot treball 
particular i l'abstracció general del conjunt de la producció es tradueixen perfectament 
en l'espectacle, on el mode de ser concret és justament l'abstracció. En l'espectacle, una 
part del món es representa davant el món, i li és superior. L'espectacle no és més que el 
llenguatge comú d'aquesta separació. Allò que lliga els espectadors no és més que un 
vincle irreversible amb el centre mateix que manté el seu aïllament. L'espectacle 
reuneix el separat, però ho reuneix en tant que separaf' (Debord, 1967:29) 117 . En la 

seva forma d'unir el separat, "L'espectacle es presenta a sí mateix simultàniament com 
la societat mateixa, com una part de la societat, i com un mitjà d'unificació. Com a part 
de la societat, és el punt focal de tota visió i tota consciència. Però degut al propi fet que 
aquest sector és separat, és en realitat el domini de deliris i falsa consciència: la 
unificació que assoleix no és més que un llenguatge oficial de la separació universal" 
(Debord, 1973). És així com hom pot dir que amb l'espectacle "La separació és en sí 
mateixa una part integral de la unitat d'aquest món, una pràctica social global dividida 
en realitat i imatge. La pràctica social confrontada per un espectacle autònom és al 
mateix temps la totalitat real que conté l'espectacle. Però la divisió dins aquesta 
totalitat la mutila fins al punt que l'espectacle sembla ser la seva finalitat" (Debord, 
1973). La lluita per la unitat duta a terme per Debord al llarg de tota la seva filmografia 
condueix a concloure que en el pla material si hi ha un desconegut capaç d'evocar la 
unitat de totes les coses aquest no pot ser sinó l'espectacle, llenguatge oficial de la 
separació universal que recrea una falsa coherència a partir de posar en relació coses 
separades en tant que separades. 

Bresson tendeix al llarg de la seva filmografia a incrementar en els seus 
personatges la desesperació enfront la materialització de la unitat. Des de Journal d'un 
curé de campagne (Bresson, 1951) fins Le Procès de Jeanne d'Arc (Bresson, 1962) Déu 
és present, explícitament present com un Déu redemptor, amb Au hasard Balthazar 
(Bresson, 1966) es dóna la impressió de situar el personatges en un món sense Déu, un 
món tancat a Déu, un món on Déu és absent, i on per primera vegada algun dels 

personatges rebutja Déu (Bresson, 1966) . El desenllaç d'aquest film, que per primer 
cop presenta múltiples línies argumentals que entrellacen personatges molt diferents, es 
dóna amb un tràgic desencadenament d'esdeveniments testimoniat amb impotència per 
la mare de Marie, qui explica a Jacques quan aquest ve a buscar la seva filla "Marie ha 
marxat (...) ja no tornarà mai més", qui veu morir el seu marit tot just després de resar 
"Déu meu no me'l prenguis a ell també (...)", i qui diu de Balthazar "I a més és un sant" 
abans que Gérard se l'endugui a morir a la frontera 119 . Però l'expressió més clara 
d'aquesta transició cap a un nou món de desesperació sense treva ni escapatòria la 
trobem tal vegada a partir de la del film segiient, Mouchette (Bresson, 1967) arrenca 
amb una cacera de perdius amb llaç que "Mostra la mena de món on ella viu. Si vols, 
ella és atrapada, tal i com les perdius són atrapades, en una trampa" (Samuels, 1970) , 
aquesta seqiiència té el seu ressò amplificat al final del film, quan just abans del seu 

suïcidi la protagonista assisteix a una cacera salvatge de conills amb fusell. Els dos 
films segiients, Une femme douce (Bresson, 1969) i Quatre nuits d'un rêveur (Bresson, 
1972), són aproximacions a les relacions amoroses que parteixen tant una com l'altra 
d'una visió desenganyada i desconfortant de la vida de parella, tot i que la primera 
acaba amb el suïcidi de la noia i la segona amb el noi abandonat, en ambdós 
llargmetratges es constata la impossibilitat de traçar relacions amoroses que uneixin les 
persones. A Lancelot du Lac (Bresson, 1974) la recerca d'una relíquia divina a la qual 
s'atribueixen poders sobrenaturals es converteix en una recerca de Déu que 
paradoxalment passa per acarnissar-se, matar, pillar, incendiar, i finalment llançar-se 
embogidament contra els companys com si fossin desconeguts, no en va un dels 
cavallers afirma que el bosc que envolta per complet els cavallers al llarg del film fins a 
empassar-se'ls és el diable, i és que precisament és en aquest bosc on acaba el film, amb 
els cadàvers de tots els cavallers amuntegats dins les seves armadures 121 . El penúltim 
film, emmarcat per la desiHusió provocada per la davallada de les visions utòpiques del 
Maig del 68, es correspon més que cap altre al seu temps, en descriure la desiHusió i 
manca d'esperança d'un jove que per molt que s'esforça no pot optar a una vida 
diferent: al llarg de tot el film veiem el jove desafiar de forma nihilista tot discurs per 
salvar la humanitat, paraHelament les seves relacions d'amistat, amoroses i familiars es 
difuminen per complet, finalment assistim al seu suïcidi, dut a terme amb la complicitat 
d'un company, i ja anticipat al principi de la pel-lícula, un film que deu el seu títol a una 
conversa d'autobús: "Qui és doncs qui es diverteix burlant-se de la humanitat?", "Qui 
ens dirigeix sense que ens n'adonem?", "El diable probablement" 122 , tot seguit el 
conductor de bus gira el cap i es produeix un xoc. L'Argent (Bresson, 1983), 
protagonista del darrer film, duu un treballador pare de família anomenat Yvon Targe a 
convertir-se en un assassí múltiple, això ha conduit algun crític a afirmar que l'assassí 
no és Yvon sinó el diner (Reader, 2000: 143) , que en un moment del film és qualificat 

de diable... "O diner, Déu visible, què no ens faràs fer" . Aquesta tendència de 
Bresson de remarcar cada cop més l'absència de Déu i la presència del Diable en el món 
duu Zunzunegui a afirmar "(...) Diguem que allò que L'Argent afegeix a la seva obra és 
un pas més -decisiu- en aquesta inversió que sembla conduir-lo des del Tot és gràcia' 
fins aquest apòleg del mal absolut i la seva encarnació, precisament, en un objecte que 
és, al mateix temps material i immaterial, equivalent universal per exceHència, 
instrument privilegiat d'intercanvi, com és el cas del diner. En aquest sentit, és pertinent 
sostenir, amb la crítica tradicional, el caràcter espiritual del cine de Bresson, la seva 

vocació per revelar l'invisible. A condició d'entendre que Déu no té altra cara que la del 
diable i que aquest quan decideix materialitzar-se adoptarà la forma visible més 
abstracta possible curiosament compatible amb la seva extrema materialitat, la del 

1 7S 

diner" (Zunzunegui, 2001:215-216) . La recerca del desconegut duta a terme per 
Bresson al llarg de tota la seva filmografia condueix a concloure que en el pla material 
si hi ha un ens desconegut capaç d'evocar la unitat de totes les coses aquest no pot ser 
Déu sinó més aviat el seu contrari, el Diable, materialitzat en L'Argent, Déu visible. 

IMATGES I SONS QUE APUNTEN VERS LA UNIFICACIO 



Introducció 

Qualsevol activitat cinematogràfica orientada a la recerca d'allò que uneix totes 
les coses, més enllà de reproduir les materialitzacions d'una unitat que conjuga allò 
separat a partir del propi aïllament i isolació dels elements, s'ha de traduir en una lluita 
per la unitat en l'obra fílmica. El film en tant que experiència destinada a establir 
comunicacions i vincles ha de situar-se en un trajecte que vagi de l'abundància del cine 
a la precarietat de la vida quotidiana, de la dispersió a la unitat, tant pel que fa a idees 
com a formes. A nivell estilístic aquesta unitat ha de constituir-se en un escriptura que 
situï tots els elements en un mateix pla, generant relacions no separades entre els 
elements del film, amb imatges i sons disposats tots en un mateix pla, donant peu a una 
enunciació lacònica i lineal, sense èmfasis ni accents. La prevalença del so sobre la 
imatge és un altre aspecte important a l'hora de conferir unitat al film, tant pel que fa a 
la trajectòria vers la precarietat, com a la linealitat de l'enunciació, i a la no separació 
entre subjecte i representació, més propensa en allò visual que en allò sonor. La unitat 
del film passa a més per la unitat en la relació comunicativa entre la pel-lícula i la vida 
en el moment de la projecció, això comporta no establir separacions entre emissors i 
receptors, és a dir evitar qualsevol representació independent del subjecte receptor on no 
es doni cabuda al diàleg i activitat d'aquest. Finalment aquesta unitat com a tema de 
fons del film, en la vida i el món a tractar, només pot donar-se amb unificació de forma 
i contingut, de vida i obra, de subjecte i representació, prenent en consideració totes i 
cadascuna de les parts implicades en la comunicació cinematogràfica. 

De l'abundant al precari 

Tant Debord com Bresson conceben els seus treballs cinematogràfics com un 
trajecte de l'abundant al precari, una reducció progressiva de la percepció sensitiva com 
a única via per a despertar la consciència de forma pura. En aquest sentit l'estil 
transcendental i l'estil radical disten per igual del film religiós i del film revolucionari 
pel seu caràcter espectacular, propagandístic, ideològic. 

En el seu estudi sobre L'estil transcendental en el cine Paul Schrader (1972) 
pren com a hipòtesi central que "la reducció màxima de la percepció sensitiva és l'única 
que permet que la consciència desperti de forma pura" (Breixo, 1999:11-20). Per a 
Schrader l'estil transcendental en el cine és la forma fílmica general i universal de 
'representació' capaç d'expressar quelcom situat més enllà de qualsevol experiència 
sensible, un cop assolit el 'estasi transcendental' la cultura i personalitat dels creadors 
es veuen transcendides i l'obra es revela com un simple mitjà per arribar a una veritat 
espiritual superior que paradoxalment ha dut a l'autodestrucció de la pròpia creació per 
deixar pas a l'art total, una representació del inefable, del invisible, del desconegut 
(Schrader, 1972:80) 126 . Deixant de banda el fructífer anàlisi sobre com operen 
formalment els tres grans passos de l'estil transcendental en els films de Bresson 
(presentació del quotidià, disparitat i estasi), i passant per alt les interessants analogies 
aplicables als films de Bresson partint de les incomptables relacions possibles entre art i 
religió (retrat Bizantí, teologia jansenista i estètica escolàstica), en atansar-se 
directament a les conclusions del llibre, hom troba que l'expressió de l'espiritual en el 
cine requereix principalment austeritat i ascetisme, per sobre d'exuberància i 
expressionisme. Per sostenir aquesta conclusió Schrader apel-la a la diferenciació entre 
mitjans temporals de l'abundant i mitjans temporals del precari que estableix Jacques 
Maritain a la seva obra de l'any 1930 Religió i cultura (Schrader, 1972: 180) 127 , essent 
els primers orientats a l'èxit tangible i al manteniment del cos tot apel-lant a allò 
sensual, emocional, humà, individual, a l'empatia i la identificació, i els segons orientats 
a l'elevació de l'esperit i a cercar l'essència de l'espiritualitat a través de la seva pròpia 
reducció tot apel-lant a allò fred, formal, hieràtic, abstracte, estilitzat, bidimensional i 
rígid, estimulant respecte i agraïment. Schrader assenyala com a l'estil transcendental en 
el cine els mitjans del abundant han de sustentar els mitjans del precari, ja que són els 
darrers els que cal prioritzar i incorporar gradualment, tenint en compte que la vida en 

les societats actuals es caracteritza per l'abundància, i que el propi mitjà cinematogràfic 
és a priori un mitjà on acostuma a prevaldre l'abundància. A banda de recollir algunes 
valuoses reflexions sobre la història de les arts entre les quals algunes relatives a 
'l'obsessió pel realisme' en el medi cinematogràfic fetes per André Bazin en el cèlebre 
article Ontologia de la imatge fotogràfica (1945), Schrader (1972:107-127) destaca com 
en el cine l'abundància de mitjans ha conduit habitualment a ressaltar allò humà, 
sensual, profà, imitatiu i figuratiu, i que en basar-se sobre l'experiència el cine genera 
una empatia immediata, però que per contra el film espiritual hauria d'allunyar-se 
progressivament de les seves possibilitats per convidar així a descobrir el precari i més 
en general a invertir el procés que a patit l'art des dels seus orígens per esdevenir 
progressivament i en contra de la seva pròpia gènesi un art del sagrat o transcendental. 
Això evidentment té molt a veure amb el cinematògraf de Bresson i la seva cèlebre 
'economia de mitjans', per constatar-ho només ens cal atansar-se al segon aforisme del 
seu llibre Notes sobre el cinematògraf "La facultat de fer bon ús dels meus mitjans 
disminueix quan el seu nombre augmenta" (Bresson, 1975:15) . Per a Schrader l'estil 
transcendental funciona en el temps a base de ritmes que mantenen l'interès del receptor 
mentre progressivament s'abandonen els mitjans de l'abundant i s'adapten els mitjans 
del precari, tot passant del món del fets al món espiritual. Els mitjans de l'abundant són 
inherents al cine, en no poder prescindir-ne les pel-lícules d'estil transcendental 
disposen de la iHusió per progressivament negar-la, utilitzant la capacitat de generar 
empatia i identificació com a potencial en espera, bloquejant tot impuls a participar de 
l'acció i els llocs presentats en pantalla. Els mitjans de l'abundant són necessaris per 
mantenir l'atenció i canviar gradualment als mitjans del precari, cal situar el receptor en 
el trajecte de l'abundant al precari per generar un procés espiritual en moviment. Si el 
film roman en els mitjans del sobreabundant es constituirà en film espectacular i 
inspirador de caire propagandista, que no servirà per confrontar l'humà amb l'espiritual 
i l'abundant amb el precari, en voler acostar allò espiritual a la vida dels espectadors 
però no apropar aquests a l'espiritual. Si el film utilitza des d'un principi els mitjans del 
sobreprecari es constituirà en film d'estasi però fracassarà en mantenir vius l'interès i 
l'atenció del receptor, serà massa precari massa ràpid, donarà peu a un estasi prolongat 
que obvia el punt de partida necessari per a completar el trajecte. 

Per a Guy Debord l'espectacle s'encarrega de posar a disposició de l'individu 
una extensa gama d'alternatives i decisions possibles: consum, vot, idees, formes de 

vida, identitats, cultures, art, oci, experiències, cosmovisions... Tota aquest ampli ventall 
d'eleccions possibles però és sempre mostrat en tat que separat, com a abundància de 
mercaderies o imatges creades per l'individu però sense l'individu, com a abundància 
d'espectacle i representacions que trenquen la unitat de la vida per reproduir relacions 
socials que recreen una falsa unitat mitjançant imatges. L'abundància d'espectacles 
contradiu diametralment la crítica als processos d'acumulació i concentració de poder 
de la societat de l'espectacle, de manera que el film ha de traçar un camí de 
l'abundància d'estímuls i experiències espectaculars propis de la societat de la 
massificació i el consum, a la precarietat d'una vida i un món que no ofereixen 
alternatives reals. En cap cas hom pot dir que els treballs cinematogràfics de Debord 
recorrin als mitjans dels sobreabundant, l'austeritat de la banda sonora i la manca 
d'imatges pròpies són bona prova d'això, tanmateix sí es podria definir Hurlement en 
faveur de Sade com una obra que utilitza amb els mitjans del sobreprecari . Seguint la 
línia del cine lletrista, aquesta primera obra cinematogràfica de Debord presenta una 
alternança de pantalles completament blanques i completament negres acompanyades 
de sons onomatopeics i excepcionalment algun comentari, l'objectiu és constatar la 
mort de l'art i tota expressió de subjectivitat, la impossibilitat de comunicar, no obstant 
el resultat condueix a un estasi prolongat que no té sentit sense una sèrie de 
consideracions prèvies . A partir de la seva segona pel-lícula Debord adopta una forma 
més avançada que el duu a abandonar els mitjans del sobreprecari per resseguir el 
trajecte que va dels mitjans de l'abundant a mitjans del precari. En els films segiients els 
mitjans de l'abundant de fet serveixen per sustentar els mitjans del precari, d'aquesta 
manera es dóna lloc a una forma que opera de la mateixa manera que els films d'estil 
transcendental, les imatges aporten els mitjans de l'abundant, la banda sonora els 
mitjans del precari. Les imatges provinents del món de la publicitat, el cine, els 
noticiaris o el carrer, expropiades en base a una idea de l'art basada en el plagi i el 
détournament, són en sí els mitjans de l'abundant, una prova fidedigna de l'abundància 
de representacions en la societat. Aquestes imatges 'détournades' que mantenen 
l'espectador distret i entretingut només serveixen per sustentar els mitjans del precari, 
conformats per comentaris escrits que puntualment interrompen la projecció, i sobretot 
per una banda sonora bàsicament composta per aforismes nuus dits de forma lacònica i 
concisa pel propi Debord, sense cap mena d'èmfasi ni inflexió. D'aquesta manera si 
puntualment la imatge s'aproxima al sobreabundant o al sobreprecari, el to lineal i 
irònic del comentari, concebut a partir del principi de discordança o contrapunt entre 

imatge i so propi del cine lletrista, assumeix la tasca d'igualar, de situar les seqiiències 
totes a un mateix nivell. La reducció màxima de la percepció sensitiva com a única via 
per a despertar la consciència de forma pura i el conseqiient procés d'autodestrucció de 
l'art són de fet idees cabdals per entendre moviments artístics com el lletrisme i el 
situacionisme. El lletrisme parteix de la reducció de la poesia a la seva mínima unitat, la 
lletra, un procés que aplica posteriorment a la resta d'arts, en el cas del cinema els films 
lletristes acaben per prescindir de la pel-lícula, tot instant els membres de la sala a fer la 
seva pròpia pel-lícula en el moment de la projecció. Pels situacionistes, més interessats 
en el procés de despertar de la consciència en un sentit crític i radical, no n'hi ha prou 
amb la crítica demolidora a l'art i la cultura, cal anar més enllà invertint el sentit de tota 
creació que els arribi a les mans per tal de convertir-la en una arma de crítica a tota la 
societat en el seu conjunt, això ho fan tergiversant els diàlegs i missatges d'eslògans 
publicitaris, còmics, peHícules, etc. Allà on les creacions dels lletristes es situen en els 
mitjans del sobreprecari, les creacions dels situacionistes cerquen utilitzar els mitjans de 
l'abundant per sustentar el mitjans del precari, el fet que les darreres no siguin veritables 
creacions sinó obres plagiades i invertides mitjançant el 'détournament', no és sinó una 
conseqiiència més de l'abundància de la que parteixen i la precarietat vers la que 
apunten. Sigui com sigui, hom pot dir que tant els lletristes com els situacionistes 
busquen amb els seus films fer al-lusió a quelcom més enllà del propi film com de 
qualsevol experiència sensible o concepte congniscible, un despertar de la consciència 
de forma pura. 



Igualació 

Tant Debord com Bresson confereixen als seus films una enunciació igualada, 
lacònica, lineal, aplanada, concisa, planxada, per tal de situar tots els elements del film a 
un mateix nivell, sense èmfasis ni accents, sense cap element que ressalti per sobre de la 
resta. 

En els seus films Bresson intenta aplanar o planxar tots els elements per tal que 
uns no destaquin sobre els altres, i conferir així importància a la relació entre aquests, a 
l'invisible suggerit en les interseccions dels talls gràcies al muntatge. En el 
cinematògraf els models han de parlar un inusual to de monòleg que obeeix a la voluntat 

d'uniformitzar i regularitzar el text: "(•••)• Sotmet els teus models a exercicis de lectura 
destinats a igualar les síl-labes i suprimir tot efecte deliberat. El text, uniformat i 
regularitzat. L'expressió que pot passar desapercebuda, obtinguda mitjançant 
ralentiments i acceleracions quasi impreceptibles pel mat i brillant de la veu. (...)", 
"Model. Llençat en l'acció física, la seva veu, partint de síl-labes iguals, adopta 
automàticament les inflexions i modulacions pròpies de la seva verdadera naturalesa" 
(Bresson, 1975:83, 35) 131 . Més enllà dels diàlegs, aquesta voluntat d'uniformització i 
regularització es concreta sobretot en l'aplanament de tots i cadascun dels plans que 
integren els films: "Aplanar les meves imatges (com amb una planxa), sense atenuar- 
les", "Poder que tenen les teves imatges (aplanades) de ser altres de les que son. La 
mateixa imatge portada per deu camins diferents sera deu vegades una imatge diferent", 
"Allò que succeeix en les juntures. 'Les grans batalles, deia el general de M..., es lliuren 
quasi sempre en els punts d'intersecció dels mapes d'estat major", "No corri darrera la 
poesia. Ella penetra per sí sola a través de les juntures (elipsis)" (Bresson, 1975:21, 37, 
26, 33) 132 . Aquest afany per igualar tots els elements del film, i en especial els que 
componen la banda sonora, prové d'un estil que busca reivindicar allò que Cezanne 
anomena 'la igualtat de totes les coses': "(...) Cézanne pintava amb el mateix ull i amb 
la mateixa ànima un fruiter, el seu fill, la muntanya de Sainte-Victoire", "Cézanne: 'En 
cada pinzellada arrisco la meva vida'" (Bresson, 1975:101, 102) 133 . Aquest treball per 
aplanar o planxar les imatges, per aplicar-se a imatges insignificants (Bresson, 
1975:21) 134 , confereix a l'obra un efecte de conjunt que va més enllà de la suma 
d'elements aïllats, d'aquí que sovint els films de Bresson siguin titllats de freds, remots, 
geomètrics, sobreinteHectuals... termes emprats per Susan Sontag (1964) per parlar de 
la incomprensió de la crítica cinematogràfica vers l'estil espiritual. 

En els seus films Debord acompanya les imatges d'un comentari en un to 
marcadament lacònic que busca situar en un mateix pla tots els moments del film. En 
uns apunts fets per Debord per a l'enginyer de so hom pot llegir: "S'han d'igualar per 
totes bandes l'alçada de les frases del comentari, i, dins el possible, fer el mateix en 
l'interior de cada frase. No es busca cap efecte retòric alçant la veu en pronunciar certes 
paraules. Es tracta d'obtenir un discurs monòton i fred, una mica llunyà (ans 
evidentment sense que deixi de ser audible). (J) Les poques frases acompanyades de 
pantalla en blanc (cites de Hurlements...) han de ser d'una intensitat sonora netament 
per sota del comentari mateix: més amortides, arribant des de més lluny. (J) Pels 

diàlegs extrets d'altres pel-lícules, respectar les variacions internes de to, però amortir 
una mica les possibles estridències, perquè no quedin massa allunyats del nivell del 
comentari. (J) La música: normal, bastant forta. Apagar-la ràpidament al final de cada 
intervenció." (Debord, 1977). Aquest document dóna fe en primer lloc de la voluntat 
d'igualar totes i cadascuna de les frases i paraules que integren el comentari en els films 
de Debord, evitant els daltabaixos que provocaria una dicció que intencionadament 
cerqui determinats efectes retòrics, també reflecteix un desig d'obtenir un discurs 
llunyà, monòton i fred. Pel que fa a la resta de la banda sonora, la part minoritària que 
exclou el comentari, s'aconsella abaixar una mica la intensitat del so del primer film de 
Debord, respectar les variacions de to dels diàlegs extrets d'altres pel-lícules evitant 
estridències, i posar la música bastant forta apagant-la ràpidament al final de cada 
intervenció: hom pot percebre aquí una intenció de distingir clarament el comentari de 
la resta de la banda sonora, i en certa manera també una voluntat de parodiar l'ús que fa 
el cine de les modulacions de veu dels actors i de la música com a conductors de les 
emocions. En referència al muntatge visual, l'ús banal d'imatges détournades d'orígens 
diversos contribueix sens dubte a aquest efecte conjunt d'aplanament. 



Prevalença del so enfront la imatge 

Tant Debord com Bresson consideren que cal donar prevalença al so sobre la 
imatge, aquesta opció de fet va molt lligada a la progressiva reducció de la percepció 
sensitiva, a l'afany per igualar tots els elements del film, i a la voluntat de defugir la 
representació, més propensa en la visió que en l'oïda. 

Els films de Bresson són en certa manera obres concebudes com una banda 
sonora composada a partir de la musicalitat de veus, sons, músiques i silencis, motiu pel 
qual poden ésser escoltades sense pràcticament parar atenció a la imatge. L'enunciació 
dels diàlegs eludeix qualsevol gest de recitar, la intenció és dir les paraules de la manera 
més mecànica i inexpressiva possible, com si es tractés d'un monòleg. En el procés 
d'enregistrament s'utilitza una tècnica ben singular i poc coneguda: en una sala de 
doblatge enregistra els sons i fa dir els textos als seus "models" sense que vegin la 
imatge per tal que no la interpretin o modulin la veu, de fet tot el so dels films de 
Bresson és postsincronitzat. A banda dels diàlegs hi ha també la música, emprada com a 



95 



contrapunt per reivindicar un cop més la igualtat de totes les coses, els sons, amb una 
qualitat mecànica i rítmica força diferent de l'habitual, i el silenci, que té un paper molt 
important en tots els films de Bresson (Zunzunegui, 2001:68-73). En el seu article sobre 
el film Diari d'un cura rural Bazin (1951) parla d'estètica profunda del realisme sonor 
lligada a una poda al voltant de l'essencial. En el camí vers l'essència la imatge perd 
importància, ja que si per regla general Bresson creu que s'ha de comunicar 
alternativament o bé per l'oïda o bé per la vista però no per ambdós camins 
simultàniament, per no atenuar o dissipar, el so guanya protagonisme enfront la imatge, 
en tant que es concep l'oïda com a més profunda, imaginativa i abstracta, en apuntar 
més a l'interior mentre la imatge resta sempre més propera a allò exterior: "Imatge i so 
no han de prestar-se ajuda, sinó treballar cadascun a la seva vegada, en una espècie de 
relleu', "Quan un so pot reemplaçar una imatge, suprimir aquesta imatge o neutralitzar- 
la. L'oïda va més cap a l'interior, l'ull cap a l'exterior" (Bresson, 1975:51, 50) 135 . En les 
seves Notes sobre el cinematògraf, Bresson escriu en majúscules "EN AQUESTA 
LLENGUA DTMATGES ÉS PRECÍS PERDRE PER COMPLET LA NOCIÓ 
DTMATGE, QUE LES IMATGES EXCLOGUIN LA IDEA DTMATGE" (Bresson, 
1975:57) 136 . 

Per a Debord la imatge i la visió juguen un paper fonamental en la propagació de 
l'espectacle: "En el pla de les tècniques, quan la imatge construïda i escollida per un 
altre s'ha convertit en la principal relació de l'individu amb el món que abans 
contemplava per sí mateix, llavors es sap, òbviament, que la imatge ho aguanta tot, ja 
que dins una mateixa imatge es poden juxtaposar el que sigui sense cap contradicció" 
(Debord, 1988:10). Aquesta aversió vers la imatge per la seva propensió a la 
representació queda palesa ja en el primer film de Debord, on es combinen llargues 
seqiïències de pantalla completament en blanc amb altres de pantalla completament en 
negre acompanyades la major part del temps de llargs períodes de silenci i gemecs, i 
perdura fins el darrer, en què la veu en off de Debord afirma: "En aquest film, per 
exemple, jo simplement declaro algunes veritats sobre un rerefons d'imatges que són 
trivials o falses. Aquest film desdenya els fragments d'imatges de les quals està 
composat. No desitjo preservar res del llenguatge d'aquest art desfasat, excepte potser 
el contraplà de l'únic món que ha observat i un tràveling a través de les idees efímeres 
d'una era. M'enorgulleixo d'haver fet un film a partir de qualsevol deixalla que es 
trobés a mà; i trobo divertit que la gent qui se'n queixarà són qui han permès que les 

seves vides senceres estiguin dominades per tota mena de deixalla" (Debord, 1978). 
Debord comença aquest mateix film declarant que té la intenció de no fer cap concessió 
davant el públic i el cine al qual aquest està acostumat, en un exercici que és valorat 
anys més tard: "El 1978, una pel-lícula il-lustrava efectivament aquest discurs. És cert 
que per aquesta classe de peHícula no hi havia verdaderament lloc en el cine, així com 
ara s'està veient que pel cine mateix no i ha gaire lloc a la societat. Les meres paraules 
seran, no obstant, instructives, a fi d'afegir a aquestes algunes notes que ajudin a 
entendre-les. El nostre temps haurà deixat pocs escrits que encarin amb tanta franquesa 
les grans transformacions que el marcaren. Així doncs, què hauran pogut veure i dir de 
verdader a propòsit d'això qui compartiren part de les seves il-lusions i ambicions 
combinades?" (Debord, 1999). No hi ha dubte per tant que en els films de Debord la 
banda sonora, que comprèn el comentari llegit en off postsincronitzat i que reserva un 
paper molt especial al silenci, assoleix una importància molt superior a les imatges. 



No representació 

Tant Debord com Bresson expressen en la seva pràctica cinematogràfica una 
crítica al cine com a espectacle mitjançant la renúncia explícita a qualsevol forma 
d'imitació o representació, el seu objectiu és escapar del poder figuratiu de la imatge i 
del valor de la fotografia en moviment per a la representació en el temps. 

En els seus films Bresson parteix sempre d'arguments propers a la vida 
quotidiana i la pròpia experiència, mitjançant una màquina enregistra fragmentàriament 
éssers i coses de la naturalesa, posteriorment escull i coordina els fragments extrets, i 
només gràcies als intercanvis entre aquests fragments confereix vida cinematogràfica al 
film i unifica la composició. El seu estil defuig aferrissadament allò pintoresc o 
caricaturesc, per buscar la vida en allò aplanat i apagat, sense desnaturalitzar, sense 
embellir ni enlletgir. A diferència d'altres llenguatges com el cine, la pintura, l'escultura 
o l'escriptura, el cinematògraf no es proposa fer una còpia fotogràfica de la vida, 
quelcom que ja fa la càmera per sí sola, sinó posar de manifest les lleis secretes, forces 
ocultes, moviments interiors o palpitacions profundes que la conformen, la finalitat del 
cinematògraf no és llavors imitar la vida, sinó expressar-la, recomposar-la. A partir 
d'aquí el cinematògraf s'oposa frontalment al teatre filmat o cine en tant que imitació 

falsa de la vida que suplanta la naturalesa de les persones i les coses per una naturalitat 
apresa i assajada: en el teatre com en el cine els actors subordinen les seves paraules i 
accions a la voluntat i la pensa, aquesta intencionalitat inherent a la interpretació teatral 
xoca de ple amb l'autoniatisnie amb què es parla i actua en la vida real. La funció de 
l'actor en el cine és imitar la naturalesa d'algú altre, amagar la seva verdadera 
naturalesa per semblar un altre la naturalesa del qual no era amagar la seva verdadera 
naturalesa ni imitar algú altre, a causa de tot això l'actuació resulta unívocament en 
quelcom fals ja que l'actor mai pot arribar a ser plenament l'altre com tampoc ell 
mateix. Tanmateix aquest efecte d'imitació i falsificació no succeeix només en el pla de 
la imatge, els actors treballen la veu per aconseguir determinades modulacions o 
entonacions, d'aquesta manera suplanten la seva veu natural, quelcom especialment 
desafortunat si tenim en compte que a diferència de la imatge la veu natural és similar 
en una projecció que en la vida real, i que en paraules de Bresson la veu és l'ànima feta 
carn (Bresson, 1975:53) 137 . 1 encara més enllà dels cossos en pantalla, el cine en tots els 
seus aspectes sobreïx d'imitació: actors per imitar persones, recitals per imitar diàlegs, 
disfresses per imitar vestimentes, maquillatge per imitar atributs, escenificació per 
imitar moments, decorats per imitar indrets, efectes especials per imitar esdeveniments 
en viu, saliva per imitar les llàgrimes, films d'època per imitar la història... El cine 
tendeix a imitar la vida i el món en totes i cadascuna de les seves facetes, per contra el 
cinematògraf busca no imitar res ni ningú, per tal de trencar amb la comunicació 
unidireccional i contemplativa del món de l'espectacle, i donar lloc a pel-lícules 
emocionals, no representatives (Bresson, 1975:54, 90) . 

Debord construeix els seus films com un collage a partir d'imatges fixes i en 
moviment, amb rètols i interrupcions periòdiques, en les quals es trenca per complet 
qualsevol idea de representació o imitació . La majoria d'aquestes imatges són 
expropiades, tot i què també n'hi ha de pròpies, la seva inserció obeeix sempre a una 
voluntat de banalitzar qualsevol intent de fer de la vida un espectacle, tant de caire 
ficcionat com documental: "A la pel-lícula La societat de l'espectacle, les peHícules (de 
ficció) que varen ser objecte de détournements per la meva part no es prenen, per tant, 
com il-lustracions crítiques d'un art de la societat espectacular, contràriament als 
documentals i els noticiaris, per exemple. Aquestes peHícules de ficció robades, que 
son alienes a la meva però que han estat traslladades a ella, s'encarreguen, sigui quin 
sigui el seu sentit anterior, de representar, per contra, la inversió de la "inversió 

artística de la vida" . (J) Darrera l'espectacle estava la vida real que havia estat 
deportada a l'altra banda de la pantalla. Jo pretenia 'expropiar els expropiadors'" 
(Debord, 1989). Els films de Debord eludeixen tant com poden qualsevol forma 
d'imitació o representació de caire espectacular, més enllà del cine però, d'acord amb 
allò que hom habitualment anomena el 'teatre de la vida', la vida quotidiana també es 
sustenta sobre idees com imitació, falsificació, representació o espectacle. La relació 
entre el teatre i la vida social queda plenament consolidada en una obra cabdal de la 
microsociologia com The Presentation of Self in Everyday Life (Goffman, 1959), on 
s'utilitza la metàfora teatral per considerar les persones com actors i explicar com les 
seves accions i converses es desenvolupen en el pla quotidià com si d'una obra teatral es 
tractés, en base a allò que s'anomena definició de la situació, i que podria contraposar- 
se amb la creació lliure de situacions de Debord i els situacionistes 140 . El cine en tant 
que activitat orientada a imitar i representar no serveix sinó per reforçar 
l'espectacularització del món i la vida, el cine encara més que el teatre, serveix llavors 
per establir vincles de separació entre subjecte i representació, en la vida i el món, i 
contribuir així al trencament amb la unitat de totes les coses dins la societat de 
l'espectacle. 



Unitat de forma i contingut 

Tant Debord com Bresson consideren que la creació cinematogràfica ha de 
basar-se sempre en la unitat de forma i contingut, en aquest sentit per a tots i cadascun 
dels films d'un i altre autor la forma és el fons i el fons és la forma de la comunicació 
cinematogràfica. La separació entre subjecte i representació comença i acaba amb la 
separació entre forma i contingut. 

Bresson és com s'ha dit sovint un formalista, entén que una pel-lícula no ha de 
ser un espectacle sinó un estil. Bresson juntament amb Ozu és un dels pocs directors 
que ha "elaborat una forma que expressa que s'adequa perfectament a allò que pretén 
dir, una forma que és allò que vol dir", una forma "projectada per disciplinar les 
emocions al mateix temps que les desperta: per introduir una certa tranquil-litat en 
l'espectador, un estat d'equilibri espiritual que és en sí el tema de la peHícula" (Sontag, 
1964:239) 141 . Segons Sontag (1964) la història de l'art ha estat dominada 

tradicionalment per una tendència manifesta vers la interpretació que fomenta la 
separació entre forma i contingut, recentment però han sorgit en una sèrie d'estils que 
s'oposen a aquesta tradició dominant pel fet de defugir intencionadament qualsevol 
interpretació: art abstracte, art decoratiu, no art, pop art, i una petita part del cinema, 
lligada a l'art reflexiu. Aquest intent de fugir de qualsevol interpretació pot donar-se a 
través d'un art amb superfície unificada i límpida, d'un art impetuós, directe, espontani, 
antisimbòlic, inefable, indescriptible, imparafrasejable... i en general d'un art que no es 
fixi tant en els continguts com en les formes. En opinió de Sontag (1964) aquesta 
perspectiva, fonamentada en una idea de transparència que implica experimentar la 
lluminositat de l'objecte en sí, sense mediació, sense redundància o experimentació a 
diferents nivells, ha estat molt desenvolupada en el món cinematogràfic per grans autors 
com Renoir, Ozu o Bresson. Segons Schrader (1972) en Ozu com en Bresson forma i 
contingut són elements inseparables, tot i que el contingut és més aviat un pretext 
necessàriament particular i vinculat a circumstàncies culturals i personals, i la forma 
'estil transcendental' és l'element operatiu de caire universal. En concordança amb tot 
això, Bresson aconsella: "Sigues precís amb la forma, no sempre amb el fons (si pots)", 
"Plegar el fons a la forma i el sentit als ritmes", i treballar amb "Formes que semblen 
idees. Considerar-les com a veritables idees" (Bresson, 1975:35, 98, 55) . 

Quan Debord es proposa deixar constància escrita dels seus plantejaments, ja 
sigui mitjançant un llibre o un film, concedeix tanta importància a les teories a tractar 
com a la seva comunicació: "La teoria crítica ha de comunicar-se a sí mateixa en el seu 
propi llenguatge. Aquest és el llenguatge de la contradicció, que ha de ser dialèctic en la 
seva forma com ho és en el seu contingut. Aquest és crítica de la totalitat i crítica 
històrica. No és pas un "grau zero de l'escriptura", sinó la seva inversió. No és pas una 
negació d'estil, sinó l'estil de la negació" (Debord, 1 967: 204) 143 . Aquest estil de la 
negació suposa en molts aspectes una ruptura de les regles bàsiques de formulació que 
per a molts resulta inadmissible, sobretot en el terreny cinematogràfic: "Fins i tot en el 
seu propi estil, l'exposició de la teoria dialèctica és un escàndol i una abominació 
segons les regles del llenguatge dominant, i pel gust que aquestes han educat, perquè 
dins l'emprament positiu dels conceptes existents, inclou a la vegada la intel-ligència de 
la seva fliïidesa retrobada, de la seva destrucció necessària" (Debord, 1967:205) 144 . El 
film Réfutation de tous les jugements, tant élogieux qu 'hostiles, qui ont été jusqu 'ici 
portés sur le film "La Société du Spectacle" (1975), acaba amb algunes consideracions 

de caràcter general respecte a les crítiques de forma i de fons suscitades per films de 
Debord: "Els especialistes del cinema han dit que les visions polítiques revolucionàries 
del meu film eren dolentes; els polítics il-lusionistes de l'esquerra han dit que era 
cinema dolent. Però quan un és alhora un revolucionari i un cineasta, és fàcil demostrar 
que la seva amargor compartida prové del fet que el film en qiiestió és una crítica 
precisa a la societat que ells no saben com combatre; i el primer exemple d'una mena de 
film que ells no saben com fer" (Debord, 1975). A In girum imus nocte et consumimur 
igni (1978), després de posar en crisi les nocions d'artista i talent així com els 
procediments i creacions que se'n desprenen, Debord dedica uns passatges a parlar d'ell 
mateix i els seus films: "Considerant la història de la meva vida, resulta obvi per a mi 
que no puc produir una 'obra' cinematogràfica en el sentit usual del terme. Penso que la 
substància i forma de la present comunicació convenceran qualsevol de que això és 
així". Els treballs cinematogràfics de Debord busquen sempre expressar la impossibilitat 
de l'art de comunicar i la necessitat de cercar nous camins per unificar forma i fons: "El 
fet que el llenguatge de la comunicació s'ha perdut, heus ací allò que expressa 
positivament el moviment de descomposició moderna de tot art, el seu anihilament 
formal. Allò que aquest moviment expressa negativament, és el fet que un llenguatge 
comú ha d'ésser retrobat -ja no dins la conclusió unilateral que, per l'art de la societat 
històrica, arribava sempre massa tard, parlant a d'altres d'allò que ha estat viscut sense 
diàleg real, i admetent aquesta deficiència de la vida-, sinó que ha de ser retrobat en la 
praxis, que reuneix en ella l'activitat directa i el seu llenguatge. Es tracta de posseir 
efectivament la comunitat del diàleg i el joc amb el temps que han estat representats per 
l'obra poètico-artística" (Debord, 1967: 187) 145 . A (Els situacionistes i les) Noves formes 
d'acció contra la política i l'art es parla d'enllaçar la crítica teòrica de la societat 
moderna amb la seva crítica en actes a través de detournar els projectes mateixos de 
l'espectacle per tal de desvetllar directament les implicacions de les revoltes actuals i 
futures amb una consigna clau: la forma ha de correspondre's amb el contingut (IS, 
1953-1972:#11). La correspondència entre forma i contingut és també una qiiestió 
central del film La societat de l'espectacle (Debord, 1973), tal i com suggereixen les 
cèlebres paraules amb les quals acaba l'obra: "(...) l'organització revolucionària ha 
hagut d'aprendre que no pot seguir combatent l'alienació per mitjà de formes de lluita 
alienades. (J). El desenvolupament de la societat de classes fins al punt de 
l'organització espectacular de la no vida condueix per tant el projecte revolucionari a 

convertir-se visiblement en allò que sempre ha estat en essència. (J). La teoria 
revolucionària és ara l'enemic de tota ideologia revolucionaria, i ella ho sap". 

CONCLUSIONS 



Subjectivitat i vida quotidiana 

La noció de vida quotidiana ha adquirit al llarg del segle XX una importància 
cabdal en les ciències socials. Segons dos teòrics del construccionisme social com són 
Berger i Luckmann (1966) la realitat de la vida quotidiana ha de ser l'objecte d'anàlisi 
de la sociologia. Resulta difícil donar una definició exacta de vida quotidiana, cada 
tradició manté la seva, malgrat moltes coincideixen en atorgar un paper central a aquest 
terme, fonamental en les argumentacions de grans figures de la teoria sociològica 
moderna i contemporània com ara Husserl, Simmel, Schutz, Lukács, Lefebvre, 
Goffman, Berger, Luckman, etc. Per a Berger i Luckmann l'estudi de la vida quotidiana 
és l'estudi del món intersubjectiu del sentit comú, tal i com el defineix Schutz, en una 
traducció directa de l'anglès podríem dir que la vida quotidiana (everyday life) és la 
vida del dia a dia, el seu estudi engloba per tant totes les facetes i interaccions que 
constitueixen la vida social d'un individu en un context històric, social i cultural 
concret. 

Tant Debord com Bresson parteixen en els seus treballs de l'observació 
meticulosa de la vida quotidiana. En ambdós casos però la vida quotidiana és només un 
punt de partida, un pretext. El veritable interès no rau tant en allò que la vida quotidiana 
és, com en allò que en determinades circumstàncies podria arribar a ser. Per a Debord la 
vida quotidiana és el terreny on cercar els fonaments de la teoria crítica i alhora la 
transformació revolucionària de la societat, el seu objectiu és per tant la transformació 
radical d'aquesta quotidianitat. Per a Bresson la vida quotidiana és el material en brut 
sobre el qual assentar el transcendent, mitjançant un procés de refinament o destil-lació 
que respon a un objectiu de descompondre la vida quotidiana per posteriorment 
recompondre-la en un ordre superior que apunti més enllà de la realitat banal del dia a 
dia. 

L'interès de Debord i Bresson en la vida quotidiana pretén anar més enllà de la 
dimensió exterior de les paraules i els fets, a la recerca de les motivacions interiors que 
regeixen la vida de les persones, i que determinen la distància entre allò que la vida 

quotidiana és i allò que podria ser. Per a un i altre autor la vida quotidiana de les 
persones està dominada per forces externes invisibles, per corrents profundes, per això 
en la seva observació del quotidià no donen tanta importància a la descripció dels 
elements en sí com a les relacions que entre aquests s'estableixen, producte dels xocs 
entre objectivitat i subjectivitat. Aquestes forces externes no es presenten a l'ésser humà 
com una evidència, ben al contrari l'alienen desvinculant per complet la seva activitat 
de les motivacions i conseqiiències d'aquesta activitat. És així com paradoxalment 
darrera les justificacions del propi ésser humà, que pretén dominar perfectament tots els 
aspectes de la seva existència, trobem sovint una manca completa de control sobre la 
pròpia vida, i darrera la mistificació i rarificació del món que l'envolta, trobem no més 
que un món que al cap i a la fi és bàsicament producte de l'activitat humana. Resulta 
llavors indispensable trobar la manera de salvar la distància que separa l'individu 
respecte a la seva vida i el seu món. 

Tant Debord com Bresson consagren la seva activitat fílmica a la confrontació 
amb aquest ens superior amb capacitat de dominar la voluntat dels humans de manera 
subtil i imprevista, d'una mà invisible que tot ho dirigeix, Debord l'anomena el sistema 
o l'espectacle, Bresson l'anomena Déu o el misteri. Sense pretendre entrar aquí en 
discussions històriques o teològiques sobre la situació de la humanitat o les possibilitats 
d'alliberament dels individus, resulta interessant destacar com el discurs revolucionari i 
el discurs místic conflueixen en aquesta voluntat de posar en contacte la vida quotidiana 
de les persones amb allò que pot haver més enllà d'aquesta. 

La vida quotidiana és l'escenari on diàriament es produeixen els encontres entre 
els individus i un medi hostil que contínuament força aquests a acceptar allò que no han 
volgut o buscat, no obstant aquestes col-lisions acostumen a passar desapercebudes en el 
desordre d'una realitat quotidiana que no permet veure com l'existència de l'individu és 
determinada per forces exteriors que aquest no pot controlar. Per tal de fer visibles 
aquestes forces invisibles que a un nivell superior guien la vida de les persones, cal 
extreure de la quotidianitat tot allò superflu o contingent que tendeix a dispersar i 
distreure la nostra mirada, les forces exteriors ocultes que guien la vida de les persones 
poden emergir llavors en determinats condicionants materials molt concrets que 
orienten les accions humanes. 

Els éssers humans empesos per forces desconegudes intenten optar a una vida 
quotidiana unitària quan en realitat tot allò què fan no és sinó embardissar-se encara 
més en allò què els manté separats de l'entorn social i les persones que els envolten. En 
vista d'això l'activitat cinematogràfica ha de negar-se a contribuir a aquest 
empresonament de la vida quotidiana, i per contra intentar establir relacions o vincles 
entre les persones i el món que els envolta que possibilitin a l'ésser humà recuperar el 
control conscient sobre tots els aspectes de la seva vida. Per això cal un treball 
d'investigació, en el qual els mitjans cinematogràfics adquireixen una importància 
cabdal a l'hora de reflexionar sobre allò que mou a l'ésser humà en la seva activitat 
quotidiana, i sobre com aquest podria restablir la unitat de la seva vida i la del món que 
l'envolta. Els films tenen el poder de teixir relacions entre totes les coses, a partir d'aquí 
hom ha d'assumir la responsabilitat d'escollir, tant a l'hora de veure com de fer films, el 
caràcter que aquestes relacions han de perseguir. 



Objectivitat i entorn 

Tant Debord com Bresson pretenen amb els seus films constatar l'existència 
d'unes forces invisibles amb capacitat de dominar la voluntat dels humans de manera 
subtil i imprevista, separant-los de sí mateixos i de tot allò que els envolta. Aquests 
corrents profunds als quals s'atribueixen poders sobrenaturals tenen una sèrie de facetes 
materials concretes i alhora abstractes que permeten expressar perfectament allò que en 
primera instància mou la gent. Tanmateix aquestes materialitzacions del desconegut no 
tendeixen unificar persones i coses sinó a dispersar-les, pel qual constitueixen una 
inversió de la materialització de la força unificadora que ambdós autors cerquen en un 
principi, que no fa sinó reproduir i reforçar els omnipresents vincles de separació entre 
subjecte i representació. Al tercer apartat d'aquesta recerca es presenta una relació de 
les representacions més significatives a través de les quals es materialitza aquesta 
relació de separació. 

El diner, déu visible, és una materialització d'aquella força exterior immaterial i 
desconeguda que guia la vida de l'individu en les societats modernes. El diner és en 
bona mesura allò que empeny les persones a treballar, a consumir, i més en general a 
organitzar-se la vida en conjunt, tant a la recerca d'allò material com immaterial, no 

obstant el diner és només un mitjà de canvi per accedir a la imatge d'una vida diferent, 
una nova vida, la salvació, un miracle, una conversió. La finalitat de l'acumulació de 
diners és sempre l'intercanvi per mercaderies. 

El desenvolupament de l'economia mercantil condueix vers la cosificació de tota 
necessitat i desig humà per tal de fer-ne un objecte mercaderia del qual se'n pugui treure 
rendibilitat econòmica. ParaHelament, l'activitat humana orientada a la provisió de 
mercaderies també esdevé cada cop més cosificada, de manera que el treball com a 
mercaderia contribueix a fer de l'ésser humà un objecte. És així com l'individu esdevé 
doblement una mercaderia en la qual es busca maximitzar producció i consum unitaris. 
Les pautes per regular el conjunt de relacions per les quals es dóna la maximització de 
rendiment de cada individu en tant que treballador i consumidor les determina la 
ideologia. 

Per fixar uns límits permissibles dins els quals desenvolupar l'activitat 
econòmica hi ha la ideologia, un sistema tancat d'idees que fixa una sèrie de normes per 
les quals es regulen els intercanvis de mercaderies i diners. Aquestes normes 
aparentment neutres i objectives acompleixen la funció de garantir el poder a 
determinats grups socials dominants o hegemònics. En les societats contemporànies 
aquesta funció de legitimació de les relacions socials i l'ordre del món es dota a sí 
mateixa d'una aparença democràtica i oberta, que al temps que amaga els processos pels 
quals el poder de decidir és exclusivament detentat pels èlits de la burgesia capitalista i 
la burocràcia estatal, permet als governats viure en la iHusió que efectivament tenen 
alguna possibilitat d'accedir justament a les representacions que jeràrquicament se'ls 
presenten. Això comporta la mistificació de les necessitats i aspiracions de l'individu 
com de la societat, com també dels seus ideals de llibertat, justícia i benestar, per 
aconseguir això cal fer de les pròpies idees i concepcions sobre la societat una 
mercaderia més, fomentar la producció i consum de determinades representacions i 
cosmovisions, i alhora fer de treball i consum una finalitat de la societat en sí mateixa. 

Debord i Bresson coincideixen en atribuir un paper central a la idea d'intercanvi 
en la seva observació de la vida quotidiana, tant un com l'altre entenen que en aquests 
intercanvis adquireix un paper fonamental la visió, essent les mirades la forma 
primordial en què s'estableixen relacions entre persones i coses, ja sigui per contribuir a 

la unitat o la separació de subjecte i representació. En el primer cas es tractarà de forjar 
relacions diferents basades en una voluntat de retrobar la unitat de totes les coses, en el 
segon de contribuir a reforçar l'omnipresent espectacle. Conforme la necessitat i el 
desig adquireixen una forma cada cop més abstracta en el consum, i la producció 
d'espectacles guanya importància en l'esfera del treball, l'economia en tant que activitat 
material per excel-lència tendeix a consagrar-se cada cop més plenament a la producció 
i prestació de satisfaccions immaterials, i les transaccions de mercaderies i diners es 
veuen progressivament reemplaçades per la contemplació d'imatges i representacions. 

L'avenç inexorable de l'economia mercantil troba la seva prolongació amb 
l'espectacle, allà on el món de la mercaderia dominant tota experiència viva es propaga 
a través d'infraestructura i superestructura, el món sensible producte de l'activitat 
humana és progressivament substituït per un món objectivat, una immensa acumulació 
d'espectacles, una selecció d'imatges, un objecte, una mercaderia, un món abstracte, 
congelat, coagulat, inert, empresonat, assetjat... La separació entre imatge-objecte 
contemplada i subjecte que la contempla, entre espectacle i espectador, no és més que 
una transposició de la separació del subjecte individual respecte la seva pròpia vida, i la 
separació del subjecte col-lectiu respecte a la societat que ell mateix produeix. 

La distància entre subjecte i representació creix a mesura que la circulació del 
diner impregna les relacions humanes, el fetitxisme de la mercaderia tendeix a fer de 
tots els aspectes de la vida i el món objectes susceptibles de ser intercanviades, i el 
procés de cosificació converteix les vivències, experiències, sentiments o visions del 
món d'un individu determinat en mercaderies intercanviables per les de qualsevol altre. 
Amb l'espectacle aquest procés d'objectivació o cosificació és dut a terme amb la 
transformació de les mercaderies en imatges, que enlloc de ser dissenyades per a 
l'intercanvi per diner són orientades a la contemplació, en un intercanvi vehiculat 
bàsicament per la visió. Finalment la visió d'un món on no hi ha més que mercaderies, 
on tot equival a tot, on els éssers i el propi món són no més que el revers d'un valor de 
canvi, on tot és transformable en imatge aprehensible des de la distància, la separació 
entre subjecte i representació no és sinó la materialització d'una cosmovisió 
hegemònica. Arribats a aquest punt, en què diner, mercaderies i imatges circulen sense 
intervenció humana, i on l'espectacle cinematogràfic no és més que una extensió de 
l'espectacle de la vida, hom pot parlar de societat de l'espectacle. 

Vincles i unificació 

La vida i el món es troben indefectiblement mancats d'unitat, per provar aquesta 
tesi es pot recórrer al mètode de reducció a la unitat per tal d'experimentar amb la vida 
quotidiana d'un sol individu, i veure si aquesta efectivament està privada d'unitat tant a 
nivell intern com extern. Una observació en profunditat de la vida quotidiana pot servir 
per constatar que el dia a dia de les persones dista molt de ser producte d'una activitat 
conscient i unificada, ans en general consisteix més aviat en un flux d'experiències 
interrompudes i mancades de cohesió que conflueixen en un cúmul vivències 
irremeiablement abocades a la separació, distanciament, aïllament, dispersió, isolació, 
atomització, parcel-lació, compartimentació, disgregació, divisió, escissió, desunió, etc. 
A partir de la base que la unificació de la vida és una fita individualment factible, hom 
pot percebre una gran distància entre allò què la vida quotidiana és i allò què en 
determinades circumstàncies podria arribar a ser, i a mesura que pren consciència 
d'aquesta distància incrementar en el seu sí la disparitat, una desunió actual o potencial 
entre entorn i individu que origini en aquest una necessitat d'alliberament per tal d'optar 
a una unificació de tots els aspectes de l'existència. Finalment però aquesta unificació 
de la vida teixida a base d'enfilar tots i cadascun dels moments viscuts amb l'activitat 
conscient de qui els protagonitza no acaba mai de dur l'individu a poder unificar la seva 
vida, a causa de la impossibilitat de transformar l'entorn. Aquí l'individu sempre troba 
límits per modificar les seves circumstàncies degut a l'existència d'una mà invisible que 
tot ho dirigeix, un seguit de forces sobrehumanes que impedeixen alterar les condicions 
existents i constituir allò que pot afermar la unitat de totes les coses. Això obliga la 
lluita per unificar la vida a cercar simultàniament una unificació del medi, donat que 
allà on la vida quotidiana es troba permanentment sotmesa a forces superiors que 
escapen al control humà, no es pot parlar d'una existència unificada. 

La visió de la vida i el món que la teoria revolucionària i el cinematògraf 
busquen comunicar són aportacions a la recerca d'unitat. Un cop constatada la 
impossibilitat d'assolir la unitat intrínsecament, aquesta recerca és duta al terreny 
material, allà on els dispositius cinematogràfics poden desplegar tot el seu potencial per 
observar la realitat empírica, recollir dades i realitzar experiments demostrables, 

repetibles, verificables i validables que permetin arribar a constatar amb certeses o 
evidències incontestables la no unitat de totes les coses. No obstant donat que 
paradoxalment en la seva formulació en positiu aquesta recerca s'orienta vers un 
desconegut utòpic, que no existeix enlloc, la recerca no pot fer altra cosa que oferir 
alguns indicis i suggerir algunes vies per les quals gràcies a una transformació radical 
de l'individu i les seves circumstàncies es podria donar una materialització de la unitat 
de totes les coses, aquest és el paper de la creació conscient de situacions i el 
cinematògraf com a mitjans d'investigació. D'altra banda, ja que com s'ha dit la 
materialització de la unitat de totes les coses no és sinó un horitzó al qual apunta el 
méthodos entès com a camí cap al coneixement, els resultats de la recerca a exposar en 
forma cinematogràfica han d'evitar per damunt de tot la pretensió d'haver assolit un 
final de trajecte que ara per ara no es pot atènyer, d'aquesta manera si bé en un principi 
la recerca del desconegut pot emprendre una trajectòria que apunti un objectiu 
clarament definit, les repetides observacions, induccions, hipòtesis, experimentacions i 
refutacions han de dur a l'investigador a veure's sempre lluny del destí final de la seva 
investigació, suprimir definitivament la distància entre subjecte i representació, vida i 
cine. Això dóna peu a la conclusió o tesi que una recerca com aquesta no pot conduir 
sinó a constatar que cada vegada que hom creu haver arribat per fi a un resultat definitiu 
s'acaba per demostrar que allò que es té davant no és sinó una inversió de la 
materialització de la unitat de totes les coses. 

La recerca d'unitat troba en el seu camí una sèrie d'obstacles que fan que cada 
vegada que s'inicia un nou procés per materialitzar la unitat de la vida i la unitat de totes 
les coses el procés acabi per ser revertit i es retorni així a l'estat inicial de separació. 
Tant la teoria revolucionària com la teoria del cinematògraf han fet grans esforços per 
identificar aquests obstacles i detectar on poden estar els problemes per materialitzar la 
unitat, això ha donat lloc a una visió del món que concentra la seva atenció en els 
vincles o relacions entre elements, i a un món possible on la separació preval sobre la 
unitat, i el distanciament sobre l'apropament. El problema és però que aquestes forces 
extrínseques que actuen en favor de la separació o distanciament entre elements 
s'encarreguen al mateix temps de reproduir una pseudounitat separada del món i de la 
vida que només pot ser contemplada com una cosa apart. Fins aquí s'han distingit sis 
d'aquestes forces: diner, mercaderia, ideologia, intercanvis, imatge i espectacle. Aquests 
sis tipus de vincles poden ser reduïts a una única força relacional que integra éssers i 

coses en tant que separats, una força omnipresent amb capacitat de trencar vincles que 
uneixen i crear-ne d'altres que separen, de destruir allò que cohesiona la vida o el món 
per tal d'establir noves relacions separades, i esmicolar unitats compactes per agregar 
fragments arrencats d'orígens diversos en una massa incoherent, l'espectacle. 
L'espectacle és la consumació de la separació entre subjecte i representació, la inversió 
del desconegut, el contrari de la unificació de l'activitat quotidiana i cinematogràfica. 



Unitat del cinematogràfic i el quotidià 

Al llarg d'aquest treball s'ha intentat comparar filmografia i biografia de Guy 
Debord i Robert Bresson a partir de la noció d'unitat. La hipòtesi central de la recerca 
ha estat que els films de Debord i Bresson sorgeixen d'un afany singular per assenyalar 
la unitat de totes les coses, per acabar amb la separació entre subjecte i representació. 

A partir d'aquí caldria posar de relleu la unitat i coherència de la filmografia 
d'un i altre autor, donat que aquesta és ja de per sí una característica singular i comú a 
aquests dos autors, que empren un mètode únic, propi i invariable a l'hora de concebre 
els seus films. Però més enllà d'això, caldria veure fins on podem distingir dos mètodes 
diferents per a cadascun dels autors, i fins a quin punt hom pot dir que en la forma i en 
el fons es tracta d'un únic mètode de creació cinematogràfica, un mètode per retrobar la 
unitat, per fer creacions d'una sola peça. Al cinquè apartat s'ha volgut oferir una 
primera aproximació a aquest mètode únic i comú d'escriptura amb imatges i sons al 
qual responen els treballs cinematogràfics de Guy Debord i Robert Bresson, un estil 
propi (Sontag, 1965). L'objectiu d'aquest apartat és per tant apuntar algunes 
consideracions que haurien de ser ampliades en una fase posterior de la recerca, on 
l'èmfasi recauria més sobre qiïestions formals, tot i haver quedat constatada la 
impossibilitat de separar forma i fons, biografia i filmografia, en una recerca que 
precisament busca maneres de reduir la distància entre subjecte i representació. 

Quan es parla dels films com a índexs que apunten vers la unitat de totes les 
coses hom no pot referir-se per tant en exclusiva a qiiestions de fons, alguns films poden 
expressar desesperació pel fet de no poder arribar mai a la unitat, al final d'una via que 
sembla no tenir sortida, no obstant cal que això s'acobli a una forma on la pròpia relació 

entre el film i els seus receptors sigui en sí mateixa posada en qiiestió, per aquesta 
mateixa impossibilitat d'arribar a la fita sempre inassolible de la unificació. Al mateix 
temps tampoc es pot concebre el problema de la unitat com una qiiestió exclusivament 
de forma, molts films cerquen la unitat de l'obra però només uns pocs tracten aquesta 
qiiestió com a tema de fons, fent de la lluita per la unitat el conflicte principal dels 
personatges en la seva vida quotidiana, establint combinacions inesperades entre 
elements ja existents aparentment distants que provoquin un estranyament que faci que 
hom es qiiestioni les relacions entre totes les coses. A causa d'això, la recerca d'unitat 
ha d'apuntar amb gran precisió, matisació, depuració i simplificació vers una finalitat 
extremadament essencialista, però alhora traçar la seva trajectòria amb incomunicació, 
hermetisme, silenci, quietud, mutisme, el-lipsi, absència, inefabilitat, invisibilitat... per 
fer valer el seu existencialisme. En la recerca del desconegut el film no és més que un 
signe que indica camins per avançar vers un desconegut capaç de transcendir la dualitat 
entre individu i entorn, esperit i matèria, mística i revolució, interior i exterior, física i 
metafísica. La unitat entre subjecte i representació no pot donar-se separadament en 
fons i forma, sinó únicament com a unitat de forma i fons. El problema de la unificació 
de l'activitat cinematogràfica no pot separar-se per tant del problema de la unificació 
del quotidià. 

La creació conscient de situacions i el cinematògraf com a mitjans 
d'investigació busquen apuntar vers un desconegut, la unitat de tots els éssers i totes les 
coses. En aquesta recerca és imprescindible comptar amb la participació i implicació 
activa del subjecte, de manera que ha de quedar forçosament exclosa qualsevol idea 
d'espectacle que pretengui que el trajecte es pot recórrer des de la passivitat, no 
intervenció, no participació, no implicació. L'espectacle no compta amb el subjecte, el 
camí vers el desconegut ha de ser recorregut i viscut per un mateix, des de la pròpia 
subjectivitat, ans altrament la contemplació d'experiències i moments no viscuts no fan 
sinó contribuir a l'abundància de la despossessió de la vida, abundància que preval amb 
un cine que s'erigeix com un cúmul de representacions separades de l'activitat 
conscient dels subjectes. L'espectador de cine com l'espectador de la vida es veu a sí 
mateix com un ésser actiu, participatiu, decisori, lliure, autònom, sencer, únic... la 
funció d'un film no espectacular és negar rotundament això, amb les conseqiiències que 
per a l'individu i la societat se'n derivin. Heus ací l'especificitat que uneix els films de 
Debord i Bresson, allò que tenen en comú aquests dos directors i que els diferencia els 

seus films de tota la resta de creacions cinematogràfiques és la voluntat de constituir els 
seus films en vectors o índexs capaços d'apuntar vers la unitat profunda de totes les 
coses, d'assenyalar vies per escapar de l'espectacle, entenent al mateix temps que 
aquesta unitat només pot prendre forma a partir d'una activitat conscient que, sense 
trencar amb la coherència interna del món en pantalla i el món fora d'aquesta, unifiqui 
experiència quotidiana i experiència cinematogràfica, i aboleixi així la separació entre 
subjecte i representació per donar pas a relacions de caire no espectacular, i 
conseqiientment films que prenguin en consideració el subjecte. 



El naixement d'una nova fenomenologia 

A mitjans del segle XX, neix a la capital francesa una fenomenologia que 
planteja una relació completament renovadora entre vida quotidiana i cinematografia. 
Aquesta fenomenologia, impulsada determinantment per les aportacions de Guy Debord 
i Robert Bresson, busca acabar amb la distància entre subjecte i representació 
mitjançant la unificació de l'activitat quotidiana i cinematogràfica. Això suposa un 
redreçament de la crítica social i la crítica cinematogràfica, que pel que fa 
específicament a l'àmbit cinematogràfic comporta una transformació a fons tant de les 
intencions amb les quals es fan films com de les experiències de recepció. Per 
comprendre l'abast i vigència d'aquesta transformació, resulta indispensable analitzar 
en profunditat les qiiestions que motivaren el sorgiment d'aquesta nova fenomenologia, 
en tant que aposta per una manera radicalment diferent de veure i de fer films. 

La transformació esmentada parteix inicialment de la preocupació per la 
problemàtica del subjecte, del reconeixement del subjecte, de la impertinència d'establir 
entre aquest i el film qualsevol vincle espectacular, i per contra la necessitat de fomentar 
una comunicació cinematogràfica no unidireccional on l'espectador tingui l'opció de 
despertar per esdevenir receptor, o fins i tot activador del film. La noció d'activador, 
suposa la implicació activa del subjecte en el procés de recepció cinematogràfica, amb 
un desig i temps singular, amb una vida única i pròpia. Però més enllà del propi 
subjecte, el film en sí ha d'esdevenir una eina adient per fomentar aquest diàleg, i aquí 
apareix la problemàtica de l'objecte, d'entendre el film com quelcom separat i acabat, 
completament independent de la participació d'aquell qui llegeix les imatges i sons. 

Nogensmenys el film ha de ser concebut com un instrument per provocar el destinatari, 
per fomentar en aquest una actitud receptiva, per forçar-lo a adoptar una implicació 
activa en la relació cinematogràfica, per obligar-lo a sortir de la indiferència amb què 
l'espectador, tal vegada més enllà de l'àmbit cinematogràfic i tot, viu la seva vida 
quotidiana. ParaHelament aquesta transformació del subjecte per esdevenir quelcom 
més que espectador ha de donar-se també en qui participa del procés de creació del film, 
pel qual resulta indispensable acabar amb la distància entre qui veu els films i qui els fa. 
Si hom pretén que veure un film ha de deixar de ser vist com un gest de contemplació 
ensimismada, per esdevenir una via per participar en la creació del film, fer films ha de 
deixar de ser vist com un gest exhibicionista d'extroversió de la subjectivitat, per 
contribuir a una nova manera de veure films. En relació a l'objecte i al retrobament 
entre teoria i pràctica, hom pot dir que a mesura que el receptor s'habitua a una noves 
formes de veure films, l'emissor es veu empès a explorar aquesta noves formes de fer 
films, en un procés retroactiu i dialèctic pel qual l'espectacle surt de l'espectador al 
temps que l'espectador surt de l'espectacle. D'aquesta manera, mitjançant la 
transformació dels elements implicats en la comunicació cinematogràfica, hom arriba a 
la transformació de les relacions entre subjectes i objectes, obrint el camí a la unificació 
més enllà fins i tot de l'activitat cinematogràfica. 

El problema de la unificació, provocat per la distància entre subjecte i 
representació, és un problema inherent a l'experiència quotidiana com cinematogràfica. 
En aquest sentit el destinatari d'un film que busqui relacions no separades ha de 
començar per reconèixer per sí mateix aquest problema en la immensa majoria de les 
relacions de la seva vida, el seu entorn i els films que veu. A partir d'aquí el film 
unificador comença com una experiència més dins una quotidianitat que 
progressivament es veu posada en qiiestió fins ser transcendida per una confrontació 
amb la unitat de totes les coses, després de la qual el destinatari retorna al seu hàbitat 
quotidià completament transformat, gràcies a un procés d'autocrítica que tindrà lloc en 
una petita proporció de casos però de forma molt intensa, degut a que el potencial 
transformador d'aquest mena de films és més de caire qualitatiu que quantitatiu. Aquest 
moviment d'enlairament i aterratge en el quotidià, dirigit pel propi destinatari, hauria de 
donar pas a una forma radicalment diferent de relacionar-se amb el cine, més enllà de la 
vasta gamma de temes i tractaments possibles, en tant que forma de comunicació que no 
deixa cabuda a eleccions, alternatives, decisions, ni llibertats reals per a l'espectador. A 

partir d'aquí, és el propi subjecte qui ha d'assumir la responsabilitat d'emprendre per sí 
mateix la recerca del desconegut, la materialització d'aquest desconegut, i l'evasió de 
l'espectacle. 

La crítica cinematogràfica i la crítica social afronten el problema comú de la 
separació entre subjecte i representació. A partir d'aquí la fenomenologia estudiada 
planteja una necessitat de recerca d'un desconegut i de materialització d'aquest 
desconegut fora de l'espectacle. Històricament aquest projecte de caire emancipador 
condueix a un fracàs subjectiu en la lluita per unificar la vida i un fracàs objectiu 
provocat per l'increment constant de la separació en l'entorn. Tanmateix dins el terreny 
de la teoria i pràctica cinematogràfica, aquesta empresa dóna llum a una nova escriptura 
amb imatges i sons, el cinematògraf i tots els seus relatius, que independentment del 
moment i les circumstàncies segueixen convidant a la recerca d'una vida, un món i un 
cine diferents. El cinematògraf, més que una nova forma de fer cine, és una nova forma 
d'experimentar la vida, el món i els films. El cinematògraf serveix per crear situacions, 
per investigar fins on és possible arribar en la lluita per unificar l'activitat quotidiana i 
cinematogràfica. A partir de les infinites combinacions possibles entre imatges i sons 
captats o reproduïts mecànicament per màquines, aquest nou mitjà d'investigació cerca 
la unitat de totes les coses, no com una cosa en sí sinó com un vincle entre coses, un 
vincle completament nou només expressable per mitjans nous, amb nous potencials per 
vehicular idees i sensacions noves. Aquestes noves relacions entre elements han de 
començar amb el film mateix, amb la unificació de totes les parts posades en relació per 
la comunicació cinematogràfica, i procurar estendre's a tots els àmbits de l'activitat 
quotidiana. 

La unificació del quotidià i el cinematogràfic en el transcurs de la projecció, en 
tant que possessió directa de tots el moments d'una activitat conscient, implica un 
esforç afegit per a un un subjecte poc entrenat a mirar i escoltar críticament tot allò que 
presencia, un individu habituat a films que no requereixen aquesta mena d'esforç. 
Aquesta actitud de mirar i escoltar críticament, es veu minvada en primer lloc per la 
gran quanitat d'estímuls visuals i sonors que bombardegen l'individu en la seva 
quotidianitat, pel qual la perspectiva crítica ha de tenir present que la sobreabundància 
és el primer enemic de la unificació. El foment d'un estadi receptiu i alhora actiu, té 
també com a antagonista qualsevol encaminament sobre com han de ser interpretats els 

estímuls, l'emfatització i jerarquització d'idees o formes resta capatitat al subjecte per 
discernir per sí mateix, al mateix temps dificulta que aquest estadi actiu i receptiu es 
doni per igual al llarg de tota la comunicació, no només en una sèrie de supòsits de 
partida en base als quals el destinatari es deixi portar per complet pel flux d'imatges i 
sons. La implicació activa en la recepció tendeix a ser major en el pla acústic que en el 
pla visual, on sempre hi ha certa propensió a donar-ho tot fet, a no deixar gaire cabuda a 
l'aportació del receptor, per això cal defugir conscientment qualsevol subordinació del 
so a la imatge, reconeixent el paper cabdal del visual en l'espectacle. La recepció activa 
i crítica per part del destinatari es veu reduïda en la mesura que la comunicació 
cinematogràfica no pretén sinó representar quelcom amb el qual hom ja està 
familiaritzat, tornar a fer present quelcom que en la mesura que ja és conegut no precisa 
ser experimentat de nou ni ser qiiestionat de base. Per promoure l'activació cal en 
darrera instància eludir el model de comunicació hegemònic, en el qual el destinatari és 
convidat a reflexionar exclusivament al voltant dels continguts però no de les formes 
per les quals es dóna el diàleg, com si es tractés de dues qiiestions separables, o com si 
el procés de formalització fós quelcom immodificable o sense importància. Òbviament 
totes aquestes consideracions són aplicables tant a l'hora de fer films com de mirar-los. 

Al llarg d'aquest treball s'han analitzat una sèrie de films que busquen 
transformar l'activitat cinematogràfica en un poderós mitjà d'investigació al servei de la 
unificació de l'activitat quotidiana, i al mateix temps transformar l'activitat quotidiana a 
partir d'una fenomenologia que força a la deconstrucció de la noció d'espectador per 
donar pas a una nova relació entre subjecte i cinematografia. Aquesta nova relació, 
sorgida de posar en qiiestió els lligams i la pròpia naturalesa d'un ésser humà en tant que 
subjecte producte de la seva dimensió social i d'un dispositiu cinematogràfic en tant que 
objecte inherentment condicionat per la percepció subjectiva i social d'aquest ésser 
humà, permet unificar indissolublement crítica social i crítica cinematogràfica, tot 
fusionant la teorització entorn l'activitat cinematogràfica i l'activitat quotidiana a partir 
de la qiiestió central de la separació entre subjecte i representació, una qiiestió 
fonamental sobre la qual encara resta força per conèixer. Resseguint el paradigma del 
qual parteix la fenomenologia estudiada, el recorregut del treball ha partit de la 
problemàtica del subjecte i la unificació de la vida, ha passat llavors a la problemàtica 
de l'objecte i la unificació de l'entorn, i finalment ha unit a aquests dos aspectes la 
problemàtica del vincle i de la utilització del film com a instrument d'unificació. En 

cadascun dels apartats s'han desplegat una sèrie de nocions fonamentals entorn 
cadascuna de les qiiestions plantejades, finalment en el darrer apartat s'ha efectuat una 
primera aproximació a la caracterització de la fenomenologia estudiada, pendent de ser 
completada en una fase posterior de recerca. D'aquesta manera cal remarcar un cop més 
que les conclusions finals de la recerca tenen un caràcter provisional respecte la tesi 
doctoral, on es buscaria una contextualització filosòfica i fílmica més àmplia, com 
també una metodologia que permeti arribar a resultats més concrets, per tal de copsar 
millor com la matèria ha evolucionat fins a l'actualitat i quin és des d'una perspectiva 
transdisciplinària l'estat actual de la qiiestió. 



Conclusions finals 

Els films de Debord i Bresson prenen com a punt de partida el subjecte, un 
subjecte observable en el món del quotidià, tanmateix allò que realment interessa 
investigar a ambdós autors no és tant la vida quotidiana del subjecte, com allò que 
aquesta no és però podria arribar a ser. Per això cal primerament buscar a l'interior del 
subjecte, veure quines són les motivacions que regeixen el seu dia a dia, intrínsecament 
i extrínsecament, per valorar fins a quin punt el subjecte controla lliurement el seu dia a 
dia, més concretament s'han d'analitzar paràmetres com vida i existència, desig i temps, 
singularitat i coherència. Aquí hom troba la influència determinant de l'entorn, un 
entorn que no obstant escapa al control del subjecte col-lectiu en tant que agregat de 
subjectes individuals, per sotmetre-ho tot a l'albir d'una mà invisible que tot ho controla. 
Aquestes forces invisibles que mouen el subjecte en la seva quotidianitat, han de ser per 
tant investigades i dissoltes pel subjecte individual com col-lectiu, per poder donar pas 
així a una unificació definitiva de la vida i l'entorn. 

Quan Debord i Bresson investiguen les forces invisibles que mouen l'ésser humà 
en la seva quotidianitat, destaquen una sèrie d'aspectes que sense ser exclusius tenen 
gran rellevància a l'hora de sintetitzar aquestes forces ocultes. El diner mou la gent en 
la vida social, el diner de per sí no té valor sinó com a equivalent universal de la 
mercaderia, el diner i la mercaderia son els eixos centrals d'una ideologia que pren com 
a valors suprems treball i consum, la ideologia vigent fomenta que les relacions socials 
tendeixin cada cop més a reduir-se a un intercanvi, l'intercanvi en tant que interacció 

basada en un principi d'equivalència i reciprocitat en què el valor de canvi cobra cada 
cop més importància sobre el valor d'ús atribueix un paper cada cop més preponderant a 
la imatge, la conquesta de la imatge sobre l'objecte culmina amb la separació del 
subjecte abocat de forma ferotge a la producció i el consum envers l'objecte produït i 
consumit que, erigit en representació independent i definitiva, esdevé espectacle. 

Tant Debord com Bresson constaten amb els seus films que no pot donar-se 
unificació de la vida sense unificació de l'entorn i viceversa, de manera que els seus 
treballs d'investigació apunten vers la recerca d'un desconegut, la unificació del 
cinematogràfic i el quotidià. L'afany per assenyalar determinats factors que guien 
l'activitat quotidiana com cinematogràfica cerca no més que suggerir alguns dels 
aspectes als quals caldria parar atenció per tal d'avançar vers aquest desconegut. La 
voluntat d'utilitzar el cinematògraf i la creació conscient de situacions com a mitjans 
d'investigació per a cercar materialitzacions d'aquest desconegut no fan més que encetar 
un procés de materialització del desconegut que necessàriament ha de quedar fora de 
l'espectacle. És per això que la supressió definitiva de la distància entre subjecte i 
representació, entre vida i cinematografia, no pot donar-se sota la forma d'un espectacle 
que pretengui unir el cinematogràfic i el quotidià separats entre sí i respecte sí mateixos, 
d'un simulacre que unifiqui el separat en tant que separat. 

Els films de Debord i Bresson són aportacions a la recerca d'unitat en el camp 
cinematogràfic i quotidià, aquestes aportacions constitueixen un únic mètode pel 
conjunt dels dos autors i de tots els seus films, un mètode que pren com a preocupació 
central la qiiestió de la unitat de totes les coses. En aquest mètode la qiiestió de la 
unificació del film és inseparable de la qiiestió de la unificació de la vida quotidiana, del 
qual es desprèn la importància de la participació del subjecte tant en el transcurs del 
film com en el conjunt de la seva vida quotidiana. L'objectiu final, la unificació del 
cinematogràfic i quotidià, ha de donar-se llavors per una activitat conscient que guia 
totes les experiències i moments viscuts de manera singular, al marge de qualsevol 
reproductibilitat mecànica en imatges i sons, en comptes de pel flux de vivències 
creades per altres i apreheses des de la passivitat que comporta tota separació entre 
subjecte i representació. 

A mitjans del segle XX neix a la capital francesa una nova fenomenologia que 
qiiestiona a fons la manera de veure i de fer films per tal de promoure una transformació 
radical de l'activitat quotidiana i cinematogràfica. Aquesta transformació parteix del 
reconeixement del subjecte receptor, de la seva capacitat d'interactuar amb l'objecte 
fílmic, alhora que concep el film com una provocació que ha d'instar el destinatari a 
participar d'alguna manera en l'acció, per tal d'acabar amb la distància entre qui veu i 
qui fa el film, tot unificant subjecte i objecte en termes teòrics com pràctics més enllà i 
tot de l'activitat cinematogràfica. Partint de la idea que el problema de la separació no es 
circumscriu a l'experiència cinematogràfica, aquesta mena de film comença com una 
experiència quotidiana més, que a diferència de la resta obre gradualment la via vers 
una activitat unificada, i per tant suscita una profunda ruptura respecte a la forma 
convencional de relacionar-se amb el cinematogràfic i el quotidià. Un film d'aquest 
tipus pot contribuir llavors a la presa de consciència respecte l'escletxa abismal que 
separa subjecte i representació, la necessitat vehement d'unificar vida i entorn pot 
conduir llavors a una recerca cada cop més desesperada de la unitat, a mesura que es 
constata que allò que contínuament es reconstitueix i reforça arreu és una inversió de la 
unitat de totes les coses, tanmateix un film d'aquesta condició convida a més a donar un 
nou ús a uns mitjans cinematogràfics especialment adients per observar i estudiar 
relacions entre elements subjectius i objectius de la vida social. Un film com aquest 
pretén en certa manera fomentar una actitud permanentment crítica del subjecte a l'hora 
de mirar i escoltar al seu voltant, d'aquí la renúncia explícita a l'abundància, 
l'emfatització, la supeditació de l'oïda a la vista, als procediments de figuració i 
representació, i a la separació de forma i contingut. Un film així busca al cap i a la fi 
explorar i experimentar noves maneres aprehendre i concebre la vida, el món i els 
propis films, a la recerca de la unitat de totes les coses. Tal film sorgeix en definitiva 
d'un treball de recerca més ampli orientat a qiiestionar radicalment dues concepcions 
fonamentals com són les de subjectivitat i objectivitat, així com els vincles o xocs 
d'aquestes envers altres subjectivitats i objectivitats, a partir d'una noció d'unificació 
que implica tant el cinematogràfic com el quotidià. 

PART II: ANNEXOS 



BIBLIOGRAFIA I FILMOGRAFIA DE GUY DEBORD I ROBERT BRESSON 



Biografia de Guy Debord (1931-1994) 

Fill de Paulette Rossi y Martial Debord, Guy nasqué el 1931 en el sí d'una 
família burgesa resident a París 146 . Degut a la prematura mort del seu pare i a les 
nombroses aventures amoroses de la seva mare, va créixer amb la seva àvia que el 
traslladà per diferents poblacions mediterrànies. Es diu que va ser un jove problemàtic, 
després d'acabar el batxillerat va començar els estudis de dret a la Universitat de París 
però ben aviat els deixà per esdevenir poeta, revolucionari, escriptor i cineasta. Acabada 
la II Guerra Mundial es va unir al grup Socialisme o Barbàrie, dirigit per Cornelius 
Castoriadis, una escissió de la Quarta Internacional orientada a la crítica de les 
burocràcies com a forma de reproducció de la societat capitalista. L'any 1951 al 
Festival de Cinema de Cannes Debord entra en contacte amb el lletrisme, un moviment 
revolucionari fundat el 1945 per Isidore Isou, qui parteix de la destrucció de la poesia 
en mots en favor d'una estètica basada en la lletra i el signe per engendrar una obra 
polimòrfica i iconoclasta basada en el concepte de creació generalitzada i una fusió de 
diverses branques de coneixement que van de la teoria de l'art a la inversió de la 
societat i de la vida (Monsinjon et Saint Chamas, 2006). L'any 1952 en rebuig a la 
idolatria de la creativitat i els límits en quant a ambicions dels lletristes Guy Debord, G. 
J. Wolman, J.-M. Mension, i J.-L. Brau funden en secret la Internacional Lletrista, la 
ruptura definitiva es produeix uns mesos després arran d'un escàndol protagonitzat pels 
escindits en la recepció de Chaplin a l'hotel Ritz per part de la prefectura de policia 
(Gauthier, 2001). L'any 1957 Debord participa de la fundació de la Internacional 
Situacionista, grup sorgit de la fusió de la Internacional Lletrista, el Moviment 
Internacional per una Bauhaus Imaginista, i el Comitè Psicogeogràfic de Londres, tots 
ells influïts per les idees de pensadors marxistes com Anton Pannekoek, Rosa 
Luxemburg, Georg Lukacs o el comunisme dels consells, com també per la voluntat de 

superar les temptatives revolucionàries d'avantguardes artístiques predecessores com el 
dadaisme, el surrealisme o el lletrisme. Partint de la necessitat d'alliberar-se de les 
condicions històriques per a una reapropiació del real, el grup comença preocupat per 
qiiestions relatives a l'art i l'urbanisme per deixar pas progressivament a continguts 
polítics i revolucionaris cada cop més amplis fins assolir una crítica global de la societat 
espectacular- mercantil que unida al desig de revolució social actua com a catalitzador 
de la revolta francesa de maig de 1968 (IS, 1969). Guy Debord i els situacionistes 
adquireixen força rellevància a partir dels fets de Maig del 68 (Jappe, 1993:121). La 
Internacional Situacionista passa a situar-se al centre de totes les mirades, treu un 
número la seva revista amb extensos articles on s'analitza a fons els esdeveniments i el 
1972 s'autodissol. Per la seva banda Debord amant sempre de la màxima discreció 
esdevé més inaccessible encara, la seva negativa a entregar-se a la fama o la 
rendibilitzar econòmicament la seva popularitat el fan romandre sempre allunyat dels 
canals de l'espectacle, convertint-lo en algú definitivament irrecuperable, a diferència 
de molts altres dels protagonistes i intel-lectuals destacats de la seva època. Durant els 
anys setanta Debord contrau matrimoni amb Alice Becker-Ho i emprèn una fructífera 
col-laboració amb Gérard Lebovici, qui a més de reeditar La societat de l'espectacle 
(Debord, 1967) i molts altres textos d'extrema esquerra i dubtosa rendibilitat, produeix 
els films de Debord, i fins i tot adquireix una sala per a exhibir-los en exclusiva. A 
finals dels anys setanta Debord participa a Itàlia d'un moviment obrer d'extrema 
esquerra, una subversió que considera extremadament perillosa pel fet d'escapar del 
control del Partit Comunista en un país que resumeix les contradiccions socials del món 
sencer alhora que tracta d'amalgamar el poder burgès i el burocràtic-totalitari (Debord, 
1979:105-127). Ja als vuitanta el misteriós assassinat de Lebovici i la reacció de la 
premsa fan que Debord retiri els seus films de circulació, a partir de llavors la seva 
isolació i problemes d'alcoholisme semblen incrementar-se encara més fins que a finals 
de la dècada publica Commentaires sur la société du spectacle (1988) i el primer volum 
de la seva autobiografia, Panégyrique (1989). Als any noranta gairebé totes les seves 
obres són reeditades per Gallimard i la premsa parla més que mai d'ell amb articles que 
ell cita i comenta amb sarcasme a Cette mauvaise réputation (1993), únic escrit 
d'aquesta etapa, el darrer any de la seva vida realitza amb Brigitte Conrad un 
documental titulat Guy Debord, son art, son temps (1995), produït per a Canal+ i 
estrenat poc després del seu suïcidi el 30 de novembre de 1994. 

Filmografia de Guy Debord (1952-1978) 

Guy Debord sempre es considerà a sí mateix com un cineasta a més d'un teòric, 
fins al punt de veure en el cine el seu verdader "ofici" (Jappe, 1993: 121) 147 . La seva 
filmografia consta de sis pel-lícules realitzades entre 1952 i 1978, totes elles 
enregistrades en 35mm, en blanc i negre, de durada molt dispar, i d'un caire documental 
proper al film-assaig (Knabb, 1998, 2003). Les tres primeres van ser rarament exhibides 
malgrat el primer títol provocà alguns escàndols als anys cinquanta, les tres darreres van 
ser una mica més projectades a París durant els setanta i principi dels vuitanta, malgrat 
no va ser molta la gent que va tenir oportunitat de conèixer-les, ja que gairebé sempre 
els plantejaments de Debord escrits amb paraules i lletres van tenir millor acollida que 
aquells escrits amb imatges i sons. Normalment aquests treballs compten amb una veu 
en off principal, que sol ser la del propi Debord, mesclada amb imatges i ocasionalment 
música, subtítols, marcs de text, seqiiències d'altres films, etc. El més cèlebre dels films 
de Debord és sens dubte La Société du Spectacle (1973), adaptació cinematogràfica del 
llibre homònim, la resta de treballs filmats evoquen a grans trets les seves aventures al 
submón bohemi de París dels cinquanta, que queda contrastat amb el món creixentment 
ignorant, lleig i alienat del capitalisme (Knabb, 1998, 2003). 

L'any 1952 Debord acaba la seva primera obra cinematogràfica, Hurlements en 
faveur de Sade, un film de 75 minuts que en quant a imatge alterna seqiiències de 
pantalla completament en blanc amb d'altres de pantalla completament en negre, i en 
quant a banda sonora combina cites, observacions sobre la vida dels lletristes, 
afirmacions teòriques i extensos períodes de silenci, a més d'un llarg seguit de sons 
escatològics i 'gemecs en favor de Sade'. L'any 1959 Debord enllesteix el seu segon 
film, Sur le passage de quelques personnes à travers une assez courte unité de temps, 
un curtmetratge d'uns 20 minuts de durada 'sobre el pas d'unes poques persones a 
través d'una unitat de temps més aviat breu' que juntament amb el film segiient tracten 
la vida dels situacionistes en l'època, amb imatges que il-lustren les seves derives al 
Cafè de Saint-Germain-des-Prés i altres "Halles" nocturns. L'any 1961 Debord finalitza 
la seva tercera obra cinematogràfica, Critique de la séparation, de nou un curtmetratge 
d'uns 20 minuts de durada que recull valuoses observacions entorn el món del cinema, 
amb un títol que remarca la importància que els situacionistes confereixen a la noció de 

separació. L'any 1973 apareix La Société du Spectacle, un llargmetratge de 80 minuts 
de durada que ofereix una extensa descripció de la concepció d'espectacle, aquest film 
és una adaptació cinematogràfica del cèlebre llibre de Debord en què fragments de 
l'obra llegits de manera singular són combinats amb seqiiències de cinema Soviètic o de 
Hollyvvood (Potemìcin, Ten Days That ShooJc the World, For Whom the Bell Tolls, 
Shanghai Gesture, Johnny Guitar, Mr. Arìcadin, etc), anuncis de televisió, imatges de 
publicitat, pornografia tova, escenes de carrer, material d'arxiu provinent de noticiaris i 
documentals (entre els quals imatges de l'Espanya de 1936, Hongria 1956, Watts 1965, 
França 1968, i altres revoltes del passat), i periòdiques interrupcions de títols amb cites 
de Marx, Maquiavel, Clausevvitz o Tocqueville (Knabb, 1996). Dos anys després de 
l'aparició del film La Société du Spectacle (1973) s'estrena Réfutation de tous les 
jugements, tant élogieux qu'hostiles, qui ont été jusqu'ici portés sur le film "La Société 
du Spectacle" (1975), un curtmetratge de 25 minuts mitjançant el qual Debord pretén 
discutir i rebatre tots els judicis tant a favor com en contra fins llavors apareguts entorn 
la seva anterior obra cinematogràfica, com també fer alguns aclariments al voltant de la 
concepció d'espectacle, aquest film és en sí mateix un bon testimoni de la importància 
que l'autor confereix al debat d'idees i més concretament a la crítica cinematogràfica, 
com també una resposta conseqiient amb el pensament i estil dialèctic que travessa tota 
la seva obra. L'any 1978 apareix el darrer treball cinematogràfic de Debord, In girum 
imus nocte et consumimur igni, un llargmetratge de 100 minuts que pren com a centre la 
'vida real', ja no l'espectacle (Debord, 1989), a diferència de La Société du Spectacle 
(Debord, 1967) moltes de les imatges estan directament rodades per l'autor i el text ha 
estat escrit expressament pel film, el comentari inclou cites, al-lusions, referències i 
evocacions de pensadors com Hegel, Bossuet, Marx, Lautréamont, Saint-Just, Swift, 
Jomini, Maquiavel, Ariosto, Dante, Li Po, Musil, Shakespeare, Heràclit, Villiers de 
l'Isle-Adam, Pascal, Stevenson, Omar Khayyam, Alcuino (o Albino), Eclesiastés, 
Hemingvvay, Clausevvitz, Gracián, Keats, Shelley, Victor Hugo, Sun Tse, Homer, 
Musset, François Villon, Tucídies, Retz, T'ang, Sorel... la música comprèn el preludi 
del Quart concert reial primer moviment del Nou Concert n° 11 de François Couperin, i 
Whisper not de Benny Golson, interpretada per Art Blakey i els Jazz Messengers 
(Debord, 1980). L'any 1984 l'encara avui irresolt assassinat del seu amic i editor Gérard 
Lebovici, qui a més havia finançat els tres darrers films de Debord, duu l'autor 
profundament aïrat per la resposta de la premsa francesa davant el succés a retirar tots 
els seus films de circulació per un període que es prolongarà fins a deu anys, un motiu 

més pel qual aquests films són poc coneguts. La retirada de circulació dels films de 
Debord no impedeix però l'aparició de diferents edicions impreses dels seus guions, 
entre altres (Knabb, 1998, 2006): Oeuvres cinématographiques complètes: 1952-1978 
(Champ Libre, 1978; Gallimard, 1994) amb els guions il-lustrats dels sis films, una 
edició separada i comentada del guió de In girum (Lebovici, 1990; Gallimard, 1999), el 
mateix guió de In girum traduït per Lucy Forsyth (Pelagian, 1991), traduccions dels 
altres cinc films fetes per traductors diversos recopilades i fins a cert punt revisades per 
Richard Parry (ed.) a Society of the Spectacle and Other Films (Rebel, 1992), un 
informe detallat dels films de Debord fet per Thomas Levin a la col-lecció de 
McDonough (MIT Press, 2002), i finalment Complete Cinematic Works (AK, 2003), 
l'obra més completa al respecte fins al moment que inclou les noves traduccions dels sis 
guions realitzades per Ken Knabb a més de il-lustracions, documents i anotacions 
extensives. L'any 1994 Guy Debord en coHaboració amb Brigitte Cornand elaboren un 
treball en vídeo de 60 minuts de durada titulat Guy Debord, son art et son temps (1994), 
força en la línia dels sis treballs fílmics anteriors pel que fa a estil però més influenciat a 
nivell teòric pels Comentaris sobre la societat de l'espectacle (Debord, 1988), com "el 
seu art" es presenta un resum de la pantalla en negre amb silenci del seu primer film, 
com "el seu temps" una selecció de les imatges més funestes emeses per televisió en els 
darrers anys (Jappe, 1993:120). En tot cas no és fins l'any 1995 quan mort Debord els 
films en sí juntament amb aquest nou documental en vídeo tornen a veure la Uum, 
aquest cop a través de la seva difusió per televisió de pagament, circumstància que 
possibilita una extensiva redistribució de nombroses còpies de les obres en vídeo per 
diferents vies. Una dècada més tard la vídua de l'autor Alice Debord engega un procés 
de recuperació de l'obra cinematogràfica de Debord que culmina l'any 2005 amb la 
reedició dels seus films en un cofre de tres DVD, amb motiu d'aquesta redistribució en 
format digital els films són reestrenats en nombroses sales arreu de França a finals de 
l'any 2005 i tornen així a les sales de projecció . Aquest procés de recuperació origina 
també la traducció a l'anglès dels guions i altres documents, que a més de donar lloc al 
llibre Complete Cinematic Works (Debord, 1952-1978) han de servir per subtitular les 
obres en la seva distribució anglesa, val a dir que la traducció anglesa de les 
transcripcions completes dels sis films de Debord és alhora publicada a Internet, 
juntament amb altres obres de Debord i els situacionistes també traduïdes a l'anglès 
(Knabb, 1998). 

Guy Debord és en definitiva un cineasta autor de sis pel-lícules i un treball en 
vídeo, als que cal afegir una extensa producció bibliogràfica estretament vinculada al 
món del cine, integrada per nombrosos articles, editorials, cartes, prefacis, comunicats, 
tractats, traduccions, i no menys de disset llibres, entre els quals destaquen Contre le 
cinema (Dinamarca, 1964), La Societe du Spectacle (Paris, 1967), i Oeuvres 
Cinematographiques Completes, 1952-1978 (Paris, 1978), juntament amb les 
successives transcripcions i compilacions de crítiques dels seus propis films (Not Bored, 
2005). Si bé és cert que en línies generals el treball en vídeo, les diverses creacions 
visuals, i especialment les sis peHícules realitzades per Debord han experimentat una 
sort molt diferent als seus treballs escrits en paper, infinitament més valorats, tant uns 
com altres constitueixen aportacions decisives, rigoroses, coherents i vigents no només 
a l'estudi teòric del cine o al pensament cinematogràfic, sinó al propi llenguatge o 
pràctica cinematogràfics. En els seus films Debord ataca el mitjà cinematogràfic en sí, 
emprant el llenguatge fílmic en contra de sí mateix, desafiant els espectadors a crear les 
seves pròpies aventures enlloc de consumir passivament les pseudo-aventures que els 
són presentades (Knabb, 1998, 2003) 149 . Això queda reflectit ja en el seu primer film, 
que combina llargues seqiiències de pantalla completament en blanc amb altres de 
pantalla completament en negre acompanyades la major part del temps de llargs 
períodes de silenci i gemecs, i perdura fins el darrer, en què la veu en off de Debord 
afirma: "En aquest film, per exemple, jo simplement declaro algunes veritats sobre un 
rerefons d'imatges que són trivials o falses. Aquest film desdenya els fragments 
d'imatges de les quals està composat. No desitjo preservar res del llenguatge d'aquest 
art desfasat, excepte potser el contraplà de l'únic món que ha observat i un tràveling a 
través de les idees efímeres d'una era. M'enorgulleixo d'haver fet un film a partir de 
qualsevol deixalla que es trobés a mà; i trobo divertit que la gent qui se'n queixarà són 
qui han permès que les seves vides senceres estiguin dominades per tota mena de 
deixalla" (Debord, 1978). Debord comença aquest mateix film declarant que té la 
intenció de no fer cap concessió davant el públic i el cine al qual aquest està acostumat, 
en un exercici que és valorat anys més tard: "El 1978, una pel-lícula iHustrava 
efectivament aquest discurs. És cert que per aquesta classe de pel-lícula no hi havia 
verdaderament lloc en el cine, així com ara s'està veient que pel cine mateix no i ha 
gaire lloc a la societat. Les meres paraules seran, no obstant, instructives, a fi d'afegir a 
aquestes algunes notes que ajudin a entendre-les. El nostre temps haurà deixat pocs 
escrits que encarin amb tanta franquesa les grans transformacions que el marcaren. Així 

doncs, què hauran pogut veure i dir de verdader a propòsit d'això qui compartiren part 
de les seves iHusions i ambicions combinades?" (Debord, 1999). A partir de les 
paraules del propi Debord en aquestes dues cites, podem entendre que un anàlisi dels 
films de Debord s'ha de concentrar sobretot en el comentari més que en les imatges, ja 
que és en les paraules on podrem localitzar les aportacions més valuoses d'aquest autor, 
tal i com ell mateix ens suggereix. A banda d'això, l'altre gran focus del nostre anàlisi 
el constituiran els seus escrits, i puntualment també alguns aspectes de la seva biografia, 
donat que en aquest cas les teories i pràctiques al voltant del cinema van molt lligades a 
la manera d'afrontar la vida, davant la impossibilitat de separar el cineasta del teòric, 
escriptor, poeta i revolucionari. 



Biografia de Robert Bresson (1901-1999) 

Tot i que molts llibres de referència donen com a data de naixement el 1907, 
Robert Bresson va néixer probablement l'any 1901 i va morir el desembre de 1999, de 
manera que visqué tot el segle XX excepte uns 21 mesos (Reader, 2000:8-1 1) 150 . Nascut 
a la província de Auvergne, al centre França, va cursar secundària a un barri de la 
perifèria de Paris anomenat Sceaux, on es va especialitzar en llatí, grec i filosofia. En 
acabar l'educació secundària va dedicar-se a la pintura, activitat que va haver 
d'abandonar a causa de problemes nerviosos, val a dir que encara avui no es té 
constància de cap pintura seva ni de cap crítica al respecte. Es casà per primer cop als 
dinou anys, va ser empresonat pels alemanys en el decurs de la II Guerra Mundial 
durant un any i mig, enviudà i posteriorment es tornà a casar amb Mylène Van der 
Mersch, assistent de direcció en els seus darrers sis films, no tingué mai fills, i visqué de 
manera molt discreta la major part de la seva vida entre un apartament a l'Ile Saint- 
Louis de Paris i una casa al camp prop de Chartre. Malgrat ja a l'any 1934 havia dirigit 
en una comèdia en migmetratge titulada Les Affaires publiques, i entre 1933 i 1939 
havia col-laborat amb nombrosos films escrivint diàlegs, fent adaptacions, col-laborant 
amb guions, fent d'assistent de director o ajudant en la producció, la seva carrera 
cinematogràfica es desenvolupa principalment entre 1943 i 1983, quaranta anys en què 
dirigeix 13 llargmetratges, tot i que els primers no s'acostumen a adscriure dins el seu 
singular sistema, el cinematògraf. La seva obra, malgrat incompresa durant molt de 
temps per la majoria dels marxistes i surrealistes de l'àmbit de la revista Positif, ha estat 

sempre extremadament valorada pels Cahiers du Cinema i la Nouvelle Vague, fins al 
punt de ser considerada per molts la més gran aportació a la cinematografia francesa, 
Jean-Luc Godard per exemple afirmava l'any 1957 que Bresson "és al cine francès allò 
que Dostoievski a la novel-la russa o Mozart a la música alemanya" 151 . 



Filmografia de Robert Bresson (1943-1983) 

Dels tretze llargmetratges que composen la filmografia de Bresson els vuit 
primers són en blanc i negre, la durada és gairebé sempre entre 80 i 100 minuts, les tres 
excepcions són Journal d'un curé de campagne (1951) amb 110 minuts, Pickpocket 
(1959) amb 75 minuts, i Le Procès de Jeanne d'Arc (1962) amb 65 minuts. En termes 
generals no s'utilitzen pràcticament mai actors, i les persones qui han aparegut en un 
film no tornen a aparèixer en cap altre. Malgrat les dificultats que presenten a la 
classificació en una primera aproximació es pot dir que són tot ficcions dins l'àmbit de 
la tragèdia. Alguns d'aquests films parteixen d'adaptacions d'autors com Denis Diderot, 
Georges Bernanos, Fedor Dostoievski o Lleó Tolstoi, altres de documents històrics com 
el relat del comandant André Devigny, les actes del procés i rehabilitació de Joana 
d'Arc, o Les romans de Chrétien de Troyes, també n'hi ha que es basen en guions 
propis: Pickpocket (1959), Au hasard Balthazar (1966), Lancelot du Lac (1974) i Le 
Diable probablement (1977), en tots els casos el relat serveix de punt de partida per tal 
d'intentar narrar a partir de la pròpia experiència. 

Les Anges du péché (1943) ens apropa a una jove acomodada però apassionada 
que arran d'ingressar en un convent d'ajuda a convictes coneix una altra noia 
empresonada per un robatori presumptament no comès, quan en sortir la segona 
assassina el responsable del seu confinament i busca refugi al convent la convivència 
s'enrareix fins al punt que la primera jove és expulsada, finalment la jove expulsada és 
readmesa però mor per malaltia mentre la segona s'entrega a la policia per ser castigada. 
Les Dames du Bois de Boulogne (1945) tracta d'una noia que en adonar-se que el seu 
amant perd interès en ella decideix venjar-se intentant casar-lo amb una prostituta, 
l'engany sorgeix efecte i poc després del matrimoni es destapa tota la trama. Journal 
d'un curé de campagne (1951) relata la història d'un cura que arriba a un poblet de la 
Campanya on tothom mira d'aprofitar-se'n, com més intenta ajudar la gent més 

empitjora el seu càncer d'estómac i el seu estat d'ànim, la seva agonia física i espiritual 
culmina amb la seva solitària mort en un hostal. Un condamné à mort s'est échappé ou 
Le Vent souffle où il veut (1956) explica com un condemnat a mort i el seu company de 
cel-la aconsegueixen fugir d'una presó que en realitat és un centre d'extermini per a 
alguns dels companys que allà conviuen amb el protagonista. Pickpocket (1959) conta 
com un jove que s'esforça per convertir-se en un bon pispa comença per robar la seva 
mare qui mor al poc temps i acaba a la presó, entremig la noia que cuidava la seva mare 
ha estat abandonada pel seu millor amic després de quedar embarassada, l'amor entre 
ambdós sorgeix només un cop ell ja és dins la presó. Le Procès de Jeanne d'Arc (1962) 
documenta en base a les actes del procés els fets històrics que envoltaren el judici de fe 
a Joana d'Arc i la seva crema a la foguera, després d'un llarg setge sense treva, com si 
fos una bruixa heretge qualsevol. Au hasard Balthazar (1966) és la història d'un ase que 
a mesura que passa d'amo en amo pateix tots els vicis dels humans que l'envolten a 
cada moment, que el torturen i maltracten fins que mor d'un tret a la muntanya carregat 
de material de contraban, pel camí vexacions i abusos de tota mena també entre 
humans. Mouchette (1967) parla d'una nena que viu a un petit poble marginada per les 
seves companyes d'escola i la resta de gent del poble, amb una mare moribunda, un 
pare alcohòlic que la maltracta i una germaneta recent nascuda que no para de plorar, la 
noia és violada i finalment es suïcida. Une femme douce (1969) és una jove 
desencantada que coneix i es casa amb un usurer qui la veu com un més dels seus 
objectes, la relació degenera cada cop més amb l'avarícia i la manca d'afecte fins que 
un dia ella es suïcida. A Quatre nuits d'un rêveur (1972) un pintor jove i somiador 
coneix a una jove a punt de suïcidar-se al Pont Neuf de Paris, parlen i queden per la nit 
segiient, mica en mica ell descobreix que ella havia quedat de trobar-se allà amb el seu 
amant un any abans, durant la quarta nit ell li declara el seu amor i ella sembla 
correspondre'l però finalment l'amant retorna i la noia se'n va amb ell. Lancelot du Lac 
(1974) narra les desventures dels Cavallers de la Taula Rodona a Camelot després de 
retornar de la funesta i fracassada recerca del Sant Grial, l'amor impossible entre 
Lancelot i Ginebra, l'ambició de Mordred, la incompetència d'Artus i la set de sang de 
tots i cadascun dels cavallers acaben per conduir els antics companys d'armes a matar- 
se entre ells al bosc. Le Diable probablement (1977) es fixa en un jove intel-ligent però 
amb un gran buit interior que no troba sortida en el sexe, la diversió, les drogues, la 
política, la religió, l'ecologia, els estudis ni la resta de coses que l'envolten, finalment 
demana a un company que el mati, i aquest ho fa simulant un suïcidi per uns pocs 

diners. L'Argent (1983) versa sobre un jove treballador que en ser víctima d'un engany 
amb bitllets falsos perd un judici i la feina, arran de participar en un intent frustrat 
d'atracament acaba a presó, més tard perd la seva dona i filla, al cap d'un temps surt de 
presó i mata dues famílies per robar-los els diners, i finalment torna un cop més a presó. 

Els films de Bresson són d'entrada difícils degut a la manca d'elements 
tranquiHitzadors i a l'estranyament en formes (Walsh, 2000). El procés creatiu es basa 
en restar enlloc de sumar, sota la premissa del "menys és més". Les obres són 
compostes de centenars de plans relativament curts, cadascun força "pla" 
individualment. Els moviments de càmera són mínims, l'enquadrament mostra allò que 
l'autor considera important i res més, sovint s'entreté en l'espai físic després que els 
"models" hagin sortit de quadre. Les seves objeccions als actors de cinema professionals 
i a allò que considera la mescla impermissible del teatre i cinema són prou cèlebres, en 
aquest sentit es parla de "models" enlloc d'actors, i de posada en ordre enlloc de posada 
en escena. Els diàlegs són limitats i els models, mai professionals, diuen els textos en un 
curiós to de monòleg, com si parlessin per sí mateixos enlloc de recitar-los 
dramàticament, tot i que la seva paraula és tranquil-la i els seus moviments són durs i 
continguts, les seves faccions suporten una intensitat captivadora. L'autor busca allò que 
els cossos amaguen, enlloc d'allò que els actors pretenen mostrar, el seu interès 
principal rau en revelar la vida secreta interior de cadascun, allò que realment els mou. 
La banda sonora es basa sobretot en sons altament depurats, la música és cada cop 
menys important fins al punt que desapareix per complet en els darrers films. La 
majoria de les peHícules duren al voltant de 90 minuts, requerien diversos mesos de 
rodatge, i comptaven amb pressupostos i recursos molt limitats, com també amb 
considerables obstacles. Partint de la idea que cada pla comporta un gran risc, alguns 
plans eren rodats més de cent vegades. Malgrat l'extensiva preparació i l'afany de 
control de cada element del procés creatiu, l'autor s'aferrava a la dialèctica entre 
consciència i espontaneïtat, per això confiava plenament en la sorpresa, l'atzar i la 
improvisació. Els elements del pla són construïts a consciència, minuciosament, sovint a 
través de patrons de repetició i variació. No hi ha gran final, la veritat de l'obra és en 
cada pla, al final hom sent, per sobre de qualsevol altra cosa, que ha estat portat cara a 
cara vers un problema o condició essencial. Sigui quin sigui el punt de vista de l'autor, 
l'efecte conjunt és profundament humà: el tractament de la gent, lluny de despectiu i 
condescendent, pren sempre seriosament les dificultats i defectes de cada persona, fent 

de la vida al segle XX el gran tema, malgrat la manca de referències a esdeveniments 
concrets. 

Addicionalment als tretze llargmetratges esmentats, l'any 1975 Bresson publica 
les seves Notes sobre el cinematògraf, un recull d'observacions aforístiques on 
contraposa el cine al cinematògraf, un dels pocs escrits on deixa constància de les seves 
reflexions més profundes al voltant dels seus films enfront de la resta del cine. Aquest 
llibre que comprèn un quart de segle de reflexions al voltant dels principis i les 
pràctiques de la cinematografia no és concebut com un recull d'articles periodístics o un 
intent de construir una teoria cinematogràfica, sinó com una llarga sèrie d'aforismes o 
màximes, la majoria d'ells datats entre 1950 i 1958, i en una proporció inferior entre 
1960 i 1974 (Reader, 2000:126-131) 152 . Aquest llibre és pràcticament la única font 
directa on podem trobar una exposició àmplia i detallada del punt de vista de Bresson 
sobre la teoria i pràctica cinematogràfica, ja que habitualment el director ofereix molt 
poques explicacions d'allò què fa. Hom pot intentar buscar en els seus films és clar, 
però ens serà difícil trobar-hi pautes clares tant pel seu caràcter críptic com pels seus 
diàlegs, dissenyats per a individus de poques paraules. Hi ha també vuit articles, la 
majoria publicats a Cahiers du Cinéma, encara que alguns són molt breus i altres són 
efemèrides motivades per la desaparició de grans figures del món cinematogràfic com 
André Bazin o Jean Cocteau. La darrera font directa la conformen una llarga llista 
d'entrevistes en format paper i audiovisual, la més cèlebre en format paper 
probablement la mantinguda l'any 1966 amb Jean-Luc Godard i Michel Delahaye, 
publicada sota el significatiu títol de La question, en audiovisual tal vegada la 
mantinguda amb François Weyergans el 1965, d'on sorgeix el documental Bresson, ni 
vu ni connu, malgrat no es pot deixar d'esmentar el documental Der Weg Naar Bresson 
[El camino a Bresson] de Jurrién Rood i Leo de Boer, un llarg recorregut pel Festival 
de Cannes de 1983 que culmina amb una entrevista d'una sola pregunta i pocs segons 
de durada, bona proba de com a mesura que avança en la seva filmografia i millor sap 
allò què fa Bresson es mostra cada cop més inaccessible i menys predisposat a concedir 
entrevistes. A partir d'aquí, podem recórrer a una llarga llista de fonts indirectes que 
van des d'articles com els d'André Bazin (1951) i Susan Sontag (1964), a monografies 
com les de Philippe Arnaud (1986), Keith Reader (2000) o Santos Zunzunegui (2001), 
passant per capítols de treballs de recerca de caire més personal com la de Paul Schrader 

1 co 

(1972) . En tot cas qualsevol anàlisi sobre el cinematògraf de Bresson ha de prendre 

sempre com a font principal els tretze llargmetratges esmentats, les seves paraules, i allò 
que s'ha escrit al respecte. 



Context històric, social i cultural 

Per posar en relació la vida i obra de Robert Bresson (1901-1999) i Guy Debord 
(1931-1994) podem començar per remetre'ns en primera instància a petites 
coincidències de caire circumstancial, com poden ser el lloc i moment històric comú 
que els toca viure: París, II Guerra Mundial, naixement de la modernitat 
cinematogràfica, Maig del 68, inici i fi de l'era bipolar... Un segon aspecte biogràfic 
compartit podria trobar-se en la negativa d'ambdós autors a entregar-se a la recerca de 
diners, poder, fama, reconeixement, premis, celebritat, etc. Si parem atenció a les obres 
escrites d'un i altre autor, podem detectar certes semblances entre l'estil dialèctic 
d'obres com La Société du Spectacle (Debord, 1967) i les Notes sur le cinématographe 
(Bresson, 1975), tant un com l'altre disposen les seves idees en frases curtes amb 
relativa independència i interdependència, sempre a un mateix nivell i totes 
relacionades, amb una escriptura aforística que recorda a la utilitzada per pensadors com 
Nietzsche o Heidegger. En quant a temàtica a primera vista l'obra de Bresson que més 
s'aproxima a Debord és Le diable probablement (Bresson, 1977), un film susceptible de 
ser llegit com la desesperació i derrota en tots els camps dels joves després del Maig 
Francès, fins i tot la del propi Debord, més en general podem parlar també d'una 
preocupació per la vida quotidiana a les societats contemporànies que recorre tots els 
films d'un i altre. En el camp estrictament cinematogràfic curiosament ambdós autors 
compten pel seu primer film amb la valuosa col-laboració de Jean Cocteau, qui recolza 
Bresson a l'hora de presentar el projecte de Les Dames du Bologne, signant el guió 
conjuntament i oferint alguns consells a l'hora de conjugar el relat de Diderot amb el de 
Bresson (Samuels, 1970), i qui participa també del primer film lletrista Traité de bave et 
d'éternité (Isou, 1951), film que defensarà juntament amb Hurlements enfaveur de Sade 
(Debord, 1952) en les seves accidentades presentacions al Festival de Cannes. 
Precisament aquest primer film de Debord de l'any 1952 comença amb un llistat dels 
seus films predilectes: "Quina primavera! Apunts per la història del film: 1902: A Trip 
to the Moon. 1920: The Cabinet of Doctor Caligari. 1924: Entr'acte. 1926: PotemMn. 
1928: An Andalusian Dog. 1931: City Lights. Naixement de Guy-Ernest Debord. 1952: 

Treatise on Slime and Eternity. 1952: The Anticoncept. Howlsfor Sade" , val a dir que 
aquesta llista a banda dels films lletristes presenta algunes coincidències significatives 
amb la llista dels "millors films de la nostra vida" que dóna Robert Bresson aquell 
mateix any 1952 en el número 12 de Cahiers du cinéma (Arnaud, 1986: 197-198) 155 : "1. 
: La Rueé vers l'or. 2. : Les Lumières de la ville. 3. : Le Cuirassé Potemhine. 4. : Brève 
rencontre. 5. : Voleur de bicyclette. 6. : Man of Aran. 7. : Louisiana Story". Dins el 
camp estilístic, les obres de Bresson i Debord presenten similituds significatives en 
determinades categories com ara el tractament del so i la imatge, el muntatge, la 
fragmentació, la relació amb el públic, l'austeritat, l'aproximació al real, etc, al temps 
que comparteixen un rebuig unànime a procediments àmpliament consolidats en el cine 
com són la identificació, la representació, les estrelles, els actors, el teatre, 
l'escenificació, la dramatització, l'exteriorització, l'extroversió, el recarregament, etc. I 
és que si hi ha una qiiestió fonamental on en primera instància ambdós autors 
coincideixen de ple és en l'afany per acabar amb el cinema, o si més no per no fer 
cinema, un afany crític envers tot el cine que adquireix amb Bresson un caire més 
constructiu amb la formulació d'una alternativa a la que anomena cinematògraf, i que 
en el cas de Debord es tradueix en uns film-assaigs que possiblement exploren una 
ruptura més radical amb qualsevol recerca estètica, sobretot pel que fa a imatges, per 
concentrar-se en un text llegit en off d'inestimable riquesa teòrica, al qual cal remetre's 
per captar apropiadament el pes cinematogràfic de cada obra. La ruptura amb el cine i 
l'art, el tractament de la vida quotidiana contemporània, els procediments d'escriptura 
amb imatges i sons, i en conjunt la correspondència entre forma i fons concedeixen als 
films de Guy Debord i de Robert Bresson un vigència i una coherència inusual, alhora 
que serveixen con a eixos per a comparar dos autors només aparentment tant distants. 



Antecedents de la comparació 

Aquesta investigació parteix de la voluntat de posar en relació les obres de 
Robert Bresson i Guy Debord, una intenció que no sorgeix del no res. A finals del 2005 
apareix als Estats Units una nova edició en DVD de PicJcpocJcet (Bresson, 1959) 156 on 
s'inclou un polèmic article del crític d'art i cinema Gary Indiana (2005), qui a més de 
donar un punt de vista prou inusual sobre Robert Bresson estableix una comparativa 
força interessant amb Guy Debord. L'article va provocar en el seu moment una intensa 

discussió entre la crítica cinematogràfica, tant a Internet com en revistes 
especialitzades , i és que la comparació pot semblar a primera vista un tant estranya, si 
tenim en compte que Bresson és l'autor de nombrosos films de temàtica religiosa, i que 
el seu estil ha estat batejat com espiritual per Susan Sontag (1964) o transcendental per 
Paul Schrader (1972), per contra Debord és un revolucionari del maig francès, tant 
radical com bohemi. Malgrat això en el curs de l'esmentada discussió Gary Indiana 
(2006) arriba a afirmar haver escoltat de primera mà de persones que coneixien prou bé 
Bresson i amb una excel-lent autoritat per parlar d'ell, dir que aquest estava familiaritzat 
amb l'obra de Guy Debord, i que se la prenia prou seriosament. A banda d'això l'article 
estableix una relació entre ambdós cineastes en base a la manca de fe en cap mena de 
redempció o rehabilitació i per la descripció de com les nostres emocions esdevenen 
productes o mercaderia (Indiana, 2005). Per trobar un equivalent en una crítica a un film 
de Debord cal remuntar-se a l'any 1981, quan el periodista Gérard Guégan en un article 
a propòsit de In girum imus nocte et consumimur igni (Debord, 1978) afirma: "Així la 
pel-lícula La societat de l'espectacle em trastornà per aquesta acarnissada voluntat de 
domar el temps que passa (mirin les seves fotografies, que van tornant-se cada cop més 
borroses al llarg dels anys, com si Debord rebutgés la seva imatge), de camuflar aquesta 
espècie de talent evident per fer brotar llàgrimes pel rodeig de la rigidesa (com en 
Bresson, pel demés, però més implacable)". 

LA RUPTURA RESPECTE L'ART I EL CINE EN DEBORD 



Guy Debord, Uetrisme i cinema 

L'any 1951 al Festival de Cannes té lloc la trobada entre Guy Debord i els 
lletristes d'Isidore Isou, qui projecten entre crits del públic el film Traité de Bave et 
d'Eternité (Isou, 1951), un llargmetratge de 120 minuts que combina collages d'imatges 
recuperades i deteriorades amb una banda sonora composta exclusivament de sons 
onomatopeics i diversos monòlegs. L'obra es situa entre el dadaisme i el futurisme 
italià, propera a Ursonate de Kurt Schvvitters, amb la càrrega iconoclasta dels dadaistes i 
els primers surrealistes dirigida a l'autodestrucció de les formes artístiques, 
fonamentada en la idea que l'art tradicional ha mort, i defensora del détournament com 
a alternativa, pràctica que consisteix en fer collages a partir d'elements ja existents 
utilitzats per a noves creacions (Gauthier, 2001). D'acord amb les idees lletristes el film 
aspira a superar la divisió entre artista i espectador, entre vida i art, per desmuntar el 
món i reconstruir-lo sota el signe de la creació generalitzada. Arran d'aquesta trobada 
Debord s'interessa i apropa progressivament a aquest grup, continuador de la via de 
l'autodestrucció de l'art iniciada per Baudelaire, perseguidors de la reducció de la 
poesia a la lletra, i que a més de fer algun que altre film publica una revista de cinema 
lletrista anomenada Ion, alhora que protagonitza alguns escàndols, entre els quals es 
compten repetits sabotatges al festival de Cannes (Jappe, 1993:63-79). Òbviament 
Debord no participa directament de la creació d'aquest primer film lletrista, que no 
obstant ja diu força de la orientació que seguiran els seus futurs treballs, i que a més 
serveix com a excusa perquè l'autor entri en contacte amb els lletristes, quelcom clau en 
la posterior trajectòria d'una i altra part. Tal és l'efecte de la trobada que Debord entra a 
formar part del moviment lletrista i només un any més tard presenta a Cannes la seva 
primera obra cinematogràfica, Hurlements en faveur de Sade (1952), un film de 75 
minuts que en quant a imatge alterna seqiiències de pantalla completament en blanc amb 
d'altres de pantalla completament en negre, i en quant a banda sonora combina cites, 
observacions sobre la vida dels lletristes, afirmacions teòriques i silencis, amb una 
seqiiència final de 24 minuts de silenci i obscuritat totals. A diferència dels 2 ó 3 films 
lletristes precedents Debord no mostra ací cap mena de preocupació estètica en la seva 
creació, malgrat aquesta s'emmarca clarament sota les influències del lletrisme. 



133 



La fi de l'art en el lletrisme 

El lletrisme és un moviment revolucionari fundat el 1945 per Isidore Isou que 
parteix de l'afany de destrucció de la poesia en mots en favor d'una estètica basada en 
la lletra i el signe per engendrar una tradició polimòrfica i iconoclasta centrada en el 
concepte de creació generalitzada i una fusió de diverses branques de coneixement que 
van de la teoria de l'art a la inversió de la societat i de la vida (Moinsinjon et Saint 
Chamas, 2006). El lletrisme sorgeix, entre altres, de la preocupació davant la idea que 
l'art, que en principi hauria de ser un llenguatge de la comunicació, ha dut a constatar la 
impossibilitat de comunicar-se (Jappe, 1993:63-79). D'acord amb els plantejaments 
lletristes històricament l'art modern pot donar-se per acabat amb el dadaisme i el 
surrealisme, darrers passos de la fase activa de descomposició i autodestrucció del 
llenguatge, si bé és cert que l'alliberament de l'art va passar en algun moment per la 
seva destrucció, arribats a cert punt continuar amb aquesta destrucció deixa de tenir 
sentit, la veritable avantguarda esdevé llavors la desaparició de l'art, la seva dissolució 
en tots els aspectes de la vida quotidiana. En base a això els veritables hereus de les 
avantguardes artístiques de primera meitat del segle XX són els lletristes, quelcom 
constatable en observar la gran proximitat entre les pràctiques dels lletristes i les dels 
primers surrealistes: rebuig al treball, aspiració vaga a la revolució, afirmació de la 
subjectivitat, gust per les escissions i exclusions, afició pels llocs de mala reputació... 
(Gauthier, 2002). El concepte lletrista és la construcció de "situacions poètiques" i de 
nous estats afectius que es corresponguin amb la recerca d'una nova manera de viure 
que aboleixi la separació entre l'art i la vida, a partir d'aquí neix una necessitat de crear 
ambients i generar estils de vida acord amb un art de canvi, conscienciat respecte la 
irreversibilitat i la unitat de les accions humanes. Dins el lletrisme mereix especial 
atenció la figura del seu fundador Isidore Isou , francès d'origen romanès eclèctic i 
polifacètic, poeta, escriptor, artista plàstic, creador visual i sonor, crític i autor 
cinematogràfic, autor de treballs en fotografia i teatre, filosofia, teologia, ètica, tècnica, 
matemàtiques, arquitectura, química, física, medicina, lingiiística, semàntica, gramàtica, 
psicologia, psicopatologia, erotologia, economia política, etc. L'extensa obra d'Isou 
(Monsinjon et Saint Chamas, 2006) és sens dubte una de les temptatives més radicals 
per constituir un sistema de pensament integral regit pel mètode de creació 
generalitzada. Nascut el 29 de gener de 1925 a Botosani, Romania, Isou presenta ja de 

ben jove una intensa passió per la lectura, Dostoievski als 13 anys, Karl Marx als 14, 
Proust als 16... a partir de 1942 comença a treballar en el lletrisme i el mètode de 
creació integral, el 1945 arriba a Paris escapant dels nazis, en aquesta ciutat entra en 
contacte amb l'ambient literari de la ciutat i dóna a conèixer les seves innovacions, i hi 
restarà per viure i treballar fins al final de la seva vida. Els anys segiients al final de la II 
Guerra Mundial, Isou comença a desenvolupar les primeres manifestacions lletristes, 
que progressivament s'estenen per poesia, música, i pintura, fins sobrepassar l'àmbit 
estrictament estètic per obeir a una intenció de canvi radical del conjunt de la societat. 
L'any 1949 amb Traité d'économie nucléaire. Le Soulèvement de la Jeunesse esdevé el 
primer en parlar del potencial revolucionari dels joves, l'any 1950 inventa la 
hipergrafia, sistema d'escriptura integral que aplica al conjunt de les arts. El 1951 
enllesteix el film Traité de Bave et d'Eternité, on anuncia la destrucció progressiva dels 
valors del cinema, manifestada mitjançant la disjunció entre imatge i so, i el cisellat dels 
fotogrames, com a expressions de la fi dels films sobre pel-lícula. Un any més tard 
d'acabar aquesta obra pren el film- debat com a renuncia definitiva a la pel-lícula per 
concentrar-se únicament en el debat dels espectadors, el 1952 inaugura l'era dels films 
hipergràfics amb Amos ou Introduction à la métagraphologie, , aquell mateix any Guy 
Debord i alguns altres lletristes opten per escindir-se del grup d'Isou. A partir de llavors 
Isou comença a treballar en la meca-estètica, una barreja de mecànica i art, el 1956 
publica Introduction à l'esthétique imaginaire on enceta el nou territori formal 
infinitesimal o imaginari, el 1959 inventa l'afonisme o art del silenci poètic- musical, 
l'any 1960 concep el quadre supertemporal en base a la idea que l'obra assolida és la 
negació de les obres per fer, ja al 1991 continua creant i inventa un art més enllà del 
concret i l'imaginari al que anomena "excoordisme", el 2000 fa una conferència a la 
Sorbona sobre la imaginació en els diferents camps del saber, el 2003 acaba La 
Créatique ou à la Novatique (1941-1976), i mor el juliol del 2007. Malgrat la profunda 
influència exercida per Isou i el lletrisme sobre Debord, aquest emprèn la seva pròpia 
trajectòria a partir de 1952, quan participa de la fundació la Internacional Lletrista. 



La fi del cine en el lletrisme 

Ja des dels seus inicis el lletrisme para gran atenció al cinema a través de la 
figura d'Isidore Isou, gran aficionat al cinema, habitual de la "Nouvelle Cinémathèque 

Française", autor de diversos articles i llibres sobre cinematografia a més d'un film que 
segons algunes opinions sintetitza plenament les avantguardes cinematogràfiques que el 
succeïren (Paul, 1993). Amb Traité de bave et d'éternité (Isou, 1951) s'inaugura una 
nova era d'hermetisme, concentració i destrucció en el cinema sorgida de la 
materialització de les definicions de Esthétique du cinéma, en un flux discrepant de 
seqiiències sonores i visuals que renuncia a tota "ideologia narrativa" per intentar 
mostrar allò que considera veritablement important, que com en la poesia no és el 
conjunt, poema o mot, sinó les partícules, la reducció a la lletra, la desestructuració i 
esquarterament del pla en cinema. Segons Isou la cinematografia ha de passar d'un 
període inicial de construcció i amplificació al període de cisellat, replegament i 
parcel-lització, a la recerca de les pràctiques fonamentals de l'art, que en el cas del 
cinema són la fotografia, el raspat del suport, i el treball amb partícules físico- 
químiques. L'any 1952 Isou publica el Manifeste du Cinéma Discrépant per defensar el 
seu film Traité de Brave et d'Eternité, en aquest manifest afirma que cal "trencar la 
unitat dels dos pilars del film, el so i la imatge i presentar-los en oposició l'un a 
l'altre... Anar més enllà del sincronisme harmònic, vers l'antisincronisme del muntatge 
discrepant" 159 . Isou estableix un període d'amplificació o ampliació com la fase 
d'expanisó de les tècniques i temàtiques cinematogràfiques que va des del seu origen 
fins els films surrealistes, dins aquest període es donen la invenció la càmera i posterior 
perfeccionament de l'òptica així com el tractament de tota mena de temàtiques de 
manera quasi enciclopèdica. Al mateix temps, Isou ret un homenatge a tots els qui 
considera que han innovat dins el món del cinema: germans Lumière, Méliès, Griffith, 
Chaplin, Clair, Eisenstein, Von Stroheim, Flaherty, Bunuel i Cocteau, després del qual 
planteja trencar amb la fase expansiva per permetre una renovació a través del 
replegament sobre les aportacions passades. El nou cinema anomenat cisellant ha de 
destruir les seves bases referencials per donar a conèixer la bellesa destructiva, a nivell 
pràctic això comporta desmantellar la sincronia entre imatge i so, i intervenir 
directament sobre la pel-lícula, per acabar-se plantejant si és possible fer films sense 
pel-lícula. Amb el muntatge discrepant so i imatge son tractats de manera autònoma, 
sense relació significant, a Traité de bave et d'éternité (Isou, 1951) per exemple el so 
pot provenir d'un cor lletrista barrejat amb una història d'amor intercalada dins un 
manifest per un nou cinema, mentre la columna visual presenta una successió d'imatges 
banals: Isou vagant pel bulevard Saint Germain, films militars recuperats de les 
deixalles de l'exèrcit francès, exercicis de gimnàstica, Isou en companyia de 

personalitats com Cocteau o Cendrars... en aquest primer film lletrista l'autor recorre al 
cisellat de fotogrames per modificar, raspar, i pintar directament sobre la pel-lícula. 
Muntatge discrepant i cisellat anuncien la mort d'una certa idea de cinema, proclama 
que veurà continuïtat amb Le film est déjà commencé ? (Maurice Lemaître, 1951), que 
sota el principi de "syncinéma" disposa per primera vegada en el cinema actors en viu 
dins la sessió qui confereixen al film projecció més enllà de la pantalla. A partir d'ací 
Isou elabora una estètica cinematogràfica profunda que veurà la llum el 1952 amb un 
número especial de la revista Ion dedicat al cinema, la idea és reemplaçar la realització 
cinematogràfica per un film-debat on dels diàlegs entre espectadors sorgeixi un debat 
constructiu edificat sobre la destrucció del film. Aquell mateix any apareixen L'Anti- 
concept (Gil J. Wolman, 1952) i Hurlements enfaveur de Sade (Debord, 1952), totes 
dues conformades per una successió de pantalles blanques i negres, Tambours du 
jugement premier (François Dufrêne, 1952), on la imatge és completament suprimida en 
favor d'un film únicament sonor, i un seguit de projectes no realitzats com el cinema 
nuclear de Marc'O, o realitzats amb retard com La légende cruelle (Gabriel Pomerand, 
1952). No obstant els desacords dins el grup són cada cop més importants i el mateix 
1952 Debord i Wolman funden en secret la Internacional Lletrista per allunyar-se de 
l'esfera d'influència d'Isou, la ruptura definitiva no trigaria en arribar. A partir de 
llavors, el cinema lletrista evoluciona cap a la hipergrafia, Amos ou Introduction à la 
métagraphologie (Isidore Isou, 1953) és el primer film hipergràfic de la història, en 
renunciar definitivament a la pel-lícula per compondre's d'una successió de nou 
fotografies marcats amb pintura que relaten la vida de l'autor mentre dins la sala de 
cinema un orador llegeix un manifest per la metagrafologia, primer nom per a la 
hipergrafia (Monsinjon et Saint Chamas, 2006). El cinema hipergràfic és per tant un nou 
llenguatge compost d'un conjunt de signes visuals i sonors organitzats segons les lleis 
de l'amplificació que més endavant descomposarà les seves pròpies aportacions per 
negar-les en el cisellat, i anys més tard serà desenvolupat en obres com Episodes 
(Roland Sabatier, 1969), Narrations (Roland Sabatier, 1969), i Phrases (Roland 
Sabatier, 1980). Isou sobrepassa el món dels signes concrets de la hipergrafia en 
inventar un sistema de notació basat en signes imaginaris al que anomena infinitesimal, 
construccions conceptuals que l'espectador posa en joc mentalment per mitjà d'una 
proposició oberta, una frase, imatge o enunciat, alguns exemples de films infinitesimals 
son Un soir au cinéma (Maurice Lemaître, 1962, parcialment imaginari), Les Preuves 
(Roland Sabatier, 1969) i Adieu Méliès (Roland Sabatier, 1969). Amb el cinema 

supretemporal, Isou ressegueix el camí traçat pel film -debat i convida l'espectador a 
participar de la creació del film a través de posar a la seva disposició suports verges on a 
més de trencar amb la noció d'autoria única pot gaudir de total llibertat sense límits 
temporals o de durada. El cinema supratemporal esdevé així el suport ideal pel 
desplegament de l'art imaginari, amb Le Film sup ou la salle des idiots (Isidore Isou, 
1960) l'autor proposa al públic crear el seu propi film, per a tal efecte posa a disposició 
d'aquest pedaços de pel-lícula, quaderns i diferents suports, el mateix succeirà amb 
Pour faire un film (Maurice Lemaître, 1963) i L'Auberge espagnole (Isidore Isou, 
1965). El Manifeste de l'Excoordisme ou du Téïsynisme mathématique et artistique 
(Isidore Isou, 1991) amplia l'art infinitesimal per sistematitzar les extensions i 
coordinacions concretes i vastes del infinitament gran i infinitament petit, s'enceta així 
un cinema que en comptes d'ocupar-se del imaginari com fa l'infinitessimal considera 
un més enllà d'aquest, un inimaginable interminablement divers i variat en les 
expressions dels continents i continguts que agruparà un seguit d'obres sota la 
designació d'excoordisme. Els films excoordistes són rars i difícils de trobar, sovint 
prenen la forma d'una proposició proliferant irrealitzable i inimaginable, l'obra 
acostuma a ser un índex per un univers que sobrepassa infinitament el concret i 
l'imaginari. 

En termes generals, a banda evidentment de Hurlements en faveur de Sade 
(1952), els films de Debord i els situacionistes romanen al marge de les principals 
aportacions al cinema d'Isou i la resta de lletristes com ara el cisellat, el syncinéma, la 
hipergrafia, el cinema infinitesimal, imaginari o supretemporal, i l'excoordisme, la 
intenció dels situacionistes és intervenir directament sobre la vida quotidiana però no 
desde l'àmbit separat de la producció artística i cultural. Tanmateix, totes aquestes 
aportacions del lletrisme problematitzen de per sí la separació entre art i vida, entre 
creador i espectador, entre el film i la vida, de manera que si bé és cert que en els seus 
films els situacionistes no demostren l'interès dels lletristes per intervenir directament 
sobre la pel-lícula o plantejar-se si és possible fer films sense pel-lícula, a nivell 
conceptual la distància entre uns i altres no és tant gran, tal i com demostren les 
repetides crítiques al cinema recollides en els films de Debord. Ara bé, si hi ha una 
qiiestió formal en què els films dels lletristes i els films dels situacionistes coincideixen 
plenament és en el muntatge discrepant, el desmantellament de la sincronia entre imatge 
i so que duu al tractament d'aquests dos pilars de manera autònoma, sense relació 

significant, en una nova era d'antisincronisme inagurada per Isidore Isou amb Traité de 
bave et d'éternité (1951), que esdevindrà amb el temps una de les característiques 
fonamentals dels films de Guy Debord i la resta dels situacionistes. 



La fi de l'art en el situacionisme 

L'any 1952 en rebuig a la idolatria de la creativitat i els límits en quant a 
ambicions dels lletristes, Guy Debord, G. J. Wolman, J.-M. Mension i J.-L. Brau funden 
en secret la Internacional Lletrista, la ruptura definitiva es produeix uns mesos després 
arran d'un escàndol protagonitzat en una recepció de Chaplin a l'hotel Ritz a càrrec de 
la prefectura de policia (Gauthier, 2001). La Internacional Lletrista segueix en la línia 
d'oposar-se a qualsevol forma convencional de cultura, també en el seu estadi més 
modern: "No és només retornar al passat allò que és reaccionari, fins i tot els objectius 
culturals 'moderns' són al cap i a la fi reaccionaris en tant que depenen de formulacions 
ideològiques d'una societat passada" (Debord et Wolman, 1956). La impossibilitat d'un 
art autònom marca així la fi de l'art entès com a successió de diferents estils, la història 
de l'art esdevé un bé de consum més, l'obra no pot aspirar ja a perdurar o conservar-se 
més que com a mercaderia d'intercanvi, "(...) l'art no pot seguir essent justificat com 
una activitat superior, ni tant sols com una activitat compensatòria vers la qual un pot 
honorablement consagrar-se." (Debord et Wolman, 1956), cal acabar amb les nocions 
d'obra i autor, "És de fet necessari eliminar totes les restes de la noció de propietat 
personal en aquesta àrea. L'aparició de noves necessitats fa antiquats els treballs 
prèviament 'inspirats'" (Debord et Wolman, 1956). Només cinc anys després de la 
fundació de la Internacional Lletrista, el 1957, es funda la Internacional Situacionista. 
Els primers anys d'activitat es desenvolupen dins el món artístic sota les premisses de 
"l'urbanisme unitari", l'experimentació per crear "nous ambients" i una civilització del 
joc, i l'elaboració d'una "ciència de les situacions" com a resposta a l'espectacle i la no- 
participació, la base d'operacions serà la vida quotidiana i el seu entorn urbà, a 
transformar. Durant aquest temps Jorn i Debord produeixen junts dos llibres de 
collages. El 1958 apareix el primer número de la revista de la "Internacional 
Situacionista", que arribarà a un màxim de dotze números el 1969, i que fins 1961 versa 
sobretot entorn qiiestions d'urbanisme i psicogeografia. En aquest mateix període 
Debord fa els seus migmetratges Sur la passage de quelques personnes à travers une 

assez courte unité de temps (1959), i Critique de la séparation (1961). Pels 
situacionistes els intents burgesos de conservar l'art com a objecte mort de 
contemplació impossibiliten una experiència sensorial i intel-lectual que faci trontollar 
quelcom tant dintre com fora de l'ésser humà, cal concebre l'experiència artística com 
una experiència més de la vida quotidiana, unint vida i art, entenent que l'art ja només 
pot valer per crear situacions, i atacant qualsevol resta de la ideologia de l'art com a 
expressió subjectiva: "És necessari destruir la memòria en l'art. Minar les convencions 
de la seva comunicació. Desmoralitzar els seus fans. Quina tasca! Igual que en la èbria 
visió borrosa, la memòria i llenguatge del film es fonen en negre simultàniament. A la 
fi, la miserable subjectivitat és invertida en una certa mena d'objectivitat: una 
documentació de les condicions d'incomunicació." (Debord, 1961). Mica en mica es 
gesta en el grup allò que possiblement més caracteritza i destaca de la crítica a l'art i la 
cultura plantejada per aquest 'corrent', el fet que no es restringeix als estrictes límits del 
seu 'submón especialitzat' sinó que intenta erigir-se com a crítica contundent, radical i 
absoluta a la societat en el seu conjunt. L'any 1961, la marxa de Jorn i la dimissió de 
Constant l'any anterior afegides a una sèrie d'expulsions i escissions redueixen 
l'organització a un nombre mínim, les qiiestions d'art i urbanisme són paulatinament 
rellevades a segon terme per ser reemplaçades per continguts polèmics i revolucionaris 
més amplis. Si durant el lletrisme i primers anys del situacionisme el grup s'havia 
mantingut proper al socialisme utòpic, en tant que confiava la transformació de la 
societat a la transformació de les consciències dels individus que la integren, a partir 
d'aquest moment l'afany revolucionari es precipita per atansar-se a postulats marxistes, 
els membres de la Internacional Situacionista estan decidits a transformar les estructures 
i condicions materials d'existència per forçar la superació de les contradiccions entre 
forces productives i relacions de producció, es passa així a prioritzar la transformació la 
realitat, equiparant això a la transformació dels individus i les consciències. Arribats a 
cert punt resulta ja impossible transformar l'art i la cultura com a esferes separades 
sense canviar la societat de dalt a baix, això suposa la fi de la cultura com a activitat 
separada encarregada de representar la unitat de la vida. En una aplicació radical del 
pensament de Hegel o Marx, i en especial de la famosa onzena tesi de Feuerbach sobre 
la filosofia a la cultura, extensible de retruc a qualsevol activitat humana conscient o 
inconscient 161 , la necessitat de canvi en l'art i la cultura passen a orientar-se vers la 
necessitat de canvi en el conjunt de la societat i viceversa: "No podem desafiar mai cap 
forma d'organització social sense desafiar totes les formes de llenguatge d'aquella 

organització" (Debord, 1959). Aquesta tendència a la radicalització persisteix fins el 
cèlebre "maig del 68", una sublevació sense precedents a la França contemporània 162 . A 
partir de llavors, Debord continuarà amb l'activitat revolucionària fins els darrers dies 
de vida, durant i després la Internacional Situacionista, tal i com suggereix el seu darrer 
film In girum imus nocte et consumimur igni (1978), un film on Debord comença 
prometent no fer mai cap concessió a les idees dominants ni als poders existents, i acaba 
dient que "L'hora d'assentar el cap no arribarà mai. A REPRENDRE DESDE EL 
PRINCIPI". 



La fi de l'art i la fi del cine en els films de Debord 

Ben al principi de Hurlements enfaveur de Sade (Debord, 1952) trobem un breu 
passatge referit a la fi del cinema: "Just quan la projecció era a punt de començar, Guy- 
Ernest Debord havia de pujar a l'escenari i fer alguns comentaris introductoris. Si ho 
hagués fet, hauria dit simplement: 'No hi ha film. El cinema és mort. No és possible fer 
més films. Si ho desitgen, podem passar a una discussió'" (Debord, 1952). Encetar un 
film amb tal proclama sintetitza ja prou categòricament l'actitud i els propòsits amb què 
Debord arriba i successivament retorna al medi cinematogràfic, quelcom que queda més 
evidenciat amb Sur le passage de quelques personnes à travers une assez courte unité 
de temps (1959), un film que evoca les experiències lletristes i els orígens del moviment 
situacionista: "Va ser la disposició externa de la nostra història, on uns pocs van posar 
en pràctica un qiiestionament sistemàtic de tots els treballs i diversions d'una societat, 
un crítica total a la seva noció de felicitat. (J). Aquesta gent també van ridiculitzar la 
'profunditat subjectiva'. La única cosa que els interessava era una expressió concreta 
satisfactòria de les seves pròpies vides". En aquest segon film Debord (1959) parla ja no 
de la mort del cinema sinó de la seva destrucció: "Hi ha actualment gent que 
s'enorgulleixen de ser autors de films, igual que altres foren autors de novel-les. Són 
encara més endarrerits que els novel-listes perquè no s'adonen de la descomposició i 
esgotament de l'expressió individual en el nostre temps, desconeixen que les arts de la 
passivitat estan superades i acabades. Són a vegades elogiats per la seva sinceritat en 
dramatitzar amb major profunditat personal les convencions en què consisteix la seva 
vida. Hi ha una conversa sobre "alliberar el cinema". Però què més ens dóna a nosaltres 
si un art més és alliberat fins al punt que Tom, Dick o Harry poden emprar-lo 

satisfactòriament per a expressar els seus sentiments servils? La única empresa 
interessant és l'alliberament de la vida quotidiana, no només des d'una perspectiva 
històrica, sinó per nosaltres, ja mateix. Tal projecte implica l'extinció de totes les 
formes alienades de comunicació. El cinema, també, ha de ser destruït". En aquest 
mateix film la noció d'autoria és contraposada a la naturalesa col-lectiva, banal i 
obsoleta del procés creatiu en l'art i el cinema: "La desintegració de l'art i de tots els 
antics codis de conducta havia format el nostre rerefons sociològic. El monopoli de la 
classe governant sobre els instruments que necessitàvem per implementar l'art col-lectiu 
del nostre temps ens havia deixat completament fora de la producció cultural oficial, 
devota a il-lustrar i repetir el passat. Un film d'art en aquesta generació només pot ser 
un film sobre l'absència de veritables creacions" (Debord, 1959). El cinema de Debord 
parteix per tant de posar en crisi l'art com a ideologia vinculada a nocions com autor, 
obra, creació individual, expressió satisfactòria, profunditat subjectiva, cinema... Amb 
l'absència de veritables creacions, l'entrada en crisi de les nocions d'autor i obra, 
l'esgotament de l'art i la cultura, la inviabilitat del sisè art com a esfera separada, 
l'espectacle cinematogràfic deixa de tenir sentit comunicatiu. El cine esdevé un 
anestèsic més, possiblement amb menor incidència de les interrupcions i distraccions 
pròpies de la vida quotidiana, però no per això menys irreal i oníric que la resta d'aquest 
somni permanentment custodiat per l'espectacle. 



De la crítica del cinema a la crítica de l'espectacle 

La crítica a l'art i el cinema adquireix un to progressivament polititzat a mesura 
que s'associa a la noció d'espectacle: "La relació entre autors i espectadors és només 
una transposició de la relació fonamental entre directors i executors... La relació 
espectacle-espectador és en sí mateixa un servent acèrrim de l'ordre capitalista" 
(Canjuers et Debord, 1960) 163 . La radicalització de postures queda palesa la crítica a 
l'art revolucionari: "Hom no ha d'introduir iHusions reformistes sobre l'espectacle (...) 
un joc que hem de rebutjar en la seva totalitat (...) per no abordar alguna mena de crítica 
artística revolucionària, sinó fer una crítica revolucionària de tot art" (Debord, 1961) 164 . 
La crítica cultural provinent del lletrisme s'uneix així a la crítica política del moviment 
situacionista: "La connexió entre el predomini de l'espectacle en la vida social i el 
predomini d'una classe de governants (ambdós basats en la contradictòria necessitat 

d'adhesió passiva) no és merament una paradoxa estilística intel-ligent. És una 
correlació factual que caracteritza objectivament el món modern. És aquí on la crítica 
cultural provinent de l'experiència de la completa autodestrucció de l'art modern es 
reuneix amb la crítica política provinent de l'experiència de la destrucció del moviment 
obrer per part de les seves pròpies organitzacions alienades. (...)"(Debord, 1961). 
Aquesta crítica cultural i política s'ha de comunicar també per via cinematogràfìca: "El 
cinema permet expressar qualsevol cosa, igual que un article, un llibre, un fullet o un 
pòster. És per això que d'avui endavant hauríem de requerir que cada situacionista sigui 
tant capaç de fer un film com d'escriure un article" (Viénet, 1967) 165 . A banda de fer 
cinema, la crítica cultural i política impulsada pels situacionistes ha de criticar la resta 
del cinema i la crítica cinematogràfica: "El cinema no és un 'art de mentir' més que tota 
la resta d'art, que era completament mort abans que Godard, qui ni tant sols ha estat un 
artista modern, és a dir, qui ni tant sols ha estat capaç de la més mínima originalitat 
personal" (IS, 1969) 166 . Amb la noció d'espectacle es reuneixen per tant la crítica 
cultural i la crítica política de tal manera que cap d'elles ja no podrà donar-se sense 
l'altra, per altra banda la noció d'espectacle queda estretament vinculada al cinema, és 
així com la revista de la Internacional Situacionista inclou en pràcticament tots els seus 
números una crítica cinematogràfica o una crítica a la crítica cinematogràfica, que 
alhora resulta sempre en una crítica política al conjunt de la societat. 



Els films dels situacionistes 

Resulta complicat parlar de cinema situacionista, "Debord afirma davant els 
altres situacionistes que no ha fet mai cap pel-lícula situacionista (IS 7/27); la I.S. diu 
clarament en els seus inicis que tots els seus actes només poden ser esbossos dels futurs 
actes situacionistes" (Jappe, 1993:121). En qualsevol cas, si un dels grans trets distintius 
que caracteritza els films dels situacionistes és com s'ha dit el muntatge discrepant, 
l'altre és sens dubte el détournament, una pràctica àmpliament abordada a la Guia per a 
usuaris del détournament (Debord et Wolman, 1956), document que assenta les bases a 
partir de les quals els situacionistes confeccionaran els seus films, amb una sèrie de 
premisses ratificades a (Els situacionistes i les) Noves formes d'acció contra la política 
i l'art (Viénet, 1967), com també a Notes sobre la utilització de pel-lícules robades 
(Debord, 1989), textos on precisament es cita el primer document de l'any 1956. A 

partir de les premisses establertes en aquesta 'guia per a usuaris', l'aplicació del 
détournament a pel-lícules robades com a forma d'acció contra la política i l'art dóna 
lloc a una llarga llista de films 'situacionistes' (1957-1972) i 'post-situacionistes', entre 
els quals destaquem tots els films de Debord, a excepció del primer que com hem vist 
s'emmarca dins el lletrisme, és a dir Sur le passage de quelques personnes à travers une 
assez courte unité de temps (1959), Critique de la separation (1961), La Société du 
Spectacle (1973), Réfutation de tous les jugements, tant élogieux qu'hostiles, qui ont été 
jusqu'ici portés sur le film "La Société du Spectacle" (1975), i In girum imus nocte et 
consumimur igni (1978), així com els films de René Vienet La dialectique peut-elle 
casser des briques? (1973), Les Filles de Ramare (1974), Chinois, encore un effort 
pour être révolutionnaires (1977) i Mao par lui-même (1977), entre altres. 

Els principis bàsics a partir dels quals realitzen els seus films els situacionistes 
queden recollits s'ha dit a la Guia per a usuaris del détournament confeccionada per 
Guy Debord i Gil J. Wolman l'any 1956 (Debord et Wolman, 1956) 167 . D'acord amb 
aquest document, "L'herència literària i artística de la humanitat hauria de ser emprada 
per fins de propaganda partisana. És necessari, per descomptat, anar més enllà de 
qualsevol idea de mer escàndol.". Això es pot fer de la segiient manera: "Qualsevol 
elements, no importa d'on siguin trets, poden ser utilitzats per a fer noves combinacions 
(...) dos objectes són reunits (...) sempre es forma una relació (...) (per) alterar el 
significat d'aquests fragments en qualsevol camí apropiat (...) (i) concebre una etapa 
paròdica - seriosa on l'acumulació d'elements 'detournats' (...) expressarà la nostra 
indiferència vers un original insignificant i oblidat (...)". Per a fer noves creacions, "El 
plagi és necessari (...) la poesia ha de ser feta per tothom". Hi ha diferents tipus de 
détournament: "El détournament menor és el détournament d'un element que no té 
importància per sí mateix i que per tant extreu tot el seu significat del nou context en el 
que ha estat situat." En els films dels situacionistes preval "El détournament enganyós, 
també anomenat détournament de proposició-premonitòria, (que) és per contra el 
détournament d'un element intrínsecament significant, que deriva en un nou abast pel 
nou context", aquí es proposa com a exemple una seqiiència d'un film d'Eiseinstein, 
"Els treballs extensius detournats seran per tant compostos habitualment per una o més 
sèries de détournaments enganyosos o menors.". També es parla de "ultradétournement, 
és a dir, les tendències del détournament d'operar en la vida social quotidiana.". A 
banda de les tipologies es donen quatre lleis sobre l'ús del détournament, una que és 

essencial i s'aplica universalment, i les altres tres són només aplicables en la pràctica a 
elements detournats enganyosament. Segons els autors, "Les primeres conseqiiències 
visibles de l'ús extensiu del détournament, a banda del seus poders de propaganda 
intrínsecs, seran la revifalla d'una multitud de llibres dolents (...) una transformació 
extensiva de frases o treballs plàstics (...) facilitat de producció", addicionalment "El 
détournament no només condueix al descobriment de nous aspectes del talent (....) una 
col-lisió frontal amb totes les convencions socials i legals (...) una poderosa arma 
cultural al servei d'una lluita de classes real. El barat dels seus productes és l'artilleria 
pesada que travessa totes les Muralles Xines de la comprensió". "Les idees i creacions 
en el reialme del détournament poden ser multiplicades a voluntat", aquí els autors 
proposen aplicar el détournament a pòsters, discs, emissions de ràdio, escriptures 
metagràfiques ("hàbil perversió de la forma clàssica de novel-la"), títols, arquitectura, 
urbanisme, roba... i finalment al cine: "Seria una bona idea reutilitzar d'aquesta manera 
molts títols de vells films deteriorats dels quals no roman res, o de films que continuen 
alleujant les ments de la gent jove en els cineclubs". Pels autors, "És obvi que en el 
reialme del cinema aquest détournament pot assolir la seva major efectivitat i, per a 
aquells preocupats per aquest aspecte, la seva major bellesa. (...). Els poders del film 
són tant extensius, i l'absència de coordinació d'aquests poders és tant enlluernadora, 
que virtualment qualsevol film que estigui per sobre la miserable mitjana pot 
proporcionar material per polèmiques sense fi entre espectadors o crítics professionals. 
Només el conformisme d'aquesta gent els impedeix descobrir encants igualment 
cridaners i defectes igualment enlluernadors fins i tot en els pitjors films. Per tal d'obrir- 
nos camí en aquesta absurda confusió de valors, podem observar que Birth of a Nation 
de Griffith és un dels films més importants de la història del cinema degut a la seva 
riquesa en innovacions. D'altra banda, és un film racista i per tant no mereix en absolut 
ésser mostrat en la seva forma actual. Però la seva prohibició total podria ésser vista 
com a rebutjable des del punt de vista del domini secundari, però potencialment més 
digne, del cinema. Seria millor detournar-la com a conjunt, sense ni tant sols alterar el 
muntatge, afegint una banda sonora que fes una poderosa denúncia dels horrors de la 
guerra imperialista i de les activitats del Ku Klux Klan, que continuen als Estats Units 
encara avui.[J] Tal détournament -un de molt moderat- és en darrer terme no més que 
l'equivalent moral de la restauració de pintures antigues als museus. Però la majoria de 
films només mereixen ésser tallats a trossos per compondre altres treballs". Un altre 
exemple de détournament aplicat als films que els autors imaginen és el que resultaria 

de combinar la reutilització de la frase d'una tragèdia grega de Sòfocels posada en boca 
de Robespierre, i a continuació una frase de Robespierre posada en boca d'un camioner 
en un bar de carretera, en una seqiiència cinematogràfica de caire neorealista. 

LA RUPTURA RESPECTE L'ART I EL CINE EN BRESSON 



Antisistema Bresson 

Descriure acuradament el cinematògraf és una tasca difícil. En el capítol 
'Sistema Bresson' de la seva monografia sobre Bresson (2001), Santos Zunzunegui 
dedica unes quaranta pàgines a analitzar el cinematògraf en base a una descripció dels 
seus elements formals i la relació que aquests mantenen entre sí 168 . El text de 
Zunzunegui proposa un enfocament radicalment diferent i novedós sobre el director, 
que troba la seva confirmació amb V Abecedari Bresson del propi Santos Zunzunegui 
(2006), un joc de vint-i-sis lletres ofereix una primera aproximació prou reveladora al 
mètode Bresson: atzar, Bernanos, cinematògraf, Déu i Diable, estil, fragmentació i fora 
de camp, La Gènesi, hieratisme, interstici, jansenisme, Kyrie, Lancelot du Lac, 
muntatge, Notes sobre el cinematògraf, 'òcul' i oïda, pintura, Quatre nuits d'un rêveur, 
rodatge, so, temps, Une femme douce, veu en off, Anne Wiazemsky, X..., 
'yuxtaposición', Santos Zunzunegui. 

A diferència del cine (Zunzunegui, 2001: 43-86), teatre bastard que no dóna lloc 
a cap espectacle en el sentit de creació "en viu", el cinematògraf és una escriptura que 
s'erigeix sobre les friccions o intercanvis entre fragments a priori insignificants, 
sotmesos a un procés d'aplanament, i emplaçats en una determinada posició. D'acord 
amb la distinció de Susan Sontag (1964) entre obres que apunten directament als 
sentiments i altres que ho fan a través del filtre de la intel-ligència, es pot parlar d'una 
intel-ligència formal i disciplina emocional dins el cinematògraf que fan encaixar 
correctament forma i fons. En la diferenciació que fa André Bazin (1958-1962) entre 
cineastes que creuen en la realitat i cineastes que creuen en la imatge, Bresson entra 
sens dubte dins el segon grup, el seu interès pel real en brut no arriba sinó després d'un 
procés de posada en forma que converteixi el real en verdader. Contràriament a la idea 
que majoritàriament es té, Bresson és més a prop de ser un creador materialista que 
espiritualista. 

Més enllà d'aquestes consideracions de caire general, probablement allò que 
més ens crida l'atenció d'un film de Bresson és la substitució dels actors per allò que 

l'autor anomena "models". Es parteix ací de la idea que els actors no poden esdevenir 
un "altre" mitjançant tècniques teatrals d'interpretació i transformació, hi ha una 
negativa a emprar actors professionals com també a repetir models d'un film a un altre, 
hom troba aquí que Bresson fa una única excepció en servir-se del mateix model pels 
papers secundaris d'Arnold i Arsène a Au hasard Balthazar (1966) i Mouchette (1967) 
respectivament. Allò que es busca en els models és una veritat interior susceptible 
d'aflorar quan es suprimeix en aquests tota intenció i se'ls sotmet a procediments 
d'automatització, amb la idea que no han de representar a ningú, ni tan sols a ells 
mateixos. Els models no s'han d'expressar mitjançant gestos, mímica, ni entonacions de 
veu, han d'evitar els paroxismes, que forçosament haurien de simular, i han de dir els 
diàlegs com si es tractés de monòlegs. En els personatges en cap cas interessa la 
dramatització ni la psicologia, el comportament de les persones és en darrer terme 
incomprensible, tal i com diu Susan Sontag (1964), cal suprimir qualsevol explicació 
simplista sobre la seva conducta en favor de la prevalença del misteri. Es tracta de 
conjugar allò que el creador vol amb allò que per sorpresa emergeix del model. 

Un segon element clau per descriure l'antisistema cinematògraf és la 
fragmentació, que actua en contra de l'emmarcament dramàtic-psicològic, propens a la 
representació. La poètica de la fragmentació va unida a la poètica de la repetició, com 
dues cares d'una mateixa moneda. La fragmentació s'orienta a suprimir l'anècdota, 
aplanar tots els elements compositius, descartar idees com clímax o suspens en favor de 
la inexorabilitat i l'atzar de tot allò que s'esdevé, i permetre trencar amb la retòrica de 
successos encadenats per relacions causa-efecte que condueixen ascendentment vers un 
clímax o moment àlgid. Es concedeix major pes als trops, entre els quals pren 
protagonisme el histerion proteron, figura en què l'efecte precedeix la causa i a vegades 
ni tan sols és present. Un altre element a destacar són les el-lipsis, emprades per foradar 
el relat, permetre encadenaments dramàtics imprevisibles, i fer prevaldre l'atzar allà on 
la manca de control i el determinisme dels personatges o espectadors conflueixen. Els 
encadenaments són algunes vegades atzarosos i d'altres una rotunda negació de l'atzar, 
atzar que és molt present tant en la trama com en la construcció del film, de fet sempre 
se li reserva un lloc perquè operi conjuntament amb la precisió. L'atzar és allò contra el 
que ha de lluitar l'artista, allò que cal controlar mitjançant la precisió en la forma, un 
equivalent al soroll en la Teoria de la Informació, que ha de possibilitar que el real 
efectivament condueixi al verdader. 

Un altre aspecte que acostuma a cridar l'atenció en els films de Bresson és la 
detenció contemplativa abans i després de l'acció, quan la càmera roman en un espai 
buit uns segons que permeten modular la forma i el ritme, això té a veure amb la 
utilització dels espais entremitjos com portes o finestres, entre altres, que prenen 
especial rellevància en esdevenir indrets pels quals els cossos apareixen i desapareixen. 
No es busca la naturalitat del relat en allò superficial, entès com a narració- 
representació, sinó en la seva profunditat, gràcies a un ritme formal que difereix 
significativament de la respiració del relat. La idea de repetició, unida com s'ha dit a la 
de fragmentació, ve donada per la recurrència de moviments i comportaments, obtinguts 
mitjançant la mecanització i l'ús de models, i el retorn de situacions i llocs, que es fa 
palès mitjançant la repetició d'angles de càmera semblants. La repetició és concebuda 
com una autolimitació més que, en contrast amb la variació, remet a la dualitat identitat 
- diferència. La fragmentació, en les imatges concretes, recau sobre llocs, éssers i 
accions, amb abundància de plans de detalls i per contrast una notable carència dels 
habituals plans generals orientats a la reconstrucció del prosceni teatral, es construeix 
així un espai cinematogràfic de relacions entre imatges insignificants que no necessita 
remetre a una globalitat que reuneixi tots els elements en un sol tot. 

A banda de la fragmentació, un recurs molt utilitzat és la sinècdoque, figura en 
què se'ns ofereix una part pel tot, per tal de provocar que l'audiència endevini per sí 
mateixa el tot del qual només s'ha donat una part. La sinècdoque no es troba només en 
el fora de camp, també ajuda a eliminar la tradicional jerarquia de plans de la 
planificació clàssica, s'utilitzen diferents plans sí però de manera força diferent al que 
hom està acostumat, aquesta supressió de la jerarquització de plans unida a la utilització 
d'un únic objectiu de 50 mm reforcen la sensació d'aplanament i neutralitat en el relat. 
Qualsevol pla funciona com un primer pla, no hi ha necessitat de fer-ho girar tot entorn 
el pla general, tal i com s'acostuma a fer al cine, conseqiientment no hi ha una primacia 
de la dimensió narrativa-dramatúrgica, i l'estètica del film és concebuda tant a partir de 
la narració com de la plàstica, el ritme... 

Un altre aspecte fonamental en el cinematògraf és la utilització del so o la banda 
sonora. Si en el cine el so serveix per complementar o acompanyar la imatge, acomplint 
una funció d'acoblament o versemblança, en el cinematògraf una banda sonora 

curosament composada amb harmonia i disharmonia de sons, diàlegs, músiques i 
silencis, adquireix tant o més valor que les imatges. En l'elaboració d'aquesta banda 
sonora "musical" no es treballa mai amb el so directe, on impera la confusió i el 
desordre previs a la depuració, en tots els casos s'opta per la post-sincronització. Una de 
les funcions clau atribuïdes al so en el cinematògraf és establir un relleu entre ull i oïda, 
allò que es dóna per una via mai pot tenir igual importància que el que es dóna per 
l'altra, ja que sinó els efectes s'anul-larien entre sí, aquesta alternança permet regular i 
jugar amb la impaciència d'un i altre sentit. En general l'oïda tendeix a apuntar més 
vers l'interior mentre que la vista tendeix més vers allò exterior, atenent a això sempre 
que una imatge pugui ser reemplaçada per un so s'optarà per la seva substitució. El so 
contribueix a més a conformar el fora de camp i el món possible, a reforçar la sensació 
de repetició d'ambients, i a conferir un valor rítmic acústic a l'obra. Pel que fa a la veu 
humana es tendeix a la no emfatització, al monòleg, a una llengua repleta d'arcaismes i 
sequedats on el llenguatge prioritza la seva dimensió fàtica i en segon terme musical, ja 
que més enllà d'un simple vehicle d'informació esdevé successió de sons rítmics amb 
especial ressonància de l'última síl-laba, també es troben algunes aparicions imprevistes 
de veus en off i voice over. Pel que fa a l'ús de la música val a dir que si bé la postura 
teòrica des del cinematògraf és sempre la mateixa, el seu ús en els films de Bresson 
varia dels primers llargmetratges amb una banda sonora musical composada 
expressament pel film, a films posteriors on només apareixen petits fragments d'obres 
clàssiques, fins els darrers films on no hi ha música en absolut, a banda és clar de la que 
emana de la diegesi. En el cine la música va lligada a l'emoció i acompleix la funció 
d'exaltar, acompanyar, sostenir, reforçar, conduir... les passions suscitades per l'obra, 
per contra el cinematògraf en fa un ús banal, ja sigui per la banalitat del moment on 
s'insereix, la seva interrupció per sons... En el cinematògraf la música no serveix per 
apuntalar emocions sinó per crear contrastos o contrapunts que permeten els films 
romandre fidels a la "igualtat de totes les coses" postulada per Cézanne, al temps que 
opera com un índex que a diferència de la icona apunta quelcom diferent de sí mateix, 
gràcies un cop més a l'estranyament al que ha estat sotmesa. En l'estudi de la banda 
sonora del cinematògraf cal no oblidar la importància del silenci, silenci absolut i silenci 
obtingut pel pianíssimo dels sorolls, silenci que emergeix dels sorolls i la música, i que 
definitivament contribueix a resistir i a posposar l'emoció. 

Tot i que com s'ha dit Bresson és contrari a la combinació del cinematògraf amb 
altres arts, ja que els traços són exclusius per a cada llenguatge, es pot establir una 
comparació entre els films de Bresson i altres terrenys artístics en base a la igualtat de 
les formes abstractes, de fet el propi Bresson fa nombroses referències a camps com la 
pintura o la música, entre altres. En arquitectura es podria trobar un equivalent del 
cinematògraf en les obres de Mies van der Rohe, qui també parteix de la idea del menys 
és més, i treballa partir de quatre ratlles, la línia recta i la simetria, els ritmes i tensions, 
per donar forma a la veritat, posar ordre en la confusió, establir proporcions de i entre 
les coses, i fer visible l'invisible, és a dir l'espai. En música es pot parlar de proximitat 
entre les obres d'Anton Webern i el cinematògraf, sobretot pel que fa a intensitat. En 
poesia hom pot remetre's a la segona etapa de José Angel Valente, però sobretot a les 
obres de Paul Celan, en la seva conjugació de paraula essencial, simplificació i 
mutisme. Més en general el cinematògraf de Bresson s'apropa a qualsevol art del 
minimalisme on s'anteposi la subtracció a la suma, la precisió a la vaguetat, allò nét a 
allò difús, el silenci al soroll, l'austeritat a l'exuberància... a qualsevol art que es 
fonamenti en la reducció de mitjans, en la immobilitat i el silenci, en un estil nét i 
precís, amb autonomia de l'obra... que es sostingui sobre la fragmentació i la repetició, 
que busqui abolir l'absència de forma i la banalitat de la realitat, que cerqui l'harmonia 
de les relacions i posar ordre en els fluxos de realitat... precisament d'aquest gest de 
posar ordre a un cúmul de sensacions neix l'estil, per aquest cas l'antisistema Bresson, 
un art tant espiritualista com materialista, que més que a la religiositat remet al misteri, 
invisible, inefable, icònic... que d'acord amb la noció de ritual de Claude Lévis-Strauss 
pretén fer visible l'invisible. 



La fi de l'art en Bresson 

Bresson parla de la fi de l'art en dues entrevistes de l'any 1966, en ambdós casos 
la mort de l'art ve de la mans del que anomena els mitjans mecànics actuals de difusió, 
en una perspectiva que recorda força l'expressada per Walter Benjamin en les seves 
consideracions al voltant d'allò que anomena l'aura de l'obra d'art al cèlebre escrit 
sobre L'obra d'art en l'era de la seva reproductivilitat tècinca . Segons Bresson la 
televisió, la ràdio i el cinema són els responsables de la decadència i mort de l'art, no 
obstant aquests mateixos mitjans de difusió que han matat l'art tal vegada seran els 

encarregats de fer renéixer o reconstruir l'art d'una manera completament nova, en 
quelcom diferent que potser ja ni tan sols es dirà art. Dins aquest art completament nou 
hi ha el cinematògraf: "Crec, encara que potser m'equivoqui, que les arts estan 
declinant, estan en trànsit de morir, potser per un excés de llibertat, potser a causa de la 
difusió extraordinària que qualsevol cosa té en aquests moments. Crec que el cine, la 
ràdio, la televisió, maten les arts però crec, també, que és, precisament, a través del 
cinematògraf, la ràdio, la televisió, com aquestes arts renaixeran, potser sota altra forma 
i, potser, la paraula art no tingui d'ençà endavant el mateix sentit. Sembla que aquí 
existeix una esperança. Crec, en efecte, en el cinematògraf com un art absolutament nou 
del que, potser, no ens hem fet encara una idea total, crec en una musa cinematogràfica. 
El pintor Degas deia: "Les muses no es parlen, ballen les unes amb les altres". Crec que 
el cinematògraf és, o serà aviat, un art absolutament autònom i que no és el que es 
pretén que ha de ser. És un art absolutament tancat i absolutament autònom" (Bresson, 
1966) . La idea que la mort de l'art arriba precisament a mans del cine, la ràdio i la 
televisió, queda reflectida en una segona entrevista concedida aquell mateix any: "(...) 
em sembla que les arts -les belles arts, si volen- es troben en declivi, i fins i tot prop de 
la seva fi. Es troben en trànsit de morir. (...) No queda ja gairebé res. Aviat ja no 
existiran. Però, cosa curiosa, si han mort a mans del cinema, la ràdio, la televisió, han 
estat precisament aquest cinema, aquesta ràdio, aquesta televisió que les han matat, les 
que acabaran reconstruint un art, reconstruint les arts -però d'una forma completament 
diferent, per descomptat, i pot fins i tot que la paraula art no s'utilitzi. De totes maneres 
ja no serà el mateix" (Bresson, 1966) 171 . En aquesta segona entrevista trobem també 
repetida la idea que l'extraordinària difusió del cine i els nous mitjans comporta la mort 
de l'art, però què pot ser també la clau per a la seva resurrecció: "Gràcies al cinema -i 
jo diria, gràcies al cinematògraf, perquè m'agrada assenyalar la diferència, establir la 
diferència, com feia Cocteau, entre el cinema, és a dir els films normals, i allò que 
constitueix l'art cinematogràfic-, així gràcies al cinematògraf reviurà l'art que el cinema 
està a punt de matar. El culpable, els culpables d'aquesta mort de les arts, són els 
mitjans mecànics actuals de difusió. Sobre això, Ionesco ha dit quelcom força bonic, 
l'altre dia, molt just en tot cas: ens trobem davant miracles. El cinema, la ràdio, la 
televisió, són miracles, però el que no són miracles, són els films, les emissions 
televisades, els reportatges radiofònics. Aquí l'art arriba amb retard. (/). Tal vegada no 
sigui molt just dir que l'art arriba amb retard respecte dels miracles, caldria dir més 

justament que l'art és assassinat pels miracles, però que ha de reviure gràcies a aquests 
miracles" (Bresson, 1966) 172 . 



Aïllar-se de les arts existents 

Quan Bresson parla de l'art en general és habitualment per criticar allò que 
considera la nociva intromissió en l'art cinematogràfic d'altres arts com la literatura, la 
música, la pintura, la fotografia i sobretot el teatre. El rebuig a les arts existents no és 
per tant absolut, sinó dins el terreny cinematogràfic. El cinematògraf s'ha d'expressar 
amb uns mitjans clarament diferents a aquestes altres arts, "El teu públic no és ni el 
públic dels llibres, ni el dels espectacles, ni el de les exposicions, ni el dels concerts. Tu 
no has de satisfer el gust literari, ni el teatral, ni el pictòric, ni el musical." (Bresson, 
1975:79). Aquesta diferència de mitjans és inherent a la pròpia matèria prima amb la 
que treballa cada art, "El verdader del cinematògraf no pot ser el verdader del teatre, ni 
el verdader de la novel-la, ni el verdader de la pintura. (Allò que el cinematògraf atrapa 
amb els seus medis propis no pot ser allò que el teatre, la novel-la i la pintura atrapen 
amb els seus)" (Bresson, 1975:20). Les objeccions a la intromissió de les arts existents 
es concentren sobretot en el teatre, "No és que els films costin massa diners o que la 
televisió sigui una rival, no, simplement que el cinema no és un art, encara que 
pretengui ser-ho. No és més que un art fals, que tracta d'expressar-se amb la forma d'un 

altre art. No hi ha res pitjor ni més ineficaç que aquest tipus d'art" (Bresson, 1966) . 
Tenint en compte que "Allò que ha passat per un art i conserva la seva marca ja no pot 
entrar en un altre" (nota al peu: "CINE i teatre estan vinculats per comoditat. És una 
confusió interessada") (Bresson, 1975: 39), i que "Allò que ennobleix un actor sobre les 
taules pot fer-lo vulgar en la pantalla (pràctica d'un art en la forma d'un altre)" 
(Bresson, 1975:60), cal pretendre que "Faràs, amb els sers i les coses de la naturalesa, 
netejats de tot art i en particular de l'art dramàtic, un art" (Bresson, 1975:59). Per assolir 
la plena realització el cinematògraf ha de partir de la "Impossibilitat d'expressar 
quelcom amb força a través dels mitjans conjugats de dues arts. És o tot un o tot l'altre" 
(Bresson, 1975:40), ja que "És en la seva forma pura com un art pega fort" (Bresson, 
1975:69), i no hi ha "Res més inelegant i més ineficaç que un art concebut sota la forma 
d'un altre" (Bresson, 1975:53). El cinematògraf ha d'allunyar-se de les arts existents, 
"Amb les Belles Arts, cap competència" (Bresson, 1975:46), per tal de seguir una 

"Evolució en una zona prohibida a les arts existents, que elles no poden explorar" 
(Bresson, 1975:91), i assolir així la "Qualitat d'un món nou que cap de les arts existents 
permetia sospitar" (Bresson, 1975:71). Per tot això, Bresson afirma l'any 1971: "Jo crec 
que nosaltres, el realitzadors, nosaltres no realitzem res en absolut. Nosaltres prenem del 
real tal com és, no hem de demostrar pas alguna cosa, sinó intentar trobar, anar al fons 
dels ésser, fins l'ànima de l'ànima de l'ésser humà, allò que ni la poesia, ni la 
dramatúrgia, ni la pintura, ni res ha aconseguit encara rendir. Jo crec que aquesta 
càmera, que aquest magnetòfon son instruments en profunditat, i que és aquest el seu 
destí, i no en absolut d'anar a prendre els actors, fer-los representar una obra i 
fotografiar-los" (Arnaud, 1986:213) 174 . D'aquí que en un text d'aquell mateix 1971 
Bresson insti el llenguatge cinematogràfic a Aìílar-se de les arts existents, a de deixar de 
cercar les seves arrels en altres arts com la literatura, la pintura o el teatre, per buscar la 
seva essència pura en un xoc i encadenament entre imatges i sons que condueixi 
aquestes imatges i sons a convertir-se en quelcom diferent d'allò que inicialment eren. 



La fi del cine en Bresson 

Per a Bresson "EL CINEMATÒGRAF ÉS UNA ESCRIPTURA AMB 
IMATGES EN MOVIMIENT I SONS" (1975:17). El gran problema és llavors que "El 
CINE no ha partit de zero. Tot ha de ser qiiestionat de nou." (Bresson, 1975:78). 
Bresson vol evitar el "(...) Contagi de la literatura: descripció mitjançant coses 
successives (panoràmiques i travellingsy (Bresson, 1975:49), per això si bé la majoria 
dels seus films parteixen d'adaptacions d'obres literàries d'autors com Georges 
Bernanos, Fedor Dostoievski o Lleó Tolstoi entre altres, aquestes adaptacions suposen 
sempre una reescriptura de l'obra en imatges i sons, això dóna lloc a un film 
completament diferent del llibre encara que extremadament fidel al relat, quelcom que 
duu André Bazin (1951) a considerar Journal d'un curé de campagne (Bresson, 

1951) tot un model de com fer adaptacions cinematogràfiques d'obres literàries. 
Bresson creu que "La música ocupa tot el lloc i no dóna més valor a la imatge a la qual 
s'afegeix" (1975:41), per això exclama "Quantes pel-lícules esmenades per la música! 
S'inunda de música una pel-lícula. S'impedeix veure que en aquelles imatges no hi ha 
res" (Bresson, 1975:102), malgrat en bona part dels seus films en blanc i negre s'utilitza 
molt puntualment música d'autors com Mozart, Schubert o Monteverdi entre altres, 

arribats a cert punt admet "Només fa poc, i poc a poc, he suprimit la música i m'he 
servit del silenci com a element de composició i com a mitjà d'emoció (...)"(Bresson, 
1975: 102) 176 , d'aquesta manera l'ús de la música tendeix a disminuir al llarg de la seva 
filmografia fins desaparèixer per complet quan afirma "DE LA MÚSICA. Res de 
música d'acompanyament, de sosteniment o de reforç. Res de música en absolut" 

(Bresson, 1975:27) . Bresson comença la seva carrera com a pintor, quelcom que es 
veu forçat a deixar a causa d'un problema de tensió nerviosa, malgrat les múltiples 
referències a pintors com Cézanne o Leonardo entre molts altres, i que sovint equipara 
el seu treball al d'un pintor, no se'n coneix cap obra pintada, ni tan sols cap descripció 
(Reader, 2000:8), a més veu en el funcionament mecànic del cinematògraf una distància 
insalvable respecte la pintura, ja que "Allò que cap ull humà és capaç d'atrapar, allò que 
cap llapis, pinzell o ploma és capaç de fixar, la teva càmera ho atrapa sense saber què és 
i ho fixa amb l'escrupolosa indiferència d'una màquina" (1975:32), així que "Donat que 
no has d'imitar, com els pintors, escultors i noveHistes, l'aparença de les persones i 
objectes (unes màquines ho fan per tu), la teva creació o invenció no passa dels vincles 
que estableixes entre els diversos fragments de realitat captats. Està també l'elecció 
d'aquests fragments. El teu olfacte decideix." (Bresson, 1975:59). Bresson no 
s'interessa excessivament per la fotografia, considera que "La fotografia és descriptiva, 
imatge bruta limitada a la descripció" (Bresson, 1975:86), tampoc vol saber "Res de 
fotografia maca, res d'imatges maques, sinó imatges i fotografia necessàries" (Bresson, 
1975:72), entén que "La bellesa de la teva pel-lícula no residirà en les imatges 
(targetapostalisme) sinó en l'inefable que aquestes alliberaran" (Bresson, 1975:92), de 
tal manera que "La teva pel-lícula tindrà la bellesa, o la tristesa o etc, que té per 
nosaltres una ciutat, un camp, una casa, i no la bellesa, o la tristesa o etc, que té per 
nosaltres la fotografia d'una ciutat, d'un camp, d'una casa" (Bresson, 1975:57). Bresson 
utilitza actors professionals en els seus tres primers films, un curtmetratge i dos 
llargmetratges, més tard però arriba a la conclusió que quan el cinematògraf es barreja 
amb el teatre no hi ha res a fer, per això diu que "Cada vegada que el teatre fica el nas 
en el cinema, es produeix una catàstrofe, i el mateix succeeix cada vegada que el cinema 

fica el seu nas en el teatre" (Bresson, 1966) , ja que no pot donar-se "Cap maridatge 
del teatre amb el cinematògraf sense l'extermini d'ambdós" (1975:19), en conseqiiència 
el cinematògraf no vol saber "Res d'actors. (Res de direcció d'actors). Res de 
personatges. (Res d'estudi de personatges). Res de posada en escena. Sinó l'emprament 
de models, agafats de la vida. SER (models) en comptes de SEMBLAR (actors)" 

(Bresson, 1975:16). Les objeccions respecte a la intromissió del teatre són moltes, ja 
que és aquí precisament on el cinematògraf més dista del cine. En primer lloc "Prendre 
prestats els mitjans del teatre condueix fraudulentament al pintoresc visual i auditiu", és 
a dir a un cúmul de gestos, ganyotes, mímica, tons de veu... (Bresson, 1975:75). També 
cal tenir en compte que "Un actor procedent del teatre porta forçosament amb sí les 
convencions, la moral i els deures envers el seu arf' (Bresson, 1975:46), per això quan 
el cine accepta actors i interpretació està tot perdut, ja que els actors no poden desfer-se 
mai de l'hàbit de projectar-se de forma estudiada tot amagant la complexitat inherent a 
l'ésser humà (Bresson, 1966). Els actors no poden evitar amagar-se darrera el seu art, 
joc, paper... aportant així confusió i desordre enlloc de contribuir a netejar, unir, 
depurar, anar a l'essència, i en definitiva emocionar veritablement (Bresson, 1962). En 
general el cine intenta aprofitar els potencials del teatre, però "Una pel-lícula no pot ser 
un espectacle, perquè un espectacle exigeix la presència de carn i os. No obstant, pot 
ser, com en el teatre fotografiat o CINE, la reproducció fotogràfica d'un espectacle. Ara 
bé, la reproducció fotogràfica d'un espectacle és comparable a la reproducció 
fotogràfica d'un llenç o una escultura. Però la reproducció fotogràfica de SANT JOAN 
BAPTISTA de Donatello o del la DONA DEL COLLAR de Vermeer no tenen ni el 
poder, ni el valor, ni el preu d'aquella escultura o d'aquell llenç. No els crea. No crea 
res" (1975:17). 



La questió 

La fi del cine arriba precisament arran de la irrupció del teatre. Un dels aspectes 
més cèlebres del cinematògraf és sens dubte el rebuig categòric a la utilització d'actors, 
professionals o no, com també a valer-se de qualsevol altre dels mitjans del teatre. Ja en 
els seus orígens el 'CINE' emprèn el camí d'intentar expressar-se amb els mitjans d'un 
altre art, el teatre: "Penso que els cinema va mal encaminat, que té el seu propi 
llenguatge, els seus propis mitjans, i que ha avançat per mal camí des del seu 
naixement, pel fet d'intentar expressar-se utilitzant eines que són del teatre. Hi han però 
actors meravellosos en teatre. Creguin-me, tinc molts problemes pel fet de no utilitzar- 
los, realment no és per a la meva satisfacció. Però crec en la gran particularitat del 
llenguatge cinematogràfic i crec que, un cop intentes expressar quelcom a través de 
mímica, gestos, efectes en la veu, ja no es pot parlar de cinema, sinó de teatre filmat" 179 . 

Des que "(£ 1925?) El CINE SONOR obre les seves portes al teatre, que ocupa la plaça i 
la rodeja amb filats" (Bresson, 1975:16), al cine s'imposa arreu "El terrible costum del 
teatre" (Bresson, 1975:17) que duu a pensar que "No es pot esperar res d'un CINE 
ancorat en el teatre" (Bresson, 1975:53). Per a Bresson el cine no és més que teatre 
fotografiat, d'aquí que el cine no té cabuda dins el sistema del cinematògraf i a 
l'inrevés: "Dos tipus de pel-lícules: les que empren els mitjans del teatre (actors, posada 
en escena, etc.) i es serveixen de la càmera per reproduir; les que empren els mitjans del 
cinematògraf i es serveixen de la càmera per crear." (Bresson, 1975:17). Sovint es 
confon o barreja el cinematògraf amb la resta del cine, quan hauria de ser considerat 
completament al marge d'aquest: "Tota una crítica que no fa distinció entre CINE i 
cinematògraf. Que de tant en tant obre un ull davant la presència i la interpretació 
inadequada dels actors, i de seguida el tanca. Obligada a que li agradi a l'engròs tot allò 
que es projecta en les pantalles" (Bresson, 1975:62). S'estableix així una distància 
insalvable entre cine i cinematògraf a partir del moment en que es deixa entrar els 

1 on 

mitjans del teatre, i molt especialment els actors, heus ací La questió (Bresson, 1966) , 
si el cine, en valer-se dels mitjans del teatre, en intentar aprofitar els potencials d'un 
altres, renuncia o no a tota creació i tot misteri. 



Els filtres 

A banda del teatre, Robert Bresson proposa eliminar per complet del cine els 
anomenats "filtres" (Schrader, 1972:85) 181 . Els filtres són fets artificiosos i dramàtics 
que es presenten com la vida mateixa, objectes preconcebuts orientats a fer que la 
realitat externa sembli autosuficient, elements que s'interposen entre sí i l'obra per 
distreure l'espectador del drama i dirigir la seva atenció vers l'argument, l'actuació, la 
planificació, el muntatge, la banda sonora, etc. El primer d'aquests filtres és l'argument, 
on la manipulació dels fets permet a l'espectador entrar en contacte directe amb el 
funcionament de la vida i alhora tenir la convicció que passi el que passi tot és sota 
control, de tal manera que el suspens i la identificació emocional sempre han de resultar 
en una conclusió. Un altre d'aquests filtres és l'actuació, procediment pel qual els actors 
recorren a les seves perícies teatrals per adaptar la seva conducta a esquemes més o 
menys expressionistes i psicològics mitjançant diferents gesticulacions i les entonacions 
de veu. Podem parlar també de filtre a propòsit de la planificació, on les múltiples 

possibilitats d'angles i composicions, així com rembelliment o enlletgiment de les 
imatges, permeten suggerir infinitud de significats a l'espectador. Trobaríem igualment 
un filtre en el muntatge, on mitjançant la modulació de la regularitat i ostensibilitat dels 
talls es dóna lloc al clímax emocional i a moments metafòrics o didàctics. I un altre 
filtre d'especial importància el constituiria la banda sonora, on els efectes sonors i la 
música poden ser emprats per comentar les imatges i manipular subtilment els 
sentiments de l'espectador. Tots aquests filtres s'orienten a carregar de significats la 
realitat capturada per la càmera per tal de forçar en l'espectador una contemplació 
tendenciosa, una lectura unívoca, una interpretació pensant, una experiència mediada, 
segons Bresson "Mostrar-ho tot condemna al CINE al clixé, l'obliga a mostrar les coses 
com tothom està acostumat a veure-les. Del contrari, semblarien falses o afectades" 
(Bresson, 1975:73). El cinematògraf tendeix a desprendre's progressivament de tots 
aquests filtres, com també d'altres com les veus en off, les transicions, la música, etc. 



Els films de Bresson 

En el cinematògraf el procés creatiu ha de donar-se a partir d'un trajecte en el 
qual "És precís que una imatge es transformi al contacte amb altres imatges de la 
mateixa manera que un color al contacte d'altres colors. Un blau no és el mateix blau al 
costat d'un verd, d'un groc, d'un roig. No hi ha art sense transformació" (Bresson, 
1975:20). Per contra, "Si una imatge, contemplada apart, expressa quelcom amb 
claredat, si comporta una interpretació, no es transformarà al contacte amb altres 
imatges. Les altres imatges no tindran cap poder sobre ella, i ella no tindrà cap poder 
sobre les altres imatges. Ni acció, ni reacció. És definitiva i inutilitzable en el sistema 
del cinematògraf (...)" (Bresson, 1975:21) 182 . Segons Bresson "El CINE busca 
l'expressió immediata i defìnitiva mitjançant mímica, gestos, entonacions de veu. 
Aquest sistema exclou necessàriament l'expressió mitjançant contactes i intercanvis 
d'imatges i sons i les transformacions que d'ells resulten" (Bresson, 1975:39). Només 
suprimint el teatre "Els intercanvis que es produeixen entre imatges i imatges, sons i 
sons, imatges i sons, donen a les persones i als objectes de la teva pel-lícula la seva vida 
cinematogràfica i, mitjançant un fenomen subtil, unifiquen la teva composició" 
(Bresson, 1975:46). Amb el cinematògraf "Allò que cerco, no és en absolut l'expressió 
a través de gestos, paraules, mímica, sinó l'expressió a través del ritme i la combinació 

d'imatges, a través de la seva posició, la seva relació i la seva quantitat. Abans que cap 
altra cosa, la finalitat d'una imatge ha de ser l'intercanvi. Però per a que l'intercanvi 
sigui possible, és necessari que aquestes imatges tinguin alguna cosa en comú, que 
participin conjuntament en una mena d'unió. Aquest és el motiu pel qual intento donar 
als meus personatges una mena d'enllaçament, i demano als meus actors (tots els meus 
actors) de parlar de certa manera, de comportar-se de certa manera, que és sempre la 

mateixa" . El cinematògraf ha de ser necessàriament diferent a qualsevol altre art 
existent, i especialment a qualsevol forma de teatre, teatre fotografiat, teatre filmat, etc, 
quelcom que contradiu frontalment bona part del que s'ha dit i fet fins ara sobre el cine. 
El cinema convencional recorre a un altre llenguatge que no és pròpiament el seu sinó el 
del teatre, això converteix el cine en teatre fotografiat, un espectacle sense cap valor pel 
fet que els actors i tècniques del teatre no són aprofitables pel cinema, i que el cinema 
no pot suplir la presència en viu dels actors. La proposta des del cinematògraf és llavors 
substituir el cine en tant que teatre fotografiat o filmat pel cinematògraf, i els actors per 
models, a qui no s'ha de deixar actuar, ni corregir-se, ni amagar-se darrera una actuació, 
ni ser conscients d'allò que fan, per tal que treguin allò més profund que oculten. Per 
poder defugir realment de la propensió del cine a posar-se al servei dels actors del star 
system i de les tècniques interpretatives provinents del teatre, el cinematògraf ha de 
servir-se de no actors, models, d'una manera força singular, per tal de propiciar els 
intercanvis, una mena de dialèctica entre imatges i sons que queda anul-lada quan el 
cine és absorbit pel teatre (Bresson, 1975:20) 184 . Aquests intercanvis només esdevenen 
possibles quan es sotmet els models a un minuciós treball per fer que parlin i es 
comportin d'una determinada manera, que és sempre la mateixa, això fa que els models 
i els intercanvis que aquests possibiliten juguin un paper eminent a l'hora de conferir 
unitat a l'obra, com també a l'hora de fer del cinematògraf s'expressi pels seus propis 
mitjans, no pels d'un altre de les arts existents. 

LLISTA DE REFERENCIES 

1 En la separació científica tradicional entre objecte i subjecte, l'objecte és allò 
cogniscible, determinable, aïllable, manipulable, el subjecte és tot o res, tal vegada allò 
capaç de concebre objectes i subjectes, la proposta d'aquest treball és abandonar la 
disjunció entre objecte i subjecte, determinisme i atzar, en favor d'idees com sistema 
obert, ambient, ecosistema, interdependència. Subjecte i objecte es constitueixen i 
pertorben mútuament, cal prendre això com a incertesa fonamental, restricció 
necessària, per una regressió de l'objectivitat que en comptes de tancar i petrificar 
conceptes expandeixi la visió, estimuli el coneixement, connecti allò que fins ara ha 
semblat contradictori. La coherència i obertura epistemològica passa llavors 
forçosament per la incertesa i l'autoreferència, pel potencial epistemològic del principi 
autocrític i autoreflexiu, entenent que l'epistemologia ha de ser un metasistema, un 
sistema obert que ascendeix fins l'infinit, no una solució última, sí una incertesa, una 
limitació del coneixement que esdevé ampliació. Si d'acord amb Kuhn tot progrés 
important del coneixement s'opera necessàriament pel quebrament i ruptura de sistemes 
tancats, incapaços d'integrar observacions cada cop més centrals, l'epistemologia ha de 
fer de l'obertura i la reflexivitat, autobertura i autoreflexivitat, els seus dos aspectes 
fonamentals, i de les relacions ecosistemàtiques i metasistemàtiques, les seves dues 
relacions fonamentals. Objecte i subjecte han de ser concebuts dins un ecosistema, més 
encara en un món obert que el coneixement no pot completar, i un metasistema, teoria 
que integri subjecte i objectes, subjecte i objecte mai poden ser absoluts. La concepció 
complexa crida i aporta l'autocrítica, la revisió epistemològica i la fabricació de veritats 
mortals o vivents. La scienza nuova no pretén un discurs acabat, definitiu, estàtic ni 
immòbil, sí una connexió entre teoria, metodologia, epistemologia, ontologia i altres, 
amb realitats no essencials, amb coherència i obertura, sense absoluts ni eterns, un 
enriquiment del concepte actual de ciència, una transformació multidimensional que 
trenqui amb la parcel-lació disciplinària i el fraccionament teòric, en favor de la unitat 
de la ciència, amb unitat i diversitat, continuïtat i ruptures, per tal que física, biologia, 
antropologia, sociologia i demés deixin de ser entitats tancades sense perdre la seva 
identitat. La perspectiva transdisciplinària o indisciplinària així proposada va en contra 
d'aquesta institució burocratitzada que és actualment al ciència, incapaç d'integrar, 
articular o reflexionar els seus propis coneixements. 

2 En termes de pràctica cinematogràfica, parlar d'unificar l'activitat quotidiana i 
cinematogràfica implica posar en contacte un subjecte que crea films amb un objecte 
que són els films creats. En termes teòrico-pràctics, la unificació de subjecte i objecte 
comprèn la unificació de totes les parts posades en relació amb l'activitat 
cinematogràfica, tant en la creació com en el visionat. 

3 El naixement del cinema i del seu relatiu el documental, a mans dels germans 
Lumière, es dóna en un context d'objectivació del món àmpliament estudiat per teòrics 
com Marx, Benjamín, Balázs... La tendència a objectivar el món característica d'aquests 
temps comporta pel cinema el reforçament d'un realisme de caire positivista ràpidament 
i àmpliament consolidat. L'afany per explicar amb objectivitat els fets socials 
mitjançant el seu tractament com a coses segons pregona Comte condueix així 
inesperadament a refermar un corrent d'objectivació del món que potencia la seva 
conversió en imatge tal com suggeria Heidegger. El procés mitjançant el qual tècnica, 
indústria i espectacle s'alien per a fer de tot allò que se'ls presenti un objecte, imatge o 
mercaderia és habitualment designat com a cosificació. El fetitxisme de l'objecte 
mercaderia, propens a prendre tot allò que se li posi al davant per posar-ho en imatges i 

exposar-ho en vitrines, veu llavors en el cinema un enginy idoni en els processos 
d'objectivació o cosificació. 

4 Instituto Valenciano de Cinematografía, Valencia. El film-assaig no és un gènere, car 
no té límits concrets, tampoc un estil, ni un paradigma o culminació de caire ètic o 
estètic, no té una estructura narrativa prototípica i la seva caracterització en cap cas es 
redueix al muntatge, ans sovint es troba barrejat amb la narració i s'orienta vers la 
visualització de les estratègies comunicatives més enllà d'allò estrictament 
cinematogràfic. El film-assaig és una reflexió cinematogràfica a través d'imatges i sons 
que bàsicament tracta sobre la realitat, el punt de partida és en cert sentit el documental, 
o potser més concretament la deconstrucció del gènere documental. Més enllà del debat 
sobre el realisme i dels plantejaments autoreflexius, ve a ser una reflexió que escull 
l'objecte i inventa les regles per perseguir una determinada relació entre forma i fons. 
Per definició no pot ser mai naturalista, malgrat no és només un qiiestionament de la 
representació sinó també un conjunt d'estratègies audiovisuals encaminades a abordar 
les implicacions comunicatives i epistemològiques de la comunicació cinematogràfica. 
A mig camí entre realitat i ficció, es proposa dur la reflexió crítica més enllà de 
l'engany realista per tal de fer pensar la textura de la imatge cinematogràfica, amb una 
vocació didàctica doble que planteja una barreja total de recursos comunicatius de 
manera similar a com feien els avantguardistes, per tal de jugar amb la fragmentació no 
com a finalitat sinó com a punt de partida orientat a una assumpció de la crisi de la 
representació que és usada per les capacitats creatives, epistemològiques i 
comunicatives que comporta. 

5 Des de la Grècia clàssica fins els nostres dies la història de l'art ha estat marcada 
durant segles per un creixent predomini de la representació. La importància de la 
mimesi entesa com a mentida o imitació ha arribat a tal extrem que l'art figuratiu ha 
deixat pràcticament eclipsades altres tendències com l'art abstracte o l'art decoratiu. 
D'aquesta tradició o corrent figuratiu ha sorgit una idea de separació entre forma i 
contingut que ha culminat amb una absoluta supremacia del contingut sobre la forma: 
l'interès ha passat a centrar-se llavors en aconseguir interpretar o traduir adequadament 
allò què realment vol dir-nos una obra d'art, motiu pel qual han sorgit i proliferat arreu 
autèntics especialistes de l'alteració i adaptació d'obres per fer qualsevol creació 
intel-ligible a les diferents èpoques i cultures de la humanitat. Addicionalment han 
aparegut segons nivells d'interpretació orientats a emetre valoracions sobre les pròpies 
interpretacions, nivells en què hom distingeix entre contingut manifest i contingut 
latent, per tal de deixar clar que cap obra ni interpretació a partir d'aquesta pot aspirar a 
la neutralitat. La importància concedida a la interpretació ha donat lloc a una creixent 
hipertròfia de 1'inteHecte que ve a minvar la nostra energia i capacitat sensorial, és així 
com mica en mica tendim a observar en el món poc més que un inacabable cúmul de 
significats a desxifrar. La interpretació ha esdevingut una via per a domesticar l'art, per 
cercar-hi traços de contingut, per aplicar a l'obra els esquemes mentals de categories 
que ens semblin més adients en cada moment, paulatinament l'obra ha passat a ser vista 
com un article d'ús al temps que creix el desig de reemplaçar-la per una bona traducció. 
De tot això es desprèn que per contra a l'habitual el treball de la crítica hauria 
d'orientar-se a descriure l'aparició de l'obra d'art i la seva forma amb un vocabulari 
precís que no es limiti exclusivament a la descripció espaial i que permeti dissoldre les 
consideracions de contingut en les de forma. Les societats contemporànies es defineixen 
per la multiplicació d'obres d'art, el bombardeig dels sentits, l'excés, la 
superproducció... en aquests contexts l'agudesa de l'experiència sensorial minva sense 
remei: vista, oïda, sentiments... La interpretació dóna per suposada l'experiència 

sensorial, quan aquesta és en realitat l'únic punt de partida possible en qualsevol dels 
casos. Hom tendeix a veure molts continguts arreu, sovint més dels que hi ha, enlloc de 
parar menys atenció als continguts per poder veure amb detall l'objecte, i és que 
contràriament a allò que s'acostuma a creure l'obra d'art i l'experiència personal que 
aquesta produeix son més reals i importants que la resta. Segons això caldria fixar-se 
més en com quelcom és allò que és i en què és allò què és, i menys en què significa, dit 
d'altra manera: recuperar la importància de l'eròtica de l'art per trencar amb 
l'hegemonia de l'hermenèutica de l'art. 

L'evolució d'arts plàstiques com la pintura i l'escultura, i posteriorment la fotografia i 
el cinema, pot ser vista com un intent cada cop més encertat d'embalsamar la realitat, de 
lluitar contra el temps i la mort, d'aturar el temps en favor de la supervivència o 
perennitat material, d'escapar de la inexorabilitat de cronos. Aquesta perspectiva duu a 
una possible interpretació psicoanalítica del cinema com a art sorgit amb la finalitat de 
preservar l'aparença, la semblança, el realisme, l'esperit, la forma... A partir del segle 
XV la pintura tendeix cada cop més a imitar la realitat, a reemplaçar el món exterior pel 
seu doble, això es pot observar en la perspectiva com a mètode racional d'obtenir una 
imatge psicològica de la realitat que trenca completament amb certes regles formals 
com ara l'enfocament a diferents distàncies o la inexistència de punts de fuga en visió 
bifocal, l'afany barroc de capturar escenes instantànies podria constituir un altre 
exemple. Aquesta tendència a reemplaçar la preocupació estètica per una preocupació 
psicològica vers el realisme es desplaça posteriorment de la pintura a la fotografia, la 
pintura opta llavors per abandonar aquests camins per duplicar la realitat i apareixen 
nous corrents com el impressionisme, expressionisme, cubisme, surrealisme... La 
fotografia com a nou mètodes de reproducció mecànica de la realitat sense pràcticament 
intervenció humana deu bona part de la seva objectivitat a una peça anomenada 
precisament objectiu, una lent que fa la funció d'ull humà i que actua com a únic 
mediador entre l'objecte inicial i la representació. Aquest funcionament per 
automatisme o determinisme "natural", pretén esborrar tota subjectivitat del procés 
creatiu, alhora que obliga a creure en l'existència i presència física en l'espai i el temps 
de l'objecte representat. Amb l'arribada del cinema s'acompleix la realització en el 
temps de l'objectivitat fotogràfica, gràcies a un mecanisme que permet captar tant la 
imatge com a durada de l'objecte en un procés que suposa una veritable 'mumificació 
del canvi'. Presumiblement el cinema aconsegueix a la fi despullar la mirada de tot 
coneixement, prejudici o noció ver l'objecte, una neutralitat quasi absoluta que permet a 
les arts plàstiques alliberar-se de l'obsessió pel realisme i cercar cada cop més la seva 
autonomia estètica. El cinema pot ser considerat per tant un fenomen idealista que no 
sorgeix tant de la successió d'avenços tècnics com d'una sèrie d'intents aproximatius i 
complicats a una idea molt concreta, podem dir llavors que la idea precedeix el 
descobriment industrial i que el propi descobriment és molt anterior a les condicions 
tècniques que el fan possible. Des de l'aparició de la primera caixa màgica el cinema 
s'identifica amb una idea de representació íntegra i total de la realitat, amb un interès 
per crear una il-lusió perfecta del món exterior que es veu successivament recompensat 
per l'aparició del so, el color i el relleu, en un camí ja traçat per la fotografia i el 
fonògraf al segle XIX. En certa manera el blanc i negre, la primacia de la imatge en el 
cinema mut, les millores en aplicacions òptiques i síntesi del moviment, són només 
apunts per a quelcom que precedeix qualsevol evolució científica i desenvolupament 
industrial. De manera similar a com el mite de volar ja existia molts segles abans a 
l'aviació, hom pot dir que el cinema ja existia molt abans del segle XIX, tot i que de 
manera molt diferent a com es coneix ara. Segons com, hom pensar fins i tot que el 

veritable cinema encara no ha estat inventat, que el mite del cinema total encara és lluny 
d'acomplir-se, i que l'existència del cinema precedeix de llarg la seva essència. 

7 Veure 'Bibliografia i Filmografia de Guy Debord i Robert Bresson' a l'apartat 
Annexos d'aquest Treball. 

8 Val a dir que l'objectiu dels lletristes com també dels situacionistes és la superació 
d'aquests moviments d'avantguarda, és a dir la seva realització en la quotidianitat, de 
manera que els lletristes i situacionistes no aspiren sinó a l'autodestrucció de l'art i la 
desaparició de les avantguardes en favor de la seva dissolució en tots els aspectes de la 
vida. 

9 Segons Català (2006), en aquest film-assaig Vigo es proposa treure les coses "del flux 
dels quotidià en el què nida la indiferència burgesa" i composar una mirada no 
emparada sota el "realisme desde el que es pavoneixen de forma insultant dia rere dia, 
sinó sota la sospita que aquest realisme oculta quelcom que és la seva veritable 
naturalesa". En aquesta mirada preval la influència del sinistre, la mort, la vanitat, els 
desitjos objectivats, els símptomes de l'empobriment i la falsificació de l'experiència 
vital, amb un efecte conjunt constituït sobre un punt de vista moral i documentat a mig 
camí entre objectivitat i subjectivitat. 

10 Segons Català (2006), quan l'any 1958 Bazin s'interessa per analitzar Marker i el 
caràcter modern del film-assaig parla d'un assaig documentat amb mitjans 
cinematogràfics que combina documental i avantguarda per crear un tipus de cinema 
reflexiu en què el muntatge va de l'oïda a l'ull, quelcom que ens podria dur a adscriure 
Marker a una corrent de reacció contra la emergent cultura de la imatge i el simulacre 
anunciada per Baudrillard, Astruc, Daniel, Boorstin, Debord, McLuhan, i altres. A 
banda d'això Chris Marker és possiblement la figura cabdal en la introducció de la 
presència del subjecte en primera persona a la retòrica cinematogràfica, més enllà de 
l'autor tradicional, a través de l'enunciació polifacètica i esbiaixada, la múltiple 
articulació retòrica, la construcció polifònica complexa, la utilització d'un subjecte 
enunciatiu íntim, la separació entre veus i imatges, la utilització de la pròpia veu 
combinada amb un afany per sortir d'un mateix i veure's com si fos un altre. 

A propòsit del film La dialectique peut-elle casser des briques? (Viénet, 1973), 
Knabb (1992) destaca que "(...) el seu humor no ve tant per la sàtira d'un gènere 
cinematogràfic absurd com per soscavar la relació espectador-espectacle al cor d'una 
societat absurda. En ambdós el seu contingut de crítica social i la seva forma autocrítica 
(...) capgira el poder persuasiu del mitjà contra sí mateix (els personatges critiquen la 
trama, el seu propi paper en aquesta, i la funció dels espectacles en general), 
constantment contraresta la tendència dels receptors a identificar-se amb l'acció 
cinemàtica, recordant-los que la veritable aventura -o manca d'aquesta- és en les seves 
pròpies vides". 

i n 

Segons Sontag, Bresson i Ozu són dos directors que de manera única han sabut crear 
una forma que s'adapta perfectament allò que volen dir, una forma que de fet és allò que 
volen dir. 

13 En el seu estudi Schrader ja diu que Dreyer mai va utilitzar l'estil transcendental de 
forma completa, tanmateix el contrast entre Dreyer i Bresson ha estat repetidament 
remarcat en base sobretot a l'adaptació que un i altre autor fan de la figura de Joana 
d'Arc. 

14 En la monografia de Zunzunegui com en la de Quandt (1998) es troben recollides 
opinions de dotzenes de cineastes de diferents parts del món al voltant dels films de 
Robert Bresson, de Jim Jarmusch a Aki Kaurismaki, de Paul Schrader a Martin 
Scorsese, i de Victor Erice a Marc Recha, entre molts altres. 

15 En aquesta entrevista Bresson parla dels consells pel relat i l'ajuda en la presentació 
del projecte de Les Dames du Bois de Boulogne (Robert Bresson, 1945) per part de Jean 
Cocteau, qui també coHabora amb el film Traité de bave et d'éternité (Isou, 1951) i 
amb la presentació d'aquest i Hurlements enfaveur de Sade (Debord, 1952) al Festival 
de Cannes. 

16 En aquesta conversa queden reflectides les diferències entre Jean-Luc Godard i 
Robert Bresson, sobretot pel que fa a la utilització d'actors. Per altra banda l'autor de la 
Chinoise (Jean-Luc Godard, 1967) és el blanc predilecte de les crítiques 
cinematogràfiques dels situacionistes, arran de la reacció de la crítica oficial davant 
films com A bout de Soujfle (Jean-Luc Godard, 1959) a For a Revolutionary Judgment 
ofArt (Debord, 1961), o bé The Gay Science (Jean-Luc Godard, 1969) a Cinema and 
Revolution (IS, 1969), com també més en general pel cinema de Godard en conjunt a 
The Role ofGodard (IS, 1966). 

17 Veure 'La ruptura respecte l'art i el cine en Debord' i 'La ruptura respecte l'art i el 
cine en Bresson' dels Annexos. 

Per tal de clarificar l'enfocament s'ha substituït el nom del tercer pas de l'estil 
transcendental de Schrader (1972), que enlloc de 'estasi' passa a anomenar-se 'unitat de 
totes les coses', una denominació que va força acord amb la intenció amb què defineix 
aquest tercer pas l'autor, i a més permet obrir més espais conceptuals a explorar, 
sobretot en relació a Guy Debord. 

19 A les referències al llibre La Société du Spectacle (Debord, 1967) s'inclou el número 
de tesi en comptes del número de pàgina, tal i com proposa el propi autor, en canvi a les 
referències al film La Société du Spectacle (Debord, 1973) no s'inclou cap xifra a banda 
de l'any, ja que la font és força més breu. El text original s'inclou a la nota només quan 
la cita prové de la versió original francesa, com en el cas del llibre La Société du 
Spectacle (Debord, 1967), no quan prové de la traducció anglesa o castellana. 

"Dans le monde réellement renversé, le vrai est un moment du faux". 
21 "Un petit argument pot servir de pretext per combinacions múltiples i profundes. 
Evita els arguments massa vastos o massa llunyans en els quals res adverteix quan 
t'extravies. O bé pren només aquells que podrien formar part de la teva vida i que deriva 
de la teva experiència". 

Jappe titula un apartat de la seva monografia La crítica de la vida quotidiana. 
23 Es pot trobar una cita similar de Bresson datada de l'any 1977 a la monografia 
d'Arnaud (1986:217-218). La peHícula del cinematògraf no busca analitzar ni explicar, 
sinó recomposar (Bresson, 1975:20). 

24 

Schrader cita aquí a Sontag (1966), per afirmar que l'estil espiritual de Bresson passa 
per relatar la ficció de manera quasi documental, en apartar-se tant com sigui possible 
d'allò narratiu per tendir a allò documental. 

En referir-nos aquí a la coHisió de forces en el camp de batalla de la vida quotidiana 
hem volgut emprar una terminologia d'estratègia militar que sembla atraure força tant a 
un com a altre autor, segons podem constatar per les reiterades cites i comparacions que 
fan a propòsit de "l'art militar", si se'n pot dir així. 
2 Veure infra. 

97 

Les cites de la Internationale Situationniste es fan a partir de les sigles IS . La data 
atribuida a les cites (IS, 1953-1972) comprèn tant el període de publicació de la 
Internationale Situationniste i la revista homònima (1958-1972), com el període 
anterior encetat amb la fundació de la Internationale Lettriste (1952-1954), i continuat 
amb Potlach (1954-1957), algunes col-laboracions amb la revista Les Lèvres nues 
(1955-1956), i altres publicacions puntuals (1956-1957). 

28 CitataJappe (1993:179). 

90 

"I. la séparation achevée", "III. unité et division dans l'apparence". 

Al capítol "Sistema Bresson", com al conjunt d'aquesta monografia, es pot trobar una 
aproximació crítica i en profunditat a aquesta qiiestió (Veure infra). 
1 La cita prové de Jappe (1993: 128). Cal recordar també que els capítols cinquè i sisè 
de La societat de l'espectacle (Debord, 1967) es titulen Temps i història i El temps 
espectacular. 

Arnaud titula Intraitables el capítol dedicat a analitzar els personatges dels films de 
Bresson. Segons Arnaud, el seu desig pel seu desmesurat narcisisme comporta sovint 
una suspensió d'un desig sexual, que desencadena en triangles amorosos singulars i 
laberíntics marcats per la impossibilitat de retrobament entre els éssers, com en els 
casos de Les Dames du Bois de Boulogne (1945), Pickpocket (1959), Au hasard 
Balthazar (1966), Unefemme douce (1969), Quatre nuits d'un reveur (1972), Lancelot 
du Lac (1974) o Le diable probablement (1977). Aquest desig va associat en molts 
casos a més a una promesa de conversió o salvació, motiu central de Les Anges du 
péché (1943), assolida per la comtessa i Séraphita a Journal d'un curé de campagne 
(1951), i que a partir de Au hasard Balthazar (1966) atrau el mal allà on es situa, fins el 
seu màxim exponent amb L'Argent (1983). Aquest desig pot associar-se també a la 
consagració a grans ideals que queden completament desmentits pel seu oposat en el 
món, al temps que serveixen a les estratègies amoroses d'aquells qui necessiten 
proclamar obertament la seva bellesa interior com a Le diable probablement (1977), 
també poden ocasionar incomptables enfrontaments entre companys i escissions dins els 
propis personatges com a Lancelot du Lac (1974). 

33 "No estoy deprimido. Sólo quiero el derecho a ser yo mismo. Que no me obliguen a 
dejar de querer más, a reemplazar los verdaderos deseos por unos falsos, basados en 
estadísticas, exámenes, fórmulas, ciencia ruso-americana, clasificaciones ultra- 
estúpidas. No quiero ser un esclavo o un especialista". Extret directament dels subtítols 
del film Le Diable probablement (Bresson, 1977), minut 77. Cal advertir que les 
paraules esclau i especialista són molt emprades per Debord. 

"(...) Le spectacle est la reconstruction matérielle de l'illusion religieuse (...)". 
35 Debord cita aquí a Gabel: "(...) Le besoin d'imitation qu'éprouve le consommateur 
est précisément le besoin infantile, conditionné par tous les aspects de sa dépossession 
fondamentale. Selon les termes que Gabel applique à un niveau pathologique tout autre, 
« le besoin anormal de représentation compense ici un sentiment torturant d'être en 
marge de l'existence »". 

"On ne peut opposer abstraitement le spectacle et l'activité sociale effective ; ce 
dédoublement est lui-même dédoublé. Le spectacle qui inverse le réel est effectivement 
produit. En même temps la réalité vécue est matériellement envahie par la 
contemplation du spectacle, et reprend en elle-même l'ordre spectaculaire en lui 
donnant une adhésion positive. La réalité objective est présente des deux côtés. Chaque 
notion ainsi fixée n'a pour fond que son passage dans l'opposé : la réalité surgit dans le 
spectacle, et le spectacle est réel. Cette aliénation réciproque est l'essence et le soutien 
de la société existante". 

17 

Reader titula el darrer capítol de la seva monografia Civilisation and its discontents: 
Le Diable probablement and L 'Argent. 

"Odio la vida. Pero también odiola muerte. Me parece espantosa". Extret directament 
dels subtítols del film Le Diable probablement (Bresson, 1977), minut 78. 
39 Aquestes paraules de Bresson daten de l'any 1969. 

40 "Ce qui m'a poussé à faire ce film, c'est le gâchis qu'on a fait de tout. C'est cette 
civilisation de masse où bientôt l'individu n'existera plus. Cette agitation folle. Cette 
immense entreprise de démolition où nous périrons par où nous avons cru vivre. C'est 
aussi la stupéfiante indifférence des gens, sauf de certains jeunes actuels, plus lucides". 
Aquestes paraules de Bresson apareixen originalment al Quotidien de Paris de 16 juny 
1977. La cita de Reader (2000: 133) inclou només la primera frase, es pot trobar la cita 
completa a: Le diable probablement (2008); Dins Wikipédia. L'encyclopédie libre. En 
línia a: http://fr.wikipedia.org/wiki/Le_Diable_probablement. 

41 Jappe titula un apartat de la seva monografia El mite de Debord. 

49 

"Nous aussi nous formons un couple, tous sur le même modèle" (Arnaud, 1986:98). 
43 Aquest desig "d'être exceptionnel dans un monde exceptionnel" (Arnaud, 1986:93) és 
atribuït a Charles pel seu amic Michel a Le diable probablement (Bresson, 1977). 

"Par rapport à la malédiction qu'insititute l'argent dans sa valeur d'equivalent 
universel, elle est littéralement en trop: si tout équivaut à tout, si tout est convertible en 
billet, chacune de valeurs singulières propres aux choses s'évanouissent dans la 
circulation sans fin de l'argent: c'est lui qui substitute l'empire universel de son étalon 
aux valeurs singulières de chacune des choses échangées: salaires, achats, objets, 
personnes sont pliés à la possibilite d'une équivalence dont la figure presque anonyme 
d'un billet signifie aussitôt la défaite. Le vrai prix d'une singularité, de ce qui est seul 
étymologiquement, c'est qu'il défie tout échange, toute équivalence. Sa valeur n'a pas 
de prix, puique lui en ccorder un, c'est la nier, et que son insertion dans le flux de 
l'argent suppose une transaction qui la ruine, un substitut qui l'abolit.". 

A propòsit d'això Bresson assenyala en aquesta entrevista "el cinema copia la vida, o 
la fotografia, mentre que jo, jo recreo la vida a partir d'elements tant naturals, tant reals 
com és possible". 

46 "Actores. Cuanto más se acercan (en la pantalla) con su expresividad, más se alejan. 
Las casas, los árboles se acercan; los actores se alejan". "En ***, película que depende 
del teatro, ese gran actor inglés balbucea para hacernos creer que inventa las frases a 
medida que las dice. Sus esfuerzos por resultar más vivo logran todo lo contrario". 

47 "Crear no es deformar o inventar personas y cosas. Es establecer entre personas y 
cosas que existen, y tal como existen, relaciones nuevas". "LOS VINCULOS QUE LOS 
SERES Y LAS COSAS ESPERAN PARA COBRAR VIDA". 

48 

Aquesta frase final del primer film de Debord, torna a aparèixer en el seu darrer film, 
de 1978. 

49 Bresson justifica aquí el seu interès per fer una pel-lícula Joana d'Arc tant per tractar- 
se d'un personatge inesgotable com pel seu desig de fer-lo actual, veu Joana com una 
noia moderna i elegant, vol demostrar la modernitat que duu implícita. En una entrevista 
sobre el film Lancelot du Lac Bresson (1974) afirma "Has de dur el passat al present si 
vols fer-lo creïble". 

50 "Le spectacle est le discours ininterrompu que l'ordre présent tient sur lui-même, son 
monologue élogieux. C'est l'auto-portrait du pouvoir à l'époque de sa gestion totalitaire 
des conditions d'existence. (...)". 

51 En aquest document Debord s'interessa pel debat sobre si certes tendències 
d'expressió cinematogràfica haurien de ser considerades preferibles a d'altres en relació 
al projecte revolucionari. Segons Chatel, autor de la crítica de À bout de souffle (Jean- 
Luc Godard, 1960) de la que parteix el document, una alteració de 'les formes actuals 
de cultura' depèn de la producció de treballs que ofereixen a la gent 'una representació 
de la seva pròpia existència'. Pels situacionistes qualsevol crítica revolucionària a tot art 
ha de ser extensible també a tota la societat, de manera que no s'estableixi cap separació 

entre art i política. Els situacionistes ataquen la crítica cinematogràfica com a espectacle 
de segon grau en què el crític parla d'un producte del qual participa i del qual a més en 
fa un doble espectacle, el del propi producte i el de la seva visió com a espectador. En 
aquest sentit s'ataca també els debats de cineclub, que a més es donen en un context 
extremadament jeràrquic que diferencia clarament opinions especialitzades de les no 
especialitzades. Més en general els situacionistes esta en contra de que els espectadors 
s'identifiquin o emmirallin en els films que falsament representen les seves condicions 
de vida. Tal i com destaca la frase subratllada en l'original, pels situacionistes "La 
revolució no és 'mostrar' la vida a la gent, sinó dur-los a la vida" , mitjançant un 
veritable diàleg, comunicació, debat, activitat, participació... 

52 Schrader cita aquí l'estudi de Sontag (1966), qui en el seu article sobre L'estil 
espiritual en elsfilms de Robert Bresson estableix múltiples comparacions entre 
Bresson i Brecht. 

53 "Le spectacle est le capital à un tel degré d'accumulation qu'il devient image". 

54 "Toute la vie des sociétes dans lesquelles règnent les conditions modernes de 
production s'annonce comme une immense accumulation de spectacles. Tout ce qui 
était directement vécu s'est éloigné dans une représentation". 

55 "El capital no es una cosa, sino una relación social entre personas mediada por cosas" 
(Marx, El Capital, I, 7, cap. 25); "El espectáculo no es un conjunto de imágenes, sino 
una relación entre personas, mediada por imágenes" (Debord, La sociedad del 
espectáculo I, #4). 

56 "Le spectacle est l'autre face de l'argent : l'équivalent général abstrait de toutes les 
marchandises. Mais si l'argent a dominé la société en tant que représentation de 
l'équivalence centrale, c'est-à-dire du caractère échangeable des biens multiples dont 
l'usage restait incomparable, le spectacle est son complément moderne développé où la 
totalité du monde marchand apparaît en bloc, comme une équivalence générale à ce que 
l'ensemble de la société peut être et faire. Le spectacle est l'argent que l'on regarde 
seulement, car en lui déjà c'est la totalité de l'usage qui s'est échangée contre la totalité 
de la représentation abstraite. Le spectacle n'est pas seulement le serviteur àupseudo- 
usage, il est déjà en lui-même le pseudo-usage de la vie". 

En certa ocasió Bresson va afirmar "Penso que en el món sencer les coses estan anant 
força malament. La gent s'està convertint més materialista i cruel... cruel per mandra, 
per indiferència, egoisme, perquè només pensen en ells mateixos i en absolut en allò 
que passa al seu voltant, així que deixen que tot es torni lleig i estúpid. Només els 
interessen els diners. El diner s'està convertint en el seu Déu. Déu no existeix per a 
molts. El diner està esdevenint quelcom pel qual s'ha de viure. (...)" (Walsh, 2000). 

"Je suis libre, obligé a rien, sauf à ce qui peut m'être utile et dont je peux tirer profit, 
et plutôt gros profit que petit profit; la vie n'est qu'un champ de foire, un marché où la 
parole même n'est pas nécessaire, le billet de banque suffit. Payer les gens, c'est 
s'acquiter de tous ses devoirs et obligations envers eux. Bien qu'il vaudrait mieux ne 
pas les payer et les faire travailler pour rien. On apprend vite qu'on put tout se permettre 
et avoir en même temps l'estime et la considération des gens. C'est una question de 
culot, d'aplomb" (Arnaud, 1986:52). 

"Si tu la veux, paye" (Arnaud, 1986:50). El vell comerciant de gra, qualificat per 
Marie de vell avar, és un personatge inusualment transparent en aquest sentit, amb 
gestos força significatius al llarg del film com voler negar menjar a la jove quan aquesta 
li demana aixopluc, intentar comprar-la amb diners, o retirar gra a l'ase Balthazar i 
posteriorment regalar-lo quan se l'informa que aquest és a prop de morir. 

"II nous faudra quatre ou cinq ans pour amasser un capital. Je sais, tu méprises 
l'argent" (Arnaud, 1986:148). 
1 "Plus mon père est riche, plus elle l'aime" (Arnaud, 1986:218). 

62 "L'argent tout puissant! L'argent le seul salut!" (Arnaud, 1986:218). 

63 "Depuis que t'a été donnée la conscience de ton être et de l'absurde organisation du 
monde, de l'impossibilité où il se trouve d'être autrement, qu'est-ce qu'on te dit? On te 
dit: obéis. Surtout ne te mêle pas de ce qui te regarde, ça n'est pas ton affaire. Attends, 
bientôt tout le monde sera hereux. Mais moi je ne veux pas attendre le bonheur 
universel qui sera, crois-moi Yvon, terriblement chiant. Je veux être hereux tout de 
suite, à ma façon, autrement. O argent, Dieu visible, qu'est-ce que tu ne nous ferais as 
faire" (Arnaud, 1986:143). Cal recordar que en sortir de la presó Yvon matarà diverses 
persones per aconseguir diners. 

64 Zunzunegui titula Dios visible el capítol dedicat aL'Argent (Bresson, 1983). 

65 "Le spectacle est le moment où la marchandise est parvenue à V occupation totale de 
la vie sociale. (...)". 

66 Donada la importància d'aquestes afirmacions per l'anàlisi, i puix que s'han trobat 
aquí algunes diferències significatives entre el llibre i el film La Société du Spectacle de 
Debord (1967, 1973), s'ha considerat convenient reproduir a continuació el text del 
llibre: "En aquest moviment essencial de l'espectacle, que consisteix en reprendre en ell 
tot allò que existia dins l'activitat humana en l'estatfluït, per posseir-ho en estat 
coagulat, en tant que coses que han esdevingut el valor exclusiu per la sevaformulació 
en negatiu del valor viscut, reconeixem el nostre vell enemic que sap tant bé com 
semblar a primer cop d'ull quelcom de trivial i comprensible en sí mateix, quan 
contràriament és tant complex i tant ple de subtileses metafísiques, la mercaderiá" 
(Debord, 1967:35). "És el principi del fetitxisme de la mercaderia, la dominació de la 
societat per "les coses suprasensible encara que sensibles", que s'acompleix 
absolutament dins l'espectacle, on el món sensible és reemplaçat per una selecció 
d'imatges que existeix per sobre seu, i que al mateix temps es fa reconèixer com el 
sensible per excel-lència" (Debord, 1967:36). 

67 Per a Reader (2000:43-52), en aquest film Fontaine completament ofuscat pel seu 
projecte d'evasió és capaç de jugar-se la vida per preservar un petit llapis o de veure no 
més que cordes en una caixa de roba nova que li arriba. Segons Eric Rohmer (1956), 
aquest film documenta el minuciós treball per aconseguir i transformar objectes 
quotidians en instruments d'evasió, tal i com s'explica en un article significativament 
titulat El miracle dels objectes. 

68 Carteres, rellotges, bosses o talonaris que passen d'unes mans a altres gràcies a les 
habilitats del pispa, en una circulació clandestina de mercaderies que adquireix 
màximes proporcions en la seqiiència de robatoris en cadena de la Gare de Lyon, i que 
queda frustrada per la policia en els dos robatoris del hipòdrom de Longchamp que 
obren i tanquen el cercle en què s'emmarca el film. Al mateix temps convé destacar el 
caràcter fetitxista atribuït als objectes en certs diàlegs, quan es remarca la importància 
dels regals en la seducció de Jacques a Jeanne, o dels utensilis com a únic substrat de la 
difunta mare de Michel (Zunzunegui, 2001:131-140): "Fais-lui des cadeaux. As-tu 
pensé aux cadeaux?" ("Fes-li regals. Has pensat en els regals?"); "Et voilà tout ce qui 
reste. Des papiers, des lettres, quelques photos: c'est fini, pas moyen revenir en arrière" 
("Heus ací tot el que queda. Papers, cartes, algunes fotos: s'ha acabat, no hi ha manera 
de tornar enrera"). 

69 L'ofensiva dels jutges comença per la ridícula acusació de robar un cavall (Reader, 
2000:61), a la qual Jeanne significativament respon "Je ne l'ai pas pris, je l'ai payé. Et 

même je l'ai renvoyé. Le cheval ne valait rien" ("Jo no el vaig pas agafar, jo el vaig 
pagar. I fins i tot el vaig retornar. El cavall no valia res"). A banda del cavall que Jeanne 
suposadament hauria robat, hi ha també un medalló amb una imatge que podria 
comportar la seva condemna per heretgia, les vestimentes masculines de les quals 
presumptament emana la seva força, la ploma amb què es pren acta del procés, i el 
crucifix de pal que li servirà com a únic consol en el camí vers la foguera. 

Els objectes al voltant de Gerard comprenen els regals de la fornera a qui roba diners 
de la caixa, la pistola amb la qual vol inculpar d'assassinat un Arnold qui posteriorment 
ha de pagar les mercaderies destruïdes pel jove en la seva festa de comiat a un bar, i les 
mercaderies que carrega en Balthazar que condueixen l'ase primerament a ser maltractat 
en el repartiment de pà i finalment a morir prop de la frontera en el pas d'objectes de 
contraband... Les terres, cedides en ús pel pare de Jacques arran de la mort de la seva 
filla malalta tot just començat el film, provoquen un contenciós judicial entre el pare de 
Marie i el pare de Jacques quan aquest demana comptes de l'explotació agrícola, un 
enfrontament que tindrà devastadores conseqiiències en totes dues families, com a 
objecte causa fonamental en el devenir dels personatges. Respecte a les relacions de 
Balthzar amb les mercaderies, cal recordar que l'ase és maltractat quan volca una 
càrrega de palla, quan es resisteix a fer el repartiment de pa, quan extreu aigua pel vell 
avar, quan transporta ampolles d'aigua per a Arnold, i quan carrega les mercaderies de 
contraband, de manera que només quan és petit, i quan és utilitzat per conduir el 
carruatge de Marie i per fer el seu número al circ, l'ase no és golpejat de forma salvatge. 

71 En aquest cas el contraban es dóna de la mà dels familiars de la protagonista, qui 
subministren clandestinament alcohol al bar on ella treballa, per uns diners que després 
li pren el seu pare alcohòlic per emborratxar-se. La protagonista és així doblement 
explotada, ja que a casa seva ha d'assumir totes les feines de la llar, degut a la malaltia i 
mort de la seva mare. La fitxa dels autos de xocs que arriba a la protagonista per la mà 
femenina d'algú qui resta fora de camp, és significativa pel fet de proporcionar de forma 
quasi miraculosa l'únic moment d'alegria en tot el film. Els regals oferts a Mouchette 
arran de la mort de la seva mare, oferts per la gent del poble que ella menysprea, són per 
una banda unes pastes que s'embutxaca i una tassa de xocolata que trenca, i per altra un 
vestit blanc que ella abraça en el seu suïcidi, tal vegada són precisament aquests regals 
allò que empeny definitivament la protagonista al suïcidi. 

72 La parella es coneix quan ella acudeix a la botiga d'ell per portar-hi una sèrie de 
pertinences de valor cada cop més gran, des d'una càmera fotogràfica a un crucifix del 
qual ell separa el Crist de marfil de la creu d'or. Un cop casats l'home es mostra com un 
usurer qui tracta amb menyspreu tota la seva clientela i qui retreu a la muller que pagui 
massa a aquells qui venen a empenyorar les seves possessions. L'expressió definitiva 
del distanciament de la parella es concreta amb la visita del marit a una botiga per 
comprar un llit on ella dormirà apartada d'ell, aquest llit és l'objecte causa del drama. 

73 El Grial, vas dins el què Josep d'Arimatea recollí la sang de Crist a la creu, provoca 
una atracció irresistible que duu els cavallers de la taula rodona a una recerca embogida 
que primer els distancia i finalment els duu a matar-se entre ells . En relació a això, cal 
recordar les paraules d'una Ginebra atònita i esdevinguda ella mateixa mercaderia fetitx 
entre els cavallers, quan lúcidament observa: "Ce n'est pas le Graal. C'est Dieu que 
vous vouliez. Et Dieu n'est pas un objet qu'on rapporte" ("No és el Grial. És Déu el què 
voleu. I Déu no és pas un objecte hom porti"). Zunzunegui (2001:191-200) titula El 
diablo en el bosque el capítol dedicat a Lancelot du Lac (Bresson, 1974). 

74 Les imatges projectades i comentades pel grup ecologista o la tala d'arbres d'una 
banda, i les conquestes de l'estat del benestar enumerades per Charles amb ironia a la 

consulta del Dr. Mime de l'altra, són bona prova d'això. El grup de joves ecologistes 
organitza sessions on es projecten i comenten imatges de devastació mediambiental, 
deixalleries de cotxes, caceres de pingiiins, contaminació d'aigua i aire, efectes de la 
radiació, etc. El pare de Charles és un prolífic home de negocis que es dedica a la tala 
d'arbres, ell és crític amb això i acudeix a l'explotació per veure què s'hi fa. A la 
consulta del Dr. Mime, Charles enumera amb ironia algunes de les 'grans conquestes' 
de l'estat de benestar, en una evocació de la objectivació de la vida: "Al perder la vida, 
esto es lo que perdería. Planificación familiar. Viajes organizados, cultural, deportivo, 
lingiiístico. La biblioteca del hombre cultivado. Todos los deportes. Cómo adoptar un 
nino. Asociación de Padres y Alumnos. Educación: a 7 anos, 7 a 14 anos, 14 a 17 
anos. Preparación para el matrimonio. Obligaciones militares. Europa. Decoraciones. La 
mujer sola. Enfermedad: pagada. Enfermedad: no pagada. El hombre de éxito. 
Beneficios fiscales para los mayores. Impuestos municipales. Compra a plazos. Cánon 
de radio y televisión. Tarjetas de crédito. Reparaciones del hogar. Indice de contratos. 
El IVA y las tasas de retención" ("En perdre la vida, això és el que perdria. Planificació 
familiar. Viatges organitzats, cultural, deportiu, lingiiístic. La biblioteca de l'home 
cultivat. Tots els esports. Com adoptar un nen. Associació de pares i alumnes Educació: 
a 7 anys, 7 a 14 anys, 14 a 17 anys. Preparació pel matrimoni. Obligacions militars. 
Europa. Decoracions. La dona sola. Malaltia: pagada. Enfermetat: no pagada. L'home 
d'èxit. Beneficis fiscals pels majors. Impostos municipals. Compra a terminis. Cànon de 
ràdio i televisió. Targetes de crèdit. Reparacions de la llar. índex de contractes. LTVA i 
les tasses de retenció"). Extret directament dels subtítols del film Le Diable 
probablement (Bresson, 1977), minut 74. 

75 El diner, equivalent universal de tota mercaderia, duu a presó els joves Yvon i 
Lucien, el primer per haver col-laborat en un atracament frustrat i posteriorment per 
matar amb l'objectiu de robar, a Lucien per una escalada de robatoris i expropiacions 
cada cop majors. A banda del diner en sí, cal no obviar la importància de tota una sèrie 
de treballs i mercaderies relacionats amb la botiga de fotografia, indret on es produeix 
l'encadenament de tots els personatges i objectes del relat, on tot i tofhom esdevé 
mercaderia. El film arrenca amb la posada en circulació d'un bitllet fals de la botiga de 
fotografia, posteriorment escenari del reendossament al treballador qui hi subministra 
petroli, d'una estafa amb el preu de càmeres fotogràfiques, i d'un robatori amb duplicat 
de la clau de la caixa forta. Resulta si més no curiós que el bitllet fals entri en circulació 
per la compra d'un marc en una botiga de fotografia, que el personal d'aquesta botiga 
de fotografia s'encarregui de donar fals testimoni sobre quelcom que ha estat clarament 
presenciat al film, i que més tard la botiga de fotografia sigui l'escenari d'estafes amb 
preus canviats i de robatoris amb còpies de claus. La importància d'aquesta botiga, que 
de fet ja apareix al relat de Tolstoi, podria associar-se a una voluntat de denunciar la 
condició objectivant de la fotografia, allò que Bresson anomena "els falsos poders de la 
fotografia". 

Arnaud titula aquest apartat de la monografia Resserrement: Vattraction de l'objet 
cause. 

77 

Al Advertissement pour la troisième édition française (Debord, 1967) es parla de la 
fusió de l'espectacular difús i l'espectacular concentrat sota la forma comú de 
l'espectacular integrat, noció apareguda per primer cop als Commentaires sur la société 
du spectacle (Debord, 1988). 

78 

"IV. le prolétariat comme sujet et comme représentation", "IX. l'idéologie 
matérialisée". 

79 

"Le détournement est le contraire de la citation, de l'autorité théorique toujours 
falsifiée du seul fait qu'elle est devenue citation ; fragment arraché à son contexte, à son 
mouvement, et finalement à son époque comme référence globale et à l'option précise 
qu'elle était à l'intérieur de cette référence, exactement reconnue ou erronée. Le 
détournement est le langage fluide de l'anti-idéologie. II apparaît dans la 
communication qui sait qu'elle ne peut prétendre détenir aucune garantie en elle-même 
et définitivement. II est, au point le plus haut, le langage qu'aucune référence ancienne 
et supra-critique ne peut confirmer. C'est au contraire sa propre cohérence, en lui-même 
et avec les faits praticables, qui peut confirmer l'ancien noyau de vérité qu'il ramène. 
Le détournement n'a fondé sa cause sur rien d'extérieur à sa propre vérité comme 
critique présente". 

"Jugé comment, d'après un code, quel code? C'est absurde" (Arnaud, 1986:63). 
81 "Prenez garde. Vous qui vous dites mon juge, vous assumez une grande charge" 
(Arnaud, 1986:110). 

"Le plus grand procès de l'histoire va s'ouvrir... Ce n'est pas seulement le procès de 
Jeanne qui se joue... Mais tous les procès perdus d'avance au tribunal de l'histoire, 
Procès de Jeanne d'arc, C'est une contestation des juges, De la justice, Du concept 
même du procès". Aquests títols, corresponents al tràiler del film, van precedits pel 
tràveling de la mare de Joana al Procés de Rehabilitació que dóna inici al film, al temps 
que precedeixen la seqiiència també inicial en què unes mans encadenades es posen 
sobre una bíblia oberta per donar peu a les primeres paraules de Joana i de l'obra. 
Bresson, Robert (1962); Trailer ofthefilm. A: The Trial ofJoan ofArc. Artificial Eye 
(DVD), 2005. 

"Un procès qui dira qui a tort et qui a raison" (Arnaud, 1986:66-67). 
84 Bresson titula el film A l'atzar Balthazar per remarcar l'arbitrareïtat i atzar que 
intervé en el devenir dels personatges. 

"Mais si je me flanque une balle dans la tête, je ne peux imaginer que je serai jugé 
pour n'avoir compris ce que personne ne peut comprendre" (Arnaud, 1986:63). Al llarg 
del film Charles rebutja qualsevol ideologia de caire religiós, polític o psicoanalític, per 
recolzar aquest punt de vista Reader (2000: 127) cita a Daney, Serge (1996); La Rampe, 
Cahiers du cinéma, Paris. 

86 "Étant données les circonstances spéciales où j'ai disant volé, et au nom des idées 
nouvelles..." Le juge: "Répondez uniquement aux questions qu'on vous pose". Lucien 
"... qu'il n'y a pas vraiment de règles, que tout est permis, je pouvais espérer bénéficier 
d'un non-lieu, ou alors, si j'étais condamné m'échapper et remmonencer" (Arnaud, 
1986:142-143). 

87 

Jappe titula un dels apartats de la seva monografia Les duesfonts i els dos costats de 
la teoria de Debord. En aquest apartat explica que la principal novetat de la teoria de 
Debord radica en el paper fonamental de la categoria intercanvi, quelcom que permet 
anar més enllà dels marxismes del moviment obrer tradicional, per lligar el concepte 
d'espectacle també a la superestructura, i analitzar així la transformació no només de la 
producció sinó també del pensament. De la mateixa manera Debord recull el vagatge de 
la destrucció de les formes artístiques tradicionals promoguda pels moviments 
avantguardistes i formalistes, al temps que formula una crítica radical d'aquest procés. 

QQ 

Arnaud titula un apartat de la seva monografia Les suppressions.. 

QÇ\ 

L'anàlisi d'Arnaud remet bona part de la seva argumentació sobre mirades i 
intercanvis a l'article La suture de J. P. Oudart aparegut l'any 1969 als números 211 i 
212 de Cahiers du Cinéma. Aquest cèlebre article sobre Le Procès de Jeanne d'Arc 
(Bresson, 1962) és tal vegada un dels més complexos que s'hagi escrit mai sobre 

Bresson, malgrat haver estat traduït al castellà i resumit per Arnaud en la seva 
monografia sobre Bresson, la dificultats de comprensió que planteja i les limitacions de 
la present investigació ens obliguen a incloure aquí no més que 'la punta de l'iceberg' 
de les reflexions que suscita. 

90 "MODELS: (J)Moviment de l'exterior vers l'interior. (Actors: moviment de 
l'interior vers l'exterior). Allò important no és el que em mostren sinó el que 
m'amaguen, i sobre tot el que no sospiten que està en ells. Entre ells i jo: intercanvis 
telepàtics, divinació"; "Conduiràs els teus models a les teves regles, ells et deixaran 
obrar sobre sí, i tu els deixaràs obrar sobre teu". 

91 "Els intercanvis que es produeixen entre imatges i imatges, sons i sons, imatges i 
sons, donen a les persones i als objectes de la teva pel-lícula la seva vida 
cinematogràfica i, mitjançant un fenomen subtil, unifiquen la teva composició". 
Aquesta qiiestió també és tractada a l'entrevista de televisió a càrrec de Roger Stéphane 
a propòsit de Au Hasard Balthazar (Bresson, 1966). 

92 

En les pròpies Notes sobre el cinematògrafBresson exposa un sistema sorgit a base 
d'establir un mètode d'intuïcions i fòbies en el qual prevalen unes màximes, tot i 
mancar els lligaments o conjuncions entre aquestes, que tal vegada han de ser construïts 
pel lector. 

A les referències al llibre Commentaires sur la société du spectacle (Debord, 1988) 
s'inclou el número de tesi en comptes del número de pàgina, tal i com proposa el propi 
autor. 

"L'aliénation du spectateur au profit de l'objet contemplé (qui est le résultat de sa 
propre activité inconsciente) s'exprime ainsi : plus il contemple, moins il vit ; plus il 
accepte de se reconnaître dans les images dominantes du besoin, moins il comprend sa 
propre existence et son propre désir. L'extériorité du spectacle par rapport à l'homme 
agissant apparaît en ce que ses propres gestes ne sont plus à lui, mais à un autre qui les 
lui représente. C'est pourquoi le spectateur ne se sent chez lui nulle part, car le spectacle 
est partout". 

95 "Là où le monde réel se change en simples images, les simples images deviennent des 
êtres réels, et les motivations efficientes d'un comportement hypnotique. Le spectacle, 
comme tendance àfaire voir par différentes médiations spécialisées le monde qui n'est 
plus directement saisissable, trouve normalement dans la vue le sens humain privilégié 
qui fut à d'autres époques le toucher ; le sens le plus abstrait, et le plus mystifiable, 
correspond à l'abstraction généralisée de la société actuelle. Mais le spectacle n'est pas 
identifiable au simple regard, même combiné à l'écoute. II est ce qui échappe à 
l'activité des hommes, à la reconsidération et à la correction de leur oeuvre. II est le 
contraire du dialogue. Partout où il y a représentation indépendante, le spectacle se 
reconstitue". 

9 El cinematògraf busca eradicar la propensió del cine a reemplaçar tota activitat i tota 
experiència viscuda per una imatge congelada o abstracta, per tal que cada receptor 
s'apropi al film des de les pròpies sensacions i vivències, establint per sí mateix vincles 
i relacions d'una manera única i insubstituïble, sense haver de remetre's a objectes 
externs preconcebuts que connotin les seves percepcions subjectives. A propòsit d'això, 
val la pena reprendre les dues cites que Zunzunegui (2001) situa al principi de la seva 
monografia sobre Bresson: "C'est le bonheur d'un art que de montrer comment quelque 
chose se met à signifier, non par allusion à des idées dejà formées ou acquises, mains 
par l'arrangement temporel et spatial des élements". Maurice Merleau-Ponty (1945). 
["És la sort d'un art mostrar com alguna cosa es posa a significar, no per alusió a unes 
idees ja formades o adquirides, sinó per l'arranjament temporal i espaial dels 

elements."]; "El ojo, siervo de la imagen. (J)Y, a pesar de todo: Un silencio 
imperturbable, (J)una piedra, (J)eludiendo la escala del diablo." Paul Celan (1963). 
"L'ull, serf de la imatge. ( J)I, malgrat tot: Un silenci impertovable, (J)una pedra, 
(J)eludint l'escala del diable." 

Q7 

"En tant qu'indispensable parure des objets produits maintenant, en tant qu'exposé 
général de la rationalité du système, et en tant que secteur économique avancé qui 
façonne directement une multitude croissante d'images-objets, le spectacle est la 
principale production de la société actuelle". 

QQ 

"Le spectacle se soumet les hommes vivants dans la mesure où l'économie les a 
totalement soumis. II n'est rien que l'économie se développant pour elle-même. II est le 
reflet fidèle de la production des choses, et l'objectivation infidèle des producteurs". 
ì9 "C'est la plus vieille spécialisation sociale, la spécialisation du pouvoir, qui est à la 
racine du spectacle. Le spectacle est ainsi une activité spécialisée qui parle pour 
l'ensemble des autres. C'est la représentation diplomatique de la société hiérarchique 
devant elle-même, où toute autre parole est bannie. Le plus moderne y est aussi le plus 
archaïque". 

100 "Le spectacle ne peut être compris comme l'abus d'un monde de la vision, le produit 
des techniques de diffusion massive des images. II est bien plutôt une Weltanschauung 
devenue effective, matériellement traduite. C'est une vision du monde qui s'est 
objectivée". El terme Weltanschauung acostuma a traduir-se com a visió del món o 
cosmovisió. 

101 Arnaud titula el primer capítol de la seva monografia L 'irrémédiable probablement. 

1 02 

L'incertesa era el títol inicialment pensat per a Pickpocket (Robert Bresson, 1959). 
L'imprevist i la sorpresa serveixen de fet per refermar el caràcter atzarós i arbitrari de la 
inexorabilitat, de l'irremeiable. Arnaud (1986) estructura la seva monografia en base a 
aquesta dialèctica, amb apartats amb títols com L 'accident, le sens o Automatisme et 
hasard, i capítols amb títols com L 'irrémédiable probablement, Impression du réalité, 
capture du réel o De l 'automatisme à la contingence. 

1 O^ 

A partir d'aquí podríem valorar críticament l'anàlisi en profunditat de Font (1976), 
qui conclou què "al 'botxí' Bresson (...) l'únic que el preocupa és celebrar el seu ofici- 
sacrament, gravat pel presentiment d'una maledicció divina. Tot el qual el converteix en 
un sum sacerdot de l'Idealisme (...)". El presentiment de la maledicció divina i 
l'idealisme són efectivament presents, però paradoxalment van acompanyats d'un 
materialisme i una crítica social no ideològica força singulars, qiiestions àmpliament 
tractades a la monografia de Zunzuneui (2001). 

104 Aquestes paraules de Bresson són datades l'any 1955. 

105 Aquestes paraules de Bresson són datades l'any 1976. 

106 Bresson també diu que els seus films no són més que esbossos (Bresson, 1966). 

107 També a Debord et Wolman (1956). 

"La conscience du désir et le désir de la conscience sont identiquement ce projet qui, 
sous sa forme négative, veut l'abolition des classes, c'est-à-dire la possession directe 
des travailleurs sur tous les moments de leur activité. Son contraire est la société du 
spectacle, où la marchandise se contemple elle-même dans un monde qu'elle a créé". 

109 Això és comprensible des d'una determinada òptica de la teologia jansenista, 
moviment cristià dels segles XVII i XVIII basat en els escrits de Jansen caracteritzat pel 
rigor moral i l'ascetisme, que en concebre el cos com una presó de l'ànima pot arribar a 
veure en el suïcidi una via d'alliberament, tanmateix també serveix per donar fe de la 
particularitat o fins i tot radicalitat de la visió religiosa de Bresson 

110 Citat a la monografia de Zunzunegui (2001:235). 

111 Aquí Reader assenyala la proximitat entre Bresson i Lacan. 

11 Aquestes afirmacions corresponen a unes paraules de Bresson datades l'any 1957. 

113 El film acaba amb les segiients frases: "^Podría yo aplicar a este momento de mi 
historia lo que un poeta de la época T'ang escribió Al despedirse de un viajero7(J) 
'Desmonté; le ofrecí el vino del adiós / y le pregunté cuál era la meta de su viaje. / Me 
respondió: no he salido airoso en los negocios del mundo; / me retiro a las montanas de 
Nan-Chan a buscar el reposo.'(J) Pero no; veo muy claramente que para mí no hay 
reposo; y, sobre todo, porque nadie me hace el favor de creer que no haya salido airoso 
en los negocios del mundo; aunque afortunadamente nadie podrá decir tampoco que 
haya salido airoso. Hay que admitir, por tanto, que no había éxito ni fracaso para Guy 
Debord y sus desmesuradas pretensiones.(J) Estaba rayando el alba de esta fatigosa 
jornada que estamos viendo tocar a su fin cuando el joven Marx escribió a Ruge: (nota 
al peu: "En mayo de 1843") 'No me dirá usted que les tengo demasiado aprecio a los 
tiempos presentes; y si a pesar de todo no desespero de estos tiempos, es sólo en razón 
de su propia situación desesperada que me llena de esperanza.'(J) He de decir que la 
despedida de una época por la fría historia no ha aplacado en nada esas pasiones de las 
que he dado tan bellos y tan tristes ejemplos. (J) Como demuestran aún estas últimas 
reflexiones sobre la violencia, no habrá para mí ni retorno ni reconciliación. (J) La hora 
de sentar cabeza no llegará jamás. (J) A RETOMAR DESDE EL PRINCIPIO". 
Traducció al castellà per Bredlow (2000:60-61). 

114 Debord, Guy (2008); Wikipedia. The Free Encyclopedia. En línia a: 
http://en.wikipedia.org. 

115 Aquí Sontag dissol les consideracions de fons en les reflexions sobre les formes, tal i 
com suggereix que hauria de fer la crítica artística amb Against interpetation. El seu 
anàlisi demostra com la separació entre subjecte i representació no pot ser concebuda 
exclusivament com una qiiestió de fons, ans inevitablement implica també 
consideracions de forma. 

116 L'estudi de (Schrader, 1972:94-107) com el de Sontag (1964) es centra en els films 
del cicle de presó, segons Schrader els personatges d'aquests films acaben sempre 
escapant del seu confinament ja sigui a través de fugar-se literalment d'una presó com 
en el cas de Un condamné à mort s'est échappé (1956), éssent tancats a una presó que 
els ha d'alliberar d'una vida esclavitzada com a Pickpocket (1959), o bé a través del 
propi martiri per escapar del setge judicial i moral com en el cas de Le Procès de Jeanne 
dArc (1962). La prova més literal de l'empresonament i la lluita contra un mateix per 
acomplir aquesta tasca o missió d'escapar de la cel-la on hom es troba reclòs la trobem 
sens dubte en el primer títol del cicle de presó, Un condamné à mort s 'est échappé 
(1956), d'ací en endavant hom podria qiiestionar que Pickpocket (1959) i Le Procès de 
Jeanne d'Arc (1962) acabin amb un alliberament pel personatge, queda clar en tot cas 
que la possibilitat d'aquest hipotètic alliberament és cada cop més relativa, quelcom 
constatable a la vista del film segiient, setè llargmetratge de tretze, punt d'inflexió ben 
bé al mig de la seva filmografia. 

117 "L'origine du spectacle est la perte de l'unité du monde, et l'expansion gigantesque 
du spectacle moderne exprime la totalité de cette perte : l'abstraction de tout travail 
particulier et l'abstraction générale de la production d'ensemble se traduisent 
parfaitement dans le spectacle, dont le mode d'être concret est justement l'abstraction. 
Dans le spectacle, une partie du monde se représente devant le monde, et lui est 
supérieure. Le spectacle n'est que le langage commun de cette séparation. Ce qui relie 
les spectateurs n'est qu'un rapport irréversible au centre même qui maintient leur 
isolement. Le spectacle réunit le séparé, mais il le réunit en tant que sêparê". 

1 io 

Aquestes són les afirmacions que successivament fa l'entrevistador Roger Stéphane, 
a qui Bresson contesta que parlar de Déu no el fa present, que la seva finalitat és retratar 
ànimes no marionetes que s'agiten, i què allà on hi ha presència humana hi ha presència 
divina. Aquesta pregunta es presenta just després de que veiem la seqiiència en què el 
pare de Marie malalt al seu llit dóna l'esquena al cura que ve a "consolar el seu cor" just 
abans de la seva mort, l'entrevistador subratlla que amb aquesta seqiiència és el primer 
cop que un personatge de Bresson refusa a Déu, Bresson diu que si el refusa és perquè 
Déu és present. Podem recordar aquí també les paraules de Michel, qui diu haver cregut 
en Déu per tres minuts. 

119 "Marie est partie (...) elle ne reviendra plus jamais"; "Mon Dieu ne me l'enlevez pas 
lui aussi (...)"; "Et puis c'est un saint" (Arnaud, 1986:54). Al llarg del film mor la 
germana malalta de Jacques, un home és assassinat pressumptament per Gérard o algú 
de la seva banda, Marie desapareix per sempre, el pare de Marie mor, i l'ase Balthazar 
també. 

1 10 

"It shows the sort of world in which she lives. If you like, she is caught, just as the 
partridges are caught, in a trap". Bresson subratlla que aquesta seqiiència no és un 
símbol sinó que intenta proporcionar una atmosfera. 

\1\ • * 

"Vous vous avez acharné, vous avez tué, pillé, incendié, et puis vous vous avez jetés 
les uns contre les autres comme des fous, sans vous connaître"; "La fôret, c'est le 
diable" (Zunzunegui, 2001:196, 198). Zunzunegui titula El diablo en el bosque el 
capítol dedicat a Lancelot du Lac (Bresson, 1974). 

i nn 

"Qui est-ce donc qui s'amuse à tourner en dérision l'humanité?", "Qui nous 
manoeuvre en douce?", "Le diable probablement" (Reader, 2000:132-133). 
123 Reader cita aquí a: Semoulé, Jean (1993); Bresson ou l'acte pur des 
métamorphoses. Flammarion, París. Pàgina 27. 

1 ^A 

"O argent, Dieu visible, qu'est-ce que tu ne nous ferais as faire" (Arnaud, 1986:143). 

1 1S 

Zunzunegui (2001) titula Dios visible el capítol dedicat aL'Argent (Bresson, 1983). 
La visió de la trajectòria de Bresson com un allunyament progressiu de la religiositat 
fins al punt de venir a dir al final de la seva trajectòria que Déu és el Diable és 
confirmada anys més tard per Zunzunegui (2006). El "Tot és gràcia" que serveix per 
fixar el punt de partida es refereix a la darrera frase de Journal d'un curé de campagne, 
quan la veu del cura de Torcy anuncia per mitjà de la lectura d'una carta que les 
darreres paraules del presoner de la Santa Agonia tot just abans de morir han estat 
"Qu'est-ce que cela fait? Tout est grâce" (Reader, 2000:39). 

126 Segons Schrader més enllà de qualsevol interpretació convencional de la realitat 
l'estil transcendental intenta ressaltar el misteri de l'existència mitjançant la substitució 
de tots aquells elements que parlen específicament de l'experiència humana per 
elements netament inexpressius, a partir d'ací l'autor es dedica a presentar l'estil 
transcendental com un principi i establir algunes de les seves característiques estètiques, 
prenent com a exemple central els films de Bresson, i més concretament les quatre 
pel-lícules que conformen el cicle de presó, ja que considera que aquestes ofereixen 
"una oportunitat excel-lent per estudiar l'estil transcendental en profunditat per varies 
raons: primer, perquè la metàfora de la presó va unida a certes qiiestions teològiques; 
segon, perquè els textos escrits pel propi Bresson aclareixen gran part de les ambigiiitats 
amb les que els crítics hem de treballar; i tercer, perquè en les seves pel-lícules son pocs 
els elements culturals que s'entremesclen amb l'estil transcendental". 

L'apartat Conclusión (Schrader, 1972) està estructurat en base l'anàlisi desenvolupat 
a: Maritain, Jacques (1965); Religion and Culture. A: The Social and Political 
Philosophy ofJacques Maritain. Doubleday, Garden City, New York. 

1 28 

L'economia de mitjans és segons Weyergans (1994) un dels punts clau per entendre 
els films de Bresson. 

1 2.9 

Si hom pren l'anàlisi que fa Schrader de l'estil transcendental de Bresson ì 
substitueix el binomi art - religió pel binomi art - política, partint de la concepció de la 
política de Debord, es pot parlar definir la categoria 'film revolucionari' que com 
passava amb el 'film religiós' manté un caràcter espectacular i inspirador, que roman 
des d'un principi en els mitjans del sobreabundant. Igual que el 'film religiós', el 'film 
revolucionari' és un film amb finalitats merament propagandístiques, un tipus de film 
que mai va fer Debord, qui adreça els seus treballs tant sobre paper com sobre 
cel-luloide a la 'teoria revolucionària' alhora que s'oposa frontalment a la qualsevol 
'ideologia revolucionària' . 

A partir d'aquí hom pot pensar que com en el cas de Les Affaires Publiques (1934) 
de Bresson l'estil de Debord no es troba plenament desenvolupat en el seu primer 
treball cinematogràfic. Malgrat encara hi ha qui considera que l'obra cinematogràfica de 
Debord en el seu conjunt utilitza els mitjans del sobreprecari, o no utilitza suficientment 
els mitjans de l'abundant, un anàlisi en profunditat de la qiiestió ha de contribuir a 
desmentir tal afirmació, i alhora permetre situar Debord en el seu lloc en tant que 
contribució significativa a la història de l'ens cinematogràfic. 

131 "(...). Somete a tus modelos a ejercicios de lectura destinados a igualar las sílabas y 
suprimir todo efecto personal deliberado. El texto, uniformado y regularizado. La 
expresión que puede pasar desapercibida, obtenida mediante ralentizaciones y 
aceleraciones casi imperceptibles y por lo mate y lo brillante de la voz. (...)". "Modelo. 
Lanzado en la acción física, su voz, partiendo de sílabas iguales, adopta 
automáticamente las inflexiones y las modulaciones propias de su verdadera 
naturaleza". 

132 "Aplanar mis imágenes (como con una plancha), sin atenuarlas" , "Poder que tienen 
tus imágenes (aplanadas) de ser otras de las que son. La misma imagen llevada por diez 
caminos distintos será diez veces una imagen distinta", "Lo que ocurre en las junturas. 
"Las grandes batallas, decía el general de M..., se libran casi siempre en los puntos de 
intersección de los mapas de estado mayor", "No corra tras la poesía. Ella penetra por sí 
sola a través de las junturas (elipsis)". 

"Igualdad de todas las cosas. Cézanne pintaba con el mismo ojo y con la misma 
alma un frutero, su hijo, la montana de Sainte-Victoire". "Cézanne: 'En cada pincelada 
arriesgo mi vida'". 

134 "Aplicarme a imágenes insignificantes (no significantes)". 

1 "Imagen y sonido no deben prestarse ayuda, sino trabajar cada uno a su vez, en una 
especie de relevo". "Cuando un sonido puede reemplazar una imagen, suprimir esa 
imagen o neutralizarla. El oído va más hacia el interior, el ojo hacia el exterior." 
136 "EN ESTA LENGUA DE IMÁGENES ES PRECISO PERDER POR COMPLETO 
LA NOCIÓN DE IMAGEN, QUE LAS IMÁGENES EXCLUYAN LA IDEA DE 
IMAGEN". 

1 Q-7 

"Se olvida demasiado la diferencia entre un hombre y su imagen, y el hecho de que 
no hay ninguna entre el sonido de su voz en la pantalla y en la vida real". "La voz: alma 
hecha carne. Trabajada como en el caso de X, ya no es ni alma ni carne. Instrumento de 
precisión, pero instrumento aparte." 

1 18 

"A tus modelos: 'No hay que representar ni a otro, ni a uno mismo. No hay que 
representar a nadie ,, \ "Películas de cinematógrafo: emocionales, no representativas". 
"(...) Cinematógrafo, arte, con imágenes, de no representar nada". 

1 ^Q 

El quart capítol de La sociètè du Spectacle (Debord, 1967) parla de El proletariat 
com a subjecte i com a representació, el primer capítol comença amb una frase de 
Feuerbach on es contraposa representació a realitat, el primer punt del llibre parla de 
l'espectacle com un moviment en què allò directament viscut s'aparta en una 
representació, la tesi 18 diu que "(...) Allà on hi ha representació independent 
l'espectacle es reconsituteix". 

140 L'aproximació de Goffman a la interacció simbòlica des d'una perspectiva 
dramatúrgica utilitzant l'imaginari del teatre per estudiar la vida quotidiana compta avui 
en dia amb gran nombre de partidaris, tant dins l'àmbit científic com de la vida 
quotidiana, una visió crítica d'aquestes aportacions podria servir per establir un nexe 
entre les reflexions de Debord entorn a la vida quotidiana i les de Bresson entorn al 
cine, ja que tant unes com altres prenen com a noció central la representació, d'acord 
amb Bresson en el cine aquesta imitació o representació es duria a terme 
fonamentalment per la intromissió de l'espectacle teatral al cine, i d'acord amb Debord 
per la intromissió del cine i l'espectacle en la vida social. 

141 Segons Sontag, en els films de Bresson la forma és el contingut, tal i com suggereix 
la cursiva en l'original. 

1 4-9 

"Formas que parecen ideas. Considerarlas como verdaderas ideas". "Sé preciso en la 
forma, no siempre en el fondo (si puedes)". "Plegar el fondo a la forma y el sentido a 
los ritmos". 

143 "La théorie critique doit se communiquer dans son propre langage. C'est le langage 
de la contradiction, qui doit être dialectique dans sa forme comme il l'est dans son 
contenu. II est critique de la totalité et critique historique. II n'est pas un « degré zéro de 
l'écriture » mais son renversement. II n'est pas une négation du style, mais le style de la 
négation". 

1 "Dans son style même, l'exposé de la théorie dialectique est un scandale et une 
abomination selon les règles du langage dominant, et pour le goût qu'elles ont éduqué, 
parce que dans l'emploi positif des concepts existants, il inclut du même coup 
l'intelligence de leur fluidité retrouvée, de leur destruction nécessaire". 

145 "Le fait que le langage de la communication s'est perdu, voilà ce qu'exprime 
positivement le mouvement de décomposition moderne de tout art, son anéantissement 
formel. Ce que ce mouvement exprime négativement, c'est le fait qu'un langage 
commun doit être retrouvé — non plus dans la conclusion unilatérale qui, pour l'art de 
la société historique, arrivait toujours trop tard, parlant à d'autres de ce qui a été vécu 
sans dialogue réel, et admettant cette déficience de la vie — , mais qu'il doit être 
retrouvé dans la praxis, qui rassemble en elle l'activité directe et son langage. II s'agit 
de posséder effectivement la communauté du dialogue et le jeu avec le temps qui ont été 
représentés par l'oeuvre poético-artistique". 

146 Debord, Guy (2008); Wikipedia. The Free Encyclopedia. En línia a: 
http://en.wikipedia.org. 

Jappe cita aquí la pàgina 96 del número 5 de la revista Internationale Situationniste. 

1 4-8 

Distribuïda entre altres per Gaumont Video. Informació en línia a 
www.guydebordcineaste.com 

149 Paul Schrader diu exactament això mateix de Robert Bresson en una entrevista pel 
programa de Leonard Lopate a la New York Public Radio (WNYC) a finals del 2005 
(firxer d'àudio en línia a: wnyc.vo.llnwd.net/ol/lopate/lopatel00705b). 

150 La monografia de Reader inclou un apartat específicament a la biografia de Bresson. 

151 Aquesta cita, situada al principi de la monografia sobre Bresson de la Filmoteca 
Nacional (1977), apareix originalment a: Godard, Jean-Luc (1957); Cahiers du 
Cinéma, núm. 71, maig de 1957. 

En la seva monografia Reader dedica un capítol a aquest llibre, titulat The director 
as a writer: Notes sur le cinématographe, on es tracta el volum com un film més. 

i « 

Es pot obtenir una extensa relació de recursos bibliogràfics als DVD de Bresson 
editats el 2007 per Intermedio així com a: Zunzunegui, Santos (2001); Bibliografía 
esencial. A:Robert Bresson. Cátedra, Madrid. Es pot trobar una bibliografia amb 
comentaris orientatius a: Reader, Keith (2000) Select Bibliography. A: Robert Bresson. 

154 Resulta interessant observar que en el llistat de pel-lícules cinematogràfiques a 
rescatar per a la història d'aquest cadàver que considera el cine Debord inclogui films 
de Georges Méliès, Robert Wiene, René Clair, Sergei M. Eisenstein, Luis Bunuel, 
Charles Chaplin, Isidore Isou, Gil J Wolman i Guy Debord. Curiosament el llistat de 
Debord tendeix força a la ficció. 

155 Resulta interessant observar que a la llista de Bresson, publicada originalment al 
número 12 de Cahiers du cinéma, apareixen dos films de Charles Chaplin, un de Sergei 
M. Eiseinstein, un de David Lean, un de Vittorio de Sica, i dos de Robert J. Flaherty. 
Curiosament el llistat de Bresson tendeix força al documental. 

156 Bresson, Robert (1959); The Criterion Collection. Criterion, 2005. En línia a: 
www.criterionco.com/asp/release.asp?id=314 

Per una aproximació als arguments de la discussió i la seva magnitud es pot 
consultar en línia Cummings, D., Trondsen, T.S. (2005). 

1 ÇQ 

Sabatier, Roland (1989); Le Lettrisme : les créations et les créateurs. Ed 
Z'Editions, Niça. Extret citat a: Isou, Isidore (2008); Wikipédia, L'encyclopédie libre. 
En línia a: http://fr.wikipedia.org/wiki/Isidore_Isou 

Isou, Isidore (1952) ; Manifeste du Cinéma Discrépant. Citat a: Cinématographie: 
Orgy ofthe deadpar Ed. Wood Jr. En línia a: http://www.pastis.org/jade/cgi- 
bin/reframe2.pl?http://www.pastis.org/jade/mars02/orgyofthedead.htm 

Wolman, Gil J. (1952); The Anticoncept. Cinematochronic Argument For A 
Physical Phase oftheArts. En línia a: http://www.notbored.org/anticoncept.html. 
Traducció a l'anglès de la transcripció del film. 

1 l «Els filòsofs no han fet altra cosa que interpretar el món de diferents maneres; el que 
cal es transformar-lo.». En línia a: www.xtec.es/~lvallmaj/barrinou/marobra.htm. 
També traduïda com «Els filòsofs no han fet més que interpretar el món, de diferents 
formes, però es tracta de transformar-lo.». En línia: 

www.marxists.org/catala/just/1976/09/sj_obj5.htm. Podríem pensar llavors en substituir 
filòsofs per artistes, cineastes, científics, humans, etc. De fet, aquesta idea ja és recollida 
en el Manifest Dada de Tzara (1918), on podem llegir: "Fins ara l'art no ha fet més que 
decorar la vida, ara vol transformar-la". 

162 Respecte el Maig francès s'ha dit molt, alguns psicoanalistes com André Stéphane 
afirmaven ja poc després dels fets que el moviment es constituí exclusivament 
d'estudiants que viuen en la riquesa, confort, i abundància d'una societat feliç que mai 
ha estat tant poc repressora i que pateixen un 'desig infantil' per l'absolut. 
Malauradament aquesta és una visió força extesa sobre uns esdeveniments que entre 
altres desencadenaren en una vaga general salvatge secundada per 10 milions 
treballadors. Per una aproximacio en profunditat al maig francès i els esdeveniments 
posteriors es pot consultar el lloc web de Bureau ofPublic Secrets (Knabb, 2007) i 
l'apartat Mayo de 1968 y después (Jappe, 1993). Per un relat de primera mà sobre els 
esdeveniments es pot consultar Viénet (1968). 

1 Citat també a For a Revolutionary Judgment ofArt (Debord, 1961). 

A Pour un jugement révolutionnaire de l 'art, escrit per respondre a una crítica de À 
bout de souffle (Jean-Luc Godard, 1960) apareguda el febrer de 1961 a Socialisme ou 
Barbarie, es critica durament la separació establerta entre crítica política i crítica 
cultural, tant en el propi cinema, com en la crítica cinematogràfica i els debats de 
cineclub, espectacles de segon i tercer grau respectivament. 
165 El document acaba amb aquestes mateixes paraules. 

Com en el cas de Per unjudici revolucionari de l'art (Debord, 1961), aquest 
document respon a la crítica d'un film de Godard, en aquest un article apareguda a Le 
Monde, arran de la presentació de The Gay Science al Festival de Cinema de Berlin de 
1969. 

167 S'ha optat per no traduir la paraula "détournament", seguint la proposta de Ken 
Knabb, qui en una nota a peu de pàgina assenyala "The French word détournement 
means deflection, diversion, rerouting, distortion, misuse, misappropriation, hijacking, 
or othervvise turning aside from the normal course or purpose. It has sometimes been 
translated as "diversion," but this word is confusing because of its more common 
meaning of idle entertainment. Like most other people who have actually practiced 
détournement, I have chosen simply to anglicize the French word.". Totes les cites 
d'aquest paràgraf provenen d'aquest document. 

168 El títol d'aquest apartat és "Antisistema Bresson" enlloc de "Sistema Bresson" pel 
fet que aquesta era segons Arnaud (1986: 13) la denominació preferida per Bresson. 

Benjamin, Walter (1936); Das Kunstwerk im Zeitalter seiner technischen 
Reproduzierbarlceit. Es pot trobar una aproximació a fons a la crítica de Benjamin al 
cinema a: Hansen, Miriam (1987); Benjamin, Cinema and Experience: 'The blue 
Flower in the Land ofTechnology'. A: New German Critique número 40. 

i nr\ 

Aquest text sorgit d'una entrevista televisiva amb Roger Stéphane es troba traduït al 
castellà amb alguna lleugera variació com una possible definició d'art dins el Breve 
diccionario de términos bressonianos de la monografia de Zunzunegui (2001): "Creo, 
aunque quizás me equivoque, que las artes están declinando, están en trance de morir, 
quizás por un exceso de libertad, quizás a causa de la difusión extraordinaria que 
cualquier cosa tiene en estos momentos. Creo que el cine, la radio, la televisión, matan 
las artes pero creo, también, que es, precisamente, a través del cinematógrafo, la radio, 
la televisión, como estas artes renacerán, quizás bajo otra forma y, quizás, la palabra 
arte no tenga en adelante el mismo sentido. Parece que ahí existe una esperanza. Creo, 
en efecto, en el cinematógrafo como un arte absolutamente nuevo del que, quizás, no 
nos hemos hecho aún una idea cabal, creo en una musa cinematográfica. El pintor 
Degas decía: "Las musas no se hablan, bailan las unas con las otras". Creo que el 
cinematógrafo es, o será pronto, un arte absolutamente autónomo y que no es lo que se 
pretende que debe ser. Es un arte absolutamente cerrado y absolutamente autónomo". 
171 Val a dir que quan Bresson diu "(...) em sembla que les arts -les belles arts, si volen- 
es troben en declivi, i fins i tot prop de la seva fi. Es troben en trànsit de morir", Godard 
diu "També ho penso jo, si"; "(...) me parece que las artes -las bellas artes, si quieren- 
se encuentran en declive, e incluso cerca de su fin. Se encuentran en trance de morir." 
"También lo pienso yo, sí" (Godard) "No queda ya casi nada. Pronto ya no existirán. 
Pero, cosa curiosa, si han muerto a manos del cinema, la radio, la televisión, han sido 
precisamente este cinema, esta radio, esta televisión que las han matado, las que va a 
acabar reconstruyendo un arte, reconstruyendo las artes -pero de una forma 
completamente diferente, por supuesto, y puede incluso que la palabra arte no se utilice. 
De todas formas ya no será lo mismo." 

1 11 

"Gracias al cinema -y yo diría, gracias al cinematógrafo, porque me gusta senalar la 
diferencia, establecer la diferencia, como hacía Cocteau, entre el cinema, es decir los 
films normales, y aquello que constituye el arte cinematográfico-, así gracias al 
cinematógrafo revivirá el arte que el cinema está a punto de matar. El culpable, los 
culpables de esta muerte de las artes, son los medios mecánicos actuales de difusión. 
Sobre esto, Ionesco ha dicho algo bastante hermoso, el otro día, muy justo en todo caso: 
nos encontramos ante milagros. El cinema, la radio, la televisión, son milagros, pero lo 
que no son milagros, son los films, las emisiones televisadas, los reportajes 
radiofónicos. Ahí el arte llega con retraso. (/). Tal vez no sea muy justo decir que el arte 
llega con retraso respecto de los milagros, habría que decir más justamente que el arte 
es asesinado por los milagros, pero que debe revivir gracias a esos milagros." 

"No es que los films cuesten demasiado dinero o que la televisión sea una rival, no, 
simplemente que el cinema no es un arte, aunque pretenda serlo. No es más que un arte 
falso, que trata de expresarse con la forma de otro arte. No hay nada peor ni más 
ineficaz que este tipo de arte". 

17 "Je crois que nous, réalisateurs, nous ne réalisons rien du tout. Nous prenons du réel 
tel qu'il est, nous n'avons pas à démontrer quelque chose, mais à essayer de trouver, 
d'aller au fond des êtres, jusqu'à l'âme de l'âme d'un être humain, ce que ni la poésie, 
ni la dramaturgie, ni la peinture, ni rien ne sont encore parvenus à rendre. Je crois que 
cette caméra, que ce magnétophone sont des intruments en profondeur, et que c'est cela 
leur destin, et pas du tout d'aller prendre des acteurs, les faire jouer la comédie et les 
photographier". Aquestes paraules de Bresson apareixen originalment l'octubre de 1971 
al Número 185 à'Amis dufilm et de la télévision, Cannes. 

1 -7C 

Bazin presenta Journal d'un curé de campagne (1951), film de Bresson basat en un 
llibre de Georges Bernanos del 1936, com a exemple de com adaptar les obres literàries 
al mitjà cinematogràfic per la seva estètica profunda del realisme sonor i poda de la 
imatge al voltant d'allò essencial. 

17 "Sólo hace poco, y poco a poco, he suprimido la música y me he servido del silencio 
como elemento de composición y como medio de emoción. Decirlo so pena de ser 
deshonesto". 

177 En una nota al peu de pàgina s'exclou la supressió de la música diegètica: "Salvo, 
por supuesto, la música interpretada por instrumentos visibles". 

1 78 

"Cada vez que el teatro mete su nariz en el cinema, se produce una catástrofe, y lo 
mismo sucede cada vez que el cinema mete su nariz en el teatro". 

Bresson, Robert (1957); Cahiers du Cinéma núm. 75. Citat a: Esteve, Michel 
(1962); Robert Bresson, collection Cinéma d'Aujourd'hui, no. 8, éditions Seghers.. En 
línia a: www.mastersofcinema.org/bresson/Words/Esteve_01.html 

1 80 

D'aquí el títol de l'entrevista, "La question" de si és possible utilitzar o no actors en 
el cine, aquí Jean-Luc Godard sosté que sí pot treballar amb actors o interpretació, com 
amb qualsevol altra persona, per contra Bresson opina que no es pot treballar amb 
actors, ja que aquests no poden renunciar mai a l'hàbit de projectar-se exteriorment 
d'una forma estudiada, tot amagant la complexitat inherent a l'ésser humà. 
181 Per parlar dels filtres Schrader cita a: Bresson, Robert (1966); The Question. A: 
Cahiers du cinema in English, núm. 8. Originalment aparegut a la versió francesa de la 
revista (Bresson, 1966). 

1 82 

"Si una imagen, contemplada aparte, expresa algo con claridad, si comporta una 
interpretación, no se transformará al contacto con otras imágenes. Las otras imágenes 
no tendrán ningún poder sobre ella, y ella no tendrá ningún poder sobre las otras 

imágenes. Ni acción, ni reacción. Es definitiva e inutilizable en el sistema del 
cinematógrafo. (Un sistema no lo regula todo. Es el comienzo de algo)". 

Bresson, Robert (1952); Supplément Lettres et Arts à Recherche et Débats no. 15, 
març 1952. Citat a: Esteve, Michel (1962); Robert Bresson, collection Cinéma 
d'Aujourd'hui, no. 8, éditions Seghers. En línia a: 
www.mastersofcinema.org/bresson/Words/Esteve_0 1 .html 

1 "Película de cinematógrafo en la que la expresión se obtiene mediante relaciones de 
imágenes y sonidos, y no mediante mímica, gestos y entonaciones de voz (de actores o 
de no actores). Que no analiza ni explica. Que recompone.". 

